
ARHITECTURA EXISTENTEI 
VOL. II 


TEORIA ELEMENTELOR 


VERSUS 
STRUCTURA CATEGORIALA A LUMII 


PRIDEIR 


PREFATA 


«Es war also nicht blof eine Wortkiinstelei, 
sondern ein Schritt zum Suchkennrnis...» 


Immanuel Kant 


«Philosophy will not regain its proper status 

until the gradual elaboration of categoreal 
schemes, definitely stated at each stage of progress. 
is recognized as its proper objective. 

. But în the absence of a welldefined categoreal 
scheme of entities, issuing in a satisfactory 
metaphysical system, every premise in u 
philosophical argument is under suspicion.» 


Alfred-North Whitehead 


Volumul al doilea al lucrării Arhitectura Existenfei intenţionează să 
continue proiectul construcţiei ontologice iniţiat în primul volum, în care 
au fost formulate premisele ştiinţifice, medierile şi temeiurile epistemologice 
ale modelului structural-generativ şi s-au indicat două «aplicaţii intenţionate» 
ale lui, corespunzând unor paliere extreme ale programului arhitectonicii 
existenţei: doctrina fiinţei şi teoria realităţii fizice. Ne propunem, în conti- 
nuarea acestei întreprinderi de elaborare mai detaliată a proiectului, să 
conferim un spectru mai larg momentelor intermediare şi, în acelaşi timp, 
să-i dam, în termeni kantieni, Sinn und Bedeutung. 

Am ales pentru aceasta o cale oarecum indirectă. Şi anume, nu prin 
expunerea directă a momentelor intermediare ale programului structu- 
ral-generativ în ontologie, ci printr-o «sinteză critică» a ontologiei analitice 
contemporane, printr-un dialog cu «the new ontological turn». Acestei 
orientări din teoria actuală a existenţei, extrem de influentă, tinzând să 
alunge in trecut proiectele reductioniste ale filosofiei analitice, centrate 

; oat ST ree EE 
exclusiv pe problemele logicit şi ae lurbajului (sau ale «analizei logice a 

limbajului»), îi lipsesc totuşi câteva elemente importante pentru a-şi putea 
îndeplini sarcinile construcţiei ontologice. 

În primul rând, ontologia analitică, cu mici excepţii (D. Armstrong, 
R. M. Chisholm, P. Simons ş.a.) este reprezentată de o serie de «abordări 
locale». de cercetări speciale asupra unor elemente sau structuri ale existenţei, 
fiind mai puţin interesată de elaborarea unei «sinteze constructive» în 
ontologie, o teorie a existenţei cu o organizare interioară coerentă. Ideea 
postmodema a «dezordinii lucrurilor» şi «neunitatii ştiinţei» (J. Dupré) 
sau a «fragmentării raţiunii» (St. Stich) nu justifică abandonarea temei 
centrale a ontologiei, existenţa ca totalitate. Răspunsul lui Quine la întrebarea 
«Ce există?», şi anume everything, indica mai degrabă ineficacitatea cercetării 
ce se opreşte în fata unor principii integrative. 

Această dispersare a ontologiei analitice într-o multitudine de «teorii» 
locale indică o concepere «descriptivă», şi nu «revizionarà» (P. F. Strawson) 
a sarcinilor teoriei existenţei. Cele mai reprezentative proiecte ale acestei 
ontologii propun tematizări ale «elementelor» existenţei, continuând în mod 
conservator programele clasice ale zeoriei categoriilor, prin care se decupează 
rational tipurile de entităţi, într-un gen de «inventar ontologic». Nedetaşarea 
fata de această ontologie de prim nivel nu permite articularea coerentă a 
interrelatiilor diferitelor genuri de entităţi şi moduri de fiinţare. (Lucrul 
acesta este evidenţiat — cum vom vedea — de însuşi «aparatul constructional» 
al ontologiei analitice, care include esenţial teoria mulțimilor $1 mereologia.) 
Este o mare diversitate de opinii în privinţa «entităţilor fundamentale» şi a 
«dependenţei ontologice» a restului tipurilor de entităţi; nu funcţionează 
critic, cu alte cuvinte, principiul ontologic al lui Whitehead. Nu se vede 
asimilată temeinic nici lecţia «diferenţei ontologice» a lui Heidegger: în 
multe doctrine ontologice, niveluri sau aspecte ale existenţei cu totul diferite 
sunt interpretate recurgandu-se la aceleaşi argumente generale şi criterii de 
identitate (ex.: obiecte, dispoziţii, potentialitati). 

Deşi există o mare grijă privind «introducerea» entităţilor în discursul 
ontologic, justificárile necesare apelează de cele mai multe ori la argumente 
filosofice sui-generis, argumente «fundationale». Acestea nu sunt însă 
«armate» de teorii, nu sunt «contextualizate» teoretic, singura modalitate 
care le poate oferi soliditatea necesară. Nici operaţia metodologică inversă, 
«reductia» unor entităţi — «ocupaţia» preferată a ontologiei standard — nu 
a cunoscut o proiectare teoretică generală, ci se găseşte mai degrabă în 
stadiul unei colecţii în creştere continuă de proceduri şi concepte, unele 


Arhitectura existentet 7 


formulate cu o «exactitate» de invidiat, dar lipsindu-le deocamdată «dome- 
niul de aplicaţie» relevant (supervenienta, de exemplu). 

Doctrinei «elementelor existenţei» a ontologiei analitice îi lipseşte 
aşadar, în principal, nivelul secund al categoriilor formale (structurale), 
care să organizeze nivelurile şi tipurile de entităţi prin evidenţierea logicii 
invariante a constituirii, a orizontului «competenţei» fiinţării. Ea rămâne o 
teorie categorială elementală a existenţei determinate. 

Această situaţie a ontologiei analitice se explică în mare măsură prin 
doi factori importanţi: izolarea ei în raport cu alte orientări ontologice sau 
metafizice (nereceptarea şi neasimilarea critică a perspectivelor interpretative 
si constructive formulate de Whitehead, Heidegger, Ingarden, D. Bohm, 
R. Thom ş.a. — aşa cum demonstrează P. Simons într-un studiu recent 
consacrat lui Whitehead) şi, de asemenea, o anumită «distanţă» fata de 
Ştiinţa efectivă (în ciuda pretențiilor «naturalizării» ontologiei, formulate 
pe urmele lui Quine). Chiar cele mai tehnice contribuţii ale analizei onto- 
logice sunt cel mai adesea justificate printr-un «echilibru reflexiv» cu intui- 
tiile comune, nu cu modul de construcţie şi rezultatele ştiinţelor teoretice 
care determină nivelul abstracţiei şi strategiile metodologice ale cunoaşterii 
contemporane. De aici si neputinta acestei ontologii de a oferi teoria-cadru 
a programelor teoretice de reconstrucţie conceptuală a lumii. Autonomia, 
justificarea «imanentă», centrarea pe probleme şi teme self-generate de un 
discurs speculativ determină un profil epistemologic «fragil» cercetării 
cateporiale a existenţei. Această trăsătură este, de altfel, comună multor 
discipline ale filosofiei analitice (epistemologia, filosofia generală a ştiinţei, 
logica filosofică), transformate uneori într-un dans contorsionat al «gim- 
nastilor» care se tem să atingă pământul (J. Largeault). 

Proiectul nostru va încerca, în primul rând, să sistematizeze critic 
rezultatele «locale» ale ontologiei analitice, să introducă, după o analogie 
cu arhitectonica logicii contemporane, o ierarhie a nivelurilor, a tipurilor 
extinderilor şi alternativelor construcţiei ontologice, organizând pentru 
fiecare în parte metodologia specifică a «angajărilor ontologice» şi, respectiv, 
a demersurilor complementare de reductie a entităţilor «derivate». Logica 
interioară a «desfăşurării» ontologiei analitice — pusă astfel în evidenţă — 
va indica oarecum de la sine necesitatea refundamentării sistemului 
categoriilor «realităţii» printr-o matrice de supercategorii «formale», 
sugerată imperios — aşa cum am argumentat în volumul întâi al cărţii — şi 
„de interpretarea ontologică a unor teorii de cel mai înalt nivel de abstracţie 
din ştiinţa contemporană. 

Acest nivel al unor categorii $i principii integrative nu va completa 
doar «necreativ» genurile de entitati descrise prin categoriile «elementale» 
ale ontologiei, ci va intemeia intregul domeniu al constructelor ontologice, 
printr-o veritabilă generalizare raţională, care va modifica esenţial «pri- 
oritatea ontologică» a «modurilor» sau «aspectelor» existenţei. Cu alte 
cuvinte, prin încercarea de a organiza logic diferitele contribuţii speciale 
ale cercetării ontologiei analitice vom evidenția şi rolul categoriilor formale, 
categorii-operatori, în determinarea «structurii logice a lumii». În felul 
acesta, continuând programul din primul volum, vom propune o altă 
teorie-nucleu a doctrinei existenţei, ontologia structurală. 


SECTIUNEA I 


Ontologia de ordinul întâi 


(STANDARD) 


«First philosophy, according to the traditional 
schedule is analytic ontology, examining the traits 
necessary to whatever is, in this or any other possi- 
ble world.» 

Donald C. Williams 


«...all there is to the world is a vast mosaic of 
local matter of particular fact, just one little thing 
and then another.» 

David Lewis 


CAPITOLUL 1 


Presupoziţii şi premise ale ontologiei analitice 


Ontologia contemporană de factură sistematică îşi întemeiază analizele 
conceptuale şi construcţiile teoretice pe două tipuri de «filtre raţionale», 
prin care se tematizează experienţa cognitivă pentru a fi convertită în proiecte 
de categorializare a existenţei: logica filosofică şi filosofia ştiinţei. La fiecare 
nivel al edificării structurii categoriale a lumii se întâlneşte o asemenea 
«concordanta» cu cel putin una dintre aceste discipline ce mediază inter- 
pretarea filosofică a experienţei. În multe dintre «sintezele creatoare» ale 
filosofiei clasice (Aristotel, Leibniz, Kant, Bolzano) s-a realizat un acord 
fin al tuturor palierelor construcţiei teoretice: ştiinţă — filosofia ştiinţei — 
metafizică şi/sau ontologie. Un asemenea «echilibru reflexiv» caracterizează 
şi ontologia analitică standard, realizată exemplar în câteva programe 
filosofice, cum ar fi cele ale lui W. v. O. Quine, N. Goodman, D. Armstrong 
şi D. Lewis. 

Această perspectivă ontologică presupune o anumită «logică filosofică», 
o anumită «teorie nucleară» a logicii, ce va furniza teoria-cadru a întregii 
reconstructii: logica de ordinul întâi sau teoria cuantificării. Această teorie 
logică — concepută de Quine ca o veritabilă teorie a categoriilor — va oferi, 
în primul rând, «viza ontologică fundamentală», proiectul ontologic ce va 
ghida întreaga desfăşurare a analizelor conceptuale şi ontologice; ea va da, 
de asemenea, principalele criterii ce vor servi la individuarea (şi deci admi- 
terea) tipurilor de entităţi în discursul ontologic. i 

Constituirea ontologiei analitice, în acord cu această logică, s-a produs 
într-un anume context de natură filosofică şi teoretică, determinat în mod 
esenţial de acceptarea unor supozitii fundamentale ale «tradiţiei humeiste» (a 
ideilor lui David Hume, «the great denier of necessary connections» — cum 

îl numeşte David Lewis). Două dintre aceste supozitii îşi află sinteza în 
concepţia lui David Hume asupra cauzalităţii. Este vorba aici de o anume 
tradiţie a interpretării lui Hume (iniţiată, se pare, de editorul operelor lui din 
1875), contestată de exegeza contemporană a filosofiei lui — Th. Capaldi, 
Al. Rosenbag, T. Beauchamp, G. Strawson, R. I. G. Hughes’, tradiţie care a 
fost şi rămâne activa în construirea reprezentării standard a ontologiei analitice. 

Aceste două supozitii fundamentale ale perspectivei humeiste au 
de-a face cu natura filosofiei însăşi, pe de-o parte, şi pe de altă parte cu 
«însăşi natura lumii aşa cum aceasta e experientiata de noi» (R. Harré, 
Ed. Madden?). Cu greu, scriu autorii citați, «ne putem imagina supozitti 
mai fundamentale decât acestea douâ». Prima dintre ele este prezentată 
de Harré şi Madden astfel: «Începând cu Hume s-a asumat de către filo- 
sofii tradiţiei humeiste că analiza filosofică a oricărui concept non-empiric 
trebuie să fie o explicaţie formală, iar toate trăsăturile reziduale ale 
conceptului trebuie să poată fi analizate în termenii originilor lor psiholo- 
pice. Efectul acestei asumptii i-a condus pe filosofi să presupună că 
sarcina lor constă în a oferi o analiză a conceptelor şi relaţiilor importante 
în întregime în termenii logicii formale, întrucât relaţiile de necesitate 
sunt, in această perspectivă, in mod fundamental relaţii logice»*. Această 
perspectivă «logistică» ignora faptul cà «cele mai importante concepte 
metastiintifice cu care se ocupă filosofia, cum ar fi cele de cauză, lege, 
explicaţie, teorie, fapte empirice (evidence), necesitate naturală şi altele 
asemănătoare, nu s-au dovedit a fi apte de a fi caracterizate adecvat în 
termeni pur formali», fără a acorda atenţia cuvenită unui «al treilea 
element al economiei noastre intelectuale, şi anume conţinutului cunoaş- 
terii, conţinut ce depăşeşte datele (reports) experienţei imediate». Aşa 
cum pretind Harré si Madden, «raționalitatea ştiinţei poate fi apărată şi 
posibilitatea lumii menţinută numai luând în considerare anumite trăsături 
generale ale conţinutului propozitiilor cauzale prin care acestea pot fi 
caracterizate, în ultimă instanţă, ca având o necesitate conceptuală ireduc- 
tibilă fie la necesitatea logică, fie la iluzia psihologică»”. 

A doua asumptie a tradiţiei humeiste priveşte lumea experienţei. Se 
presupune că aceasta ar putea fi concepută ca un «sistem de lucruri sau un 
flux de evenimente» şi că ea este complet determinată prin aceste concepte, 
fără a apela la vreo «ipoteză neîntemeiată a continuității»; ontologia ştiinţei 
este astfel redusă la o «lume de evenimente».? 

Originea acestor idei, scriu Harré şi Madden, e greu de stabilit cu 
exactitate, e «obscura», dar sursa ei directă în filosofia modernà «derivă din 

remarcile introductive ale lui Hume din Treatise şi Inquiry, unde el trece de la 
o teorie asupra experienţei, şi anume aceea ca ea constă din impresii atomare, 
la o concepţie asupra lumii experienţei ca o lume alcătuită din atomi, dar, 
desigur, atomii ei sunt evenimentele. Asumptia independenţei evenimentelor 
succesive şi a proprietăţilor coexistente este o trăsătură corelată fundamentală 
a perspectivei humeiste, acceptată împreună cu atomismul epistemologic în 
mod explicit susţinut de Hume»". Despre această concordanţă D. Hilbert ar fi 
spus: «iată o minunată armonie între lume şi cunoaştere!» 

Independenţa evenimentelor de structura şirului precedent de eveni- 
mente şi a proprietăţilor coexistente îşi are corespondentul într-o doctrină a 
«independenţei predicatelor», singura constrângere la care s-ar supune 
predicatia ar rămâne principiul logic al noncontradictiel. 

La constituirea perspectivei standard a ontologiei analitice au contribuit 
şi alţi factori importanţi. În primul rând, logica predicatelor de ordinul 
întâi sau teoria cuantificării, «extrasă» de Lówenheim, Skolem şi Hilbert 
din logica matematică modemă, care a debutat ca o logică de ordin superior 
(Frege, Russell), şi transformată de Quine şi Gódel în «the right logic», 
notatia canonică a întregii ştiinţe. Logica «standard» a devenit instrumentul 
par excellence al analizei conceptuale şi reconstrucției teoretice, conferind 
ştiinţei teoria ei cadru, substitutul modem al metafizicii (Quine). În filosofia 
ştiinţei, această logică a oferit cadrul «formalizării standard» a teoriilor, 
fiind un element constitutiv al programului empirist-logic de reconstrucţie 
raţională a cunoaşterii empirice. 

Acceptată ca «teorie nuclearâ» a logicii, logica de ordinul întâi (inter- 
pretată tradiţional, prin restricţiile impuse cuantificării) a introdus în 
ontologia analitică nu doar o «schemă» ontologică — prin care se determină 
«angajările ontologice ale teoriilor» —, ci şi principalele criterii ale «deciziei 
ontice». Angajarea ontologică permisă de criteriul lui Quine («a fi înseamnă 
a fi valoare a unei variabile cuantificate»), în condiţiile restricţiilor acestor 
cuantificări, era, evident, una nominulistă: «Din punct de vedere filosofic, 
logica de ordinul întâi îşi datorează statutul ei special, în mare măsură, 
faptului că ea este într-un anume sens o întreprindere nominalistă. Ea admite 
o cuantificare doar asupra individualilor, adică obiecte particulare sau entităţi 
care sunt tratate ca şi cum ar fi particulari. Acesta este motivul pentru care 
această logică este numită «logică de ordinul întâi»»?. Proiectul ontologic 
(«angajarea ontologică») şi criteriile de identitate şi individuare propuse de 
această logică au operat o drastică reducere a altor tipuri, moduri şi niveluri 

de existenţă. Corespondenta reciprocă dintre ontologia nominalistă, structura 
logicii de ordinul întâi (considerată şi cel mai important element al «apa- 
ratului constructional» al ontologiei analitice) şi filosofia empirist-logica a 
ştiinţei — care, de exemplu, prin «explicaţia deductiv-nomologică a 
cauzalitàtii» a «stilizat» auster, humeist, conexiunile cauzale şi legea naturală 
— a conferit stabilitatea metateoreticà a metafizicii analitice. 

Teoria «nucleară» a ontologiei a devenit în felul acesta ontologia de 
ordinul întâi, a cărei viziune generală poate fi «focalizată» în teoria 
regularităţii: a universalilor, a cauzalitatii şi a legii naturale. Ea poate fi 
considerată temeiul sau punctul de convergenţă fundationala al tuturor 
componentelor acestui complex teoretic integrant, reprezentat de ontologia 
analitică standard. Expresia «negativă» a acestei concepţii o reprezintă ideea 
«supervenientei humeiste», numită astfel de David Lewis «în onoarea» lui 
David Hume; nu există vreo diferenţă fara o diferenţă în aranjarea «ele- 
mentelor» (particulari, calităţi, tropi etc.); «orice altceva e supervenient 
acestora». 

În cazul particular al legilor naturale, M. Tooley” reconstruieşte teoria 
regularitatii prin următoarele teze: 

T,. Valorile de adevăr ale enunturilor nomologice sunt determinate de 
valorile de adevăr ale enunturilor non-logice asupra particularilor. 

O formulare alternativă poate fi dată în termenii «lumilor posibile». 

T’,. Nu pot exista două lumi posibile care corespund asupra tuturor 
faptelor nonnomologice despre particulari, dar să fie diferite în privinţa 
legilor. 

În alti termeni: «o lege este doar o regularitate cosmică»!. 

T,. Valorile de adevăr ale tuturor enunturilor singulare sunt logic 
determinate de valorile de adevăr ale enunturilor ce formulează legi cauzale, 
împreună cu valorile de adevăr ale enunturilor noncauzale asupra 
particularilor. 

Semnificaţia ultimei teze este următoarea: «relaţiile cauzale sunt 
superveniente legilor cauzale, împreună cu faptele noncauzale asupra 
particularilor»!!; ea exprimă exact structura teoriei hempeliene a explicatiei 
ştiinţifice, aşa cum a fost aceasta fixată de modelul deductiv-nomologic 
(D-N); ea formulează modul empirist de a concepe natura legilor cauzale 
(teoria regularitatii), ca enunturi generale direct instantiabile; numai acestea 
intră în relaţii deductive cu enunturile despre faptele particulare. Alte teorii 
ale explicatiei «teoretice» (sau ale «explicatiei structurale»: M. Friedman, 

J. D. Sneed, J. M. Smart, Ph. Kitcher, Em. McMullin, R. I. G. Hughes) nu 
sunt «proiectabile» în asemenea modele D-N; între explanandum şi explanans 
există o diferenţă de nivel ontologic şi de abstracţie; de aceea «explicaţia» 
implică alte tipuri de relaţii decât cea de subsumare deductivă sau de 
instantiere, relaţii având un caracter esențialmente constructiv («extinderi 
constructive»), implicând ipoteze auxiliare, modele intermediare etc. 

Corelaţii semnificative are ontologia de ordinul întâi şi cu alte domenii 
ale analizei filosofice, cum ar fi logica inductivă si teoria confirmării, capitole 
esenţiale ale teoriei empirist-logice standard a ştiinţei. De aceea, nu este 
întâmplător că unele probleme conceptuale de acelaşi tip pot fi întâlnite în 
multe ramuri ale filosofiei analitice (logica inductivă, teoria legilor naturale, 
interpretarea epistemologică a teoriilor ştiinţifice), problema genurilor naturale, 
«proiectabilitatea» predicatelor, paradoxele lui N. Goodman, conditionalii 
contrafactuali. Ele exprimă prezenţa unor supoziţii tematice comune, precum 
şi tendinţa reductionista a analizei filosofice (a logicii filosofice şi a ontologiei 
standard), nefiind altceva decât «efectele secundare» sau subprodusele logice 
ale proiectului reductionist, trăind astfel o «viata teoretică» secundară; lipsa 
lor de relevanţă pentru cunoaşterea şi ştiinţa efectivă vine tocmai din caracterul 
lor artificial, de artefacte ale analizei conceptuale. Interpretarea problemei 
inducției ca temă ontologică (A. N. Whitehead) pare a fi un remediu drastic 
la un asemenea gen de analiză-surogat a cunoaşterii ştiinţifice şi o încercare 
de reorientare a filosofiei spre problemele autentice ale teoriei existenţei. În 
lucrarea sa Our Knowledge of the External World (1914), B. Russell fixa un 
alt program filosofiei ştiinţifice, devenită, între timp, «analitică»: «Unica şi 
singura condiţie, cred eu, care este necesară pentru a asigura filosofiei în 
viitorul apropiat o împlinire care să întreacă tot ceea ce a fost realizat de către 
filosofi până acum este crearea unei şcoli a oamenilor cu pregătire ştiinţifică 
şi interese filosofice, nestanjeniti de tradiţiile trecutului şi care sa nu fie 
îndrumați greşit prin metodele literare ale celor care imită pe antici în toate, 
cu excepţia meritelor lor»". 

Toate aceste supozitii si principii explicite au condus la o abordare 
concordantă a problemelor logice, epistemologice şi metafizice, la ontologia 
analitică standard, a cărei perspectivă tematică va putea fi dislocată numai 
de alte asemenea teorii filosofice integrate şi self-coerente. Extinderile, 
alternativele sau nivelurile superioare ale ontologiei se vor construi pe baza 
unui dialog cu teoretizările ştiinţifice contemporane, cu noile tematizări 
epistemologice ale ştiinţei, necesitând însă şi utilizarea efectivă a unor 

instrumente logice şi de reconstrucţie metateoretică de alt gen, care să nu 
reprezinte doar o continuare repetitivă a operaţiilor admise de logica standard 
sau de teoria mulțimilor. Cum vom vedea în continuare, aceasta nu este 
perspectiva ontologie: analitice. Ea porneşte de la o viziune elementaristă 
asupra entităţilor fundamentale, iar alte genuri de complexe naturale sunt 
astfel construite încât să nu reprezinte decât «more of the same». Aparatul 
ei constructional este astfel ales încât să nu producă o inflaţie ontologică cu 
entităţi ireductibile, să nu modifice prin extinderile succesive prioritatea 
ontologică a «entităţilor elementare». 


CAPITOLUL 2 


Stilul ontologiei analitice: argumente, 
explicaţii conceptuale, contraexemple 


Ca ramură a orientării analitice, ontologia standard împrumută carac- 
terele specifice ale «analizei». atât pe cele «pozitive» (adeziunea la standar- 
dele de rigoare şi precizie, utilizarea unor tehnici logice, cercetarea limbajului 
ca mediu transparent pentru a ajunge lu semnificația conceptelor şi opera- 
tiilor cunoaşterii), dar si pe cele «negative»: interesul ei este fragmentar si 
particular, opus eforturilor de a edifica teorii generale; accentul pe definiţii, 
ca modalitate de clarificare a ideilor filosofice. si nu pe teorii constructive; 
asocierea analizei conceptuale cu o «analiză ontologică» reductivă sau chiar 
eliminativa; şi, nu în ultimul rând, o viziune «descriptivà». nu «revizionara» 
(P. Strawson) asupra intenţiilor fundamentale ale ontologiei (metafizicii). 

Cei trei termeni din titlul acestui capitol rezumă ideal şi stilul meto- 
dologic al ontologiei standard. 

'. În primul rând, ca si filosofia generală a ştiinţei, ontologia analitică 
pune accentul principal pe argumentele filosofice. Fie că este vorba de 
acceptarea unor genuri de entităţi în discursul despre existenţă, fie că este 
cazul justificării unor concepţii asupra acestor entităţi, recursul la argumente 
este instrumentul principal al filosofiei analitice. Celelalte două componente 
stilistice decurg de aici: pentru formularea corectă a argumentelor este 
necesară analiza conceptelor implicate (sursă a distincţiilor relevante), iar 
testarea argumentelor apelează cel mai frecvent la invocarea sau construirea 
contraexemplelor. Ca procedură metodolopică, aceasta modalitate «argu- 
mentativâ» nu ar putea întâmpina obiecţii întemeiate. Modul în care ea este 
«aplicată» de către membrii «Clubului ontologilor analitici» trezeşte însă 
critici justificate. Mà voi referi ?n-eontinuare la primul aspect al stilului 

ontologiei standard, si anume la invocarea argumentelor generale în vederea 
susţinerii sau justificării unei poziţii sau idei asupra elementelor sau conexi- 
unilor existenţei. Ca şi în filosofia generală a ştiinţei, unde, de exemplu, 
opoziţia epistemologică realism-antirealism se încearcă a fi decisă prin 
invocarea unor argumente sau teze generale (argumentele: convergentei, 
corespondenţei, cauzei comune, inferentei la cea mai bună explicaţie, res- 
pectiv teza echivalen(ei empirice a teoriilor şi a subdeterminării empirice a 
teoriilor, ori ideea kuhniană a incomensurabilitatii paradigmelor), şi în 
ontologia analitică problemele de construcţie sau întemeiere sunt examinate 
exclusiv din perspectiva unor argumente sau complexe argumentative 
«fundaţionale». 

Vom ilustra acest recurs la argumente generale sau patternuri argu- 
mentative în ontologia standard cu invocarea în diverse contexte a inferentei 
la cea mai bună explicaţie (inference to the best explanation). Ea este utilizată 
fie ca un singur argument, fie ca un subargument al unei strategii argu- 
mentative («argumente-de-tip- Davidson») in multe ramuri ale filosofiei 
analitice. «Inferenta la cea mai bună explicaţie (IBE) joacă un rol covârșitor 
în multe argumente filosofice si, după adepţii ei, unul esenţial in rationa- 
mentele ştiinţei şi ale simțului comun... În epistemologie, metafizică, 
filosofia ştiinţei şi în alte locuri, [BE are un rol fundamental atât în explicarea 
teoriilor filosofice, cât şi în argumentarea în favoarea lor»'. Mulţi filosofi 
îi acordă acestei inferente un rol absolut, fundational. 

Astfel, în cadrul teoriei cunoaşterii (pentru care se preferă în ultimii 
ani denumirea subreptiva epistemology), acelaşi pattern inferential general 
este utilizat, în mod aparent paradoxal, în stabilirea, de exemplu, a unor 
teorii opuse ale adevărului si justificării: teoria coerentei (L. Bou jour) şi 
teoria fundationista (P. K. Moser, A. H. Goldman). Ca si în alte situaţii 
(utilizarea argumentului «obiectelor incongruente» al lui Kant pentru 
stabilirea unor teze filosofice diferite asupra spaţiului), paradoxul se dizolvă 
prin situarea contextual-teoreticá a argumentului; în cazul IBE, prin 
explicitarea sensului «explicatiei» ce intervine în utilizarea patternului 
argumentativ de acest tip. Acest gen de «inferentà» are o tradiţie eminenta 
(«a long philosophical pedigree» — cum se exprimă Day şi Kincaid), ea 
fiind, de exemplu, implicată în demonstrarea «teoremei» Criticii Ra(iunii 
Pure, privind existenţa lumii exterioare, sau într-un argument asemănător 
al lui Russell, din Problems of Philosophy (1917), unde se susţine că am 
putea cel mai bine explica seria datelor senzoriale prin apel la o lume de 
obiecte fizice existentă independent. Aceeaşi utilizare «metafizică» o 

intalnim si la A. Goldman: «apelul la obiectele fizice ofera cea mai buna 
explicaţie pentru seria aparentelor»-. 

În filosofia ştiinţei, IBE este argumentul cel mai important pentru teza 
realismului, el permiţând trecerea de la datele empirice sau faptele obser- 
vabile la entităţile postulate de teoriile ce oferă cea mai bună explicaţie a 
regularitatilor observaţiei. În metodologia confirmării, R. Miller, de 
exemplu, consideră, în acelaşi stil, că o ipoteză este confirmată dacă adevărul 
ei este «cea mai bună explicaţie a datelor»". În forma originală, propusă de 
G. Harman’, ca inferentà amplificatoare validă sau ca temei al oricărei 
asemenea inferenţe (inducţie, abductia lui Peirce etc.), IBE ar putea fi 
considerat candidatul modem pentru rolul «inferentei care a făcut posibilă 
ştiinţa» (Eman McMullin), adică al acelui tip de procedeu inferential-rational 
care ar distinge ştiinţa empirică modemă de ştiinţa deductivă matematică 
(sau de modelul categorico-deductiv al ştiinţei aristotelice). 

Inferenta la cea mai bună explicaţie, din cauza utilizării ei «fun- 
dationale», a fost ridicată la rungul de modalitate generală de justificare 
filosofică (de pattern argumentativ metatilosofic), ea definind «baza generală 
a oricărei argumentări filosofice». Astfel, H. N. Castañeda afirma simplu: 
«Singura critică validă» a sistemelor filosofice este «modul în care ele 
explică (illuminate) datele»^. 

Ín ontologia analiticà IBE apare fie ca argument individual pentru 
introducerea unor genuri de entitati in discursul teoretic, fie ca un subar- 
gument al unui procedeu argumentativ (argumentul indispensabilităţii sau 
argumentele-de-tip-Davidson) de justificare a unor extinderi sau alternative 
ontologice. D. Armstrong, în Universals and Scientific Realism (1978), 
justifică introducerea universalilor, pe lângă rolul lor în rezolvarea unor 
probleme-cheie ale ontologiei tradiţionale, şi prin invocarea IBE. Acelaşi 
procedeu este apoi iterat în cazul legilor naturale in What’s a Law of Nature 
(1983) şi al întemeierii rationale a inducției («What Makes Induction 
Rational?», Dialogue, 1991); el a fost urmat în această multiplă utilizare a 
IBE pentru necesitatea naturală de John Foster («Induction, Explanation 
and Natural Necessity», Proceedings of the Aristotelian Society, 1983). 
David Lewis argumentează pentru lumile posibile într-un mod analog cu 
cei care susţin «paradisul cantorian» în matematică: «De ce credem în 
pluralitatea lumilor? Deoarece ipoteza este solidă, şi acesta este un motiv 
pentru a considera ca ea este adev arata...; asemenea entităţi se justifică prin 
beneficiile pe care le aduc pentru unificarea teoretică şi economie»’. 

Cea mai explicită şi importantă utilizare a IBE în ontologia analitică 
este implicată în argumentul lui Davidson pentru acţiuni şi evenimente, 
utilizare care a ridicat IBE la rangul de subargument esenţial al «de- 
monstratiilor de existenţă» în ontologie. În studiul său paradigmatic, The 
Logical Form of Action Sentences*, Davidson construieşte un argument 
complex pentru a atribui existenţă acţiunilor (şi, prin extensie, evenimentelor, 
acţiunile fiind o specie de evenimente). Structura lui (după L. B. Lombard”) 
este următoarea: avem un argument deductiv plauzibil; validitatea lui necesită 
o explicaţie; se propun diferite teorii semantice care să-i explice validitatea, 
să-i «exploreze premisele»; teoria care explică cel mai bine faptele semantice 
(aici, validitatea trecerii inferenţiale) este cea care arată că premisele vorbesc 
despre anumite entităţi (cuantifică existenţial); dacă aceste premise sunt 
adevărate (lucru obţinut prin IBE), atunci, conform criteriului de angajare 
ontologică al lui Quine, există «lucrurile» despre care ele vorbesc. Astfel, 
metafizicianul argumentează prin «inducţie» (IBE) că un anumit argument 
demonstrează deductiv existenţa unor anumite entităţi. Argumentele de 
«indispensabilitate» în filosofia existenţei (Quine, Putnam) trebuie şi pot fi 
convertite în patternul deductiv al lui Davidson. Structura şi validitatea lor 
tin de validitatea inferenţei la cea mai bună explicaţie! 

Procedeul argumentativ special al lui Davidson pentru acţiuni (eve- 
nimente) decurge astfel (cf. Lombard). Să considerăm problema găsirii 
unei teorii semantice adecvate pentru enunturi de genul: 

(1) John a uns felia de pâine cu cuțitul la miezul nopţii. 

În mod clar aceasta implică 

(2) John a uns felia de pâine. 

După Davidson, nici o analiză semantică care presupune că singurele 
entităţi ce trebuie să existe pentru ca (1) să fie adevărată sunt acelea la care 
(1) se referă prin termenii singulari nu poate explica implicatia. Astfel, 
dacă vom considera că (1) exprimă ideea că relaţia cuaternară «x a uns y cu 
z la t» are loc între John, felia de pâine, cuțitul şi miezul nopţii, iar cà (2) 
exprimă ideea unei relaţii diadice «x a uns y» ce are loc între John şi felia 
de pâine, Davidson susţine că nu putem explica de ce (1) implică (2). 

Ideea lui Davidson este de a considera că propoziţiile de penul (1) 
conţin implicit o variabilă cuantificată existenţial, acesta fiind cea mai bună 
analiză (explicaţie) semantică a lui (1). Ea va fi : 

(1’) (Ax) (x este ungerea lui y & x a fost făcută cu cutitul & 

& x a fost făcută la miezul nopţii). 

Acum implicatia (1’) > (2) se poate justifica prin simpla suprimare a 
unor termeni ai conjunctiei. 

În noua teorie semantică există variabile în (1) Şi (2) care iau ca valori 
acţiuni (specii de evenimente). Şi «deoarece, într-un anume sens, a fi 
înseamnă a fi valoare a unei variabile, atunci, până când o teorie mai bună 
a sensului lui (1) nu este prezentă, vom avea temeiuri să credem că există 
evenimente şi acţiuni» Cum afirmă L. B. Lombard, multe argumente din 
filosofie pot fi convertite în asemenea «format inferential». Ele stabilesc 
(dacă sunt valide) că anumite genuri de entităţi există, dar, independent, ele 
nu spun nimic despre natura acestor entităţi; pentru aceasta avem nevoie de 
o teorie ontologică, cu principii şi criterii de existenţă şi individuare, 
îndeosebi cu criterii specifice de identitate. Cu aceasta atingem unul din 
punctele nevralgice ale unor asemenea «demonstraţii de existenţă», asupra 
căruia vom reveni, şi anume, dependenţa lor de teorii, funcţionarea lor 
deplină cu rol justificational fiind posibilă numai în cuprinsul unor teorii 
ontologice. 

Inferentala cea mai bună explicaţie a fost criticată, fie considerată abstract, 
ca pattern formal de inferen{a'’, fie în aplicaţiile ei în cadrul diferitelor ramuri 
sau domenii ale filosofiei (cum ar fi critica la adresa IBE ca argument pentru 
realismul ştiinţific, formulată de B. C. van Fraassen'7). Problema care ne 
interesează aici este utilizarea ei în structurile argumentative ale ontologiei. 
Ca simplu tip de inferenţă, considerat în sine, ea nu poate avea forţa 
fundationala sau justificativă acordată, de exemplu, în cadrul argumentelor 
de-tip-Davidson. Pentru a fi inclusă cu succes în cadrul unor asemenea strategii 
fundationale ea trebuie «contextualizată»: în primul rând, în funcţie de 
diferitele semnificaţii («teorii») ale explicatiei, ea poate juca roluri diferite. 
Dacă vom accepta teoria explicatiei ca unificare, atunci IBE devine ne- 
informativă, un simplu apel la «coerenţa totală», neavând acel gen de statut 
privilegiat care să întemeieze inferenta ştiinţifică amplificatoare." Dacă vom 
accepta teoria cauzală a explicatiei, atunci IBE ne cere să specificăm ipotezele 
empirice auxiliare şi cunoaşterea de fond care participă la explicaţie. Astfel 
însă IBE depinde în aplicarea ei de diferite supozitii empirice, de situaţii 
epistemice întregi, de principii specifice unor domenii particulare. Ea încetează 
atunci — consideră Day şi Kincaid — să mai reprezinte o «regulă de inferenta 
fundationalà», nu mai denumeşte «un pattern fundamental de inferenţă, ci ea 
este mai degrabă o instanţă a unei alte strategii inferentiale, mai generale»; 
acea strategie care inferă de la informaţia de fond şi datele relevante la anumite 

opinii întemeiate: «Când aceste opinii de fond încorporează esenţial asertiuni 
asupra eplicatiei şi acestea întemeiază inferentele de la date la noi opinii, 
aceasta strategie generalà de inferenta devine JBE»". În felul acesta, IBE nu 
reprezintă ceva singular, ci împârtăşeşte o soartă asemanatoare multor 
argumente sau principii filosofice: toate acestea sunt sustineri substanţiale 
deghizate, mai degrabă decât reguli de inferenţă independente. Fără conexiunile 
cu factorii contextuali, argumentele via IBE nu-şi pot determina complet 
forţa şi relevanta. 

Vom ilustra această dependenţă de context, in special de o teorie generală 
în care o asemenea inferenta isi poate îndeplini funcţia ei şi care e legată 
prin numeroase conexiuni de semnificaţie, cu modul în carea fost interpretată 
de filosofii analitici deductia transcendentală, alt argument «fundational» 
(pentru epistemologie, filosofia ştiinţei, «ontologia fundamentală» etc.). 
Încercarea lui P. Strawson de a «extrage» forma «austeră» a deductiei trans- 
cendentale ca un argument inferenţial-logic (de fapt, redus la o «explicaţie 
conceptuală») este foarte instructivă în această privinţă. Întrebându-se «De 
ce o deducție transcendentalà?», de fapt, ce este aceasta şi ce rol are ea în 
Justificarea categoriilor, Strawson observă, mai întâi, că ajungem la concluzia 
că prin doar categorii putem gândi un obiect pe două căi, prin două 
demonstraţii independente (metafizică şi transcendentală), cu premise 
diferite, ceea ce «încurajează speranţa analitică» de a găsi forma şi validitatea 
sustinerilor kantiene, a deductiei categoriilor in special. Sperantà spulberata 
de constatarea ce se impune: «desi Deductia Transcendentală este intr-adevar 
un argument, ea nu este numai un argument. Ea este de asemenea o 
explicaţie, o descriere, o povestire. Pentru a înţelege rolul ei ca o povestire, 
trebuie să luăm în considerare din nou toate elementele modelului kantian 
pe care le-am evitat în interpretarea noastră austeră»'f. Altfel spus, pentru 
a intelege rolul Deductiei Transcendentale trebuie s-o «scufundam» in 
intreaga teorie kantiana, sa luam in considerare conexiunile ei cu toate 
elementele «modelului» kantian al arhitectonicii raţiunii, diviziunea 
sensibilitate-intelect şi contribuţiile specifice ale celor două «facultăţi», 
relaţia dintre intuiţie, ca reprezentare imediată a singularului, şi concept, şi 
mai ales condiţiile constituirii experienţei cognitive. În termenii lui Strawson, 
Deducţia Transcendentala include o explicaţie a modului în care facultăţi 
separate ale subiectului cooperează pentru a produce «judecăţi obiective»: 
«În Deductia Transcendentala povestirea este spusă, explicaţia este data». 
Avem în fata noastră elementele unei adevărate «drame transcendentale»'®, 

ale cărei obiective explicative sunt înfăptuite de o teorie centrată pe 
«constituirea transcendentalà» (Critica Raţiunii Pure, A 96-7). În rezumat. 
în Deducţia Transcendentală avem — dupa Strawson - cel putin «două 
lucruri în acelaşi timp: atât un argument asupra implicaţiilor conceptului 
experienţei în general, cât şi o descriere a activităţii (workings) trans- 
cendentale a facultăţilor subiective prin care experienţa este produsă. Ar fi 
dezirabil să putem reduce ultimul aspect la primul, interpretând întreaga 
psihologie transcendentală în termenii argumentului analitic. Orice efort 
de a face aceasta, deşi eroic, ar fi eronat. Mai degrabă va trebui să încercăm 
să separăm cele două elemente, păstrând mereu conştiinţa prezenţei lor; 
deoarece pare probabil că nu putem înţelege complet expunerea argumentului 
fără a acorda o anumită atenţie exigenţelor modelului»". Şi examinarea 
preliminară a statutului Deductiei Transcendentale făcută de Strawson se 
încheie cu încă o observaţie importantă: «în parte din cauza exigenţelor 
psihologiei transcendentale şi în parte din cauza unei tendinţe tipic kantiene 
spre o generalitate şi abstracţie maximă a oricărui stadiu al cercetării, Kant 
amâna până la Principii [Principiile Analiticii Intelectului] unele dintre 
consideraţiile care realmente conferă substanţă argumentelor şi concluziilor 
foarte generale ale Deducţiei»'?. 

Perspectiva lui Strawson a generat multe comentarii asupra «argu- 
mentului transcendental», care-i pun la îndoială valoarea tocmai pe temeiul 
conexiunii lui cu teoria Criticii. J. L. Mackie, discutând modul în care 
Kant încearcă să stabilească a priori principiul cauzalitatii, şi anume, dat 
fiind că Hume exclusese posibilitatea demonstrării lui ca un adevăr analitic 
sau logic, scrie: «Avem nevoie de un argument transcendental pentru a 
arâta că principiul este presupus în mod necesar în experienţa noastră. Dar 
aceasta se poate face în unul din cele două moduri: cu sau fără idealismul 
transcendental al lui Kant. Cu idealismul, putem spune că principiul era 
necesar adevărat pentru conţinutul experienţei noastre, deoarece însuşi acest 
conţinut a fost construit oarecum în acord cu el şi s-a demonstrat prin 
sistemul lui Kant că a fost astfel construit. Fără idealism, în «interpretarea 
austeră» a lui Strawson, principiul, sau conceptul corespunzător ar fi doar 
«un element structural esenţial al oricărei concepţii a experienţei care ne-ar 
face-o inteligibilă». Adevărul lui fata de lumea pe care o cunoaştem, lumea 
Ştiinţei şi a simțului comun, nu va fi garantat de nimic din ceea ce cunoaştem 
sau putem să demonstrăm asupra lumii înseşi. Întrucât de îndată ce respingem 
idealismul transcendental şi spunem că lumea la care ne referim este autentic 

obiectivă, complet reală, şi nu doar «empiric reală, dar transcendental ideală», 
nimic ce se întemeiază doar pe presupozitiile experienţei noastre nu poate 
autoriza valoarea lui».'” 

Fara a o afirma in mod expres, J. L. Mackie construieşte o «dilemă» a 
argumentului transcendental: daca este «luat împreună» cu teoria lui Kant, 
el nu adaugă nimic pretențiilor epistemologice şi ontologice ale acesteia, ci 
repetă ceea ce aceasta a «susţinut» deja; dacă este considerat «separat» 
(interpretarea «austerà»), el nu are forţă concluzivà, nu stabileşte teza 
propusă. Departe de a fi un «viciu», consubstantialitatea deductiei 
transcendentale cu teoria generală a Criticii indică rolul ei cu totul special 
în articularea progresivă şi solidarizarea intemă a momentelor şi nivelurilor 
de construcţie a C.R.P. În ultima situaţie, ca teoremă generală de reprezentare 
(aşa cum am reconstruit Deductia Transcendentala a Categoriilor in altă 
lucrare), aceasta dovedeste posibilitatea trecerii invariantive de la «teoria 
formală», abstractă (teoria categoriilor ca teorie structurală a experienţei in 
genere), la teoria «obiectualitatii» obiectelor experienţei, îi conferă aşadar 
primeia un «model», îi demonstrează interpretabilitatea şi aplicabilitatea. 
Luată «separat», Deductia Transcendentala reprezintă nu un singur argument, 
ci un complex de argumente, o strategie argumentativă cu multe subar- 
gumente, cu elemente «eterogene» (experiment ideal (Mackie)), explicaţii 
conceptuale, demonstraţii structurale etc. Ideea ei generală poate identifica 
prin patternul ei abstract tipul de teorii, similare structural şi constitutiv cu 
cea kantiană, teoriile «de posibilitate» sau programele cvasi-transcendentale. 
Nu este de aceea întâmplător că recursul la acest pattem argumentativ se 
întâlneşte doar în teoriile gen-identice cu Critica Ratiunii Pure (cosmologia 
deductivă, mecanica cuantică abstractă, gramatica universală), toate fiind 
teorii ale «competenţei», cu categorii prin excelenţă structural-formale. 

Deductia sau argumentul transcendental joacă astfel un rol «fundatio- 
nal», dar de un alt tip decât cel invocat de epistemologii analişti: ea înte- 
meiază «dinlăuntru», imanent, teoria transcendentală, îi asigură «constitu- 
tionalitatea», solidaritatea şi organicitatea părţilor constitutive. Introducerea, 
de exemplu, a «intuiţiei formale» (în ediţia a doua a Criticii) ca element 
mediator al deductiei categoriilor conferă acesteia tocmai asemenea funcţii 
integrative. Ea, «intuiţia formală», constituie şi paradigma «generalizarii 
rationale» prin care trece de la un stadiu la altul al elaborării «modelului» 
kantian al subiectului epistemic. Deducţia transcendentală are astfel un 
rol constitutiv pentru articularea coerentă a teoriei kantiene; ea are şi un 

rol determinativ, specificând, delimitând genul teoretizării Criticii. 
Folosind un termen al Criticii, explicat de Kant însuşi printr-o analogie 
matematică, Deductia Transcendentală reprezintă «exponentul» teoriei 
Criticii Raţiunii Pure, tipul şi «forma ei ştiinţifică» (Kant), condiţia ei de 
posibilitate. Dacă «revoluţia copemicană», pretinsă de Kant, s-a petrecut 
realmente, atunci deductia transcendentală ne poate indica «exponentul 
ei», deoarece, aşa cum scrie H. Putnam, «revoluțiile ştiinţifice nu produc 
doar noi teorii, ele renegociază înseşi limitele a ceea ce înseamnă «teorie» 
în general». 

«Povestirea» sau «modelul» kantian, implicate în textura argu- 
mentativă a Deductiei Transcendentale, departe de a fi «the imaginary 
subject of psychology», reprezintă teoria specific kantiana, teoria-scenario 
a Criticii. Argumentul transcendental nu poate fi «extras» din ea sub 
forma unui tip inferential abstract-formal şi aplicat altor teorii indiferent 
de conţinutul acestora. El e consubstantial tipului de teoretizare al Criticii, 
teorie transcendentală, teorie de posibilitate, teorie esențialmente modală, 
implicând «concepte formale» şi vizând «exponentul» regulilor sau regu- 
laritatilor la care poate avea acces o teorie «obiectualà». Observaţia finală 
a lui Strawson poate spune ceva mai mult: nu doar că în Principiile 
Analiticii Kant adaugă lucruri importante, ce completează argumentul 
Deducţiei, ci că aceste Principii oferă atât obiectivul Deductiei (stabilirea 
validității «legilor transcendentale ale Naturii»), cât şi «începutul» 
(principiul) şi stilul întregii teorii critice, «diferenţa ei epistemologică»: 
o teorie transcendentală ca teorie de posibilitate («posibilitatea» fiind 
definită exact de Kant tocmai în Postulatele Gândirii Empirice în Genere). 
Chiar dacă se filtrează într-o logică modală (care ar admite ca axiomă 
principiul lui Brouwer «$ — OO à»: dacă ceva există, atunci e necesar ca 
el să fie posibil), argumentul transcendental nu se poate utiliza cu roluri 
semnificative decât în teorii gen-identice cu cea Kantiană, teorii «exponen- 
tiale», ale condiţiilor de posibilitate, aşa cum sunt teoriile cvasi-transcendentale 
din ştiinţa contemporană. În alte genuri de teorii:el nu poate apărea decât 
ca un artefact, un by-passing (Strawson). Argumentul transcendental 
împărtăşeşte astfel acelaşi statut cu cel al tuturor patternurilor inferentiale 
«fundationale». 

«Argumente, distinctii, contraexemple»: astfel rezuma D. Lewis cerce- 
tarea ontologica?!. Dintre aceste trei instrumente metodologice utilizate de 
filosofia analitică pentru a realiza echilibrul intem al «opiniilor» în modul 

cel mai atent, analiza conceptuală («distinctiile») pare a juca rolul central. 
Ea indică însuşi obiectivul final, majoritatea aşa-ziselor «teorii» analitice 
reducându-se la analize sau elucidări conceptuale. Argumentele filosofice, 
pe de altă parte, aşa cum sublinia D. K. Lewis, în ton cu R. Nozick, servesc 
mai degrabă un rol elucidator decât unul constructiv sau justificational: «scopul 
lor este să ajute la explicarea unei poziţii, nu să constrângă acceptarea ei». 
Contraexemplele, pe de altă parte, servesc de obicei să evidentieze caracterul 
«contraintuitiv» («neadecvarea materială») al unor explicaţii sau analize 
conceptuale. 

Nu întâmplător, interpretările analitice ale unor argumente filosofice 
au fost considerate doar «stilizări», reduceri ale acestora la elucidări concep- 
tuale. Astfel, interpretarea inferenţială a deductiei transcendentale de către 
P. Strawson este un exemplu tipic al reductiei analitice: «Deduc[ia lui Kant 
este înlocuită prin analiza unui concept; în locul demonstrarii valabilitatii 
obiective a conceptelor pure ale raţiunii avem o aserţiune asupra corelatiei 
conceptelor» (Wolfgang, Carl”). Astfel a fost receptată «analiza» lui Strawson 
şi de R. Rorty sau B. Stroud. 

Acest rol eminamente constitutiv al analizei pentru filosofia anglo-sa- 
xona i-a determinat pe unii să identifice filosofia în genere cu analiza 
conceptuală şi, prin aceasta, să-i asigure autonomia epistemică: «Dacă însă 
filosofia — în sensul în care vorbim de «filosofie» în opoziţie cu «o» filosofie 
sau «a mea», «a ta», «americană» sau «comunistă» — este analiză conceptuală, 
care este valoarea ei? În mod primordial, să descopere anumite proprietăţi 
importante pe care nici un alt gen de studii nu le poate descoperi, şi anume 
caracteristicile necesare ale oricărui lucru, acele caracteristici în virtutea cărora 
el este ceea ce este şi este ceea ce este denumit». 

Ridicată la statutul de filosofie în genere sau la acela de «filosofie 
primă» (M. Dummett: «philosophy of language is first philosophy»), va 
deveni evident că analiza conceptuală va fi considerată coextensivă cu 
întreaga istorie a filosofiei, diferitele ei etape distingându-se doar prin 
intenţiile şi metodele analizei: «analiza clasică» (ce poate include multe 
opere, de la dialogul Menon al lui Platon până la Critica Raţiunii Pure a lui 
Kant) — ce nu se limitează să regimenteze «utilizarea comună» a termenilor 
în limba naturală sau să fie o terapie intelectuală, ci «încearcă să afle 
«structura logică a lumii» sau «forma logică» a faptelor care ne solicită în 
principal atenţia» — este o trăsătură permanentă a filosofiei: «de o asemenea 
analiză au fost absorbiți filosofii oricărei perioade». 

Analiza «clasică» tindea să depăşească experienţa şi limbajul, să ofere 
un model al «elementelor» lumii, al trăsăturilor ei structurale sau al 
«condiţiilor de inteligibilitate» ale marilor reconstructii rationale a existenţei, 
iar strategiile ei argumentative serveau articulării unor teorii ontologice 
sau epistemologice substanţiale. Analiza «clasică» era însă diferită de cea a 
filosofilor analitici contemporani prin cel puţin două aspecte: era orientată- 
spre-obiect şi presupunea o «adâncime» sau diferenţă ontologică între 
analysans şi analysandum (primul aparţinea unui nivel superior al existenţei 
şi oferea «constituentii» şi modul acţiunii lor pentru a «constitui» nivelul 
analysandum-ului)**, ceea ce făcea din ea mai degrabă o specie a explica [iei 
teoretice de tipul celei oferite de teoriile ştiinţifice (M. Friedman’). Analiza 
conceptuală contemporană pare a-şi fi pierdut virtuțile unei «teorii a 
constituirii» (vezi trecerea lui R. Camap de la «teoria constituirii» din Der 
Logische Aufbau der Welt (1928) la «explicaţia conceptuală» din Logical 
Foundations of Probability (1951)), «adâncimea» explicatiei şi controlul 
prin cele mai importante realizări ale cunoaşterii ştiinţifice. Spre deosebire 
de Kant, distincţiile conceptuale obţinute prin folosirea unei sofisticate 
tehnologii logice nu sunt «reinvestite» într-o reconstrucţie de conţinut a 
ştiinţei şi, prin această «austeritate», sunt lipsite şi de cea mai semnificativă 
instanţă de control. În termenii lui J. L. Mackie, analiza tradiţională putea 
fi factuală, epistemică sau conceptuală. Cea contemporană fie îşi limitează 
pretenţiile la ultima modalitate, fie consideră analiza conceptuală şi ling- 
vistică doar un «ghid», o introducere la explicaţia ontologică. 

Acestui nucleu metodologic al ontologiei analitice, analiza (explicitarea, 
explicaţia) conceptuală i se pot aduce mai multe genuri de critici. În primul 
rând «aroganta» cu care este erijată într-un fel de procedeu autonom, unic, al 
ontologiei analitice. Refuzul acesteia de a integra reflectiv contribuţiile ştiinţei 
contemporane şi ale filosofiei ştiinţei în «elucidarea» structurii categoriale a 
lumii pare cel putin anacronic. Afirmatii de genul: «I am not ready to take 
lesson in ontology from quantum mechanics as it now is»?*, deşi cu rezervă 
finală, nu indică o poziţie teoretică constructivă [D. Lewis acuză, pe nedrept, 
actuala teorie fundamentală a naturii de «frivolitate instrumentalistă», de 
înclinația de a «vorbi doar despre înregistrările aparatelor noastre, dar nu 
despre constituţia lumii», de utilizarea unei «logici deviante» şi de «poveşti 
supranaturale» asupra puterii minţii observatorului de a provoca lucrurile să 
sară, acest mozaic de aspecte interpretative nu defineşte, în totalitate, nici o 
interpretare coerentă propusă mecanicii cuantice şi nu este determinativ 

pentru profilul epistemologic al teoriei actuale abstracte a mecanicii cuantice]. 
Între o asemenea poziţie filosofică fata de ştiinţă şi cea a lui Abner Shimony, 
care vedea în mecanica cuantică, îndeosebi în conceptul potentialitatii propus 
pentru interpretarea ei de Wemer Heisenberg, cea mai importantă revoluţie 
în ontologia secolului XX, se află două oceane şi două continente. 
Interesant este faptul că ambii autori se referă — în atitudinea lor faţă 
de relaţia mecanicii cuantice cu ontologia — la teoremele (inegalitatile) lui 
Bell, cel mai spectaculos rezultat din fizica teoretică din ultimele decenii. 
Pentru Shimony, acestea au condus decisiv la «generalizarea raţională» a 
ideii de realitate, pentru a include ca o «nouă modalitate a existenţei fizice» 
potentialitatea, pentru a-i acorda acesteia un statut ireductibil. Pentru Lewis 
însă, «lecţia teoremei lui Bell» (nonlocalitatea, nonseparabilitatea, holismul 
etc.) nu i se pare încă suficient de convingătoare pentru a-l face sa abandoneze 
«supervenienta humeista». Dacă însă fizica, după Bell, ne va «învăţa 
nonlocalitatea», scrie Lewis, «mà voi supune de bunăvoință celei mai bune 
autorităţi». Cred însă că «lecţia ontologică» a teoriei cuantice (după «lecţia 
epistemologică» pe care a încercat s-o formuleze N. Bohr) nu va putea fi 
asimilată de ontologia analitică fără ca aceasta să-şi modifice structural 
metodologia şi fara să adopte o poziţie filosofică mai originară (în sensul 
acelui ursprunglich heideggerian). Păstrarea categoriilor tematice care-i 
informează demersurile analitice nu fac, cum credea D. Williams, din 
«ontologia analitică» un candidat veritabil pentru «filosofia prima». 
Refuzul contribuţiei ştiinţei, al teoriilor ei actuale la descifrarea «analitică» 
a elementelor existenţei este însoţit de ignorarea cvasicompletă a istoriei ştiinţei. 
Un exemplu semnificativ îl reprezintă discuţiile contemporane din ontologia 
«dispozitionala». Astfel, comentând un asemenea studiu de ontologie 
«generalà» asupra capacităţilor şi puterilor naturale, E. McMullin se întreabă, 
pe bună dreptate: cui se adresează o asemenea abordare şi ce pen de evidenţă 
invocă în sprijinul ei; încearcă ea să exploreze practica ştiinţei şi istoria ei sau 
se desfăşoară la un nivel atât de general, anterior metodelor şi teoriilor specifice 
ale ştiinţei? Cum se poate accepta «ontologia asociată unui sistem categorial» 
de acest gen? Spre deosebire de Milton Fisk, McMullin consideră că trebuie 
să ne adresăm «practicii ştiinţei pentru a decide asupra adecvării (în contextul 
în care ele au fost original propuse, adică al fizicii) categoriilor aristotelice, 
de formă şi materie, sau a celor ale lui Locke, de corpuscul şi calitate primară, 
considerate ca specificând ontologia de bază a lumii. Ar fi inadmisibil să se 
excludă istoria ştiinţei ca o sursă majoră de control, să se presupună că am 

putea restrânge problemele ontologiei la lucrurile comune ale experienţei 
prestiintifice... Numai succesul continuu al explicatiei structurale (si eşecul 
modelului substanţă-calitate) de-a lungul câtorva secole de progres ştiinţific 
ne indică în ce constau pariurile noastre ontologice. Aceasta nu e doar o 
chestiune de metafizică, nici de filosofia naturii (în sens aristotelic); ea ţine şi 
de [ilosofia ştiinţei, mai exact de considerarea filosofică a celor mai generale 
trăsături metodologice ale ştiinţei în dimensiunea ei istorica»*’. Rezumându-se 
doar la «posibilităţile constructive ale logicii formale», ontologia nu poate 
elabora decât «modele de lucru pentru filosofi», nu teorii explicative relevante 
şi pentru alte modalităţi fundamentale ale cunoaşterii. 

Această distantare de ştiinţă proprie metodologiei filosofiei analitice a 
existenţei nu o lipseşte doar de o sursă şi un temei semnificativ, dar com- 
promite însuşi demersul analizei conceptuale, reducându-l la o simplă 
practică «nominal-definiţională», ignorând faptul că referinţa termenilor 
ontologici importanţi (cauzalitate, lege a naturii, gen natural etc.) nu se 
stabileşte doar prin definiţii stipulative « priori ale termenilor, de genul 
celor humeiste, ea încorporând în egală măsură şi cercetări ştiinţifice 
veritabile, teoretice şi experimentale. În acest fel, cum sugera R. Boyd, 
analiza ontologică este un gen de «întreprindere empirică» ce trebuie sa 
includă şi «întrebări teoretice asupra fenomenelor naturale», ale căror 
răspunsuri vor depinde de «rezultatele teoretice confirmate experimental 
ale diferitelor stiinte».*' Nu este de aceea accidental faptul că cele mai 
importante «analize conceptuale» le-au făcut oamenii de ştiinţă (Einstein, 
Heisenberg, Bohr, Chomsky ş.a.), ca un moment al activităţii lor constructive 
şi evaluative. Ontologia analitică. cu puţine excepţii, recurge marginal la 
ştiinţă, invocând uneori exemple ştiinţifice în lucrul ei cu argumente, 
definiţii şi contraexemple. Ştiinţa este invitată, uneori, «să ţină scorul» în 
acest joc abstract cu definiţii nominale şi contraexemple. Ea nu este luată 
ca partener direct şi prim al construcţiei ontologice. «Faptul ştiinţific» nu 
este filtrat şi reconstruit succesiv (aşa cum se petrec lucrurile în cadrul 
ontologiei structurale), pentru a participa la edificarea schemelor categoriale 
şi a ontologiilor lor asociate. ` 

«Analiza filosofică» vizează, de obicei, conceptele şi propoziţiile unui 
corpus lingvistic sau cognitiv. A «analiza» un concept ontologic (posibilitate. 
necesitate, cauzalitate etc.) înseamnă a înlocui un concept intuitiv vag cu 
unul mai exact, cu semnificaţia (sensul şi referinţa) şi relaţiile cu alte concepte 
mai bine precizate. Propozitiile sunt supuse în cazul analizei unei cercetări 

care sa le clarifice semnificatia prin evidentierea formei lor logice. Centrarea 
interesului ontologilor analitici pe concepte a dus şi la caracterizarea întregii 
metodologii ca «analiză conceptuală». Prin aceasta se observă însă în mod 
direct una dintre cele mai importante limite ale ontologiei formale: neglijarea 
teortilor, a corelatiilor concept-teorie în munca de reconstrucţie raţională. 

Într-un paragraf («Revolta împotriva analizei conceptuale») al studiului 
său, Pragmatism, H. Putnam subliniază tocmai dependenţa de teorii a sensului 
conceptelor (şi, ca atare, limitele «analizei conceptuale»): «A fost necesară 
inventarea unei întregi noi teorii — mai precis, a unui nou gen de teorie — 
pentru a da sens unor cuvinte, adică pentru a le ofen o utilizare în care să 
putem vedea sensul. De îndată ce le-a fost conferit un asemenea sens, putem 
de asemenea vedea acest sens, acest «sens nou», ca o extindere inevitabilă a 
modului în care ele au fost deja utilizate — un sens nou, în acest sens, nu este 
acelaşi lucru ca un nou înţeles (meaning)»". Urmând o sugestie a lui 
Wittgenstein (Philosophicul Investigations, $68), Putnam scrie: «A înlocui 
un concept cu marginile neclare cu un concept rigid delimitat nu înseamnă a 
analiza conceptul original, ci a-l înlocui cu un concept diferit». 

Ce reglează în cadrul analizei conceptuale «standard» relaţia dintre 
cele două concepte, explicandum-ul şi explicans-ul? Metodologia ontologiei 
analitice, pe urmele cercetărilor lui Tarski, Camap şi Quine, dar inspirată 
gi de modelul unor teorii analitice de prim nivel (gramatica lui Chomsky, 
teoria morală a lui St. Hampshire şi J. L. Mackie ş.a.), a ridicat acordul cu 
«intuiţiile naturale» la rangul de «condiţie de adecvare materială» a 
explicatiei conceptuale, aşa cum apare foarte clar la Quine (1960). 

Luând definirea matematică a «perechii ordonate» ca «paradigmă 
filosoficâ» a «analizei» sau «explicatiei», în opoziţie cu analiza clasică (ce 
genera celebrul «paradox al analizei» prin condiţia sinonimiel explicans — 
explicandum) şi cu «şcoala de la Oxford», Quine caracterizează astfel relaţia 
dintre conceptele intuitive şi cele ale reconstrucției: «Nu pretindem 
sinonimie. Nu pretindem să facem clar şi explicit ceea ce cei care folosesc 
expresii neclare au în mod conştient în minte. Nu expunem sensuri ascunse, 
aşa cum cuvintele «analiză» şi «explicaţie» ar sugera; noi umplem golurile, 
alegem anumite funcţii particulare ale unei expresii neclare, care o fac 
interesantă ca obiect de studiu, şi apoi inventăm un substitut, clar şi formulat 
în termenii preferințelor noastre, care îndeplineşte aceste funcţii. Dincolo 
de aceste condiţii de acord parţial, dictate de interesele şi scopurile noastre, 
orice trăsături ale explicans-ului nu sunt considerate demne de a le acorda 

atenţie (come under the head of «don’t cares»). În această categorie suntem 
liberi să permitem explicans-ului orice gen de conotaţii noi asociate cu 
explicandum-ul»*. Şi mai explicit se exprimă Quine in Two Dogmas of 
Empiricism asupra acelui «tip diferit de activitate definitionala» pe care 
Carnap îl numea explicaţie: «o activitate proprie filosofilor, ca şi oamenilor 
de ştiinţă în momentele lor mai filosofice. În explicaţie, scopul nu este 
doar parafrazarea definiendum-ului într-un sinonim total, ci, în realitate, 
îmbunătăţirea definiendum-ului prin rafinarea şi suplimentarea sensului său. 
Dar chiar şi explicaţia, deşi nu relatează doar o sinonimie preexistentă între 
definiendum Şi definiens, trebuie să se sprijine fără îndoială pe alte sinonimii 
preexistente. Problema poate fi privită astfel. Orice cuvânt demn de explicat 
are anumite contexte care, ca întreg, sunt clare şi precise în mod suficient 
pentru a fi utile, iar scopul explicatiei este să păstreze utilizarea acestor 
concepte favorizate, în timp ce se restrânge folosirea altor contexte»*. 
Cum spune R. Rorty, David Lewis sugerează că «metafizica trebuie să 
apeleze la intuiţie ca arbitru final». Acceptând că poziţia sa asupra 
realismului modal este în dezacord extrem cu «firm common sense opinion», 
David Lewis discuta pe larg sensurile în care poate fi sau nu respectat 
simţul comun si intuiţiile lui obişnuite. Limitele în care se stabileşte acest 
raport le determină unitatea şi simplicitatea teoriei. Dar orice asemenea 
teorie nu se creează ex nihilo; pentru a fi credibilă ea trebuie să fie 
conservativa; în mare măsură credibilitatea unei teorii (formale) se întemeiază 
pe menţinerea unui număr important din opiniile comune. Dar, subliniază 
David Lewis, «simţul comun n-are autoritate absolută în filosofie; ...simtul 
comun nu vorbeşte în numele unei infailibile facultăţi a «intui(iei»»." 
Atitudinea accentuat conservativă este «metodologia teoreticienilor cu puteri 
limitate». De fapt, în construcţia şi argumentarea unor explicaţii (teorii) 
analitice avem mai degrabă o problemă de echilibru şi judecată reflexivă, 
de relaţie între pierdere şi câştig. «Nu se poate cere ca o teorie filosofică să 
fie în acord cu toate lucrurile pe care un om de pe stradă le afirmă cu 
nonşalanţă, neinformat şi, ca urmare, neinfluentat de câştigurile teoretice 
care i-ar fi putut schimba mintea. Testul adecvat, sugerez, este o maximă 
simplă de onestitate: să nu propui niciodată o teorie filosofică pe care tu 
însuţi n-ai putea-o-crede în momentele cele mai putin filosofice, ale atitudinii 
simțului comun>**/Oricat de echilibrată ar fi această atitudine metodologică, 
ea nu părăseşte, în general «condiţia materială de adecvare» a explicatiei 
analiştilor, relaţia cu opiniile simțului comun. Acestea însă, admite Lewis, 

pot fi şi trebuie privite critic; ele nu pot bloca elaborarea unor teorii abstracte 
(cu instrumente matematice sofisticate), cum ar fi acelea despre posibilitate, 
lumi posibile etc., deoarece «opiniile simțului comun sunt formate după 
ceea ce există în domeniul realului concret».?? 

Ultima observaţie a lui Lewis dezvaluie o presupozitie a recursului la 
intuiţia simțului comun ca o condiţie de adecvare a explicatiei conceptuale: 
programul ontologic al filosofiei analitice e determinat de «întrebarea 
dominantă» a lui Quine, «Ce există?», o întrebare «de ordinul întâi»; ea nu 
este, d la Heidegger, doar o «Zwischenfrage», nu depinde de o interogatie 
mai originară asupra condiţiilor de posibilitate a «ceea ce existâ», de întrebări 
de penul «De ce există ceea ce exista?» sau de leibniziana «De ce există 
ceva mai degrabă decât nimic?». În «cea mai sistematică teorie a ceea ce 
există»", entităţile admise nu vor fi decât construcţii (oricare ar fi tehnicile 
logice sau matematice utilizate) în termenii unor elemente de acelaşi gen, 
aparţinând unui singur orizont al fiinţării determinate, eventual, «set- 
theoretical constructions out of parts of the actual world», judecând «roluri» 
determinate de necesitatea de a conexa părţile sau componentele «lumii». 

Deveniti «intuitionisti», filosofii analitici «apelează la intuiţie ca o 
cale de revigorare a metafizicii»". Aceluiaşi D. Lewis, Rorty îi pune in 
seamă afirmaţia că «filosofia trebuie să confrunte intuitiile noastre şi apoi 
să gaseasca o cale pentru a păstra cát mai multe dintre ele»"?. Pastrand 
această conexiune determinativa cu «intuiţia», să nu ne mai mirăm — consi- 
deră Rorty — că ne-am trezit la sfârşitul secolului XX discutând (filosofii 
anglo-saxoni) aceleaşi teme ca şi filosofii începutului de secol şi că, probabil, 
lucrurile nu se vor schimba cu mult nici în următorul secol. 

Acordul cu intuiţia, cu utilizările «standard» anterioare (Quine) sau cu 
simţul comun, ca o condiţie de adecvare a «logicii filosofice» a ontologiei, 
trădează încă o dată caracterul «descriptiv», nu «revizionar» al acesteia şi, 
în acelaşi timp, faptul că, în ciuda unor afirmaţii de genul: «physics... 
professes to discover the elite properties» şi, ca urmare, ea trebuie luată în 
consideraţie «at face value»**, modelul explicaţiei fenomenelor naturale al 
fizicii moderne este departe de a reprezenta un analog demn de a fi imitat 
de «explicaţia conceptuală». 

Modelul «galileean» în construcţia teoriilor a fost considerat de 
J. Hintikka a fi însăşi paradigma cercetărilor din logica filosofică (filosofia 
limbajului, logica modală, logica epistemică etc.)**. Nu întâmplător, el este 
cel mai viguros critic al recursului la intuiţie ca «una dintre metodele 

argumentative favorite ale filosofilor analitici contemporani». Cum a 
încercat se demonstreze într-un studiu recent, «asemenea recursuri, în mod 
obişnuit, n-au nici o întemeiere teoretică respectabilă. Mai mult, cea mai 
bună cale de a justifica utilizarea intuiţiilor în argumentarea filosofică 
implică schimbări radicale în modul nostru de a gândi asupra intuitiilor.** 

«Metodologia intuitionistà», absentă până la mijlocul anilor '60 din 
argumentarea filosofică, a devenit dominantă după aceea. După Hintikka, 
acest fapt s-a datorat popularității lingvisticii lui Noam Chomsky şi a 
metodologiei ei. «Conform unei concepţii răspândite, lingvistii generativisti, 
de genul lui Chomsky, dădeau seamă de intuitiile vorbitorilor competenţi 
prin construirea unei gramatici, adică a unei mulţimi de reguli de generare 
care produce toate (şi numai pe acestea) şirurile de sunete care sunt intuitiv 
acceptate de asemenea vorbitori». Reprezentând «o revoluţie majoră în 
studiul limbajului», lingvistica lui Chomsky a devenit, în urma unui efect 
«bandwagon», «o paradigmă metodologică pentru activitatea din acele 
domenii ale căror obiecte de cercetare cuprindeau instrumentele gândirii 
umane şi cogniţiei»"*. Această modă a fost amplificată de succesul studiilor 
lui Saul Kripke. Aşa cum mărturisea acesta în Prefata la ediţia a doua a 
lucrării Naming and Necessity (1980), a fost condus de «intuiţia naturală» 
(sau de «ideea noastră intuitivâ») să considere că «numele din limbajul 
obişnuit sunt designatori rigizi»." Analiza logică sau «explicaţia» în 
semantică este mereu condiţionată — dupa Kripke — de «intuitiile lingvis- 
tice», de «testul intuitiv».5 Înseşi «situaţiile contrafactuale» sau «experimentele 
imaginare» la care el face adesea apel sunt îndreptate împotriva teoriilor 
care nu «conservă intuitiile» sau sunt «de-a dreptul incompatibile cu intuitiile 
noastre directe...».! Propria sa teorie este introdusă astfel: «noi avem o 
intuiţie directă a rigiditatii numelor, manifestată în condiţiile de adevăr ale 
noastre pentru unele propoziţii particulare...»* (alteori aceasta este numită 
«intuiţia noastră naturală a rigiditàtii»?). În acelaşi timp, conceptul central 
al semanticii modale, acela al «lumilor posibile», este supus testului «intui- 
iilor noastre originare asupra posibilităţii» şi este făcut «inocent», prin 
reprezentarea lui «intuitiv» într-un caz suprasimplificat. S. Kripke se opune 
în mod explicit înţelegerii analizei conceptuale în analogie cu demersul 
teoriilor fundamentale care propun modele ale mecanismelor subiacente 
în termenii unor entităţi teoretice şi pretind o relaţie de reductie ontologică 
cu nivelul observaţiilor sau evenimentelor: «Eu nu consider că «lumile 
posibile» ar oferi o analiză reductivă. în nici un sens filosofic semnificativ, 


34 ILIE PÂRVU 


adică, ea nu descoperă natura ultimă din punct de vedere epistemologic sau 
metafizic a operatorilor şi propozitiilor modale etc., ea nu le «explică»... 
În practică, nici un om care nu poate înţelege ideea de posibilitate nu e 
capabil sa inteleaga nici pe aceea de «lume posibilă». Filosofic, noi nu 
asumăm în nici un fel că un tip de discurs este prim (is «prior to») faţă de 
altul, independent de scopurile avute în vedere. Motivația principală si 
originală pentru «possible world analysis» — şi a modului în care aceasta a 
clarificat logica modală — a fost aceea că ea a oferit posibilitatea logicii 
modale de a fi tratată prin aceleaşi tehnici set-teoretice ale teoriei modelelor 
care s-au dovedit că au avut succes în aplicarea lor la logica extensională. 
Ele sunt astfel utile în clarificarea unor concepte». 

Analiza conceptuală — astfel înţeleasă — se conjugă în mod firesc cu 
apelul la argumente filosofice de acelaşi nivel de generalitate. Acordul cu 
«conţinutul intuitiv» este astfel, după Kripke, «în ultimă instanţă, cea mai 
conclusivă dovadă pe care cineva o poate avea asupra orice». Întreaga 
lucrare a lui Kripke abundă, de altfel, în consideraţii asupra «tezelor 
intuitive», «testelor intuitive», «bizareriilor din punctul de vedere al intui- 
tiei», «intuiţiilor subiacente», «important insight», «consecinţelor suprinză- 
toare şi contraintuitive». Însăşi «analiza filosofică» întreprinsă de Kripke, 
având ca obiectiv «clarificarea» conceptuală a ideilor de necesitate, apriori 
etc., poate fi caracterizată prin considerarea expresiei: «în aceste conferinţe 
eu voi argumenta, intuitiv, câ...» nu doar ca specificând lipsa recursului la 
formalizări tehnice, ci ca desemnând însuşi nucleul metodologic al investiga- 
tiilor de acest tip, «metodologia argumentarii... intuitive» sau «metodologia 
intuitionista», cum o numeşte Hintikka. 

În ceea ce-l priveşte pe Chomsky, aşa cum arată Hintikka, apelul la 
intuiţie nu făcea parte din metodologia sa iniţială. «Trebuie să fie clar, 
scria el, de ce lingvistul interesat în construirea unei teorii generale a 
structurii lingvistice, în justificarea unor gramatici date sau (pentru a formula 
lucrurile într-un mod mai obişnuit) în construirea procedurilor de analiză 
trebuie să încerce să evite asemenea noţiuni ca «intuiţia»».5 Recursul său 
ulterior la «intuitii» va fi explicat, succesiv, invocând ideile înnăscute, 
programul genetic sau argumente transcendentale. De fapt însă, aceste 
justificări se refereau la statutul «structurilor profunde», al «gramaticii 
universale» mai degraba decât la o metodologie intuitionista. În lucrarea sa 
de mare anvergură teoretică, Knowledge of Language (1986), N. Chomsky 
indică foarte net ruptura epistemologică dintre abordările ştiinţifice ale 
limbajului şi metodologiile ce prelungesc intenţiile simțului comun. 

Ceea ce este cu totul surprinzător, consideră Hintikka, este faptul ca 
nicăieri în filosofia analitică nu se întâlneşte o justificare teoretică a recursului 
metodologic la intuitii, o explicare a faptului pentru care intuitiile ar putea 
oferi temeiul argumentării, genul de informaţie care ar putea juca un rol 
determinant în judecarea teoriilor. Lucrul acesta este cu atât mai surprinzător 
în «era analizei», cu cât el nu era niciodată absent în marea tradiţie a 
filosofiei. Aristotel, de exemplu, justifica astfel intuiţia: «A pândi despre x 
înseamnă a realiza forma lui x în propriul tău suflet. Forma instantiata în 
suflet are aceleaşi puteri şi aceleaşi legături necesare cu alte forme ca şi o 
instantiere în afara sufletului. De aceea pot afla orice despre aceasta forma 
«intuitiv», dar prin realizarea ei în mintea mea. Altfel formulate ideile, 
experimentele imaginare (mentale) erau pentru Aristotel în mod propriu 
experimente reale. Din această cauză, conştientizarea directă a ceea ce există 
în sufletul meu, numită de Aristotel nos, ar putea să-mi ofere primele 
premise ale unei ştiinţe... Este greu de conceput o mai bună justificare a 
apelului la intuiţii»*. Ceea ce numesc, azi, filosofii intuiţie ar corespunde 
mai degrabă aristotelianului erndoxa, acelor puncte de plecare ale argumentelor 
dialectice. 

Nu mai putin informativ este Kant asupra rolului intuitiilor (în sensul 
minimal de reprezentări imediate ale particularilor) în producerea cunoaşterii 
sintetice a priori. Şi mai important este faptul, observă Hintikka, că dincolo 
de acest «sens minimal», Kant nu apelează în justificarea utilizării intuitiilor 
în matematică la nici o «facultate mentală a intuiţiei şi la nici un sens al 
«intuiţiei» mai tare decât propriul său sens definitional, unmittelbare 
Vorstellung von dem Einzelnen»*. 

Recursul neaşteptat al analiticilor la intuiţie nu-şi păseşte nicăieri o 
«analiza» sau justificare, nimic de genul celor oferite platonicianului 
anamnesis, de formele aristoteliciene, de ideile înnăscute carteziene sau de 
deductiile transcendentale kantiene. La nici un asemenea mare filosof, nici 
chiar la Moore, de la care pretind filosofii contemporani că pornesc, nu 
găsim — în utilizarea intuitiei — invocarea unei «facultăţi speciale» sau a 
unor «experienţe speciale numite intuiţii».“ 

După Hintikka, eroarea filosofilor analitici care au adoptat interpre- 
tarea intuitionista a metodologiei lui Chomsky porneşte din înțelegerea 
simplistă a noţiunii chomskiene de explicație, înţeleasă empirist: «Mulţi 
filosofi analitici par a gândi azi cà rolul principal al intuiţiilor lor este de 

a servi ca material primar pentru generalizări. Convers, o generalizare cu 
succes — adică una ce capturează toate datele diferite oferite de intuiţie — 
serveşte ca explicaţie a acestor date»*!. În lucrările lui iniţiale, Chomsky 
nu apela la acest sens empirist al teoretizării, chiar dacă, ulterior, în modele 
sale el a luat în seamă rolul contraexemplelor în modificarea unor 
peneralizări. În felul acesta, Chomsky şi gramaticienii transformationisti 
au părăsit oarecum modelul newtonian al teoretizării: «gramaticienii 
transformationisti şi alti lingvişti contemporani — scrie Hintikka — ar 
face o treabă mult mai bună dacă, în loc de a se baza pe intuitiile asupra 
unor exemple izolate, ei ar încerca să modifice sistematic ingredientii 
corespunzători ui unei propoziţii şi să observe cum «intuiţiile» noastre se 
modifică în mod corespunzător. Acum putem vedea de ce o asemenea 
modificare sistematică reprezintă o cale de a convinge intuitiile noastre 
să conducă la adevăruri generale (relaţii de dependenţă) mai degrabă decât 
cazurile lor particulare»™. Această observaţie este fundamentală: ea indică 
acea corelaţie subiacentă — întemeiată pe empirismul epistemologic — a 
tuturor «ingredientilor» metodologiei analitice: argumentare generală, 
explicaţie conceptuală. contraexemplu şi, în acelaşi timp, «unicitatea» ei, 
distanţa ei faţă de idealul constructiv al ştiinţelor moderne: «Mai general, 
întemeierea pe generalizari pornind de la cazuri particulare este străină 
spiritului metodologic al ştiinţei moderne, care s-a constituit prin căutarea 
dependenţei diferiților factori în cazuri particulare semnificative (adesea 
în situaţii controlate matematic), şi prin studierea acestor dependențe prin 
aceleaşi metode matematice pe care matematicienii le utilizau în cercetarea 
interdependentelor diferitelor componente ale figurilor geometrice în 
geometria analitică».* Această idee rezumă cât se poate de bine sensul 
«deconstructiei» metodologice a ontologiei analitice pe care-l încercăm 
în această parte a lucrării. După Hintikka, modelul deductiv-nomologic 
al lui Hempel (ideea «explicatiei-prin-generalizare») este subiacent întregii 
întreprinderi a filosofilor analişti. Analiza atentă a explicatiilor ştiinţifice 
conduce însă la un alt model al explicatiei: oamenii de ştiinţă nu procedează 
inductiv, prin subsumarea datelor experienţei la o lege; explicaţia constă 
în «derivarea explanandum-ului dintr-o teorie acceptată de fond (an 
established background theory), plus observaţii corespunzătoare şi ad hoc 
(sau, poate, mai bine zis, ad explanandum). O explicaţie ştiinţifică fără o 
teorie preexistentă este un oximoron»™. O asemenea interpretare a rolului 
intuiţiilor — prin care ni se oferă datele procesului amplificator de 

generalizare — este total nerealistă în raport cu procedurile efective ale 
ştiinţei, şi ea poate fi justificată numai prin empirismul subiacent al 
filosofiei analitice. După Hintikka, o presupozi(ie semnificativă a acestei 
viziuni o reprezintă «postulatul atomismului»: «Conform lui, punctul de 
plecare (basic input) al procesului nostru epistemic îl constituie datele 
particulare, excluzând adevărurile generale. Am argumentat că este aceasta 
o eroare care este prezentă subiacent în întreaga epistemologie şi filosofie 
a ştiinţei de azi»*?. Pretenţia unor ontologi analitici de a nu lua în 
considerare rezultatele celor mai semnificative ştiinţe contemporane îi 
îndepărtează nu doar de «informaţiile primare» ale acestora asupra 
existenţei, dar şi de metodologia construcţiei teoretice proprie ştiinţei 
mature. Le rămâne astfel la dispoziţie echilibrul reflexiv al teoretizării 
cu «intuiţiile naturale», iar sarcina lor devine de a forma din acestea un 
«pattem coerent» şi de a apela la argumente, distincţii conceptuale şi 
contraexemple. Pretinsa «naturalizare» a epistemologiei (numele preferat 
de anglo-saxoni pentru teoria generală a cunoaşterii) şi a ontologiei, mai 
degrabă distanțează aceste domenii ale filosofiei — prin idealul lor 
metodologic — de ştiinţă decât le integrează acesteia. Nu întâmplător, 
rareori gasim în aceste tentative «naturaliste» o relevantă raportare la 
teoriile fundamentale din ştiinţa cu care filosofia «ar face corp comun». 

Rezumând sensul «metodologiei intuitioniste», Hintikka scrie: «[intu- 
itiile] nu sunt premise pentru argumentele filosofice; ele sunt materialul 
brut, de evaluat critic, de corectat şi integrat într-o viziune coerentă... 
Presupozitiile intuiţiilor trebuie descoperite şi limitările tacite recunoscute 
înainte ca o asemenea integrare să fie posibilă». Apelul la intuiţii nu se 
susţine nici dacă vom considera demersul justificarii; ele «nu conferă vreun 
statut epistemologic privilegiat»* teoriilor (explicatiilor) pentru care sunt 
invocate. Recursul metodologic la intuitii nu oferă teoretizârii ontologice 
nici un «acces privilegiat» şi nici un «temei mai originar». Ele nu sunt 
super-informative şi nici infailibile. 

Unul dintre rezultatele acestei investigaţii critice este necesitatea «re- 
educării şi re-regimentarii» intuitiilor, în mod special, necesitatea înțelegerii 
faptului că intuiţia poate însemna şi altceva decât «relaţia cu instanţele, cazurile 
particulare», care ar exclude orice generalitate. Ea poute fi o forma importantă 
de experiment mental sau o formă deghizată de raționament diagramatic. 

Teoria inductivistà şi «propozițională» a explicatiei conceptuale îndepăr- 
tează filosofia analitică nu doar de idealul clasic al metodei stiintifice, dar si 

de innoirile acestuia provocate de un grup important de discipline, cum ar fi 
ştiinţele cognitiei. Ideea de explicaţie conceptuală si analiza filosofică a 
conceptelor metastiintifice, proprie filosofiei analitice, se limiteaza la «forma 
logică» a discursului, ignorând trăsături importante ale conţinutului cunoaşterii 
si mecanismele generative reale sau postulate. Aşa cum insista R. Harré încă 
din 1970 (The Principles of Scientific Thinking), «aspectul cognitiv al metodei 
ştiinţifice trebuie să includă, pe lângă operaţiile logice şi lingvistice, şi tehnicile 
pentru reprezentarea mecanismelor generative, care sunt esenţiale pentru 
întreprinderea de intelegere a naturii şi demne de interes pentru studiul 
filosofic». Luarea în considerare a «naturii sau constituirii entităţilor ce 
alcătuiesc mecanismele generative şi natura lucrurilor din lumea reală, în 
măsura în care le-am înţeles» nu poate lipsi reprezentării structurii cognitive 
a teoriilor şi explicatiilor teoretice, întrucât «structura propozițională e 
secundară şi dependentă de modul în care se formează structura modului de 
a reprezenta structura necunoscută a lumii reale». Ca urmare, «organizarea 
deductiva a propozitiilor unei teorii nu e o condiţie nici necesară, nici suficientă 
pentru ca aceste propoziţii să constituie o explicaţie stiintificà»*?". Asemenea 
explicaţii conceptuale sau teorii analitice rămân tributare premiselor empiriste 
şi viziunii propozitionale asupra cunoaşterii, care au blocat reconstrucţia 
adecvată a procedeelor constructive si argumentative ale ştiinţei moderne şi 
care le separă, azi, tot mai evident de domeniile cu cea mai mare capacitate 
de difuzie metodologica. Între «metodologia intuitionista» a filosofiei 
explicatiei conceptuale şi practicile construcţiei ştiinţifice «there is'all the 
difference in the world», cum se exprima H. Putnam. 

Lucrul acesta îl confirmă, surprinzător, şi cel de-al treilea ingredient 
al stilului metodologic al ontologiei analitice: recursul la contraexemple. 
Deşi D. Lewis recunoaşte că teoriile filosofice «nu sunt niciodată concluziv 
infirmate», această afirmaţie se înscrie în acelaşi stil «general argumentativ»: 
teoria supravieţuieşte infirmării (refutation) ei cu un pret, acela al reconsi- 
derării atente a tuturor argumentelor şi consecinţelor contraintuitive. 

Ontologia analitică (ca şi «epistemologia») recurge frecvent la utilizarea 
«probei» contraexemplelor. Aceasta iluminează genul humeist al teoriilor 
sau explicatiilor ei. Într-adevăr contraexemplele funcţionează relevant numai 
pentru «teoriile» de genul legilor generale (regularitatilor) direct instantiabile. 
Teoriile sau legile teoretice abstracte nu produc direct consecinţe verificabile 
(«instanţe particulare»); convers, pentru ele «datele experienţei» nu functio- 
nează în calitate de contraexemple. Pentru teoriile cu «adâncime», postulând 

entităţi neobservabile şi mecanisme generative, «baza empirică» (evidential 
import) nu corespunde cu «consecinţele empirice». Testul lor experimental 
nu este direct; ele numai împreună cu «teoriile mediatoare» (ipoteze 
«auxiliare», «fenomene» — descrieri semiteorelice, semiempirice ale sistemelor 
reale, regularitati empirice, modele ale «datelor», reguli şi principii 
metodologice etc.) generează teoriile specifice şi «baza empiricâ» relevantă. 
Lucrul acesta a fost mereu subliniat, atât în legătură cu teza «echivalentei 
empirice a teoriilor» (J. Leplin, L. Laudan)*, cât şi cu natura «teoriilor» de 
genul celor oferite prin explicaţii conceptuale de analitici (R. Boyd). Aşa 
cum sublinia R. Boyd, «recunoaşterea rolului crucial al ipotezelor auxiliare 
în testarea teoriilor sugerează înlocuirea acestei concepţii instrumentaliste cu 
una mai larga, conform căreia confirmarea unei teorii înseamnă confirmarea 
soliditatii comune a teoriei cu alte teorii care au fost folosite ca ipoteze auxiliare 
în testarea ei».* Contraexemplele pot fi considerate teste relevante pentru 
argumentele generale ale ontologiei analitice şi explicaţiile construite la acelaşi 
nivel de «abstracţie», cu alte cuvinte, pentru stilul «humeist», având ca model 
teoria regularitatii a legilor naturale şi cauzalitatii, al teoretizării filosofice, 
nu însă pentru teoriile explicative fundamentale, pentru teoriile generice, pe 
care le considerăm mai degrabă proprii reconstrucției rationale de tip categorial 
a existenţei. 

În încheierea acestui capitol vom comenta una dintre puţinele încercări 
de prezentare critică a obiectivelor şi metodelor ontologiei analitice, prezentă 
în studiul de sinteză («state of the art») al lui Alex Oliver, The Metaphysics 
of Properties", concentrată asupra lucrărilor foarte influente ale lui Armstrong 
şi Lewis. Acceptand ideea lui Quine, conform căreia «diferenţa dintre ştiinţă 
şi simţul comun este doar una de grad şi de sofisticare metodologicà»?!, 
Oliver afirmă candid: în această situaţie «metafizica. în mod ferm, se află de 
partea simțului comun». Încercările de a face ontologia («metafizica») 
«ştiinţific respectabilă», prin preluarea unor consideraţii metodologice din 
diverse ştiinţe, dar în afara contextului lor propriu, n-a dus decât la «gesturi», 
la «maxime metodologice fără conţinut determinat» (cum sunt unele elemente 
prin care metodologia lui Lewis se deschide spre ştiinţă). 

Recunoscând, de asemenea, că exigenţele sau constrângerile de care 
trebuie să țină seama analiza conceptuală, în ontologie, «n-au fost formu- 
late niciodată clar», Oliver discută dificultăţile cerintei ca prin analiza 
lopică să se «capteze» conţinutul analisandum-ului: este aceasta reconstrui- 
bilă prin relaţia matematică de echivalență sau cea de asemânare, sau prin 

sinonimia strictă. Nici una dintre alternative nu e problematică. O altă 
chestiune priveşte relaţia analizei cu explicaţia (account). Este o analiză 
conceptuală şi o explicaţie? Armstrong răspunde afirmativ, le identifică, 
pe când Lewis consideră că analiza este doar o variantă, alături de altele, 
a explicatiei. În fine, o foarte importantă idee priveşte rolul analizei în 
determinarea angajării ontologice a teoriilor, capacitatea ei de a separa 
angajarile aparente de cele reale, pe cele explicite de cele implicite, şi de 
a contribui în felul acesta — prin argumente pentru existenţă «via 
ontological commitment» — la «decizia ontică». 

În aceste condiţii, unei teorii ontologice îi revin două sarcini. Prima: 
să descrie ce entităţi şi ce genuri de entităţi sunt in lume. A doua: să ofere 
analize conceptuale fertile. Ele corespund, în linii mari, celor două «părţi» 
ale unei «teorii metafizice»: ontologia şi ideologia (pentru a utiliza termenii 
lui Quine). Unii filosofi tind să acorde în această relaţie prioritate analizei 
conceptuale (St. Mumford, de exemplu, în monografia sa consacrată 
dispoziţiilor consideră că «odată ce s-a stabilit distincţia conceptuală, poate 
să înceapă munca asupra problemei ontologice»’*, ultima fiind aproape o 
«consecinţă naturală a primeia»), iar alţii contestă cu totul legitimitatea şi 
rolul esenţial al analizei («revolta împotriva analizei conceptuale» a lui 
H. Putnam). Oliver împărtăşeşte mai degrabă atitudinea lui Quine, care 
considera relaţia lor dependentă de fiecare dată de obiectivele complementare, 
urmărite, economia ontologică versus simplitatea construcţiei. 

Prima «constrângere» metodologica de care trebuie să ţină seama — în 
cadrul acestui program — este caracterul fertil al distincţiilor conceptuale 
operate asupra gândirii şi discursului obişnuit. Analizele, în raport cu 
«opiniile simțului comun», trebuie să satisfacă, în al doilea rând, cerinţele 
«echilibrului reflexiv» — condiţie a «oricărei cercetări filosofice». Dar 
opiniile pot fi revizuite în două feluri: modificându-le adevărul ori conţinutul. 
S. Kripke, în relaţia lui conservativa fata de intuitiile comune, le acceptă 
adevărul acestora, cu preţul însă al modificării conţinutului lor. Alţii pot 
proceda în cealaltă modalitate. O decizie a priori asupra valabilităţii unor 
asemenea «mişcări de acomodare», dincolo de consideratiile privind succesul 
analizelor, nu poate fi justificată raţional, nu pot fi invocate «knock-down 
arguments» împotriva uneia dintre altemative. 

Analiza conceptuală oferă sau produce, după Oliver, explicaţii: «o 
analiză conceptuală explică anumite fapte prin definirea expresiilor ce apar 
în propoziţia (sentence) care formulează aceste fapte»’*. Aceste analize 

conceptuale pot conduce deci şi la analize ontologice, la stabilirea genurilor 
de entităţi existente. [Cât de departe poate merge analiza ontologică — aceasta 
este versiunea a doua a problemei completitudinii categorializàrii — problemă 
rareori abordată explicit de ontologia analitică.) Ea poate însă, cu greu, sa 
rezolve, singură, această sarcină. Cel mai adesea, în vederea «cateporializării» 
existenţei analiza conceptuală îşi asociază diverse tipuri de argumente 
filosofice şi criterii de identitate şi existenţă. 


CAPITOLUL 3 


«Drumul către existență»: modalități de 
introducere a entităţilor în ontologia standard 


Lucrarea lui Quine, On What There Is, cu care începe de fapt revenirea 
la problemele ontologice în filosofia analitică, pune în mod explicit 
problemele epistemologice ale teoriei existenţei ca un preliminar la orice 
categorializare a lumii. La întrebarea «Ce există?», ca şi în cazul întrebării 
lui Einstein cu privire la realitatea fizică, nu se poate răspunde prezentând 
o viziune filosofică abstractă, ci formulând criterii exacte de existenţă. 

În acest caz, pentru genurile de entităţi admisibile în ontologia analitică, 
principalele criterii vor fi cele de individuare şi identitate (individuare până 
la identitate): «No entity without identity» va deveni maxima supremă a 
afirmațiilor existenţiale ale metafizicii: «avem o noţiune acceptabilă a claselor, 
obiectelor fizice, atributelor sau a oricărui alt gen de obiect numai în măsura 
în care avem un principiu acceptabil de individuare pentru acel gen de obiect. 
Nu există o entitate fără identitate»!. Quine prefixează însă cercetarea 
ontologică cu o examinare prealabilă a elementelor prin care o teorie se 
angujează referential cu o investigaţie vizând «ce spune o teorie că există», 
cu celebrul criteriu al angajării ontologice a teoriilor. Nu vom aplica 
metodologia identificarii entităţilor înainte de a considera în detaliu structura 
formală a teoriei şi de a-i determina componentele ei «categorematice». 
Ambele cercetări constituie o parte a construcţiei teoriilor: «orice căruia îi 
concedem existenţa este o postulare (posit) din perspectiva unei descrieri a 
procesului construirii teoriilor şi, simultan, este real din perspectiva descrierii 
unei teorii care este construită;... deoarece niciodată nu putem face altceva 
mai bun decât să ne situăm în perspectiva unei anumite teorii, cea mai bună 
pe care o putem avea într-un anumit moment»?. Dependenţa angajării 

ontologice şi a identificării «elementelor de realitate» de «descrierea» unei 
teorii indică o dependenţă de «forma logică a teoriei», de logica subiacentă 
formalizării teoriilor. În mare măsură, criteriul de angajare ontologică, aşa 
cum ne-au pus în evidenţă teoremele Lówenheim-Skolem, ne spune ceva 
important despre teoria-cadru a ontologiei analitice, despre logica admisă ca 
schemă constructionala: ea va determina atât proiectul ontologic initial al 
teoriilor, cât şi mişcările «admisibile» ale procesului constructiv, criteriile 
metodologice de identificare a entităţilor. Se constituie astfel o solidaritate 
«reflexivă» a substructurii logice cu tipul de construcţie teoretică şi cu 
metodologia acceptării entităţilor cu care operează familii congenerice de 
teorii. Am văzut cum se realiza acest lucru în cazul ontologiei lui Quine. care 
pornea de la teoria-cadru («teoria categoriilor») a logicii cuantificării. 

Insistenta cunoscută a ontologiei standard asupra introducerii sau 
acceplării acelor entităţi ce satisfac condiţia individuării traduce în termeni 
moderni o viziune «particularistà» asupra existenţei, în cadrul căreia «a fi» 
înseamnă esențialmente a fi individual si separabil. Aşadar, în privinţa 
criteriului formal al existenţei, aşa cum arâta P. F. Strawson, există o 
excepţională «unitate» între cele trei tipuri de construcţie metafizică: onto- 
logică, epistemologic-transcendentală şi logic-analitică, respectiv între 
viziunile lui Aristotel, Kant şi Quine: «Criteriul kantian formal sau logic al 
substantialitatii nu era nou pentru vremea sa şi nu este demodat în timpul 
nostru. Cu anumite diferente de terminologie, el este esențialmente acelaşi, 
pe de o parte, cu criteriul lui Aristotel pentru existenţa substanţei prime şi, 
pe de altă parte, cu criteriul lui Quine (al angajării ontologice), adică pentru 
a fi admis ca entitate, ca existent. (Nu este nimic surprinzător în aceasta 
corelare a lui Aristotel cu Quine, dat fiind sensul lui owota. Noţiunea esenţială 
este aceea de a fi irec/uctibil între subiectele predicatiei sau obiectele referintei 
— ceea ce revine, desigur, la Quine, la a fi ireductibil între valorile varia- 
bilelor cuantificării»!. Ceea ce îi uneşte pe aceşti reprezentanţi ai celor trei 
tipuri generale de construcţie metafizică, la «nivelul formal» al problemei 
existenţei, lasă un câmp liber pentru a fi determinat, de fiecare dată, prin 
exigenţele speciale ale «aplicării» criteriilor. 

Cu privire la criteriile de admisibilitate pot fi făcute câteva observaţii. 
Pentru diferite genuri de entităţi s-a propus uneori formularea unor criterii 
distincte; astfel, pe lângă cel al identităţii «empirice» sau al spatio-tempo- 
ralitàtii, s-a propus criteriul eficucităţii sau acţiunii cauzale, al identităţii 
structurale,-al înscrierii într-o legitate, al invariantei etc. În al doilea rând, 

trebuie remarcat faptul cà nu putem lua în serios indicii formali ai teoriei 
ca proiecţie ontologică decât dacă teoria posedă anumite caracteristici, cum 
ar fi, în primul rând, completitudinea. Logica de ordinul I satisface aceasta 
condiţie, în înţelesul ei gódelian. Şi altor teorii-cadru li se cere un gen de 
proprietate de «închidere», «completitudine», caracteristică nivelului sau 
tipului lor de teoretizare, pentru a putea lua în considerare constrângerile 
ontologice ale aparatului lor formal (cazul mecanicii cuantice, ale cărei 
semnificaţii ontologice nu pot fi luate în seamă dacă ea nu este o teorie 
«completă»), indiferent de «locul» acestora în «formalismul» teoriei: 
caracteristici ale cuantificării, principii de organizare etc. Teoriile-cadru 
ne indică, prin caracteristicile lor structurale, tipul de existenţă al entităţilor 
(«regimul lor ontologic») ce se asociază lor prin ipotezele existenţiale 
(«proiectul ontologic»); ce există realmente va decide întregul program 
teoretic construit pe baza lor. «Decizia ontică» revine, în viziunea unor 
ontologi analitici, «ştiinţei duse la limita ei ideală». Lucrul acesta este uneori 
formulat astfel: «ceea ce există este tocmai ceea ce ştiinţa noastră, dusă la 
limita ei ideală, spune că există». Aceeaşi atitudine o întâlnim în definirea 
«legilor naturale» în teoria filosofică Ramsey-Lewis. Acestei idei 1 s-a adus 
obiecţia à la van Fraassen: ce temei avem să presupunem că ştiinţa noastră 
are o singură limită ideală? 

O altă procedură, adesea invocată, pentru susţinerea unor tipuri de 
entităţi este cea «funcţională»: unele categorii de entităţi pot fi asociate 
unor funcţii pe care le realizează sau unor roluri pe care le îndeplinesc. Cel 
mai adesea, aşa cum susţine Alex Oliver, «rolul poate fi caracterizat prin 
explicarea unui anumit fapt sau rezolvarea unei probleme. De exemplu, 
putem descrie categoria proprietăţilor ca aceea care conţine acele entităţi ce 
joacă rolul de a rezolva problema universalilor... Rolurile pe care proprie- 
tatile le pot juca sunt variate. De exemplu, ele pot fi necesare pentru analize 
conceptuale şi analize ontologice sau le sunt necesare pentru explicarea 
unor fapte ale simțului comun»*. Această «cale spre existenţă» poate fi 
caracterizată astfel: vom asocia un anumit rol cu o anumită categorie de 
entităţi şi vom argumenta că acest rol trebuie «jucat». Vom argumenta apoi 
de la existenţa unui rol al entităţilor la existenţa unor «candidaţi» care joacă 
acest rol. Şi în acest caz ne confruntă o «indeterminare»: nu putem decide — 
la acest nivel — dacă există un singur sistem de candidaţi care satisfac acest 
rol. Mai mult, alegerea unui candidat al acestui rol nu spune nimic despre 
natura entităţilor acestui sistem. Aşadar, şi eliminarea indeterminării sau 


Arhitectura existenţei 45 


aleperea între «sisteme echivalente» şi caracterizarea naturii entităţilor 
«admise» se decide, eventual, pe consideraţii ce depăşesc abordarea functio- 
nală. Astfel, cum arată analiza lui Oliver, dacă admiterea ca gen de entităţi 
a proprietăţilor recurge la asemenea «roluri», cum ar fi: rezolvarea problemei 
universalilor (în formularea lui D. Armstrong: cum pot fi identici ca natură, 
de acelaşi «tip», particularii numeric diferiţi); explicarea sensului unor genuri 
de ex presii ale limbajului natural sau artificial; explicarea «cauzării singu- 
lare» si a naturii legilor; analiza reductivà a «lumilor posibile»; explicarea 
statutului ontologic al «entităţilor» matematice etc., selectarea unor sisteme 
de candidaţi care pot îndeplini aceste roluri şi determinarea naturii acelor 
entităţi admise nu se rezolvă automat şi univoc. Acestea presupun satisfacerea 
unor condiţii suplimentare şi, de asemenea, intervenţia unor anumite doctrine 
metafizice (de genul refuzului de a accepta orice gen de entităţi abstracte). 

Un caz aparte de introducere funcţională a unui gen de entităţi îl 
reprezintă ceea ce Oliver numeşte «the route to the existeme via conceptual 
analysis». El este ilustrat de argumentul lui David Lewis pentru «proprietăţile 
naturale». Admiterea acestora e cerută de faptul că ele intervin în multe 
contexte analitice, în numeroase analize conceptuale, cum ar fi cele ale 
proprietăţilor intrinseci, legilor naturii, cauzalitàtii, evenimentelor, conţinutului 
pândirii şi limbajului. Dacă acceptăm asemenea analize conceptuale, vom 
avea temeiuri să acceptăm ca entităţi şi elementele ce servesc în cadrul lor în 
explicans, fără însă a putea să spunem totuşi ceva determinat despre natura 
acestor proprietăţi. Faptul că Lewis le identifică cu mulţimi de particulari 
actuali şi posibili, aceasta nu decurge din rolul pe care-l au ele în analizele 
conceptuale, ci din anumite preferinţe metafizice a priori. 

Tot în cadrul acestei perspective «funcţionale» pentru introducerea 
entităţilor se poate înscrie şi criteriul satisfacerii adevărului propozitiilor 
(generalizabile, cum vom vedea, în demonstrațiile de existenţă via 
angajamentul ontologic al teoriilor). Prezent deja la Husserl, în Logische 
Untersuchungen, el a fost introdus în literatura analitică de Russell, în The 
Philosophy of Logical Atomism (1918), în încercarea lui de a «explica anumite 
idei pe care [el] le-a învăţat de la prietenul şi fostul lui student Ludwig 
Wittgenstein»: «Atunci când eu vorbesc despre fapte... înțeleg genul de lucruri 
care fac o propoziţie adevărată sau falsâ»“, sau: «eu înțeleg, prin fapt... acel 
pen de lucru care se petrec atunci când propoziţia (statement) este adevărată 
şi nu se petrece când propoziţia e falsà»"; «faptele sunt acel gen de lucruri 
cure sunt afirmate sau nepate de propoziţii». Temeiul utilizării acestui pen 

de acceptare a entităţilor poate fi găsit la Russell în următoarea asertiune: «nu 
putem cunoaste lumea pana cand nu cunoastem faptele care fac adevarurile 
asupra lumii» (truths of the world)’. Acest procedeu asumă aşadar existenţa 
unor tipuri de entităţi care servesc la explicarea adevărului propozitiilor, entităţi 
în virtutea cărora propoziţiile (sentences, statements) sunt adevarate.!° 
Candidaţi pentru rolul de truth-makers au fost considerate «faptele», «stările 
de lucruri», «evenimentele», Sachverhalten şi altele. Pentru David Armstrong, 
principiul introducerii entităţilor pe baza adevărului (truth-makers) este 
considerat una dintre cele mai vechi idei metafilosofice; pentru el, sensul 
acestui principiu poate fi generalizat la extrem: «The truthmaker is whatewer 
in the world that makes a truth true». Primul care l-a utilizat a fost însuşi 
Aristotel, care, în Categorii, scria: «faptul existenţei omului pare a fi oarecum 
cauza adevărului propoziției, deoarece adevărul sau falsitatea propoziției 
depind de faptul că omul există sau nu există» (14b, 14-22). Leibniz afirma, 
de asemenea, în Discurs asupra metafizicti, Sect. VIII: «orice predicatie 
adevărată are o anume întemeiere în natura lucrurilor». Aceeaşi idee era 
exprimată, în secolul nostru, de «temeiul ontologic» al lui Gustav Bergmann. 
Idei asemănătoare se întâlnesc în ontologia formală a «fenomenologiei» lui 
Husserl şi Ingarden sau în concepţia despre propoziţii a lui F. P. Ramsey. 

Două probleme apar în legătură cu utilizarea principiului truthmakers 
în argumente pentru existenţa unor entităţi. Prima: aşa cum observă 
D. Armstrong, (care transformă acest mod de introducere a entităţilor în 
argumentul fundamental al noii lui teorii ontologice), împreună cu autorii 
studiului «Truth-Makers», acceptarea lui implică acceptarea teoriei 
adevărului-corespondenţă sau, cu alte cuvinte, o solidaritate a metodologiei 
ontologiei cu o teorie realistă a adevărului; ca urmare, el depinde de sau 
preia toate dificultăţile teoriei adevarului-corespondenta. A doua observaţie 
a lui Armstrong: acest principiu presupune necesitatea adevărului: «cel 
care face adevărat un adevăr trebuie să facă în mod necesar»!! acest adevăr, 
fapt care conexeaza aplicarea lui cu problema controversată a modalitatilor. 
Şi mai important însă decât acestea este faptul că acest principiu-argument, 
ca şi toate strategiile «lingvistice», cum le numeşte D. Davidson, nu stabileşte, 
singur, existenţa entităţilor şi nici natura lor. Pentru aceasta el trebuie integrat 
într-un complex de argumente şi criterii utilizate pentru «decizia ontică» în 
cadrul unui amplu program teoretic fundamental. 

Inovația metodologicà cea mai importantă a ontologiei analitice o 
“reprezintă demonstraţia de existenţă via angajarea ontologică. După titlul 

celebrului studiu al lui Davidson, această strategie metodologica s-ar putea 
denumi şi «metoda adevărului în metafizică». Aceasta reprezintă o strategie 
argumentativă complexă pentru introducerea şi justificarea unor entităţi, 
implicând esențialmente jinferenţa la cea mai bună explicaţie (IBE), (ce 
permite convertirea valorilor «epistemice» — gradul de confirmare, puterea 
explicativă etc. — în valoare semantică — adevărul); criteriul de angajare 
ontologică («a fi înseamnă a fi valoare a unei variabile cuantificate»), 
principiul truth-maker şi, uneori, dacă se adoptă o perspectivă «naturalistă» 
asupra filosofiei, şi «argumente de indispensabilitate» de tip Quine—Putnam. 
Spre deosebire de principiul truth-maker, care se aplică îndeosebi 
entităţilor dependente ontologic de alte tipuri de entităţi (primare, fundamen- 
tale), demonstrațiile de existenţă mediate de angajările ontologice nu se 
limitează la un anume gen de entităţi (evenimente, momente, stări de fapte), 
ci se aplică ori de câte ori intervine aparatul cuantificational (interpretat 
«obiectiv», nu substitutional). Ele au fost invocate pentru particulari 
(«substanţă»), universali (proprietăţi), relaţii, «obiecte intensionale» (propo- 
Zitii etc.), complexe naturale, lumi posibile. Acest model argumentativ, 
formulat iniţial de D. Davidson pentru a justifica existenţa evenimentelor 
(acţiunilor), a fost ulterior extins şi transformat într-un pattern argumen- 
tativ în ontologie în general. Astfel, obiectivul lui principal a devenit acela 
de a justifica o întreagă categorializare a existenţei. Dacă în forma iniţială 
punctul lui de plecare era admiterea validității unei inferenfe intuitiv 
plauzibile, prin a cărei analiză logică se evidentiau angajarile ontologice 
subiacente, care erau justificate prin inferenta la cea mai bună explicaţie, in 
forma generalizată premisa acesteia este una de ordin pragmatic: există o 
comunicare lingvistică cu succes între oameni. Aceasta presupune că ei 
împărtăşesc o anumită concepţie despre lume care face posibilă această 
comunicare. Argumentul va explicita şi va întemeia acea structură categorială 
a existenţei care poate da seamă de succesul comunicării lingvistice. În 
felul acesta, scopul argumentului este acela de a explica ideea: «comunicarea 
cu succes demonstrează existenţa unei concepţii comune despre lume, în 
mare parte adevărată», cu alte cuvinte, să explice în ce măsură analiza şi 
înţelegerea funcţionării limbajului natural (scopul declarat al programului 
lui Davidson) pot contribui la clarificarea structurii categoriale a existenţei. 
«Metoda adevărului în metafizică» combină două idei anterioare din «logica 
filosofica»: criteriul angajării ontologice al lui Quine şi teoria adevărului a 
lui Tarski. Prima este necesară, potrivit observaţiei lui Davidson, deoarece 

numai evidentierea structurii cuantificationale a unui limbaj (teorie) ne 
indică deschiderea lui ontologică (ne arată «ce spune o teorie că există»); 
ideea tarskiană a adevărului serveşte la «testarea» angajării ontologice, la 
controlul existenţei reale a entităţilor faţă de care teoria se angajează cuantifi- 
cational. În formularea lui Davidson, «ceea ce trebuie să considerăm în 
limbaj, dacă vrem să punem în evidenţă trăsăturile generale ale lumii, este 
ce tace în peneral ca o propoziţie să fie adevărată. Sugestia este că, dacă 
condiţiile de adevăr ale propozitiilor sunt situate în contextul unei teorii 
cuprinzătoare. structura lingvistică ce va apărea va reflecta trăsăturile mari 
ale realităţii»!?. Cercetarea metafizică (ontologică) va depinde în mare 
măsură de o teorie a adevărului care va reuşi să «capteze» o parte «puternică 
şi semnificativă a limbajului», la limită, de posibilitatea unei «teorii cuprin- 
zătoare formale a adevărului pentru limbaj ca întreg»!”. (Se observă aceeaşi 
cerinţă a «completitudinii», a unei teorii-limită, pentru a putea lua în serios 
«implicaţiile» ei ontologice — idee pusă pentru prima oară în evidenţă de 
exigenta completitudinii care însoţeşte orice teorie a programului kantian.) 
Transformând teoria lui Tarski dintr-o teorie a adevărului pentru limbajele 
formalizate într-o teorie a adevărului şi sensului pentru limbajele naturale, 
aceasta va servi la «articularea structurii limbajului» ca întreg si, ca urmare, 
la o nouă modalitate de punere a problemelor ontologice, în care nu se mai 
discută «local» şi independent relevanta ontologică a termenilor sau 
expresiilor, respectiv, existenţa sau nonexistenta unor entităţi de tipul fapte, 
propoziţii, evenimente etc. Trebuie, după relevarea structurii generale a 
limbajului, pe calea propusă de Davidson, să se ţină seama de exigenţele 
acesteia, de constrângerile ontologice ale limbajului ca întreg. «Ontologia 
este scoasă la suprafaţă numai acolo unde teoria găseşte structura 
cuantificationala, anume prin faptul că teoria oferă cea mai bună explicaţie 
pentru patternul dependentelor de adevăr prin corelarea sistematică a 
expresiilor cu obiectele»!f. Atâta vreme cât atenţia noastră era centrată pe 
«propoziţii simple, luate separat» nu puteam explica o serie de dificultăţi 

în interpretarea ontologică (de exemplu, asimetria dintre subiect şi predicat 

— în sens ontologic). Numai «exigenţele teoriei ca întreg», construită, 

eventual, prin apel la principiile frepeene ale compozitionalitatii şi 

recursivitatii, ne va deschide calea pentru înţelegerea angajarilor ontologice 

ale limbajului. «Metafizica are ca un scop al său peneralitatea; metoda 

adevărului exprimă această pretenţie prin căutarea unei teorii care atinge 

toate elementele fundamentale. Astfel, problemele metafizicii, deşi nu sunt 

nici rezolvate, nici înlocuite, pot fi privite astfel ca probleme ale oricărei 
construcţii bune a teoriei»!*. Problemele ontologice nu sunt astfel complet 
decise (independent de alte cercetări şi analize), se deschide însă o cale 
pentru o investigaţie mai exactă şi clară a lor. Calea spre existenţă via 
angajările ontologice nu este un argument simplu şi infailibil pentru entităţile 
admise de o teorie, ci reprezintă ea însăşi o întreprindere teoretică, o parte, 
la rândul ei, dintr-o amplă cercetare teoretică. Rolul ei este mai deprabă 
«analitic», de a pune în evidenţă angajarile ontologice reale (nu aparente) 
ale unui discurs/teorie; dar decizia ontică (sau chiar caracterizarea mai exactă 
a naturii entităţilor admisibile) nu ţine de sarcina acestei investigaţii. Ea 
este mai degrabă o temă a unui program «ideal», dacă vom accepta sugestia: 
pentru a determina dacă ceva există trebuie să examinam angajarile ontologice 
ale celor mai bune teorii ale noastre. 

Această observaţie apropie demonstrațiile de existenţă în ontologia 
analitică de un alt tip de justificare a entităţilor, aşa-numitele «argumente 
de indispensabilitate» (Quine-Putnam). 

Metoda lui Davidson (numită de el însuşi «lingvisticâ») a fost criticată 
de unii filosofi, reproşându-i-se, mai întâi, dependenţa ontologiei de 
semantică, fapt ce ar încălca una dintre «maximele realismului» (formulată 
de Michael Devitt astfel: «Problema realismului trebuie decisă înainte de 
orice problemă epistemică sau semantică»!7). Ea, pe de altă parte, nu 
transformă teoria lui Tarski dintr-o teorie a adevărului într-o teorie a 
referintei, Davidson obţinând, via Conventia-T a lui Tarski, doar o teorie a 
sensului (meaning) pentru limbajele naturale. Pentru a fi relevantă ontologic, 
metoda lui Davidson ar necesita completarea teoriei tarskiene cu o teorie 
(eventual, cauzală) a referintei, capabilă să conecteze «domeniul fizic» cu 
teoria semantică. Această conectare nu poate fi asigurată — după H. Field 
- la nivelul «teoremelor» permise de Conventia-T, ci trebuie «introdusă» 
la nivelul premiselor, al axiomelor caracterizării adevărului. Aşa cum cere 
H. Field'’, pentru a releva «aderenţa semanticii la faptele fizice», este necesar 
să pomim de la «axiome referentiale», prin care se stabileşte orizontul 
ontologic al teoriei. Aparatul ei deductiv nu poate face acest lucru, aşa cum 
crede J. McDowell, pe linia lui Davidson: «la nivelul teoremelor, o 
caracterizare a adevărului... realizează un contact cu acele fapte fizice tari», 
iar aceste teoreme ar fi tocmai propoziţiile — T, adică derivări logice din 
enunţul metalingvistic al lui Tarski: «Zăpada este albă dacă şi numai daca 
Zăpada este albă.» «Puterea deductivă» a teoriei, şi nu specificarile 

denotative iniţiale ar «ancora» teoria in realitate!”. Acest punct de vedere 
este considerat de Devitt un gen de «instrumentalism semantic», poziţie 
care nu poate asigura temeiuri semantice ontologiei. Acest «instrumentalism 
semantic» se observa prin preluarea distinctiei problematice între observa- 
tional şi teoretic şi considerarea conceptelor şi structurilor teoretice doar 
«instrumente». În teoria lui Davidson şi McDowell, lucrul acesta se 
manifestă prin acceptarea T-propoziţiilor (care ar fi «observationale») si 
respingerea «axiomelor referentiale» care nu au acest statut.” Nu este nevoie 
de a asigura ab iuitio ancorarea existenţială a teoriei; aceasta, după 
dezvaluirea structurii ei logice, ne poate determina viza existenţială «as 
referential in function». Davidson propune «o versiune a abordarii holiste», 
argumentând pentru «abandonarea conceptului referintei ca fundamental 
pentru o teorie empirică a limbajului»”!. Problema ontologică nu ţine atât 
de analiza interna a unor teorii, ci de specificarea «formei ei logice care 
determină funcţionarea (şi interpretarea) teoriei ca întreg, funcţionare care, 
la rândul ei, poate explica «Cum e posibilă comunicarea prin limbaj»”. 
Aşadar, «metoda ontologică» a lui Davidson nu ar avea ca intenţie «să 
explice ceva în termenii teoriei, [ci] să explice de ce teoria funcţionează 
(holds), (adică, corelând-o cu fapte mai fundamentale)». Conceptele de 
satisfacere sau referintà — ce aparţin primului gen de abordare, trebuie 
considerate drept «constructe teoretice a căror funcţie este epuizată în 
formularea condiţiilor de adevăr pentru propoziţii... O teorie de acest gen 
nu... explică referinţa, cel puţin în acest sens: ea nu atribuie nici un conţinut 
empiric direct relaţiilor dintre nume sau predicate şi obiecte. Acestor relaţii 
li se conferă un conţinut indirect prin T-propozitii»?. «Abandonarea 
referintei nu înseamnă «abandonarea ontologiei», ci transformarea într-o 
manieră holistă a relaţiei ei cu realitatea». Pentru a ilustra acest concept al 
į «realităţii fara referinţă», («referinţa nu are un rol esenţial în explicarea 
relaţiei dintre limbaj şi realitate», Davidson invocă o analogie cu fizica. 
Pentru a rezolva «dilema referintei», considera Davidson, este necesar sa 
facem distincţia între «explicaţia în cadrul teoriei şi explicaţia teoriei. În 
cadrul (în interiorul teoriei, within), condiţiile de adevăr ale unei propoziţii 
sunt specificate îndreptându-ne atenţia asupra structurii postulate şi a 
conceptelor semantice cum ar fi cele de satisfacere şi referinţă. Dar, când se 
pune problema de a interpreta teoria ca întreg, noţiunea de adevăr aşa cum 
se aplică propozitiilor închise va fi cea care va trebui conectată cu activităţile 
şi scopurile umane. Analogia cu fizica este evidentă: noi explicam fenome- 

nele macroscopice postulând o structură fină neobservată. Dar teoria e testată 
la nivel macroscopic. Uneori, noi suntem suficient de fericiţi să găsim un 
temei factual, adiţional sau mai direct, pentru structura postulată iniţial; 
dar lucrul acesta nu este esenţial pentru întreprinderea noastră. Sugestia 
mea este că sensul cuvintelor, cuvintele, referinţa şi satisfacerea sunt stipulări 
(posits) de care avem nevoie pentru a implementa o teorie a adevărului. 
Ele servesc acestui scop fără a necesita o confirmare independentă sau o 
bază empirică». 

Această polemică, relevantă pentru abordarea lui Davidson, reflectă 
poziţii diferite în filosofia limbajului cu privire la relaţia dintre limbaj şi 
realitate. În acelaşi timp, ea trădează «stilul» analitic in ontologie, dificultăţile 
«interne» ale discursului argumentativ general, faptul că tema existenţei nu 
e înscrisă în metodologia complexă a construcţiei teoriilor. Pe de altă parte, 
nu se fac distinctiile necesare între tipurile şi nivelurile de teoretizare, pentru 
a putea determina «transformarea» succesivă a problemei existenţei la diverse 
paliere ale unui program teoretic efectiv. 

O mai mare apropiere de procedurile metodologice din ştiinţa reală 
promite justificarea entităţilor pe baza unor «argumente de indispensabi- 
litate». Acest tip de practică ontologică este înscris într-o mai amplă 
perspectivă de «naturalizare» a filosofiei. Această perspectivă pare a fi o 
alternativă, în cadrul filosofiei analitice, la conceperea filosofiei (şi a 
ontologiei, în particular) ca o disciplină de ordinul doi, având ca obiectiv 
analiza metateoretică şi clarificarea conceptuală a disciplinelor de prim 
nivel, care studiază direct diferite sisteme ale realului sau moduri de 
organizare a existenţei”. 

După P. Maddy”, naturalismul a fost propus de Gottlob Frege pentru 
aritmetică şi generalizat la matematică şi filosofie de Quine şi Putnam. El 
se opune conceperii filosofiei ca o «filosofie primă», aprioricà. supraordonată 
ştiinţei, operând cu criterii şi standarde diferite de acelea ale ştiinţei. 
Naturalismul era definit de Quine ca «abandonarea scopului unei filosofii 
prime. Ea consideră ştiinţa naturii ca o cercetare asupra realităţii, failibilă 
şi corijabilă, dar care nu se supune nici unui tribunal supra-stiintific şi care 
nu are nevoie de nici o justificare în afara observaţiei şi a metodei ipotetico- 
deductive... Filosoful naturalist îşi începe rationarea sa în cadrul unei teorii 
a lumii moştenite ca o activitate în desfăşurare. În mod provizoriu el o 
crede în întregime, dar el crede de asemenea că unele porţiuni ale ei sunt 
eronate. El încearcă să îmbunătăţească, să clarifice şi să înţeleapă sistemul 
din interior. «He is busy sailer adrift on Neurath boath»»**, 

În cadrul acestei perspective naturaliste asupra filosofiei (ontologiei), 
entităţile introduse prin conceptele sau angajările ontologice ale teoriei nu 
se justifică prin apel la vreun gen de criterii a priori, independente şi străine 
de practica ştiinţei, cu care filosofia face corp comun, ci printr-un argument 
de indispensabilitate: valorile variabilelor asupra cărora se cuantifică în 
limbajul matematicii sunt acceptate ca entităţi «reale» dacă acea matematică 
ce le conţine e indispensabilă în formularea celor mai bune teorii ale noastre 
asupra lumii. Cum spunea Frege, «aplicativitatea este aceea care ridică 
aritmetica de la un joc la rangul de ştiinţă»"”. Pentru Quine, acest argument, 
aplicat matematicii, conduce la «temperarea» distinctiei epistemologice şi 
ontologice dintre ştiinţele naturii şi matematică: «Discursul ştiinţific obişnuit 
este ca şi iremediabil angajat fata de obiecte abstracte — noţiuni, specii, 
numere, funcţii, mulţimi, ca şi cum este angajat faţă de mere sau alte corpuri. 
Toate aceste lucruri figurează ca valori ale variabilelor în sistemul nostru 
cuprinzător al lumii. Numerele şi funcţiile contribuie la fel de autentic la 
teoria fizică cum o fac particulele ipotetice»"*. Confruntarea cu datele 
empirice, care poate să conducă, eventual, la confirmarea stipulărilor exis- 
tentiale ale unei teorii, nu discriminează esenţial, în cadrul acestui tip de 
argumentare, între statutul entităţilor fizice şi al celor matematice, fiind 
mai degrabă o problemă de grad, şi nu de statut epistemologic: «Aparenta 
unei diferenţe în această privinţă se datorează în mare măsură exagerării 
limitelor departamentale. Pentru că o teorie autocuprinzătoare pe care o 
putem confrunta cu experienţa include realmente nu doar diferitele ei ipoteze 
teoretice ale aşa-numitei ştiinţe a naturii, ci de asemenea şi porţiuni ale 
matematicii şi logicii pe care ea le foloseste»*!. 

Asemenea argumente de indispensabilitate, prin care statutul unor 
entităţi postulate prin angajările ontologice ale teoriilor sunt supuse 
controlului verificării teoriei lumii ca întreg pe baza observaţiei şi experi- 
mentului, trebuie să satisfacă, cum consideră P. Maddy, condiţia acordului 
cu practica efectivă a ştiinţei: «analiza să fie sensibilă la realităţile matematicii 
efective»"?. Or, o asemenea condiţie duce la justificarea doar a «matematicii 
aplicate», care e confirmată odată cu teoria fizicii în care ea figurează”. In 
forma sa «simplă», argumentul indispensabilitatii poate fi rezumat astfel: 
«avem temeiuri bune să credem cele mai bune teorii ştiinţifice ale noastre, 
iar întrucât entităţile matematice sunt indispensabile acestor teorii, avem 
temeiuri bune să credem în entităţile matematice. Matematica se află astfel 
într-o situaţie de egalitate ontologică cu ştiinţa naturii. Mai mult, evidenţa 

factuală care confirmă teoriile ştiinţifice confirmă de asemenea matematica 
necesară, astfel încât matematica şi ştiinţa naturii se situează şi pe aceeaşi 
poziţie epistemologicâ».* Acest argument, confruntat cu exigenta amintită, 
creează o problemă: el nu spune nimic despre matematica ce nu figurează 
în aplicaţii. Pentru Quine, această parte a matematicii poate fi considerată 
admisibilă dacă reprezintă simplificări ale matematicii aplicate: «eu recunosc 
infinitatile nenumerabile numai întrucât ele mi se impun ca cele mai simple 
sistematizări cunoscute ale unor fapte mai obişnuite. Mărimile care depăşesc 
această cerinţă, cum ar fi (fu) sau numerele inaccesibile, le consider ca 
re-creaţii matematice şi, ca atare, fără drepturi ontologice»*. După Quine, 
«no measurement could be too accurate to be accomodated by a rational 
number, but we admit the [irationals] to simplify our computations and 
generalizations»"€. Această soluţie nu tine seama de varietatea de argumente 
şi fapte pe care matematicienii le aduc în favoarea unor asemenea concepte, 
care nu-şi găsesc justificarea doar în relaţia de aplicare «extrinsecă» a 
matematicii. Pentru a-şi justifica adoptarea unor axiome asupra «cardinalilor 
inaccesibili», de exemplu, matematicienii invocă «intuiţia matematică sau 
sistematizarea elegantă a practicii matematice, sau alte consideraţii intrama- 
tematice» care nu au de-a face cu aplicaţiile cu succes. Dacă am rămâne 
doar la argumentul simplu al indispensabilitatii nu am elimina numai 
matematica neaplicabila, dar am şi «reprezenta greşit realităţile metodologice 
ale matematicii care se aplică»”. 

Pentru evitarea acestei dificultăţi, P. Maddy propune o abordare 
modificată a argumentelor de indispensabilitate. Dacă prin «abordarea simplă 
am asumat că indispensabilitatea (unor) entităţi matematice în ştiinţa naturii 
bine confirmată oferă atât justificarea admiterii acelor lucruri matematice 
în ontologia noastră, cât şi a metodologiei corespunzătoare pentru investigația 
lor», aceasta nu ne-a decis, singură, ce lucruri matematice există şi ce 
proprietăţi au acestea." Cu alte cuvinte, argumentul simplu al indispensa- 
bilitatii nu decide ontic, nu determină ce genuri de entităţi există realmente 
şi nici nu realizează analiza lor ontologică. Ca şi în cazul celorlalte tipuri 
de introducere pe calea unor «demonstraţii de existenţă via angajarea 
ontologică», nici acest tip argumentativ nu e suficient pentru «decizia 
ontică». P. Maddy propune, pentru a depăşi acest neajuns al argumentului 
de indispensabilitate, o «formă modificată» a sa, care are doi paşi: primul 
asigură — în general — cà matematica are o ontologie proprie, apoi lasă 
(într-un spirit pluralist) în seama matematicii înseşi ca prin metodele ei 

proprii să cerceteze această ontologie.” În cazul analizei, de exemplu: 
«calculul [diferenţial şi integral] este dispensabil fizicii; continuul set-teoretic 
oferă cea mai bună explicaţie (account) a calculului; indispensabilitatea 
justifică astfel credinţa noastră în continuul set-teoretic şi, astfel, în metodele 
teoriei mulțimilor care îl generează; examinat şi extins în modalităţi justificate 
matematic, acesta conduce la teoria mulțimilor a lui Zermelo-Fraenkel. Dată 
fiind puterea sa, această teorie modificată a indispensabilitatii matematice 
are o buna şansă de a corespunde practicii».% 

Si această formă modificată a argumentului indispensabilitatii — recu- 
noaste P. Maddy - se confruntă în continuare cu problema acordului cu 
practica reală din cunoaşterea matematică şi fizică. În primul rând, trebuie 
stabilit mai exact ce anume înseamnă aplicarea matematicii în fizică. Ea 
poate fi înţeleasă în cel puţin trei modalităţi: ca limbaj, ca instrument sau ca 
element constitutiv al teoretizării fizice. În funcţie de alegerea unei acceptii 
a rolului matematicii în lizică se judecă şi valoarea ontologică a argumentelor 
de indispensabilitate. În primele două cazuri, aşa cum recunoaşte si P Maddy 
— arpumentele de indispensabilitate pot fi utilizate şi de o filosofie realistă 
a matematicii, dar şi de una nominalistă. Ultima perspectivă este întărită si 
de încercarea programatica a lui H. Field de «nominalizare» a ştiinţei, de 
reducere a «adaugirilor» ontologice ale matematicii la ştiinţa fizică, tentativă 
asupra căreia vom reveni. Interpretarea «constitutivă» (R. Thom, G. Bache- 
lard, J.-M. Lévi-Leblond) indică o modalitate mai coerentă de a discuta 
angajarile ontologice ale matematicii, dar această cale nu este în genere 
discutată în ontologia analitică a matematicii şi fizicii, date fiind opţiunile 
«instrumentale» ale acesteia din urmă asupra naturii matematicii în general, 
care conduc la separarea epistemologică şi ontologică a formalismului 
matematic de «interpretarea fizicâ». Argumentele de indispensabilitate sunt 
— în această perspectivă — strategii de «ajustare» a componentelor 
instrumentale şi a celor reale, plecând de la o supozitie iniţială a naturii lor 
disjuncte. Realismul matematic, de genul celui al lui R. Thom, pentru 
care matematica nu se aplică (ca instrument sau limbaj), ci se «implica» în 
fizică (după expresia lui G. Bachelard), necesită regândirea într-o direcţie 
cu totul diferită a relaţiei matematică-fizică şi, corespunzător, a ontologiei 
matematicii. Matematica şi fizica nu fac un «corp comun» pe baza unificării 
lor metodologice şi ontologice, prin «aplicativitatea matematicii în ştiinţă», 
şi deci împărtăşesc prin aceasta un statut ontologic comun; «aplicativitatea» 
însăşi se redefineşte în termenii rolului constitutiv al matematicii în 

teoretizarea fizică, pentru cele două funcţii esenţiale ale oricărei teorii 
ştiinţifice — explicaţia şi predicția. Matematica intră constitutiv, ireductibil, 
în construcţia conceptelor fizice şi prin aceasta face corp comun cu fizica; 
ea nu se aplică «din afară» unor entități pre-existente pentru a le formula 
într-un limbaj coerent sau pentru a mijloci ruportarea lor la experienţă. Ea 
este intern-determinativa pentru ontologia teoriei naturii şi nu are nevoie 
de justificări «naturaliste», acestea ţinând doar de o interpretare 
«operaţionalistă» a relaţiei matematicii cu lumea entităţilor postulate de 
teoriile fizice. Cele două atitudini asupra «rolului şi limitelor matematicii 
în ştiinţă», prezente în două studii programatice cu titluri aproape identice 
(Quine, Thom), ne propun nu doar două abordări metodologice ale relaţiei 
matematicii cu fizica, ci şi două perspective complementare pentru abordarea 
problemei ontologice a matematicii şi a ştiinţei teoretice in general. Testarea 
acestor perspective prin exigenta acordului cu ştiinţa efectivă trebuie însă 
să nu fie redusă doar la explicaţia succesului sau eşecului reprezentării 
acelor parti ale matematicii care «se aplică» în formularea unor ipoteze 
fizice controlabile experiential (si, deci, semnificative pentru angajamentele 
ontologice subiacente), ci să includă şi capacitatea lor de a «organiza intern» 
metodologia fizicii, de a reconstrui rational funcţiile esenţiale ale teoretizării 
ştiinţifice. În această condiţie, concepţia lui Thom indică intervenţia 
constitutiv a matematicii, rolul ei creator, nuclear pentru teoretizarea fizică. 
Cu alte cuvinte, dacă vom mai accepta un argument de indispensabilitate. 
punctul lui de «aplicare» trebuie deplasat în conformitate cu această viziune 
tematizantà, intern-constitutivà a relaţiei matematicului cu teoria naturii. 
Aceasta ne duce însă să câutăm la alte niveluri «angajarea ontologică» a 
matematicii, diferite de cea a «cuantificatorului existenţial»; să corelăm, 
aşadar, cu operatorii fundamentali ai matematicii proiectul ei ontologic, cu 
deschiderile lui «nenominaliste» asupra condiţiilor de posibilitate. În felul 
acesta, pornind de la o nouă înţelegere a relaţiei matematicii cu fizica, 
ajungem la o nouă formulare a problemei ontologice, în care angajam 
existenţial nu doar nivelul «ipotetic-asertiv» al matematicii (aparatul 
cuantificational), ci mai degrabă nivelul sau operatorial, al supercategoriilor 
orpanizării, al logicii constituirii, nu doar al logicii ipotezelor existenţiale 
ataşate unui cadru conceptual structural. Şi pe această cale ajungem astfel 
la aceeaşi transformare propusă: trecerea unei ontologii structurale a 
posibilului în poziţia de teorie nucleară a ontologiei contemporane. 

Multe dintre modificările şi sugestiile de compatibilizare a argumen- 
tului indispensabilitatii cu realitatea ştiinţei din domeniul matematicii şi 
fizicii (în aceasta este discutată problema implicatiilor diferenţei dintre 
mecanica cuantică şi teoria generală a relativităţii, ca teorii fundamentale, 
asupra problemei matematicii continuului spatio-temporal) sunt dependente 
de aceasta viziune interpretativă a relaţiei matematicii cu fizica şi de aceea 
ele nu pot conduce decât la o formulare mai sofisticată a unui «realism 
instrumental» (asemanator epistemologic cu «platonismul nominalist» al 
lui G. Boolos*!, dacă ambele formule nu par a fi un oximoron). Diferitele 
«secţionări» ale matematicii în parti «aplicabile» şi parti «ideale» şi 
justificarea ultimelor prin metoda elementelor ideale sau prin recurs la 
argumentul inferentei la cea mai bună explicaţie decurg din această viziune 
originară nonconstitutivă asupra relaţiei dintre matematică şi fizică. Faptul 
că şi după aceste transformări ale argumentului indispensabilităţii P. 
Maddy recunoaşte că el nu ţine întru totul seama de «obiectia practicii 
süin(ifice» şi că este nevoie de o «reorientare semnificativă a filosofiei 
contemporane a matematicii» poate fi un bun început pentru reformularea 
generală a problemei ontologie: (matematicii, în special). 

Este semnilicativă, în acest spirit, şi reacţia lui Quine la «ontologia 
structuralistă», în ciuda faptului că el e dispus să admită «un structuralism 
global». Acest «structuralism ontologic» (care ar acorda realitate doar 
structurilor, nu şi obiectelor) ar fi în dezacord cu realismul şi cu naturalismul 
şi ne-ar conduce la vechile păcate ale «metafizicii transcendentale». Salvarea 
o aduce «naturalismul» (în interiorul câruia se poate accepta un «structu- 
ralism global» de natură metodologică): «Lumea este aşa cum ştiinţa naturii 
spune că este, în măsura in care ştiinţa naturii e corectă (rig/it); iar judecata 
noastră asupra adecvării ei, întotdeauna provizorie, este decidabilă pe baza 
testării experimentale a predictiilor»*. Această afirmaţie, prin care se 
corelează ipotezele existenţiale şi predicțiile, tratează nivelul la care este 
pusă problema ontologică, considerarea ei ca un component al părţii ipotetice 
a teoretizării sau, ceea ce înseamnă acelaşi lucru din altă perspectivă, conce- 
perea problemei ontologice in lumina unei teorii ca sistem ipotetico-deductiv, 
ca organizare deductivă de ipoteze. 

O altă modalitate de «extindere necreativă» a ontologiei o reprezintă 
introducerea pe baza «metodei elementelor ideale» a lui Hilbert a diferitelor 
entităţi superioare care întregesc corpul «elementelor» (particularii şi 
universalii) în mod fictional. Este maniera în care D. Armstrong introduce 
posibilii in ontologia stărilor de fapte. Maniera de extindere a matematicii, 


Arhitectura existenţei 57 


proprie programului lui Hilbert, era următoarea. Ea distingea, mai întâi, 
două «domenii» ale matematicii: cel real, al configuratiilor finite de semne 
(sau, mai corect, reprezentabil prin sisteme finite de semne şi prin operaţiile 
admise de acestea), şi unul ideal, adjonctionat celui real după metoda 
algebrei numerelor ideale, cu scopul de a permite «legilor logicii aristotelice» 
să funcţioneze nerestrictiv în câmpul matematicii. Al doilea domeniu nu 
are o «substanţă» proprie, el este doar o prelungire ideală, ficțională, a 
primului, admisibilă sub rezerva unei demonstraţii de consistenţă a întregii 
matematici (care ar reprezenta astfel chiar matematica clasică, neafectatà 
de restricţiile intuitioniste sau formaliste), realizată ea însăşi cu instrumentele 
finitare ale metamatematicii, adică tot în «domeniul real». Extinderea, pentru 
a satisface cerința globală a consistentel, trebuie să fie conservativa şi 
necreativă; aceasta revine însă tocmai la a demonstra prin teorema de 
consistenţă eliminabilitatea sau reductibilitatea întregirii ideale (în cazul 
programului său, eliminabilitatea infinitului). 

David Armstrong rationeazà, până la un anumit punct, analog. El admite 
că există «două genuri de stări de lucruri: cele actuale şi cele doar posibile». 
Acestea pot fi explicate pe calea lui Leibniz (teoria relationala a posibilului) 
sau pe calea lui David Lewis (teoria indexicală a actualului). Recunoaşte apoi 
că doar actualul are statut ontologic veritabil, preeminent, iar întrucât doar el 
răspunde criteriului «acţiuni cauzale» («only the actual can have effects upon 
the actual»), statutul posibilului rămâne a fi justificat. Cum”? Am putea atribui, 
acceptând naturalismul, să presupunem o «legătură contrafactualà» a 
posibilului cu actualul (după definiţia contrafactuală a cauzării dată de David 
Lewis), dar aceasta ne-ar conduce la «introducerea celor două domenii într-o 
singură actualitate, ceea ce ar contrazice ipoteza." De aceea nu putem urma, 
aici, naturalismul («postularea entităţilor doar posibile, acordarea acestora a 
unui gen de existenţă, nu este asemănătoare postulării entităţilor în ştiinţele 
naturii»**), ci va trebui să pomim de la asumptia că «posibilul simplu este 
non-existent». Ce «truthmaker» vom acorda unor adevăruri de genul: este 
adesea adevărat cà o stare de lucruri e posibilă, deşi ea nu se actualizează (it 
does not obtain)? La fel, în cazul necesităţii, aceasta pare a adăuga, spre 
deosebire de doar posibil, ceva la actual; care va fi truth-maker-ul acestei 
aditii de existenţă? În general, problema devine: What truthmakers can our 
ontology supply for modal truths? 

Sugestia Tractatus-ului, care nu cere pentru adevarurile de posibilitate 
şi necesitate nici un truthmaker, îi apare «implauzibila» lui D. Armstrong; 
de aceea el acceptă că «un adevăr modal, ca şi orice alt adevăr, are un 


58 ILIE PARVU 


obiect (subject matter) şi ne oferă o informatie asupra acestuia. Iar aceasta, 
cel puţin pentru noi, cere ca ceva să fie în lume în virtutea căruia aceste 
adevăruri sunt adevărate». Soluţia iniţială (A Combinatorial Theory of 
Possibility, 1989) pe care o formulează Armstrong este următoarea: a 
încercat să utilizeze lumile posibile în explicarea adevărurilor modale, 
tratându-le ca «ficțiuni utile», fără a se angaja in asertarea unei «structuri 
modale a existenţei». Domeniul «real» al ontologiei lui Armstrong il 
constituie stările de lucruri, fata de care proprietăţile şi individualii 
constituie «aspecte» sau «abstractiuni» ale stărilor de lucruri. Doar ultimele 
reprezintă «pietrele de construcţie ultime ale lumii». Dar ce reprezintă «o 
stare de lucruri doar posibilă»? Răspunsul lui Armstrong este: ceea ce 
«intenţionează să descrie o propoziţie atomară falsă». O stare doar posibilă 
de lucruri «nu există, subsistă sau are vreun gen oarecare de fiintare. Ea 
nu este o adăugire la ontologia noastră. Ea este «ceea ce nu este». De 
aceea nici nu va fi corect să spunem că noi ne referim la ea, în orice caz 
referinţa ei va fi considerată o relatie»*’. Aceasta este o teorie cvasi-concep- 
tualistă a posibilităţii: «Atunci când vorbim asupra posibilităţilor, noi vorbim 
asupra a ceva reprezentat, nu asupra unei reprezentări (Un paz ideal nu e 
o reprezentare)». O posibilitate este un lucru reprezentat, dar nu este un 

lucru existent. Descrierea posibililor este una ficțională. Ca atare, este 

necesară o explicaţie «actualistă» a posibilului, acceptând o singură lume 
(an one world account of fictional statements)”. Cum se explică fictiunile? 

Nu prin contrafactuali, nici prin lumi posibile ( la David Lewis), nici 

printr-o comparaţie corectă cu elementele ideale din ştiinţă, care reprezintă 

«cazuri limită» aflate într-o continuitate «lină» cu obiectele fizice reale.“ 

Posibilitatea este astfel analizată în termenii unei «combinaţii ficționale» 

a unor elemente complet distincte; ca atare, cum afirmă Armstrong, 

analizată astfel, modalitatea nu cere o structură a modalităţii ca o «trăsătură 

ireductibilă a lumii»: «Consider cà recombinarea (ficțională), contracția 

şi expansiunea unor elemente de actualitate complet distinctive constituie 

esenţa însăşi a posibilitatii».*! 

Reluând comparatia cu metodologia lui David Hilbert, vom observa 
că Armstrong, îl urmează pe acesta în mare măsură. Ceea ce-i lipseşte 
abordării lui Armstrong este însă o teoremă asemănătoare de consistenţă 
(ontologică), care să-i asigure atât coerenţa interna a ontologiei «extinse», 
cât şi caracterul ei necreativ, eliminabilitatea funcţională a entităţilor doar 
ficționale. De aceea, teoria iniţială a lui Armstrong se afla într-o stare 

«metastabilă». Ea putea evolua pe două cai: sau să se transforme într-o 
ontologie extinsă, care să acorde un statut de existenţă autentică structurii 
modale a lumii (dar aceasta necesită o construcţie de un tip cu totul diferit 
a ontologiei, cu o nouă teorie fundamentală şi o nouă metodologie 
constituţională — calea indicată pentru ontologia elementelor ideale de 
Cassirer, care răsturna ordinea priorităţii ontologice); sau să «recadă» într-o 
ontologie actualistă pur şi simplu. Ultima variantă este cea la care a recurs, 
firesc, D. Armstrong în opera sa de sinteză A World of States of Affatrs 
(1997). Noua teorie este manifest «deflationara»; in cadrul ei «stările 
necesare sau doar posibile de lucruri nu mai sunt cerute. Stările contingente 
de lucruri sunt suficiente pentru a oferi truthmaker-ii. Iar discursul modal 
nu trebuie să fie considerat ca o specie a discursului ficţional»*. La nivel 
metáfizic, actualul este singurul determinant; esenţa posibilităţii însăşi ne 
trimite la ideea că doar «stările contingente de lucruri sunt elementele care 
alcătuiesc lumea»*?. Imaginea ontologică care rezultă in final este următoarea: 
«Toate stările de lucruri sunt contingente. Constituentii lor, atât particularii 
cât şi universalii, sunt de asemenea existenţi contingenti. Întrucât lumea 
este o lume de stări de lucruri, nu există alţi truthmake-1 pentru orice 
adevăruri decât aceste stări de lucruri contingente şi constituenţii lor existând 
contingent. Adevărurile modale, ca urmare, deşi nu sunt adevăruri contin- 
gente, nu au altceva decât aceste existente contingente ca truthmaker-i»?. 
Adevărurile modale nu referă la ceva existent per se, ci indică doar relaţii 
de identitate sau diferenţă între constituentii elementari. Lumea actuală nu 
necesită, pentru a da seama de adevărurile modale, o suplimentare 
existenţială. De aceea, pe bună dreptate, Armstrong îşi denumeşte teoria sa 
«o doctrină deflationará a adevărului modal». 

Nu a fost intenţia acestui ultim paragraf de a examina în detaliu teoria 
posibilităţii a lui D. Armstrong, ci doar de a ilustra prin ea o cale de 
introducere a entităţilor în discursul ontologiei analitice, caracteristică pentru 
extinderile necreative ale ontologiei standard, dar şi pentru stilul ei 
«argumentati v». 

Calea spre existenţă sau răspunsul la întrebarea «ce există?» arată cu 
totul altfel în perspectiva unei ontologii constructive, capabile să depăşească 
alternativa apriorism (explicaţii conceptuale de nivel secund) sau naturalism 
(argumente de indispensabilitate). Una dintre modalităţile formulării ei 
pomeste de la un nou mod de a înţelege însăşi natura teoretizării ştiinţifice 
şi a deschiderilor ei ontologice. Ea este ilustrată prin abordarea ontologiei 

din perspectiva modelului structuralist al teoriilor ştiinţifice propusă de 
Carlos U. Moulines într-un studiu recent.** 

Moulines porneşte de la lucrarea lui Quine, On What There Is, care, deşi 
nu a schimbat radical obiectul traditional al ontologiei, a readus în filosofia 
analitica (preocupata obsesiv de «cruciada» impotriva metafizicii traditionale) 
problema cercetării cu mijloace «exacte» a temelor ontologice, demonstrând 
că acestea nu sunt sortite să conducă «necondiţionat pe cărările înfundate 
ale Pădurii Negre». Noua formulare a problemei ontologice («a fi înseamnă 
a fi valoare a unei variabile cuantificate») ne orientează direct asupra 
conexiunii ontologiei cu semantica, dar ea pune în relief şi o altă corelaţie, 
şi anume a analizei ontologice cu epistemologia generală şi in special cu 
filosofia ştiinţei; asupra acestei conexiuni putin discutate se concentrează 
studiul lui Moulines. è 

Această conexiune apare deja la Quine, însă acesta nu a dezvoltat-o 
suficient. «Acceptarea unei ontologii — scria Quine în acel studiu — este în 
mod fundamental asemănătoare acceptării unei teorii ştiinţifice, să spunem, 
unui sistem al fizicii... Ontologia noastră e determinată în măsura în care 
am stabilit schema conceptuală cuprinzătoare, căreia ştiinţa în sensul cel 
mai larg va trebui subsumată»”. Ideea metafilosofică principală care ar fi 
trebuit extrasă dintr-o asemenea perspectivă ar fi, după Moulines, un 
principiu al «încărcăturii ontologice a teoriei» (asemănător principiului 
încărcăturii teoretice a datelor de observaţie al lui N. R. Hanson); formulat 

negativ: nu există o ontologie «neutralà», independentă de teorii. Ca o 
urmare metodologica, s-ar putea spune: mai întâi teoria şi abia după aceea 
„Stabilirea a ceea ce există; teoria decide — spunea Einstein — ceea ce este 
observabil; la fel, se poate spune, teoria trebuie să decidă ceea ce există. 

Această argumentare se bazează pe o observaţie foarte simplă: dacă 
existenţa este acordată valorilor unor variabile cuantificate, atunci trebuie 
să vedem că aceste variabile intervin ca instrumente lingvistice într-un cadru 
global al organizării şi formulării cunoaşterii — teoria, o entitate conceptuală 
complexă. 

O prima obiectie la adresa acestui principiu ar fi următoarea: constituţia 
ontică fundamentală a realităţii n-are nimic de-a face cu teoriile, care «vin 
şi pleacă, cel mai adesea fiind şi eronate». Structura realităţii ar trebui 
determinată independent de teorii, idee caracteristică realismului metafizic 
(după expresia lui Putnam), care categorializeazà existenţa independent de 
«consideratiile teoretice ale subiectului epistemic»?*. Această idee era 

caracterizatà de R. Tuomela in felul urmàtor: «Lumea are, pe temeiuri a 
priori, o structură categoriala stabilă: lumea constă in ultimă instanţă dintr-un 
pen de entităţi, din diferite proprietăţi ale acestor entităţi şi din relaţii între 
aceste entităţi... Lumea există ca şi cum, a priori. ar fi separată în entităţi si 
tipuri «deja date» (ready-made)».” Altfel spus, realismul metafizic implica 
o teorie a determinării absolute a referintei şi expresiilor şi a categoriilor 
prin care acestea se subsumeaza; o teorie a «punctului de vedere privilegiat» 
din care se poate considera relaţia cunoaşterii cu realul («punctul de vedere 
al lui Dumnezeu», cum se exprima acelaşi Putnam). O asemenea doctrină a 
realismului metafizic nu poate fi susţinută nu doar pentru că s-au adus 
argumente decisive împotriva ei (Quine, Putnam, Goodman), ci şi pentru 
că ea poate fi considerată «empiric falsă» sau, cel puţin, neinteligibilă. 
Doctrina moderată a «realismului intem», care pare a fi mai degrabă un 
kantianism modemizat, conduce la acelaşi punct focal: «Cine decide ce 
există nu este nici Dumnezeu, nici Lumea, ci este teoria. Cu alte cuvinte, ce 
există depinde de ce teorie am acceptat, si nu invers»%. 

O altă obiectie împotriva acestei afirmaţii ar suna astfel: o teorie, ca 
simplă mulţime de enunturi, axiomatizata sau nu, n-are nici o semnificaţie 
ontologică, acest concept de teorie aplicându-se, cum grano salis, doar 
disciplinelor formale. Ar fi necesar un concept nerestrictiv al teoriei, dar 
propunerile de genul celor formulate de Quine, Putnam, Goodman (care se 
refereau la asemenea lucruri precum: sistem axiomatic, o mulţime de legi 
ale naturii, un model foarte general al lumii) nu permit extragerea «unui 
criteriu funcţional de identitate pentru teorii». deci — consideră Moulines — 
rămânem şi noi confruntati cu problema ce decurge din maxima lui Quine: 
no entity without identity. 

Pentru depăşirea acestei dificultati autorul porneşte de la concepția 
structuralistă asupra teoriilor (formulată de Joseph Sneed, Wolfgang 
Stegmiiller, Wolfgang Balzer şi Carlos U. Moulines), care este singura 
viziune asupra ştiinţei ce a acordat o atenţie cu totul deosebită problemei 
identităţii teoriilor. Pe de altă parte, valoarea abordării structuraliste a 
teoriilor pentru tema de faţă este determinată şi de domeniul extrem de larg 

~al aplicaţiilor ei, de la teoriile fizicii matematice până la cele din disciplinele 
socio-umane sau din lingvistică şi ştiinţa literaturii. În perspectiva unui 
asemenea concept al teoriei, determinarea unei ontologii corelate cu o teorie 
este cvadri-dimensională: model-teoretică, pragmatică, istorică şi holistă, 
fiecare dimensiune corespunzând unei componente sau aspect al structurii 

teoriei. Prima corespunde clasei modelelor potentiale (al candidatilor posibili 
care satisfac aparatul conceptual de bază al teoriei): şi anume, al domeniilor 
în care se află valori ale variabilelor cuantificate şi care stabilesc astfel 
ontologia teoriei în maniera lui Quine. În termenii pe care-i vom introduce 
ulterior, acest sens al ontologiei stabileşte numai «proiectul ontologic» al 
teoriei, cine există realmente în spaţiul acestei deschideri posibile nu decide 
structura generală a teoriei, ci — aşa cum consideră Moulines — aceasta 
rămâne în sarcina metodologiei empirice a procedurilor de testare (în 
formularea pe care o vom propune «problemei ontologice», acest pas, al 
«deciziei ontice», aparţine desfăşurării teoretice şi metodologice a întregului 
program ştiinţific definit pe baza unei teorii «nucleare» fundamentale, aceea 
care ofera «proiectul ontologic», deschiderile şi constrângerile generale ale 
investigárii sistematice). Primul sens al ontologiei-determinate-de-teorie 
este numit de Moulines, ca urmare, «ontologia formală» a teoriei sau 
«angajarea formal-ontologicà» a acesteia. Fiind o caracterizare formal- 
abstractà a ontologiei teoriei, acest sens nu identifică in mod propriu genul 
de entităţi faţă de care se anpajează teoria, nu discriminează în nici un fel 
natura «obiectelor intenţionate» de altele asemănătoare structural-formal. 
De exemplu, teoria abstractă a spaţiului, construită în sensul lui Carnap, 
din Der Raum (1923), singură, nu distinge printre «realităţile» la care se 
poate aplica corelatiile spatiale «naturale» ale obiectelor fizice de «spaţiul 
culorilor» sau «spaţiul tonurilor muzicale». Exemplul lui Moulines este 
luat din istoria mecanicii newtoniene: dacă proiectul ontologic al teoriei 
determinat prin mulţimea modelelor potenţiale putea fi determinat prin 
clase de particule discrete, în momente temporale şi puncte spaţiale, atunci 
acestea puteau fi atât cele prezente în fizica lui Newton ca «entităţi fizice 
elementare», cât şi cele propuse de autorul celei mai populare expuneri a 
teoriei lui Newton, Francesco Algaroti, care, în cartea sa // Newtonianismo 
per lu dame (1737), ilustra acest angajament ontologic prin fenomenul 
«iubire». La fel, David Hume reprezenta prin aceeaşi structură formală 
modelul relaţiilor de simpatie interumană, esenţial pentru teoria sa social- 
morală. 

Diferenţierea modelelor genuine ale teoriei de cele «bastarde» pune în 
joc a doua perspectivă, cea pragmatică, a determinării ontologiei de către 
teorie: ea trimite la activitatea unei comunităţi ştiinţifice, care de-a lungul 
unui anumit interval de timp poate să realizeze această discriminare. (Camap, 
în celebra sa teză de doctorat, pe urmele lui Kant — ale consideratiilor lui 

asupra «obiectelor incongruente» —, punea în seama unei intuifii a esentelor, 
de penul celei tematizate de Husserl, separarea aplicaţiilor «ne-naturale» 
ale teoriei abstracte de aplicaţia intenţionată.) 

Această stabilire pragmatică a ontologiei unei teorii este corelată cu 
celelalte două amintite: istorică şi holistă. În ceea ce priveşte perspectiva 
istorică: este evident că pragmatizarea determinării ontologiei implică 
imediat faptul că (neexistând o «practică transistorică a ştiinţei») teoria 
reprezintă o «entitate gen-identica», nu una statică. 

«Dimensiunea» holistă a determinàrii «teoretice» a ontologiei este 
evidenţiată de faptul că, în practică, nici chiar când se pune problema 
cercetării «angajării ontologice», nu se utilizeuză teoriile luate separat. Cum 
arată Moulines, «nu este mecanica newtoniană singură» cea care decide 
dacă ceva trebuie considerat ca o mulţime de particule «veritabilă» sau nu. 
Această problemă depinde de relaţia mecanicii newtoniene cu alte teorii, 
teorii cu mulţimi fundamentale [modele potenţiale] şi legi fundamentale 
diferite, de exemplu, geometria fizică, cinematica, optica. Teoriile empirice 
nu sunt monade." Multe dintre relaţiile interteoretice sunt importante pentru 
construirea ontologiei unei teorii. Ca urmare, pomind de la ideea reţelei de 
teorii (sau a «teoriei-holon»), Moulines formuleaza principiul: ontologia 
nu este numai dependentă de teorie, ci şi dependentă de interteorii. Cum se 
va determina în această perspectivă holistă ontologia va depinde de modul 
în care este acceptat idealul holist ca unul (reductionist) al «monismului 
holist» sau ca unul al «pluralismului ontologic». Dacă şi în spatele acestui 
pluralism se ascunde o unitate mai adâncă, prin care s-ar formula constituţia 
fundamentală a existenţei, rămâne o problemă deschisă, dar, cum spune 
Moulines, dacă ea e acceptată, atunci nu trebuie să considerăm că ar putea 
primi un răspuns prin speculatia apriorică. ci numai prin analiza şi recon- 
structia rezultatelor ştiinţelor. 

«Drumul spre existenţă» descris de abordarea structuralistă indică o 
perspectivă constructiv-realistă, distinctă de cea «analitică» (bazată pe criterii 
generale de existenţă sau pe invocarea unor argumente sau demonstraţii 
independente de contextele teoretice relevante). Modalitatea structuralistă 
se aseamănă în multe privinţe cu cea propusă în volumul anterior al acestei 
lucrări. Ca şi aceea, ea distinge (în alţi termeni) «proiectul ontologic» de 
«decizia ontică», transformând-o pe ultima dintr-o problemă criterial-abstracta 
într-un program vast de cercetare, cu componente istorice şi pragmatice 
ireductibile. Modelul ontologiei structurale se formulează printr-o analogie 


64 ILIE PÂRVU 


condusă mai departe cu modul de construcţie rop-down al teoriilor 
fundamentale din ştiinţa contemporană, transformând problema ontologiei 
într-o cercetare «în trepte», cu multiple niveluri şi, corespunzător, strategii 
de investigaţie. De la «proiectul ontologic» — «înscris» în structura consti- 
tutivă, supercategoriala — a teoretizării, până la determinarea existenţei 
«reale», în cadrul unor programe teoretice fundamentale intervin o serie de 
transformări şi medieri, de «extinderi constructive» ale teoriei-nucleu, astfel 
încât «decizia onticà» (transformarea supoziţiilor ontologice iniţiale în 
ipoteze existenţiale verificabile) survine efectiv ca un rezultat al participării 
întregii arhitecturi interioare şi al metodologiei elaborării şi testării unor 
asemenea forme integrate de activitate cognitivă. 


CAPITOLUL 4 


Aparatul constructional al concepţiei standard 
şi «inocenta» lui ontologică 


Edificarea unei ontologii trebuie, in general, să răspundă la trei probleme 
importante: (1) stabilirea genurilor sau tipurilor de entităţi existente; (11) 
determinarea categoriei entităţilor «fundamentale» şi a modului în care 
„restul tipurilor de entităţi «depind ontologic» de acestea; (iii) definirea 
existenţei ca totalitate. 

Ultima temă, cu mici excepţii, nu este prezentă (cel puţin ca intenţie 
fundamentală, de realizarea căreia depinde însăşi soarta unei «metafizici ce 
se va înfăţişa în viitor ca ştiinţă») în programul ontologiei analitice. Unul 
dintre cei mai reprezentativi artizani ai ei, David Lewis, îşi prezintă cerce- 
tările ca un gen de «piecemale engienering», o mulţime de explicaţii 
conceptuale locale, consacrate unor teme speciale, scuzându-se jenat de 
faptul că, uneori, nu se poate împiedica să gândească coerent asupra unor 
teme separate. Ontologia fragmentară, care abandonează idealul definirii 
existenţei ca totalitate, îşi are explicaţia şi. în lipsa din construcţia teoriei 
ontologice a unui nivel al «condiţiilor de posibilitate», al «exponentului» 
elementelor tematizate într-un singur univers de discurs. O ontologie a 
«elementelor» fara o dimensiune a transcendentalilor, a super-categoriilor 
formale ale «competenţei» existenţei, evident, nu poate spera să abordeze 
constructiv tema existenţei ca totalitate. Indiferenta fata de unele experienţe 
«unificatoare» semnificative din ştiinţa contemporană, ca şi faţă de cercetările 
ontologice desfăşurate în spaţiul de idei al fenomenologiei (Husserl, 
R. Ingarden) sau al metafizicii «revizionare» a lui A. N. Whitehead, contri- 
buie şi ea la excluderea din «agenda filosofică» a ontologiei de ordinul 
întâi a determinării existenţei ca totalitate. 

În structura unei teorii ontologice standard rămân astfel, corespunzător 
celor două probleme explicit admise, două «componente» esenţiale: 


A. O teorie a «elementelor»: stabilirea categoriei entităţilor «de 
bază», a celor care, potrivit principiului ontologic al lui 
Whitehead, reprezintă res vera, entităţi care nu au nevoie de 
altceva pentru a exista. 

B. O teorie a constituirii: aparatul constructional (sau «algebris- 
mul generativ» — împrumutând o expresie a lui R. Thom) 
implicat în definirea şi determinarea altor genuri de entităţi 
ce pot fi reprezentate ca «agregate» din constituentii 
elementari. 


Alex Olivier formulează cvasiaxiomatic obiectivul «metafizicianului»: 
El trebuie să «construiască o listă de categorii extrem de generale de entităţi 
care e completă în sensul că fiecare entitate ce există sau ar putea exista 
cade sub una dintre aceste categorii. Câteva exemple de categorii: particulari, 
proprietăţi, relaţii, numere, evenimente, procese, stări de lucruri, propoziţii, 
entităţi abstracte, entităţi concrete, entităţi fizice, entităţi mentale»... Metafizi- 
cienii lucrează adesea conform metodei pietrelor de construcţie (building 
block method), care impune o anume structură asupra categoriilor. Un număr 
mic de categorii de bază reciproc disjuncte sunt stipulate împreună cu un 
număr mic de instrumente constructionale, cum ar fi mereologia si teoria 
mulțimilor, care generează noi entităţi din entităţile care instantiaza 
categoriile de bază... Vom numi entităţile construite prin metoda pietrelor 
de construcţie «construcţii» şi entităţile din care acestea sunt construite 
«constituenți». Nu trebuie să considerăm construcţiile ca ficționale. Sumele 
mereologice şi mulțimile există în exact acelaşi sens (există doar unul) ca şi 
părţile şi membrii lor. Uneori «analiza» denumeşte descompunerea unei 
construcţii în constituentii ei. O vom numi pe aceasta «analiza ontologică», 
pentru a o distinpe de «analiza conceptualà»»!. 

Ca si in cazul structurii unui sistem axiomatic, relatia dintre aceste 
două aspecte ale unei teorii ontologice este de genul: simplitatea şi caracterul 
minimal al «bazei» (entităţile fundamentale admise) complică «munca 
constructionalà», introducerea, prin aplicarea unor tehnici de constituire, a 
entităţilor derivate. În general, ontologia standard, cum am spus, fiind de 
inspiraţie empirist-nominalistă, restrânge extrem domeniul entităţilor de 

bază admise, eventual doar particularii şi proprietăţile, substanţa şi 
universalii, necesitând, ca urmare, un sofisticat algebrism al construcţiei 
restului «complexelor naturale» (dacă acestea nu sunt eliminate ab initio, 
ca simple abstracții, ficțiuni etc.). Acest aparat constructiv se poate aplica 
şi domeniului entităţilor de bază, în tentativele «moniste» de reducere a 
acestuia la un singur gen de entităţi. De exemplu, deşi se admit ca existente 
particularii (cu proprietatea distinctivă — fata de universali — a neinstan- 
tiabilitatii), ei pot fi reconstruiti, à la Russell, ca mulțimi de proprietăţi 
(generale) coprezente (bundle theory) sau ca sume de componente mai 
elementare (N. Goodman). Există şi proceduri alternative pentru «definirea» 
universalilor în termenii singularilor (repetabilitatea ocurentei etc.). 
Există mai multe genuri de instrumente sau teorii implicate în construc- 
tia entităţilor derivate, respectiv în edificarea unor niveluri superioare ale 
ontologiei sau ale unor extinderi şi alternative ale concepţiei standard. Cele 
mai frecvent utilizate sunt teoria mulțimilor, mereologia (teoria relaţiilor 
dintre părţi şi întreg), teoria sau logica relaţiilor, teorii logice de ordin 
superior, diferite teorii ale ordinii, topologia, teoria relaţiilor şi a claselor 
de echivalență, teoria sistemelor etc. sau unele combinaţii insolite ale acestora 
(cum sunt megethologia, a lui David Lewis, şi cvasi-analiza lui Carnap). 
Aceste instrumente ale constituirii sunt concepute în ontologia analitică şi 
ca modalităţi prin care se înfăptuieşte «analiza ontologică», reductia unor 
genuri de entităţi la cele fundamentale sau sui generis. În termenii lui Russell, 
entităţile introduse sunt numite «construcţii logice» şi, în genere, conform 
celebrei lui maxime, ele trebuie să înlocuiască sistematic entităţile postulate. 
Această simetrie a sintezei şi analizei (explicatiei, reductiei) este pusă în 
evidenţă de Richard M. Martin astfel: cel care lucrează în logica filosofică 
(«philosophical logician») este interesat de problemele ontologice, în sensul 
că, pentru el, nu doar indicarea unei structuri pe care o realizează anumite 
penuri de entităţi este faptul cel mai important (aceasta este preocuparea 
matematicianului), ci cercetarea mai adâncă a naturii acestor entităţi, a 
modului în care ele se corelează cu altele; «el doreşte de asemenea să vadă 
dacă o anuniită entitate este sui generis sau dacă ea este într-un anume sens 
reductibilă la (sau construibilă în termenii unor) alte entităţi, poate mai 
fundamentale»’. În cazul în care această simetrie nu e evidentă sau directă, 
deci nu e sigur că aparatul constructional este unul care nu adaugă prin sine 
sau de la sine un surplus existenţial, unii filosofi analitici au încercat un 
gen de «control» d la Hilbert, al funcţionării «inocente» a lui, în termenii 

lor, o «nominalizare» (reducere funcţională) a matematicii aplicate in 
construcţia entităţilor sau legilor fizice. Această procedură este uneori 
înţeleasă şi ca o contramăsură la argumentele de indispensabilitate pentru 
acceptarea entităţilor într-un corp teoretic, care, fiind de natură pragmatic- 
funcţională, nu ne asigură direct împotriva «inflaţiei ontologice». Vom 
reveni într-un alt loc asupra procedeelor sau tehnicilor de reducere şi a 
corelatiei lor cu ideea dependenţei ontologice. Aici vom prezenta unele 
aspecte ale condiţiilor funcţionării «adecvate» a aparatului constructiv — în 
sensul dorit de ontologia de ordinul întâi — acela al neimplicarii lui 
«reificante». 

Cea mai «inofensivă» (pentru nominalişti) tehnică de construcţie a 
entităţilor derivate este mereologia. Aceasta, propunând definiţii «sumative» 
pentru entităţile complexe, chiar prin reiterare, nu introduce niveluri noi 
de abstracţie şi, ca urmare, nu ridică probleme privind regimul ontologic al 
construcţiilor. Mereologia — preferată, de exemplu, de N. Goodman în 
«calculul individualilor» — este o tehnică în acord cu cerința ca admiterea 
unor «construcţii moleculare» din însumarea («conjuncţia») unor «stări 
elementare» să nu lie «plătită» cu o «invazie ontologică» a unor entităţi 
ireductibile sau având criterii de identitate neclare. De aceea, cum vom 
observa, constructele mereologice satisfac în ambele sensuri condiţia 
supervenientei.* Apelul la mereologie în «proiectarea» sau analiza ontologică 
a unor complexe naturale sau în încercarea de a elimina încărcătura ontolo- 
pică specifică a unor concepte şi structuri matematice (a reduce clasele la 
agregate mereologice, de exemplu) este întemeiat pe concordanța ei cu 
principiul supervenientei, cu cerința empiristà de a nu popula lumea, prin 
raționamente a priori, cu ierarhii ireductibile de entităţi. Prin definirea 
unui «item» ontologic (particular, universal etc.) ca un întreg mereologic 
acesta «nu este ceva în plus faţă de părţile lui simple, aşa cum o moleculă 
nu este nimic dincolo şi deasupra atomilor ei. Un întreg este un extra-item 
în ontologia noastră numai în sensul minimal că el nu e identic cu nici unul 
dintre părţile lui proprii; dar el nu este nici distinct de ele, astfel atunci 
când acceptăm părţile nu avem nici un obstacol să acceptăm şi intregul»*. 

Compunerea mereologica (a individualilor, de exemplu, aşa cum a 
fost propusă de Nelson Goodman) intenţionează să evite recursul la teoria 
mulțimilor «with its queer way of spinning vast riches out of little or 
nothing»?. Mereologia este apoi conformă cu spiritul «regularist» al 
ontologiei de sorginte humeistă, cu ideea că universalul este «recurenţă 


Arhitectura existenței 69 


repetată» şi că el trebuie găsit «instantiat» şi complet prezent in fiecare 
individual pe care-l subsumează. Acest «noncommital view» asupra 
universalului (legilor naturale, genurilor naturale etc.) îl consideră pe acesta 
ca abstras din instanţele lui în sens mereologic: toate instanţele îl conţin ca 
o parte comună a lor. Această concepţie conduce la un gen de izomorfism 
între universal şi instanţele lui: el e complet prezent în fiecare parte a sa 
care îl exemplifică. O concepţie care, transpusă la nivelul legilor naturii şi 
al structurilor, va genera numeroase dificultăţi. Dar problema cea mai 
importantă a construcţiilor mereologice este aceasta: cât de multe genuri de 
entităţi pot fi «construite» sau «analizate» astfel încât această reprezentare 
mereologica să poată da seama de constituţia lor interna şi de relaţiile lor 
cu alte niveluri de organizare. Se poate realiza un sistem constructional de 
tip mereologic ca o teorie categorialà generală? După D. Lewis, entităţile 
compuse, sau complexe nu se pot realiza decât mereologic; nu există un alt 
gen de compoziţie decât cea mereologică. După Armstrong, acest tip nu e 
suficient; pentru reprezentarea stărilor de lucruri, de exemplu, avem nevoie 
de compuneri nemereologice. Acelaşi lucru este necesar şi pentru definirea 
«lumii ca întreg». Alte îndoieli în această privinţă privesc însăşi baza 
ontologiei standard, tentativele de a detini «elementele» (substanţa sau 
universalul) mereologic. Pentru a extinde cât mai mult cu putinţă utilizarea 
aparatului constructional al mereologiei, date fiind resursele lui limitate, 
trebuie să se pornească de la o bază foarte densă în entităţi sau genuri de 
entităţi admise. Astfel, de exemplu, David Lewis poate introduce mereologic 
conceptul de «lume posibilă» (ca: «sumă mereologică maximală a indivi- 
dualilor spatio-temporal corelati») pe seama bogăției genurilor iniţiale de 
entitàji ale ontologiei de bazà. O alta problema a aplicàrii mereologiei in 
constituirea ontologiei e generatà de intrebarea: putem sa unim lucruri de 
diferite categorii pentru a face un intreg? Lewis ràspunde afirmativ, prin 
principiul compunerii nerestrictive, considerând cà această «toleranţă» 
compoziţională nu are consecinţe metafizice indezirabile. Sumele mereo- 
logice supervin părţilor, iar acestea supervin întregului. Din această cauză, 
oricum ar fi alcătuite «categorial», sumele nu prejudiciază existenţial, nu 
aduc o sporire a existenţei dincolo de aceea a părţilor. 

În aparatul constituţional al ontologiei standard cea mai largă utilizare o 
are teoria mulțimilor. Natura intervenţiei ei constructionale este importantă 
in mai multe privinţe. Prima: teoria mulțimilor poate fi aplicată direct, 
reconstruind diferite genuri de entităţi ca mulţimi de entităţi mai elementare; 

dar ea poate fi utilizată şi prin conceptele matematice care au «natură» set- 
teoretică. (Cum se ştie, o mare parte din matematică poate fi «fundată» sau 
reconstruită luând teoria mulțimilor ca teorie fundamentală.) În acest sens, 
de exemplu, «semantica din California» consideră proprietăţile entităţi set- 
teoretice, şi anume funcții de la lumi la extensiuni. În altă ordine de idei, în 
teoria mulțimilor se pot defini conceptele teoriei modelelor (prin mulţimi de 
elemente şi relaţii), ceea ce — cum vom vedea — este un fapt foarte instructiv 
pentru capacitatea instrumentelor formale ale logicii modale de a reconstrui 
conceptele modalităţilor. Apoi, teoria mulțimilor aduce cu sine, peste tot 
unde se aplică, o viziune extensională, ceea ce predetermină într-o oarecare 
măsură studiul naturii entităţilor constituite. În fine, lucrul cel mai important 
este acela că teoria mulțimilor permite folosirea iterativá a tehnicilor ei, fiind 
ustlel o sursă de construcţie indefinită a unor niveluri de abstracţie succesive. 
Cum spunea David Lewis, ea poate porni de la «nimic» (mulţimea vida) sau 
de la puţin şi poate edilica vaste «domenii» de «entităţi». Suntem, oare, 
obligaţi să admitem existenţa tuturor acestor «transcriptii» set-teoretice, a 
constructelor set-teoretice? Sau suntem constrânşi să aplicăm «principiul 
nominalismului» («un sistem este nominalist, scria Goodman, dacă nu pot fi 
generate două entităţi diferite din exact aceiaşi atomi»*) şi să nu admitem ca 
«realmente» existenţi decât indivizii care compun mulţimea şi constructul 
obținut prin aplicarea primă a operatorului de formare a mulțimilor asupra 
entităţilor individuale, sau. cum se exprimă acelaşi D. Lewis, «the set is 
where its members «re» şi să aplicăm acest dictum şi nivelurilor superioare? 
O mulţime de mulţimi esre ceea ce membrii membrilor ei sunt.” 

Implicarea matematicii ca aparat constituţional şi mijloc de expresie 
formala (analiză) a entităţilor pune în mod stringent pentru ontologia 
standard problema caracterului necreativ al intervenţiei ei, «reducerea» 
angajării ontologice proprii sau demonstrarea conservati vitátii ei prin teoreme 
de reprezentare care ar permite definirea, la rândul lor, a conceptelor mate- 
matice (mulţime. clasă, număr etc.) în termeni fizicalişti (stări de lucruri 
sau agregate fizice concepute, în sensul ontologiei australiene, mereolo- 
gic. «Australasian is the name for the mereological whole» — recunostea 
D. Armstrong’). În alti termeni, se pune problema de a determina daca 
«extinderea matematicâ» a ontologiei fundamentale este necreativa si 
conservativa (= doar ficțională), astfel încât contribuţia matematicii la analiza 
structurii lumii să nu introducă, prin ea însăşi, trăsături ireductibile. 

Grija ontologică nominalistă privind intervenţia matematicii în 

constituirea entităţilor «derivate» este de acelaşi tip cu cea care a generat 
programele de «nominalizare» ale matematicii aplicate în fizică; ambele 
sunt tentative programatice de eliminare a eventualelor angajari ontologice 
ale aparatului constructional prin reducerea lui la structuri empirice 
«humeiste». Ambele perspective reduc aplicarea matematicii la una pur 
instrumentală, iar contribuţia ei la una «fictionala». Această concepţie are 
aceste proiecte de «dezangajare ontologică» în comun cu modelul standard 
al teoriilor ştiinţifice, care concepe şi el relaţia dintre formalismul matematic 
Şi interpretarea fizică in sens operational; matematica nu contribuie cu nimic 
la semantica fizică, ea reprezintă doar un instrument de procesare eficace a 
informaţiei prezente deja în «structurile empirice». 

Vom prezenta, pe scurt, două tipuri de reducere existenţială a matematicii 
din teoriile ontologice şi fizice. În studiul Classes are States of Affairs 
(Mind, 1991, 189-200), David Armstrong, propune «de-abstractizarea» 
claselor, mulțimilor etc., prin redefinirea acestora, prin relaţii de corespon- 
denta, în termenii mereologiei de fuziuni (Lewis), sume (P. Simons), agrepate 
(Armstrong). Pentru orice clasă există un agregat al membrilor lui care 
reprezintă compoziţia mereologică a membrilor clasei. Formal: 


un agregat A=b+c+d+te 
o clasă C asociată = (b. c, d, e] 


Între aceste două genuri de «entităţi» există anumile deosebiri. 
Agregatele A=b+c+d+esiA’ =f+g+h pot fi acelaşi agregat. (Cu alte 
cuvinte, agregatele se pot divide în foarte multe feluri. Singurul lucru care 
contează este ca suma să fie aceeaşi.) Clasele, nu. Pentru a-şi păstra identitatea. 
ele trebuie să-şi păstreze diviziunea unică, să aibă aceeaşi membri. Deci, o 
clasă C este un agregat A plus o cale strictă de a diviza pe A în parti. 
Problema care se pune aici este următoarea; ce natură are această divizare 
(a claselor). Este ea doar imaginară — se întreabă Armstrong — sau are un 
point d'appui în agregatele care fac divizarea reală? 

Un punct interesant de plecare l-ar putea constitui încercarea lui D. Lewis” 
de a reprezenta clasele ca sume mereologice ale singletonilor (clase unitate) 
membrilor ei. Astfel: (a, b, c, d,...} este echivalentă cu {a} + (b] + {c} + 
(d) +... 

Aceasta se bazează pe observaţia că relaţia unei clase cu subclasele ei 
(nonvide) este o relaţie intreg-parte, relaţie guvernată de regulile calculului 

mereologic; în formula de mai sus, această observaţie este dusă la limită, 
întrepul fiind constituit mereologic din «elementele» lui, luate fiecare acum 
ca mulţimi de un tip special, singletonii. Ce sunt aceştia? După Lewis, 
aceste clase singleton, conform ideii sale că orice compoziţie trebuie să fie 
mereologică, nu pot fi entităţi complexe. Dar atunci n-ar mai apărea 
diferenţa fata de elemente şi, ca atare, reprezentarea mereologica a claselor. 
Propunerea lui Armstrong, este de a accepta cel puţin încă o altă formă de 
compoziţie în lume, de genul celei pe care el o pretinde pentru stările de 
lucruri. Aceasta ar fi, după analogia — singletonul este o stare de lucruri 
atomară —, «scufundarea» unui membru într-o stare de lucruri sau acordarea 
unei anumite proprietăţi unei entităţi. În cazul singletonilor, proprietatea 
va li aceea care marchează elementul ca un singur lucru, ca o unitate, 
proprietatea de a determina unitatea (unit-determining) unui obiect; | } 
marcheaza această proprietate de a face obiectul inclus instantierea ei. Ca 
urmare, o clasă cu mai multi membri va putea fi reprezentată ca un întreg 
mereologic al obiectelor ei, fiecare luat ca un singur lucru. Procedeul se 
poate itera şi pentru alte trepte de abstracţie. 

Problema acestei explicaţii, pentru empirist, este dacă aceste clase ale 
teoreticianului mulțimilor nu reprezintă o «inflaţie ontologică», daca ele 
nu reprezintă din punct de vedere ontologic un adaus la agregatele cu care 
acestea sunt asociate. Pentru a linişti conştiinţa empiristului (care ar protesta 
indicând spectrul argumentului ontologic!), va trebui demonstrat că existenţa 
claselor supervine existenţei membrilor, deci că nu reprezintă o «adăugare 
ontologicá»'", Dând, pe această cale, dreptate exigenţei lui Goodman se 
subminează analogia singleton-stari de fapte, deoarece natura stărilor de 
fapte nu este atât de «inocentă» din punctul de vedere al supervenientei (un 
singleton este un membru plus încă ceva, | }, iar ataşarea acestei proprietăţi 
este contingentà). La aceasta s-au adăugat şi alte dificultăţi sau contradicții, 
formulate de Gideon Rosen, Alex Oliver ş.a. 

Soluţia pe care o găseşte Armstrong constă în modificarea teoriei prin 
recursul la o teorie fictionalistà asupra posibilităţii. Va trebui să acceptăm 
că ierarhia set-teoreticá este o structură matematică, deşi nu structura 
fundamentală, cum consideră unii filosofi ai matematicii, totuşi este o 
structură în care pot fi modelate ale structuri matematice. «Existenţa» unei 
asemenea structuri, trebuie să acceptăm, «nu este altceva decât posibilitatea 
existenţei obiectelor care instan(iazá structura doar cu posibili, dar 
nonexistenti. Aceasta modifică concepţia noastră asupra teoriei mulțimilor. 

Ea descrie anumite structuri matematice care nu sunt instantiate în mod 
necesar şi astfel nu există necesar în sens ontologic deplin»!!. Acceptând 
această reinterpretare se răspunde exigentei nominaliste a lui N. Goodman, 
pe seama însă a unei teorii fic(ionaliste a posibilităţii. Teoria mulțimilor, ca 
aparat constructional, descrie doar o structură posibilă, nu necesar actuală. 
Se reformulează acum proprietatea de a determina o unitate (proprie 
singletonilor) ca una care cere doar posibilitatea, nu actualitatea determinării: 
«a avea un singleton, e necesar ca obiectul să fie astfel încât o asemenea 
proprietate ce determină unitatea să i se poată ataşa în mod contingent»", 
Această teorie fictionalista a claselor depinde aşadar de o teorie actualista 
a posibilităţii (lumilor posibile) şi a modalităţii în genere. Tot ce există 
sunt clasele empirice de individuali, iar ierarhia set-teoretică nu reprezintă 
decât o structură doar posibilă. 

> Aceeaşi «soluţie fictionalistà» este proprie şi programului de «nominali- 
zare» a fizicii propus de H. Field", cu alte cuvinte, de reformulare a teoriilor 
fizice astfel încât acestea să nu mai conţină o referinţă la sau cuantificarea 
asupra obiectelor abstracte, cum sunt cele matematice, obiecte aspatiale si 
atemporale, acauzale, independente de minte etc., obiecte care nu sunt 
identificabile pe baza criteriilor de identitate obişnuite (localizarea 
spatio-temporalà sau acţiunea cauzalà), dar care sunt admise în teorie pe 
baza argumentelor de indispensabilitate de tip Quine-Putnam. Asemenea 
argumente — reamintim — spun că, întrucât cele mai bune teorii ştiinţifice 
de care dispunem cuantifică inevitabil asupra obiectelor abstracte şi întrucât 
avem suficiente temeiuri să credem (acceptăm) teoriile noastre cele mai 
bune, avem de asemenea şi bune temeiuri să acceptăm existenţa obiectelor 
abstracte." 

H. Field atacă prima premisă a argumentului de indispensabilitate, şi 
anume ideea că n-ar putea fi formulate teoriile fizice şi altfel decât în 
maniera în care ele cuantifică asupra obiectelor abstracte. Pentru a-şi susține 
teza el reformulează «nominalist» două teorii ştiinţifice efective, geometria 
tridimensională euclidiană şi teoria newtoniană a gravitaţiei, considerând 
că nu există piedici semnificative pentru care programul său n-ar putea fi 
extins la alte teorii. În al doilea rând, H. Field pretinde că aceste reformulări, 
în afara satisfacerii exigentei nominalismului, ar avea puteri explicative 
superioare fata de formulările lor «clasice», «platoniste». Aceste formulări 
«sintetice» ale teoriilor fizice sunt «avantajoase» pentru că ele oferă explicaţii 
«intrinseci» ale proceselor, explicaţii care nu invocă [funcţii la entitati 

extrinseci şi cauzal irelevante».'* Sensul acestei afirmaţii este următorul: în 
formulările curente «platoniste» se acceptă că există relaţii de mărime între 
lucruri fizice şi numere (de exemplu, relaţia «masei în kilograme» are loc 
între un obiect fizic şi numărul 15,3; sau relaţia «distanţa în metri» are loc 
între două obiecte date şi, să zicem, numărul 7). Formularea «intrinsecă» 
pretinde ca aceste relaţii să fie «generate de relaţiile doar dintre obiectele 
fizice»; relaţiile dintre obiecte fizice şi numere rămân a fi considerate doar 
relaţii convenţionale, care sunt derivate din relaţii interobiectuale mai 
fundamentale. Astfel, proiectul lui Field vrea să demonstreze că: 

(1) este posibil să se formuleze legile fizice astfel încât ele să nu implice 
relaţii de mărime între lucrurile fizice şi numere, ci să implice doar relaţii 
între obiectele fizice; 

(ii) formulările legilor fizicii în termenii relaţiilor de mărime dintre 
lucrurile fizice şi numere pot fi derivate din formulări mai fundamentale 
ale acestor legi (formulări cerute de (i)), via teoreme de reprezentare pentru 
relaţiile de márime'^. 

Teoremele de reprezentare au jucat un rol important în ştiinţa de la 
începutul secolului nostru (fie pentru corelarea teoriilor abstracte cu 
interpretările: teoria probabilității, teoria grupurilor, teoria cuantică etc.; 
fie pentru «metrizarea» conceptelor). Pretentia lui Field este una filosofică: 
«după câte ştiu, prima persoană care a sugerat că succesul acestui program 
[al folosirii teoremelor de reprezentare în construcţia diferitelor scale de 
măsurări] putea fi utilizat într-un efort de a curăța fizica de entităţi 
matematice sunt eu, în Science without Numbers, publicată în 1980». 
Teoremele de reprezentare oferă, după Field, legăturile dintre formulările 
nominaliste si platoniste ale unei teorii, arătând cum corespund reciproc 
diferitele enunturi ale celor două teorii. 

Nominalizarea teoriilor ar fi putut urma şi calea mai simplă, dar trivială, 
«neatracti và», a considerării ca axiome ale teoriei mulţimea consecinţelor 
nominaliste (exprimate doar în termeni de observaţie, neteoretici) ale 
formulării platoniste a teoriilor. Este ceea ce a întreprins W. Craig prin 
axiomatizarea recursivă a consecinţelor formulate nominalist ale teoriilor, 
o «dezinteprare» empirică a structurii teoretice, care pierde însă esenţial în 
privinţa funcţiilor de sistematizare, explicaţie şi predictie ale teoriilor. Field 
preferă o «eliminare funcţională» a ontologiei matematicii (dinăuntrul şi 
dinafara teoriilor fizice), rezultând în urma unei analize fundationale a 
teoriilor fizice, a modului în care matematica intervine în constituirea lor. 

În această privinţă Field impartaseste (vrând să-i confere soliditate 
argumentării) o idee generală (empirist-logică) asupra naturii intervenţiei 
matematicii în ştiinţă, şi anume, matematica nu este utilizată în fizică (şi în 
alte domenii) decât ca un instrument de inferenţă, nu referential. O formulare 
pur «intrinsecă» sau nominalistă a teoriilor fizice evidenţiază, dovedind 
«conservativitatea» matematicii aplicate in fizică (orice inferenţă de la 
premise nominaliste la concluzii nominaliste care poate fi făcută cu ajutorul 
matematicii poate fi făcută şi fără ajutorul ei), natura matematicii însăşi: ea 
nu reprezintă un corp de adevăruri, de propoziţii adevărate sau false, având 
un obiect sau o referinţă proprie, deci angajándu-ne faţă de entităţi abstracte. 
Sub forma unor «teze», concepţia lui Field ar fi rezumabila astfel: 

(a) Teoriile fizice pot fi reconstruite fără a face referiri la 

«obiecte matematice»; 

(b) După aceea, adăugarea matematicii, a axiomelor matema- 

tice, nu sporeşte puterea deductivă a teoriei reconstruite; 

(c) Pentru a arăta «eliminabilitatea» matematicii avem nevoie, 

pentru «fizică cum matematicâ», de o teoremă de consistenţă 
de tipul celei a lui Hilbert; 

(d) Deci, adăugarea matematicii produce o «extindere conserva- 

tivà» a acestei teorii nominaliste a fizicii. 

Ideile lui Field, astfel rezumate, nu sunt urmarea aplicării la ştiinţă a 
unei viziuni instrumentaliste a priori; ele au rezultat mai degrabă în urma 
unei analize sau cercetări fundaţionale, cum o numeşte el, consacrată modului 
în care matematica intervine în aplicaţiile ei ştiinţifice. În lucrarea de 
pionierat Science without Numbers, el propune o nouă abordare în filosofia 
matematicii, care sa pornească de la o altă intrebare-conducatoare decât 
cele ce caracterizau diferitele programe de explicare filosofică a matematicii 
(programe fundationiste în filosofia matematicii). Pentru acestea, considera 
Field, problemele importante erau: 

(a) Cât de mult din matematica standard e adevărat? 

(b) Ce entități trebuie să postulàm pentru a da seama de adevărul 

(acestei părţi a) matematicii? 
~ (c) Ce gen de explicaţie oferim cunoaşterii acestor adevăruri? 

După el, o a patra întrebare este mult mai importantă, cu consecinţe 
neaşteptate pentru filosofia matematicii şi a ştiinţei. 

(d) Ce gen de explicaţie e posibilă pentru modul în care mate- 

matica este aplicată lumii fizice? 

Aceasta intrebare este «realmente cea fundamentalà. Si, concen- 
trându-mă asupra problemei aplicării, am ajuns la un rezultat surprinzător: 
acela că pentru a explica aplicaţii foarte complexe ale matematicii în lumea 
fizică (de exemplu utilizarea ecuaţiilor diferenţiale în axiomatizarea fizicii) 
nu e necesar să se asume câ acea matematică aplicată este adevărată; este 
necesar să se asume doar ceva mai mult decât câ matematica este 
consistentă»!*. Jar acest fapt are implicaţii fundamentale pentru filosofia 
matematicii. El pune în discuţie argumentul utilității matematicii în ştiinţă 
pentru atribuirea adevărului ca valoare determinativă a cunoaşterii 
matematice; «matematica nu este genul de lucruri care poate fi evaluat în 
mod corespunzător în termenii de adevăr şi falsitate». Dar aceasta implica, 
la rândul ei, faptul câ nu e nevoie să postulàm un gen de entităţi speciale 
pentru a da seama de adevărul matematic; se reformulează astfel drastic 
problema ontologică a matematicii. Problema epistemologică a matematicii 
rămâne, dar ea se reduce la o problemă de natură pur logică, ca problemă a 
explicării modului în care anumite consecinţe decurg din premisele 
matematice care «rămân inca»; aceasta, după Field, este o cunoaştere logică, 
nu matematică, în sensul că ea «nu e o cunoaştere a unui domeniu special 
de entităţi matemutice». Evident, această afirmaţie e determinată de modul 
special în care înţelege aici Field matematica: sunt considerate matematice 
numai acele propoziţii care se referă la entităţi matematice sau acele variabile 
care poartă asupra entităţilor matematice.” 

Programul lui Field de «eliminare» a matematicii din fizică este diferit 
de ucela al «eliminării» conceptelor teoretice din ştiinţă. Lucrul acesta rezultă 
în urma analizei fundationale a teoriilor ştiinţifice, care se desfăşoară atât 
la un nivel general, cât şi la nivelul filosofiei speciale a ştiinţei (Field 
reconstituind teorii efective, complexe, din fizică într-un mod care nu se 
reduce la o simplă schiţă de proiect care ar ilustra tezele generale). Diferenţa 
fundamentală între cele două tipuri de reducere e determinată de funcţiile 
diterite, după Field, ale conceptelor teoretice, respectiv, ale matematicii în 
construcţia teoriilor ştiinţifice. Funcţia conceptelor teoretice e constitutivă 
şi, de aceea, ele sunt indispensabile: «fără concepte teoretice nu e posibilă 
nici o teorie suficient de atractivà»." Dacă, în aparenţă, şi entităţile 
matematice sunt teoretic indispensabile, deoarece sunt necesare în 
axiomatizarea ştiinţei, cercetarea fundationala conduce la un rezultat diferit: 
ceea ce trebuie să asumàm asupra matematicii, în funcţionarea ei în ştiinţă, 

este cà ea este conservativă (orice inferentà din premise nominaliste la o 
concluzie nominalistă ce poate fi făcută cu ajutorul matematicii poate fi 
făcută şi fără ea), nu că este şi adevărată, ceea ce ne arată-că matematica nu 
participă decât instrumental la construcţia teoriilor fizice, ea nu suplimentează 
anga jarea ontologică a acestora cu o «substanţă» sui generis. Pentru utilizarea 
conceptelor teoretice nu este valabilă o asemenea conservativitate. De aceea, 
entităţile matematice, în ciuda argumentelor «pragmatice» de indispensabi- 
litate, nu sunt indispensabile. 

O altă cale de a demonstra «dispensabilitatea» entităţilor matematice, 
urmată adesea de unii filosofi ai matematicii, ar fi de a reinterpreta 
matematica — considerată în sine, nu ca o «parte» a teoretizării fizice — 
astfel încât termenii şi cuantificatorii ei să nu se refere la entităţi abstracte, 
ci la entităţi de alt gen: obiecte fizice, expresii lingvistice, construcţii 
mentale. Field nu urmează această cale a «reinterpretării» directe a aparatului 
referential sau cuantificator al matematicii clasice, ci analizează modul în 
care matematica funcţionează în aplicarea ei în teoriile fizice, unde, datorită 
conservativităţii ei, putem aserta dispensabilitatea ei şi, ca urmare, natura 
ei, din punct de vedere ontologic, ficțională. O asemenea concluzie 
ontologică nu e posibilă decât prin încercarea de a reformula ştiinţa (nu 
doar matematica) astfel încât aparatul matematic utilizat să nu mai cuantifice 
asupra unor entităţi abstracte, sui generis. Aceasta este nu doar o nouă 
strategie de eliminare funcţională a matematicii, dar şi un nou tip de 
cercetare filosofică. Într-un fel, originile ei se află în modul în care Kant 
formulează problema justificării matematicii ca problemă a justificării 
matematicii aplicate în teoretizarea fizică. În fond, Field oferă un alt răspuns 
la celebra teză a lui Kant din Metaphysische Anfangsgründe der Naturwis- 
senschaft: în orice domeniu de cunoaştere există numai atâta ştiinţă veritabilă 
câtă matematică aplicată poate fi întâlnită acolo. 

Reformulările nominaliste ale unor teorii fizice reale, cum ar fi teoria 
gravitaţiei a lui Newton, nu sunt întreprinse doar de dragul filosofiei 
nominaliste sau pentru consecinţele lor ontologice, ci şi pentru că, după 
Field, ele au capacităţi explicative superioare formulărilor platonice: ele 
„pot fi utilizate în cercetarea fundationalad pentru a decide, de exemplu, în 
favoarea uneia sau alteia dintre marile alternative interpretative ale teoriei 
spaţiului şi timpului”, sau ele pun în evidenţă anumite aspecte ale practicii 
ştiinţifice pe care formulările obişnuite ale teoriilor nu le captează. 
Reconstrucţia teoriilor propusă de Field poate fi judecată astfel nu doar în 

raport cu anumile perspective epistemologice sau ontologice generale, dar 
si în raport cu aceste consecinţe pentru cercetarea fundaţională în ştiinţă. 
Această abordare filosofică nouă, bazată pe o cercetare fundaţională, 
este corelată, la Field, cu conceptul «explicatiei intrinseci» pe care el îl 
introduce în filosofia ştiinţei. Această «explicaţie intrinsecă» sau «abordare 
sintetică» a teoriilor se opune celei «platoniciene», analitice, în care 
mărimile fizice, cum ar fi, de exemplu, masa sau distanţa, sunt reprezentate 
prin funcții de la mulţimea obiectelor la numerele reale. De exemplu, în 
geometria carteziană, distanţa între obiectele a si b este dată de formula 
familiară (Z, (a, — b.)")'^, unde a (respectiv b) este coordonata i a lui a 
(sau b). Folosind această reprezentare putem exprima axiomele geometriei 
şi descrie aranjamentele figurilor geometrice în limbajul matematicii. 
Aceasta e abordarea analitică, extrinsecă. Field propune următoarea 
reconstrucţie: în loc de a reprezenta distanţa ca o funcţie de la perechi de 
obiecte la numere reale, vom introduce noi relaţii, de congruenţă şi de a se 
afla între, exprimate în sistemul sintetic prin predicatele «xy Cong zw» şi 
«x Bet y x» care au loc direct între obiecte. Teoremele de reprezentare asigură 
echivalenţa structurală a celor două formulări, intrinsecă şi extrinsecă. 
Reductibilitatea entităţilor matematice [prin reformularea intrinsecă a 
teoriilor] pune în evidenţă diferenţa de statut ontologic a entităţilor postulate 
prin conceptele teoretice şi a «entităţilor matematice» introduse prin 
argumente de indispensabilitate. Primele sunt neeliminabile (fără riscul de 
a transforma teoria într-o bizară «transcripție craigianà»), deoarece în afara 
argumentului functional al rolului lor admis în constituirea interna a teoriilor 
ele satisfac şi un criteriu independent de realitate: ele au o relevanţă (legatura) 
cauzală cu fenomenele pentru care sunt invocate în explicaţiile ştiinţifice. 
Dar, chiar şi în interpretarea platoniciană a matematicii, care admite entităţi 
abstracte de genul numerelor în acord cu argumentul indispensabilitatii, 
«nimeni nu crede că aceste numere sunt cauzal relevante pentru fenomenele 
fizice: numerele sunt presupuse ca existând undeva în afara spaţiului şi 
timpului, izolate cauzal de orice lucru observabil. Dacă, aşa cum pare a fi 
cazul la prima vedere, trebuie să invocăm anumite numere reale cum ar fi 
6,67 x 10"! (constanta gravitaţională exprimată în m': k g'- s?) pentru a 
explica de ce luna urmează o anumită traiectorie, aceasta nu se datorează 
faptului că noi considerăm că numărul real joacă rolul de cauză a mişcării 
lunii în acest fel; el joacă un rol cu totul diferit în explicaţie decât acela pe 
care-l au electronii în explicarea funcţionării instrumentelor electrice. Rolul 

pe care el îl joacă este al unei entităţi extrinseci procesului de explicat, o 
entitate corelată cu procesul de explicat numai printr-o funcţie (una aleasă 
mai degrabă arbitrar). De aceea va fi cu siguranţă o elucidare importantă 
dacă vom putea arăta că o explicaţie pur intrinsecă a procesului este posibilă, 
o explicaţie care nu invocă funcţia la entităţi extrinseci şi cauzal irelevante”. 

Eliminarea numerelor din ştiinţă, spre deosebire de eliminarea concep- 
telor teoretice, se supune şi unui principiu metodologic general (acceptabil 
şi pentru nominalişti, dar şi pentru platonişti), principiu pe care Field îl 
formulează astfel: la baza oricărei bune explicaţii extrinseci se află o expli- 
cuţie intrinsecă. Sau, ca o urmare a sa, explicaţiile extrinseci nu trebuie 
considerate ca explicaţii ultime, dat fiind caracterul arbitrar al funcţiilor 
invocate in multe explicaţii extrinseci”. Acest arbitrar este înlăturat à la 
Hilbert în formulările intrinseci (pe baza teoremelor de unicitate), sintetice, 
care întemeiază pe fapte fizice alegerea reprezentărilor funcţionale ale 
relaţiilor fizice: «relaţiile de mărime între lucrurile fizice şi numere pot fi 
întotdeauna generate din relaţiile doar dintre lucrurile fizice». 

Formularea direcrd a legilor fizice, fără a implica relaţii de mărime cu 
numere, contribuie, după Field, şi la elucidarea unor aspecte metateoretice 
importante (cum ar fi natura principiilor de invarianță, covarianta sau 
simetrie), constituind un instrument de cercetare eminent pentru analiza 
fundationala. De altfel, aici plasează autorul şi accentul programului sau, 
testul crucial al tipului de reconstrucţie propus nefiind concordanța lui cu 
anumite modalităţi generale de interpretare epistemologică sau ontologică 
a matematicii, cât mai degrabă fecunditatea lui în explorările ştiinţifice şi 
metastiintifice care configurează spaţiul ideativ al cercetării fundationale 
în ştiinţă. De aceea, indiferent de succesul efectiv al programului lui Field 
de «nominalizare» a fizicii, stilul constructiv, şi nu general-analitic al 
studiilor lui constituie un lucru demn de subliniat, o direcţie mult mai 
fructuoasă în cercetarea ontologică. 

Acestea fiind liniamentele generale ale programului lui Field, cum se 
realizează el practic, cum se demonstrează că adàugarea matematicii la ştiinţă 
produce o extindere conservativă a acesteia? Ca structură generală, programul 
său conţine două momente importante: (i) «nominalizarea» mărimilor fizice; 
(ii) demonstraţia de consistenţă a fizicii întregite nominalist. În general, aceşti 
doi paşi corespund strategiei funcţionale a lui Hilbert. 

Primul pas înseamnă «reducerea» relaţiilor de mărime între entităţile 
fizice, în care «mărimea lor se determină printr-o funcţie de la mulţimea 
obiectelor fizice la mulţimea numerelor reale, la «structuri imanente»”. Sa 

luăm «lungimea» (unor obiecte). În mod obişnuit, când atribuim lungime 
obiectelor fizice, facem acest lucru în termeni platonişti, spunând, de exemplu, 
că barca lui Rolf (b) are 50 m lungime. În felul acesta suntem angajați faţă de 
numărul 50, valoarea funcţiei, şi, poate, faţă de un factor numeric, «lungimea 
in metri», $: obiecte fizice — R, unde f(b)=50. Apoi vom cuantifica asupra 
numerelor, în asemenea atribuiri; de exemplu, când spunem că «barca b este 
mai lungă de 50 m» (simbolic: (Jx)(x > 50 & f(b)=x)). 

«Nominalizarea» asertiunilor asupra «lungimii» se face, după Field, 
prin indicarea modului în care formulăm «lungimea» unui obiect fizic prin 
specificarea relaţiilor lui nu cu numere, ci cu alte obiecte fizice. De exemplu, 
nu vom spune că «barca lui Rolf» se află în «relaţia de lungime în metri» 
cu nr. 50, ci că ea se află în «relaţia mai lungă decât barca Wandei şi mai 
scurtă decât barca lui Warren». Aceasta e doar o ordonare a obiectelor 
fizice. Când se pune problema metrizării va trebui să construim o structură 
empirică ce se poate scufunda în structura matematică pe care o folosim, 
adică «dreapta reală». Cum? 


1°. Definim o operaţie de concatenare: « o » asupra obiectelor fizice 
care are proprietatea aditivitàtii: 


(a ° a, 9 a ag) ~ b (barca lui Rolf) 
à,..., aici este un «obiect-unitate» simbolizat «u»; el poate fi «pasul regelui» 
sau obiectul din Biroul de Standarde din Paris. Când afirmăm «barca lui 
Rolf = 50 m lungime», spunem că barca lui Rolf are lungimea b ~ 50u, u 
concatenat cu sine de 49 de ori (50u). Putem alege alte «obiecte-unitate», 
eventual mai mici, obtinánd astfel o reprezentare mai fina a lungimil. 


20. Până acum am arătat cà aparatul nostru nominalist este suficient 
pentru scopurile noastre. Dar acest rezultat poate fi si demonstrat. Cum? 


(a) Luàm structura empirică (E) alcătuită din: 

(i) D = mulţimea tuturor obiectelor fizice si a tuturor concatenărilor 
finite de asemenea obiecte; 

(ii) operaţia de concatenare o, definită pe D; 

(ii) relaţia «mai lungă decât», definită pe D; 

Sintetic, E=<D,oT f.» 

(b) Pentru a arăta câ aparatul nostru nominalist este acceptabil va trebui 
să construim un homomorfism’, $, care proiectează pe E in R (unde R =< 
R,, > + >, «> » fiind relaţia uzuală, «mai mare ca» şi « + » operaţia de 
aditie), astfel încât | şi + să conserve proprietăţile | şi o. Proprietatea 
principală a lui ! care trebuie păstrată este următoarea: 

pentru orice b, c, astfel încât b i c, există un obiect u, astfel încât b l 
n-u»c,unde nu este o prescurtare pentru «uo uo Uo... ou», operaţia fiind 
făcută de n-l ori. 

Pentru ca $ să o conserve trebuie ca in orice situaţie să avem: 


b (b) > n $ (u) > 9 (c) 
Pentru o vom cere $ (boc) = $ (b) o $ (c) 


Observatia 1. A construi un homomorfism 6 care satisface aceste condiţii 
înseamnă să demonstrăm o teoremă de reprezentare; denumirea ei sugerează 
următoarele: odată ce demonstraţia s-a făcut, faptele asupra lui R pot fi 
utilizate pentru a reprezenta faptele asupra lui E; adică faptele pur lizice 
asupra obiectelor din D pot fi formulate în termenii numerelor reule. 

Observatia 2. Întrucât există multe homomorfisme care pot fi aplicate 
şi care satisfac aceste constrângeri, avem nevoie de o teoremă «le unicitate, 
care să ne arate ce au comun aceste homomorfisme, adică, ea ne arată ce 
tipuri de transformări ale homomorfismului nostru sunt acceptate. De 
exemplu, în cazul «lungimii», vom avea transformări de similaritate, de 
genul 4: E — R şi $': E  R', există c, astfel încât à" = co. Pentru 
«temperatură» vom avea transformări afine: $, ’ (ca mai sus), există b e 
R sic e Rt =cq+b. Altfel spus, scalele de lungime diferă doar în 
lungimea unităţii, scalele de temperatură diferă în lungimea unităţii si în 
alegerea punctului zero al temperaturii. 

Observa(ia 3. A demonstra cà nominalizarea lungimii e acceptată 
înseamnă a formula axiome asupra lui E care ne vor permite să demon- 
strám o teoremă de reprezentare între E si R şi o teoremă corespunzătoare 
de unicitate. Vom arăta, ulterior, cum realizează Field în detaliu acest lucru. 


"De ce doar homomorfism? Pentru ca pot exista mai multe obiecte fizice de acecaşi 
lungime, deci mai multe obiecte fizice pot fi asociate cu acelaşi număr real. 

Observatia 4. Odată ce aceste teoreme s-au demonstrat, noi putem 
utiliza numerele reale pentru a formula fapte asupra lungimilor etc., fără a 
crede în numere, ci, în termeni nominalişti, ne referim doar la obiecte 
fizice într-un vocabular nominalist. 

Observatia 5. à, D şi E nu sunt, la rândul lor, obiecte abstracte (funcţii, 
mulţimi)? Obiectia aceasta e irelevantă, deoarece acestea în reconstrucţia 
propriu-zisă nu apar, ele apar doar în demonstraţia teoremelor de 
reprezentare, teoreme care, ca atare, nu aparţin reconstrucției nominaliste a 
ştiinţei, ci argumentării ideii că o asemenea reconstrucţie este posibilă şi 
adecvată. Cum spune M. Balaguer, «teoremele de reprezentare sunt 
intenţionate să convingă pe platonişti asupra adecvării unei nominalizări 
date; ele nu constituie o parte a acestei nominalizări». Totuşi, nominali ştii 
pot salva o structură nominalistă prin «sume goodmaniene» de genul E. = 
[Do t, o], unde D, este suma goodmaniană a tuturor obiectelor fizice şi a 
tuturor concatenărilor finite de asemenea obiecte; ! şi o sunt definite pe 
parti ale lui D, 

Ínainte de a trece la pasul urmátor al strategiei lui H. Field, prin care 
incerca sà reformuleze nominalist legile unor teorii fizice, cum este teoria 
atractiei universale a lui Newton, să vedem cum se realizează, în detaliu, 
etapa anterioară. 

Mai întâi, Field prezintă o tratare nominalistă a spatiu-timpului; după 
aceea reconstruieste nominalist teoria entitátilor care exista in cadrul spatiu- 
timpului, de exemplu, temperatura si potentialul gravitational. 

Pentru formularea nominalista a teoriei S- T newtonian, considerata ca 
o teorie fizică, Field impune două exigente suplimentare: (1) sa fie 
«atractivă», adică să păstreze structura şi funcţiile axiomatizárii iniţiale, nu 
să o «descompună» d la Craig; (2) să fie o formulare «pur intrinsecă». 
După formularea nominalistă a geometriei lui Hilbert (teoria spaţiului per 
se), reconstrucţia teoriei S-T devine mai complicată, deoarece aceasta 
introduce o serie de determinări suplimentare, chiar faţă de un spaţiu 
euclidian 4-dimensional. În cazul lui Newton, aceste elemente noi sunt 
determinate de nevoia de a introduce repausul absolut (prin apel la 
experienţele lui celebre) şi, ca urmare, acceleraţiile absolute şi sistemele 
de referinţă privilegiate (în repaus) (deşi legile teoriei nu permit selectarea 
acestora). 

În realizarea programului său, Field nu va urma calea propusă de Mach 
(eliminarea accelerației absolute şi modificarea corespunzătoare a teoriei); 

el nu va modifica teoria, ci o va reinterpreta nominalist, astfel încât diferitii 
paşi «arbitrari» ai formei ei iniţiale să apară cu totul naturali; el va oferi o 
tratare intrinsecă a geometriei spatiu-timpului: va «descrie geometria spatiu- 
timpului intrinsec fără a atribui spatiu-timpului nici o structură care nu 
există în el în mod obiectiv».* În aceasta el se bazează pe construcţia 
geometriei afine a lui Szczerba şi Tarski, încercând să formuleze, pentru 
aceasta, analogele teoremelor de reprezentare şi unicitate ale lui Hilbert 
pentru spaţiu; adică să ajungă la axiome «intrinseci» analoge cu cele ale lui 
Hilbert, dar cu concepte noi, şi să ofere o teoremă de reprezentare care 
explică legitimitatea «coordinatizării spatiu-timpului» (formularea lui 
extrinsecă în termeni de coordonate) şi o teoremă de unicitate care să explice 
de ce în tratarea coordinatizată a S-T legile mecanicii newtoniene vor fi 
invariante tocmai faţă de transformările de coordonate. (În cazul lui Newton 
clasa de transformări este dată de transformările generalizate-Galilei.) Teoria 
nominalistă intrinsecă se obţine plecând de la axiomatizarea Szczerba-Tarski, 
care admitea numai noţiunea «a fi între» (Betweenness), la care se adaugă o 
relaţie binară de simultaneitate «x Simul y» şi una cuaternară de congruentá 
spaţială «xy S-Cong zw», cu proprietatea că xy S-Cong zw numai dacă x e 
simultan cu y şi z e simultan cu w. 

Teoremele lui Hilbert erau urmátoarele:?? 

(R,) O structură <4, Bet „ Cong > (unde Bet, S ^£ 

x AXA si Cong SA x A4 x Ax A) 
este un model al axiomelor lui Hilbert daca si numai daca exista o functie 
1 - 1 Ode la la R? (mulţimea tripleteJor ordonate de numere reale) astfel 
incát dacà definim d, (x, y) pentru x şi y din # ca 


NES -eép» 


(unde (x) este componentă a tripletului $ (x)), atunci 
a) V x,y,z [yBet xz o d, (x,y) + dz) = d,(x,z)] 
b)V x,y,z [xy Cong zw e d, (x,y) = d, (z,w)] 


(U,) Dat fiind orice model al sistemului axiomatic gi orice doua functii 
si $ al căror domeniu este domeniul modelului: dacă 6 satisface condiţiile 
teoremei de reprezentare (adică ale lui (R,)), atunci $' satisface aceste condiţii 
dacă şi numai daca ea are forma T 09, unde T este o transformare euclidiană 
a R*, adică o transformare ce se poate obţine printr-o combinare a schimbării 
originii, reflexie, rotația axelor şi multiplicarea tuturor coordonatelor 
printr-o constantă pozitivă (şi unde o indică compunerea funcţională). 

Cu aceste noi primitive, teorema de reprezentare va fi o variantă cvadri- 
dimensională a lui (R,), cu clauza (b) eliminată, dar cu următoarele două 
clauze adăugate: 


c) v xy [x Simul y o 6,(x) = 0,(y)] 
d) V x,y,z,w [xy S-Cong zw e $,(x) = 
= $4) ^ 6,2) = (w) ^ d (x,y) = dọ (z,w)] 


Teorema de unicitate, care va spune ca functia de reprezentare ce satisface 
teorema de reprezentare este unica până la transformări galileene generalizate, 
rezultă trivial prin completarea teoremei asemănătoare a lui Szczorba-Tarski 
cu axiomele care introduc noile primitive «Simul» şi «S-Cong». 

Se ajunge la următorul rezultat: singurele relaţii spatio-temporale 
necesare pentru descrierea spatiu-timpului newtonian sunt cele implicate în 
aceste axiome, restul celorlalte fiind definibile în termenii lor; de asemenea, 
se vădeşte că formularea cu ajutorul coordonatelor (extrinseca) este — prin 
teoremele de reprezentare — doar un instrument pentru derivarea concluziilor 
asupra relaţiilor spatio-temporale intrinseci (a fi între, simultaneitate şi 
congruenta spaţială), concluzii ce se pot însă obţine şi fără a ne referi sau a 
folosi funcţiile la numere, cu alte cuvinte, se arată posibilitatea explicatiei 
nominaliste a structurii spatiu-timpului. 

Următorul moment al programului lui Field, cum a spus, vizează 
tratarea nominalistă a mărimilor fizice, ce va fi urmată de reformularea 
nominalistă a legilor în care acestea sunt implicate. În tratarea — indepen- 
dentă de coordonate — a temperaturii, de exemplu, se va pleca doar de la 
entităţi de genul puncte spatio-temporale, între care se introduc relaţiile de 
«temperaturi aflate între» (o relaţie ternara, Temp-Bet) şi de congruenta a 
temperaturilor (o relaţie cuaternară, Temp-Cong); e necesar si un predicat 
binar, Temp-Less (unde «x Temp-Less y» înseamnă că punctul x este mai 
mic sau egal ca temperatură cu punctul y), pentru a formula legi invariante 
faţă de inversarea sensului temperaturii. Asupra acestor relaţii se formulează 
axiome care ne vor da teoreme de reprezentare şi unicitate analoge teoremelor 
lui Hilbert:*! 

(Remp) O structură < 74, Temp-Bet ,, Temp-Cong , > sau < ^£, Temp- 
Bet, Temp-Cong, Temp-Less , > este un model al axiomelor daca si numai 
dacă există o funcţie ' de la # într-un interval (submulțime conectată cu 
mai mult decát un element) de numere reale astfel incat: 

a) V x,y,z [yTem-Bet , xz <> sau Y(x) < Y(y) S'Y(z) sau Y (z) € 

(y) < Pa); 

b) V x, yz. w [x,y Temp-Cong ,zw G'P(x) - Y(y) = Y(2)—P(w)] 
si daca Temp-Less este folosit ca primitiv; 

c)V x,y [x Temp-Less , y <> P(x) S W(y)) 


(U.. i) Dat fiind orice model al sistemului axiomatic şi orice două 
funcţii ¥ si Y” al căror domeniu este domeniul modelului: daca ¥ satisface 
condiţiile lui (Recap) atunci V satisface aceste condiţii dacă şi numai daca 
el are forma T o Y; dacă Temp-Less nu este folosit ca primitiv, T este o 
transformare liniară asupra realilor, adică o funcţie de forma ax + b, unde 
b este un real diferit de zero; şi dacă Temp-Less este folosit ca primitiv, T 
este o transformare liniară pozitivă, adică o transformare liniară unde 
constanta este mai mare ca zero. 

Problema construirii unui asemenea sistem axiomatic care să ofere 
teoremele de reprezentare şi unicitate necesare, recunoaşte Field, a fost 
rezolvată de teoreticienii care au studiat «másurarea»", deşi aceştia erau 
interesaţi de construcţia unor «definiţii operaţionale» pentru conceptele 
teoretice, şi nu de «axiomatizarea ştiinţei fără a utiliza numerele». Dar 
rezultatele lor structurale sunt exact cele necesare aici, cu mici modificări. 

Pentru a nominaliza teoria gravitaţiei a lui Newton, Field reformuleaza, 
mai întâi, nominalist, conceptele matematice şi fizice ale teoriei (funcţie 
continuă, continuitate, derivată şi diferenţială, laplaceean, potenţial 
gravitational etc.); apoi dà o formulare nominalistă a legii mişcării pentru 
teoria gravitaţiei a lui Newton, după ce, în prealabil, a nominalizat ecuaţiile 
Poisson. Nu vom da aici detaliile tehnice, deoarece acestea nu sunt, în 
general, necesare pentru înţelegerea strategiei lui Field, iar criticile care 
i-au fost aduse pot fi înţelese şi fără a le prezenta. Strategia, aşa cum şi-o 
prezintă Field în concluzii, a fost următoarea. El a început prin formularea 
unui sistem axiomatic combinat pentru spatiu-timp, potenţialul gravitational 
Şi densitatea maselor. A demonstrat apoi că există pentru orice model al acestui 
‘sistem o funcţie 1 — 1 de la domeniul modelului (punctele spatio-temporale) 
la R şi două funcţii P şi ọ de la domeniu la numerele reale, toate satisfăcând 
anumite condiţii de homomorfism. După aceea a demonstrat teoreme 
corespunzătoare de unicitate. Deci: «formulările nominaliste ale teoriei fizice 

in conjunctie cu matematica standard duc la formularile platoniste ale teoriei; 
şi convers, formularea nominalistă este o consecinţă a formulării platoni- 
ciene, dată fiind matematica standard. Din aceasta decurge că orice enunţ 
în limbajul nominalist propus care este o consecinţă a axiomelor platoniste 
şi matematicii standard este o consecinţă a axiomelor nominaliste nea jutate 
de matematică; ...astfel, formularea nominalistă a fizicii şi formularea 
platonistá au aceleaşi consecinţe formulabile-nominalist; şi astfel entităţile 
matematice sunt teoretic dispensabile în teoria gravitatiei»”’. 

Efortul de nominalizare a teoriilor ştiinţifice al lui Field a fost primit 
în moduri foarte diferite; pe lângă unii filosofi ai ştiinţei (J. Earman; 
M. Friedman) care au apreciat modul în care este formulată problema 
aplicării matematicii în ştiinţă, au fost şi mulţi filosofi care au criticat 
numeroase aspecte ale programului său. Prima obiectie importantă se referă 
la capacitatea analizei lui Field de a fi aplicată şi la alte teorii fundamentale 
din fizică, aspect care pune în discuţie însăşi întemeierea concluziilor lui 
generale despre ontologia matematică. Astfel, David Malament consideră 
că metoda lui Field nu poate fi extinsă pentru a se aplica şi mecanicii 
cuantice. Argumentul acestuia este următorul: 

«Nu văd, în genere, cum ar putea Field să procedeze [la nominalizarea 
mecanicii cuantice). Presupun că putem considera o teorie ca determinând 
o mulţime de modele — fiecare un spatiu-Hilbert. Dar ce formă va lua 
teorema de prezentare? Singura posibilitate care-mi vine în minte este o 
teoremă în genul celor ale lui Jauch, Piron şi alţii. Ei pomesc cu «propoziţii» 
(sau evenimente (eventualities) «cuantice» ), şi cu relaţii de teoria laticelor, 
ca primitive, apoi intenţionează să demonstreze că laticea propozitiilor este 
în mod necesar izomorfă cu laticea subspatiilor unui anumit spatiu-Hilbert. 
Dar, desigur, o teoremă de acest gen nu-i va fi de nici un folos lui Field. Ce 
ar putea fi mai rau decât propoziţiile (sau evenimente cuantice)?» 

Argumentul lui Malament are următorul înţeles: prin folosirea unor 
teoreme de reprezentare de genul celor citate, care corelează structura 
matematică abstractă a mecanicii cuantice cu modelele teoriei, nu se trece 
de la o structură platonistă la una nominalistă, întrucât propoziţiile sau 
evenimentele cuantice — din cauza insuficientei unui număr de evenimente 
deja petrecute, pentru a obţine o întreagă structură — nu sunt «Kosher din 
punct de vedere nominalist», ele trebuie tratate ca «obiecte abstracte». Deci 
teoremele de reprezentare ale mecanicii cuantice (abstracte) corelează două 
structuri platoniste. 

Această critică, consideră Mark Balaguer“, nu este un obstacol de 
netrecut pentru programul nominalist, dacă acceptăm o interpretare a 
mecanicii cuantice în termenii propensiunilor (propencities), ca proprietăţi 
fizice reale ale sistemelor fizice. În aceste condiţii va trebui să arătăm că: 

(1a) Propensiunile sunt proprietăţile nominaliste; 

sau (1b) Referinta la propensiuni poate fi nominalizată; 

(2) Propensiunile oferă un mijloc de a nominaliza părţi ale mecanicii 
cuantice prin care se descriu modelele fizice ale mecanicii cuantice. 

Balaguer arată, în studiul său, posibilitatea de a realiza fără probleme 
oricare dintre aceste cerinţe, utilizând acelaşi procedeu al teoremelor de 
reprezentare şi unicitate. El pretinde astfel că oferă o versiune nominalistă 
a aparatului matematic operatorial al mecanicii cuantice, care este un tip 
de matematizare a proprietăţilor sistemelor fizice, diferit de cel al 
«metrizării» clasice (utilizând numere reale), dar jucând în raport cu 
entităţile fizice acelaşi rol pur instrumental, neangajat ontologic. Construcţia 
lui Balaguer este (în acest moment al realizării ei) confruntată cu obiectia 
lui Rom Harré: dacă interpretăm realitatea fizică cuantică, descrisă de 
formalismul cuantic în termenii propensiunilor, intrăm inevitabil într-o 
ontologie a dispoziţiilor, ireductibilă la ontologia «categorică» de ordinul 
întâi, iar această ireductibilitate se întemeiază tocmai pe forma matematică 
neclasică (operatorială) a reprezentării «proprietăţilor» sistemelor cuantice. 

Revenind la proiectul lui Balaguer, acesta consideră că nu e nevoie a 
detalia modul în care se nominalizează dinamica teoriei cuantice, în mod 
special legea de mişcare fundamentală a lui Schródinger. Procedura pentru 
aceasta, de îndată ce avem nominalizarea «parametrilor» ei, urmează calea 
lui Field de nominalizare a ecuaţiilor diferenţiale ale teoriei gravitaţiei a 
lui Newton. 

Imaginea generală care rezultă în urma acestei reconstructii nominaliste 
a mecanicii cuantice este următoarea”: Fiecare sistem cuantic are o mulţime 
de proprietăţi fizice reale asociate cu diverse observabile; întrucât fiecare 
sistem cuantic se află (în orice moment al timpului) într-o stare anumită 'P, 
urmează că mulţimea S(P) de propensiuni care e actuală în raport cu o 
mulţime anumită (maximală) de observabile mutual incompatibile poate fi 
organizată într-o latice L(P) care e izomorfa cu o latice L(H) ce poate fi 
construită din subspatii închise ale spaţiului Hilbert în care aceste observabile 
sunt reprezentate. Lucrul acesta, care arată cum se poate interpreta o teoremă 
de reprezentare de genul celei a lui Jauch şi Piron (care lega formalismul 
abstract al mecanicii cuantice de un model al teoriei, nu direct de domeniul 

observabilelor) ca teorema de «metrizare» (deci una care leaga direct 
«structurile teoretice» de «structurile empirice»): momentul esenţial al unei 
asemenea «convertiri» a teoremei generale de reprezentare l-ar constitui, 
după Balaguer, schimbarea evenimentelor (propozitiilor) cu propensiunile; 
această schimbare. ce ţine de un gen nou de interpretare «empiricâ» a teoriei 
cuantice, «aduce mai aproape» domeniul empiric de cel abstract-matematic, 
putând rezulta direct scufundarea «structurilor empirice» astfel redefinite 
în structurile matematice (prin apel la teorema centrală de reprezentare a 
lui Jauch şi Piron). 

Procedura nominalizării mecanicii cuantice ar putea urma şi un alt 
drum, si anume, recunoscând complexitatea structurală a teoriei cuantice, 
diferitele ei niveluri de abstracţie (şi, corespunzător, diteritele trepte de 
construcţie a interpretării ei), să aplicăm, la joncţiunea dintre aceste niveluri 
teoreme de reprezentare (şi unicitate) corespunzătoare. În felul acesta am 
evita «compactarea» prin propensiuni a mai multor trepte de interpretare 
Şi, corespunzător, am evita natura problematică, din punctul de vedere al 
ontologiei nominaliste, a propensiunilor. Realizabilitatea acestui program 
e greu de apreciat deocamdatà. Se pare însă că obiectia lui Harré indică o 
limită principală în calea sa. 

În proiectul lui Balaguer rămânea de discutat natura «nominalistă» a 
propensiunilor. La prima vedere. ca proprietăţi, ele sunt «obiecte abstracte». 
Putem avea aici două atitudini: fie să considerăm propensiunile ca entități 
de buză ale structurilor nominaliste; fie să le «reducem» ontologic la 
sistemele cuantice şi să le luăm pe acestea ca elemente ale structurilor 
nominaliste. A doua variantă se poate realiza în felul următor: după ce am 
înlocuit evenimentele (ca elemente ale structurilor empirice, nominaliste), 
«entităţi» de ordin superior, cu statut de identitate problematic (cum vom 
vedea), cu propensiunile, să le considerăm pe acestea din urmă pur şi simplu 
ca proprietăţi fizice şi să le nominalizăm după procedura, indicată anterior 
de Balaguer, folosită pentru lungimi sau temperaturi: vom introduce astfel 
direct relaţii de propensiune (propensity-relations) care au loc între sistemele 
cuantice, construind astfel structuri nominaliste doar din sisteme cuantice. 
Prima cale prin care structurile nominaliste sunt construite în termenii 
propensiunilor (şi nu ai sistemelor cuantice) nu i se pare lui Balaguer a fi 
nici ea, problematică, deoarece acestea nu sunt considerate ca proprietati- 
în-abstract, ca «forme platonice», ci ca existând în spaţiu şi timp. Aceasta 
ar fi conforma cu una dintre interpretările proprietăţilor, cea a lui Putnam. 

Dar pentru a accepta această interpretare trebuie să considerăm propensiunile 
ca existând spatio-temporal şi fiind cauzal eficace. Lucrul acesta însă i se 
pare lui Balauger absolut firesc, neproblematic. 

O altă critică adusă programului lui Field constă în relaţia lui 
problematică cu argumentele de indispensabilitate. Mulţi autori vad 
semnificaţia generală a reconstrucției lui Field ca un contraargument la 
admiterea entităţilor matematice aduse de aparatul constructional al fizicii, 
pe baza argumentului indispensabilitatii. 

«Locul clasic» al discutării argumentului de indispensabilitate îl 
constituie lucrarea lui Putnam, Philosophy of Logic, 1971.:H. Putnam 
consideră că mulțimile sunt necesare, indispensabile atât ştiinţei (fizicii), 
cât şi logicii (metalogicii). Pentru logică, ele sunt indispensabile (sau 
echivalentele lor, instrumentele logicii de ordin superior) pentru definirea 
noţiunii de validitate logică, «pe care se bazează întreaga ştiinţă»; de aceea 
nominalizarea logicii, cerută de exigenţele logicii de ordinul întâi, ar avea 
«consecinţe dezastruoase» pentru întreaga ştiinţă: referinţa la clase — spune 
Putnam, urmând pe Frege, Russell şi Whitehead — este indispensabilă 
ştiinţei logicii. Nominalismul în logică constituie, ca urmare, o «analiză 
inadecvată a rationamentului deductiv în formele lui mai complicate»”. 
Daca logica se reduce la logica de ordinul întâi, atunci, întrucât formularea 
noţiunii de validitate presupune o logică superioară, vom fi constrânşi să 
admitem ca «noţiunile de validitate şi implicatie vor aparţine matematicii, 
şi nu logicii».** 

În al doilea rând, Putnam consideră inadecvat limbajul nominalist 
pentru formularea teoriilor din ştiinţa naturii. Exemplul lui este acelaşi pe 
care l-a reconstruit Field: legea gravitației a lui Newton are un conţinut 
care transcende exprimarea în limbaj nominalist. Înainte de reconstrucţia 
lui Field, Putnam formulează o obiectie de principiu împotriva oricărei 
nominalizări viitoare a fizicii: aceasta (ca şi metalogica nominalistă) se va 
confrunta cu problema infinitului. Argumentul lui Putnam este următorul: 

«Nici un nominalist n-a propus vreodată un instrument prin care s-ar 
putea traduce propoziţii oarecare de forma «distanţa d este r, + r,» într-un 
limbaj nominalist. Mai mult, dacă nu suntem dispuşi să postulăm existenţa 
unei infinităţi actuale de obiecte fizice, nu poate exista nici o asemenea 
«schemă de traducere», din cauza următorului argument simplu: dacă există 
doar un număr finit de individuali, atunci va exista doar un număr finit de 
enunturi neechivalente între ele în limbajul nominalist formalizat. Cu alte 

cuvinte, există un număr finit de enunturi S,, S,..., S, astfel încât pentru 
orice enunţ S oarecare, sau S = S, sau S = S, sau..Sz S. si, mai mult, 
pentru un i corespunzător S = S, decurge logic din enunţul «numărul 
individualiilor este N». Dar, dacà noi avem in «limbajul fizicii» nume 
pentru doi individuali diferiţi, să spunem, a şi b, putem exprima enunturile 
«distanta de la a la b este un metru + un centimetru», «distanta de la a la b 
este de doi metri + un centimetru» etc., atunci este clar cá va trebui să avem 
o serie infinită de enunţuri neechivalente unul cu altul... Astfel, orice 
«traducere» a «limbajului fizicii» în «limbajul nominalist» va dizloca relaţiile 
logice; pentru orice N vor exista doi întregi diferiţi n, m, astfel «teorema» 
falsă: : 
Dacă numărul individualilor este N, atunci distanţa de la a la besten 
metri + un centimetru = distanţa de la a la b este m metri + un centimetru 
se va transforma într-o teoremă adevărată de logică dacă vom accepta 
schema de traducere. Astfel un limbaj,nominalist este în principiu 
inadecvat pentru fizică». 

Angajarea ontologică a teoriilor fizice faţă de funcţii şi numere reale 
ar putea fi redusă la angajarea faţă de mulţimi, deoarece, afirmă Putnam, 
aceste noţiuni pot fi definite în termenii teoriei mulțimilor. Şi argumentul 
lui se repetă, cu aceeaşi concluzie: mulțimile sunt indispensabile pentru 
ştiinţă, deoarece legile fizicii necesită cuantificarea asupra lor, după cum, 
in metalogică, definirea «validității» necesită apelul cel putin la noţiunea 
«slabă» («predicativă») a mulţimii. Jar, în măsura în care «indispensabilitatea 
cuantificării asupra mulțimilor este un argument pentru existenţa lor», 
noi trebuie să acceptăm «poziţia realista»: «cel putin mulțimile de lucruri, 
numerele reale şi funcţiile de la diferite genuri de lucruri la numere reale 
trebuie acceptate ca parti ale cadrului conceptual (framework) actualmente 
indispensabil (sau aproape indispensabil) atât al ştiinţei fizice, cât şi al 
logicii ca parte a acelei existente faţă de care suntem angajaţi»; sau, altfel 
formulat, «argumentul pentru realism» sună astfel: «cuantificarea asupra 
entităţilor matematice este indispensabilă pentru ştiinţă, atât cea formală, 
cât şi fizică; prin urmare, trebuie să acceptăm o asemenea cuantificare; dar 
aceasta ne angajează fata de existenţa entităţilor matematice respective»? 
Acest tip de argument, recunoaşte Putnam, provine de la Quine, «care a 
subliniat ani de-a rândul indispensabilitatea cuantificării asupra obiectelor 
matematice şi neonestitatea intelectuală de a nega existenţa a ceea ce se 
presupune zilnic»?. 

Ín răspunsul la consideratiile lui Putnam, Field porneşte de la ceea ce 
el numeşte «forma generală a argumentului lui Putnam», şi anume“: 

1% Avem nevoie să vorbim în termeni ce se referă la entităţi matematice 
când facem ştiinţă, metalogică etc.; 

20 Dacă trebuie să vorbim în termenii unui gen de entitate pentru 
asemenea obiective importante, avem temeiuri excelente să admitem câ 
acest gen de entităţi există (sau, cel putin, că asertiunile care formulează 
existenţa unor asemenea entități sunt adevărate). 

Există, spune Field, două strategii de a ataca acest argument: una 
îndrăzneață, care se confruntă direct cu aspectul (1), şi una, modestă, care 
suspectează trecerea de la «indispensabilitate» la «existenţă», la credinţa în 
adevărul asertiunilor de existenţă asupra entităţilor indispensabile. 

Cum am văzut, H. Field a atacat primul aspect al argumentului lui 
H. Putnam: el a încercat astfel să demonstreze («constructiv») ideea că 
teoriile ştiinţifice pot fi formulate astfel încât să nu cuantifice asupra unor 
obiecte abstracte. Acesta ar fi răspunsul lui la prima parte a tezei lui Putnam: 
indispensabilitatea obiectelor abstracte (matematice) pentru fizică. În ceea 
ce priveşte al doilea element al tezei lui Putnam, Field a încercat sa indice 
şi dispensabilitatea teoriei mulțimilor pentru metalogică. 

În primul rând, se pot reinterpreta cuantificatorii superiori astfel încât 
ei să nu aibă ca domeniu entităţi speciale, ci să fie «cuantificatori plurali»*, 
deci să nu mai producă «dificultăţi» ontologice. În al doilea rând, se poate 
reformula «finitist» teoria corectitudinii propoziţiilor matematice, evitându-se 
astfel nucleul obiectiei lui Putnam. 

În privinţa aspectului (2°) al argumentului de indispensabilitate, H. Field 
e de acord cu contestarea introducerii pe această cale a unor entităţi sui 
generis în discursul ontologic, dacă acestea nu satisfac criteriul independent 
al eficacităţii cauzale. Or, în cazul entităţilor matematice, tocmai acest criteriu 
este greu de trecut de «entităţile» invocate de platonicieni. 

Ce s-ar întâmpla, se întreabă Field, dacă ambele strategii de combatere 
a argumentului lui Putnam ar eşua? Şi atunci am rămâne cu următoarea 
idee: matematica ni se dezvâluie în rolul ei de a oferi «modele ale 
posibilităţilor: matematica oferă structuri bogate, care nu sunt de găsit în 

„lumea fizică, dar care sunt totuşi extrem de utile în descrierea lumii fizice 
şi, de asemenea, în descrierea patternurilor de inferenta logicà»?*. Aceasta 
s-ar apropia de o viziune structuralistă asupra matematicii, ca atare, de o 
concepţie care pune accentul pe obiectivitatea cunoaşterii matematice fără 
a o întemeia pe aceasta prin recursul la postularea unor obiecte matematice 
sul generis. 

Un alt aspect al programului lui Field care a generat o serie de critici” 
este pretenţia acestuia conform căreia reformulările nominaliste ale teoriilor 
nu sunt doar în acord cu pretenţiile minimaliste ale ontologiei de ordinul 
întâi, ele au şi o putere explicativă superioară faţă de formulările platoniste, 
ele ar capta aspecte ale practicii ştiinţifice care scapă formulărilor standard 
(platoniste). Joseph Melia argumentează succint că această a doua pretenţie a 
lui Field nu se realizează. Pornind de la sustinerile lui Field [(1) numerele 
sunt extrinseci proceselor fizice pe care fizicienii le explică; (2) numerele 
sunt cauzal irelevante într-o explicaţie fizică şi (3) numerele sunt introduse 
în mod arbitrar în explicaţiile fizice], Melia arată că şi formularea lui pacatuieste 
fata de aceleaşi defecte, cum ar fi, de exemplu, faptul că obiectul u pe care se 
bazează transcriptia nominalistă a lungimilor etc. este extrinsec procesului 
explicat. Pe de altă parte, reconstrucţia lui Field se realizează cu mari costuri 
ontologice, şi anume cu admiterea unui număr infinit de puncte ale spaţiului 
(sau, în altă versiune, de corpuri fizice), fără de care nu pot fi obţinute 
teoremele de reprezentare. Mai departe, un argument doar sugerat, prin 
exemple, de Melia este acela după care o teorie geometrică sau fizică veritabilă 
nu se reduce la axiomele fundamentale ale geometriei şi la legea fundamentală 
de mişcare (pe care, să admitem, le-au nominalizat Hilbert sau Field); teoriile 
nu se constituie doar prin dezvoltarea deductivă a axiomelor (legilor), ci 
presupun o serie întreagă de strategii (construcţii auxiliare, condiţii iniţiale, 
ipoteze auxiliare), despre care procedeul lui Field nu ne spune nimic, fiind în 
general greu de presupus ca ar avea relevanţă. Cu alte cuvinte, o lege sau o 
axiomă numai dacă este concepută după modelul subiacent al regularităţii 
humeiste ar fi direct instantiabila, şi atunci, o teorie s-ar reduce la clasa de 
consecinţe a bazei ei axiomatice, luată în sine. Or, natura legilor şi a teoriilor 
ştiinţifice nu este, în general, aceasta. În fine, ca o concluzie, s-ar impune 
reconsiderarea relaţiei lui Field cu argumentul lui Putnam: Field «acceptă 
argumentul din argumentul lui Putnam/Quine, dar încearcă să arate că una 
din premisele lui este incorectă, şi anume ca teoriile ştiinţifice nu pot fi 
formulate fără a apela la abstracta»**. Mai degrabă ar trebui să reevaluăm 
întregul argument: cuantificarea asupra unor obiecte nu ne indreptateste (sau 
obligă) să credem în acest gen de obiect. Practica ştiinţifică sugerează 
acceptarea existenţei unor entităţi nu pe baza unor asemenea «demonstraţii 
de existenţă», ci pentru că ele joacă un rol în explicarea fenomenelor. Iar în 
cazul «obiectelor matematice», pentru că ele ne permit să «spunem mai mult» 
despre obiectele concrete şi situaţiile lor complexe. 

Ultima modalitate in care a fost discutat programul lui Field se referă 
la substructura logică utilizată în reductia entităţilor abstracte. În acest caz 
este vorba de faptul dacă «logica completă a sumelor goodmaniene» este 
într-adevăr un sistem mereologic standard, care să nu pună probleme 
nominalistului, sau nu este o suspicioasă logică de ordinul doi, o logică 
neasociată de obicei cu nominalismul”. Field a recunoscut, în finalul lucrării, 
că a «depăşit limitele logicii de ordinul întâi», în proiectul său apelând la 
un «sistem nominalist de ordinul doi», dar crede că nominalizarea teoriei 
gravitaţiei se poate realiza şi doar în limitele logicii de ordinul întâi. Era 
aici, cum va recunoaşte ulterior, o tensiune între dorinţa de a folosi puterea 
de expresie a logicii de ordinul doi şi teama de angajarile ei ontologice prin 
cuantificarea asupra claselor. Algebra lui mereologică, utilizată în nomina- 
lizarea teoriilor, nu trebuie să fie neapărat considerată o logică de ordinul 
doi ce cuantifică asupra claselor, după studiul lui Boolos, care a arătat cum 
se pot interpreta cuantificatorii de ordinul doi: ei pot fi consideraţi 
cuantificatori plurali având în domeniu doar individuali. Această interpretare 
a cuantificatorilor e corectă, consideră Field, ea dă un nou temei de speranţă 
nominalizării fizicii, făcând baza ei logică mult mai flexibilă şi mai bogată 
în mijloace de expresie. 

Programul lui Field urmează în linii mari programul lui Hilbert din 
filosofia matematicii. Ambele constituie strategii de reconstrucţie a teoriilor 
şi de «eliminare funcţională» a unor componente ale acestora. Dincolo de 
limitele programului lui Field, datorate probabil concepţiei lui instrumen- 
taliste (concordantă, după cum recunoaşte, cu aceea a empirismului logic) 
despre natura intervenţiei matematicii în ştiinţă (care poate, eventual, explica 
relaţia dintre matematică şi fizică pentru un gen de teorii fizice, dar nu se 
poate extinde la întreaga varietate tipologică a teoriilor fizice), trebuie să 
recunoaştem în el, ca şi în acela al lui Hilbert, un alt gen de cercetare 
ontologică, numită de el «analiza fundationala a teoriilor», care «pune la 
lucru» anumite ipoteze ontologice — în cazul de faţă, nominalismul — în 
contexte de cercetare filosofico-stiintifice foarte elaborate, angajate fata de 
probleme interpretative si constructive ale teoriilor efective. Este, sa 
recunoaştem, cu totul altceva decât ontologia «explicatiilor conceptuale» şi 
a «regimentarii intuiţiilor originare». 


CAPITOLUL 5 


Reductia ontologică; tehnici şi programe 
de reconstrucție a «dependenţei ontice» 


Spiritul metodologic al ontologiei standard este surprins cel mai bine 
de ideea lui R. Martin a simetriei dintre construcţia şi reductia (sau 
eliminarea) ontologică. Acceptând ca fiinţări autentice doar «elementele» 
existenţei (particularii şi/sau universalii), ontologia de ordinul întâi este 
confruntatà cu o dublă problemă: să deriveze constructional celelalte tipuri 
de existenţă. pe de o parte, şi să demonstreze reductibilitatea lor principială 
la baza minimală a existenţei primare, pe de altă parte; cu alte cuvinte, cu 
dubla sarcină complementară, constructionala şi reductivâ. Aceste obiective 
sunt adesea puse în seama aceluiaşi demers, al «analizei conceptuale», care, 
prin modul în care a fost înţeles şi practicat de filosofii analitici, este în 
acelaşi timp şi o «analiză ontologică». Ca şi în cazul unor cercetări 
«reductioniste» din filosofia ştiinţei, aplicarea unor procedee de reductie 
ontologică a condus la două concluzii: în cazul succesului lor, la 
«radiografierea» structurii şi funcţionării unor niveluri de organizare 
superioare; în cazul eşecului lor demonstrat (prin implicarea lor în ample 
programe de cercetare fundationala, nu prin indicarea unor simple 
contraexemple sau a semnalării naturii lor «contraintuitive»), acestea au 
indicat limitele extinderilor necreative ale ontologiei standard şi au semnalat 
unele direcţii pentru generalizarea ei raţională. 

În instrumentarul ontologiei analitice figurează o mulţime de tehnici 
sau procedee de reductie, începând cu definițiile explicite sau conditionale, 
trecând prin diferite moduri de analiză (microstructurală, funcţională, 
contrafactualà, dispozitionala etc.), prin proiectibilitatea goodmaniană, 
pentru a incheia cu supervenienta — trucul formal preferat al ultimelor 
decenii. 


Arhitectura existenţei 95 


Este evident cà prin definițiile explicite ale unor concepte se asigură 
automat (conform axiomelor teoriei generale a definiţiei a lui Lesniewski 
— necreativitatea şi eliminabilitatea) «eliminarea» entităţilor complexe 
desemnate de aceste concepte. La fel se întâmplă şi în cazul «definiţiilor de 
reductie» pe baza unor propoziţii conditionale (R. Carnap). 

La fel de direct este exprimată cerința reductionista in analiza micro- 
structurală. Aceasta consideră că orice proprietate manifestată la un anumit 
nivel de organizare trebuie redusă la proprietăţile şi structura elementelor 
ce intră în constituţia acelor entităţi complexe. Nici celelalte tipuri de analiză 
nu acordă o realitate ireductibilă complexelor naturale, ci le proiectează 
asupra unor conexiuni sau dependențe admise de ontologia elementară. 

Vom ilustra tipurile de procedee de reducţie ontologică la diferite 
niveluri de construcţie a ontologiei. În cele ce urmează vom prezentaconcep- 
tul supervenientel si două teorii ale supervenientei: teoria legilor naturale şi 
teoria cauzalităţii. Acest concept sau mod de reducere a fost. împrumutat în 
ontologie din metaetică (R. M. Hare) via problema minte-corp (Davidson), 
gàsindu-si cele mai variate aplicaţii în filosofia minţii, teoria cauzalităţii şi 
legilor naturale, metafizică etc., pentru a caracteriza un tip de relaţii de 
determinare (sau dependenţă ontologică) care au loc mai ales între diferite 
niveluri ale existenţei. Tonul lui reductionist este evident prin semnificaţiile 
lui intuitive: «a superveni» înseamnă «a fi întemeiat pe»; «a evolua covariant 
cu»... ete. La” început, supervenienta a servit ca un concept-cheie pentru 
întemeierea unor perspective materialiste sau fizicaliste în filosofia minţii, 
pentru ca, după anii '80, să se manifeste o atitudine de o mai sobră evaluare. 
cu implicarea unui anume sens antireductionist. 

Supervenienţa este un concept cu o istorie «ironicà»'. Pe de o parte, el a 
fost utilizat la inceput cu semnifica(ie diacronicà pentru a desemna un gen de 
«emergenţă» a unor proprietăți ale sistemelor complexe (organismale etc.), 
ireductibile la proprietăţile părţilor lor constituente. Lloyd Morgan, un 
teoretician eminent al emergentei, aşa cum arăta J. Kim’, foloseşte termenul 
«supervenient» cao varianta stilisticà pentru «emergent» —conceptul «oficial» 
al filosofiei organiciste. În altă ordine de idei, conceptul de supervenientà s-a 
constituit mai întâi ca un concept formal, definit prin condiţii logice, pentru 
ca apoi să i se caute utilizări si contexte de semnificaţie. El ilustrează astfel o 
istorie «inversă» a conceptelor metateoretice; este un explicans exact (de 
fapt, există mai multe asemenea concepte - «formale» ale supervenientei) pentru 
care se caută apoi un explicatum intuitiv. În fine, deşi e folosit ca un instrument 

al reductiei ontologice, natura lui pare mai degrabă una modală: «Superve- 
nienta - scrie T. Horgan este un concept modal. Aşa cum a scris David 
Lewis (1986), «Supervenienta înseamnă că nu poate exista o diferenţă de un 
anumit gen fără o corespondenţă de alt gen»»?. 

Donald Davidson a introdus conceptul supervenientei în filosofia 
minţii în discuţia privind materialismul. El dorea să formuleze o poziţie 
mai putin reductionista decât materialismul, care să susţină ideile: (i) 
fiecare eveniment mental concret, localizat spatio-temporal este identic 
cu un eveniment fizic concret, (ii) proprietăţile mentale (tipuri de eveni- 
mente) nu sunt identice cu proprietăţi fizice şi nu sunt reductibile la ele 
pe calea definiţiilor sau legilor“. La Davidson, supervenienta se caracteri- 
zează astfel prin două idei: (i) dependenţa, într-o anumită modalitate, a 
nivelurilor şi (ii) nonreductibilitatea proprietăţilor lor. În studiul său 
celebru «Mental Events» (1970), Davidson scrie: «Deşi poziţia pe care o 
descriu neagă faptul că ar exista legi psihofizice, ea este consistentă, 
asemenea concepţiei potrivit căreia caracteristicile mentale sunt într-un 
anume sens dependente sau superveniente caracteristicilor fizice. O aseme- 
nea supervenienta poate fi înţeleasă în sensul cà nu pot exista două 
evenimente absolut asemănătoare în privinţa tuturor caracteristicilor fizice, 
dar care să difere în privinţa vreunei caracteristici mentale, sau că un 
obiect nu se poate modifica în privinţa unei caracteristici mentale fără 
a-şi schimba şi o trăsătură fizică. Dependenţa sau supervenienta de acest 
gen nu implică reductibilitatea prin legi sau definiţii»S. Într-un alt studiu, 
Davidson scria: «Deşi... caracteristicile psihologice nu pot fi reduse la 
celelalte [descrieri fizice ale evenimentelor], cu toate acestea ele pot fi (şi 
eu cred că ele sunt) puternic dependente de ele. Într-adevăr, există un 
sens în care caracteristicile fizice ale unui eveniment (sau obiect sau stare) 
determină caracteristicile psihologice: pentru a folosi cuvântul lui Moore, 
conceptele psihologice sunt superveniente conceptelor fizice. Felul în care 
Moore explica această relaţie (pe care o considera că are loc între 
caracteristicile evaluative şi descriptive) este acesta: este imposibil ca două 
evenimente (obiecte, stări) să fie concordante cu privire la toate 
caracteristicile fizice (în sensul lui Moore, caracteristicile lor descriptive) 
şi să difere în privinţa caracteristicilor lor psihologice (evaluative)»*. 
Exceptând termenul, ideea supervenientei, înţeleasă astfel, îi era proprie 
lui Moore. Ca şi la Davidson, şi la cei care au preluat acest concept, 
supervenientei i-au fost asociate trei idei: 

(1°) covarianta proprietăţilor: dacă două lucruri sunt indiscemabile în 
privinţa proprietăţilor de bază, ele trebuie să fie indiscernabile şi în privinţa 
proprietăţilor superveniente; 

(2°) dependența: proprietăţile superveniente sunt dependente (sau 
determinate) de proprietăţile subveniente; 

(30) nonreductibilitatea: covarianţa proprietăţilor şi dependenţa 
implicate in supervenienţă pot avea loc chiar şi dacă proprietăţile superve- 
niente nu sunt reductibile la proprietăţile de bază. 

În analiza logică a supervenientei s-au propus mai multe definiţii ale 
conceptului, respectiv s-au formulat mai multe teze sau versiuni alternative 
ale acestui tip de dependenţă ontologică (Kim, Teller, Horgan, ş.a.). 


I. Supervenienta slabă. Supervenienta evenimentelor (stărilor etc.) poate 
fi explicată în termenii supervenientei proprietăţilor astfel: 

Ce înseamnă că M supervine lui P într-un domeniu? 

S.S. În mod necesar (în orice lume posibilă), dacă x şi y (din domeniu) 
indiscernabile în P, x şi y sunt indiscernabile în M. 

Sau (în formularea lui T. Horgan): Fie A şi B două mulţimi de 
proprietăţi despre care spunem că proprietăţile din A supervin proprietăţilor 
din B. Atunci: d 


O ( Vx WF_,){x are F > (3G,,) [xare G & (Wy) (yareG > 
y are H)]] 


(in mod necesar, daca ceva are proprietatea F in A, existà o proprietate 
G in B astfel încât lucrul are G şi orice are G are F.) 


II. Supervenienta tare. În formularea lui T. Horgan: 


S.T. [] (Wx) (V F.a) Ex are F > IG.) [x are G & D (vy) 
- (yare G 5 y are F)]) 


(in mod necesar, dacà ceva are proprietatea F in A, existà o proprietate 
G in B astfel ca lucrul are proprietatea G si, in mod necesar, orice are 
proprietatea G are şi proprietatea F.) 

Diferenţa dintre cele două variante este următoarea”: supervenienta slabă 
se referă doar la lucrurile ce se află în aceeaşi lume posibilă (într-o lume 
posibilă, orice lucru care este B-indiscernabil este de asemenea 
A-indiscernabil); supervenienta tare are relevanţă pentru relaţii dintre mai 
multe lumi posibile (pentru orice lumi w şi w şi orice lucruri x şi y — din w 
$i w^, respectiv —, daca x in w este B-indiscernabil de y în w’, atunci x în w 
este A-indiscernabil de y in w’). 

Cum arată T. Horgan în lucrarea lui de sinteză, se considera uneori ca 
supervenienta slabă captează sau exprimă intenţiile unor filosofi ca Moore, 
Hare. Davidson, Blackburn, dar cà supervenienta tare ar fi mai adecvată 
pentru a exprima dependenţa ontică între nivelurile existenţei. Urmându-l 
pe D. Lewis, T. Horgan consideră însă că formulările intuitive ale acestor 
filosofi sunt captate corect de supervenienta tare. 

Pentru a putea face distincţia între supervenienta care s-ar referi doar 
la individuali care instantiaza ambele proprietăţi (super- şi subveniente) şi 
angajarea ontologică a discursului asupra unor «entităţi gloobale» ireductibile 
la sume mereologice, Kim a propus o altă variantă de supervenienta. 


III. Supervenienta fizică globală 

S.F.G. Nu există două lumi posibile care să fie identice în privinţa 
tuturor caracteristicilor fizice, dar să difere în privinţa altor caracteristici. 

Cu aceasta apare o problemă: cum s-a observat (T. Horgan, J. Kim), 
supervenienta plobală pare prea slabă pentru a exprima ideea că faptele 
fizice determină toate faptele. Deoarece teoriile globale nu exclud posibi- 
litatea să existe două regiuni spatio-temporale într-o lume posibilă (sau în 
mai multe) care sunt identice în privinţa caracteristicilor fizice intrinseci, 
dar să nu fie absolut asemănătoare în privinţa unor proprietăţi intrinseci 
nonfizice. De exemplu, scrie T. Horgan, unele proprietăţi mentale instantiale 
de indivizi dintr-o regiune pot fi diferite, fără ca proprietăţile lor fizice 
intrinseci să difere. Pentru a da seamă de aceste fapte, T. Horgan a propus 
o nouă variantă de supervenienta, supervenienta fizică regională. Formularea 
ei implică următoarele concepte: «proprietăţi intrinseci» şi «proprietăţi 
extrinseci» (proprietăţile intrinseci ale unei regiuni date sunt acelea care nu 
«depind» de ceea ce se întâmplă în afara regiunii); «trăsături intrinseci 
calitative» şi «trăsături intrinseci noncalitative» (primele sunt cele care 
depind de existenţa unor individuali specifici din regiunea respectivă). 
«P-regiune» = o regiune spaţio-temporală a unei lumi fizice posibile. 

IV. Supervenienta Fizică Regionala 

S.F.R. Nu există două P-regiuni care să fie exact asemănătoare în 
privinţa tuturor proprietăţilor fizice calitative intrinseci, dar să difere în 
privinţa altor proprietăţi intrinseci calitative. (Teza supervenientei fizice 
globale se transformă astfel într-un caz special al «tezei regionale» — acela 
în care P-regiunile sunt lumi posibile întregi.) 

Apelul la supervenienta în atâtea ramuri ale filosofiei (filosofia minţii, 
filosofia moralei, ontologie etc.) pare a fi determinat de speranţa că prin 
acest concept metateoretic se poate formula o poziţie care să exprime în 
acelaşi timp două pretenţii ale unui «materialism sofisticat» (sau, cum îl 
denumeşte Davidson, «anomalous monism»): acesta să exprime dependenţa 
proprietăţilor unor niveluri superioare de existenţă de cele ale nivelului 
«fundamental», fără ca, în acelaşi timp, cele două mulţimi de proprietăţi să 
se afle într-o relaţie de reducere («non-reductive materialism»). (Reductio- 
nismul ontologic s-ar defini, după Horgan, prin două teze: (i) ideea completi- 
tudinii cauzale a fizicii: proprietăţile nonfizice nu pot fi proprietăţi cauzale 
de bază, unele care să genereze forţe fundamentale care să se combine cu 
forţele fizice pentru a genera forte totale diferite din rezultanta totală a forţelor 
fizice; sau, altfel spus, singurele proprietăţi care au eficacitate cauzală sunt 
cele fizice; (ii) teza supervenientei fizice regionale.) Această dublă pretenţie 
apare unora (J. Kim) ca nerealizabilă simultan: materialismul non-reductionist 
nu este o poziţie ontologică viabilă. 

Şi în acest caz, problema unei asemenea alternative ontologice nu 
considerăm că se poate decide prin argumente (sau contraargumente) filosofice 
generale, «fundationale»; este mai degrabă necesară transformarea ei într-o 
temă a «cercetării fundationale», în care să intervină contextele filosofiei 
ştiinţei (în cadrul cărora se definesc mai exact conceptele de reductie 
interteoretică şi se explorează situaţii efective, reale ale cunoaşterii ştiinţifice), 
în primul rând metodologia reducerii teoriei lor fizice. Aici se impune o altă 
observaţie de principiu: în ciuda unei extinse literaturi asupra tipurilor şi 
condiţiilor supervenientei şi a utilizării ei pentru a defini un gen de materialism 
«noneliminativist», nu s-a remarcat cu claritate faptul câ utilizarea 
supervenientei ca instrument de analiză ontologică se bazează pe o înțelegere 
a relaţiilor de dependenţă între nivelurile ontologice esențialmente humeistà 
(care a informat însuşi conceptul de supervenienta): această relaţie a fost, în 
general, reconstruită, prin «coextensivitatea nomică» a proprietăţilor de ordin 
superior şi a celor «elementare», unde «nomicitatea» a fost, la rândul ei, 
interpretată după modelul regularist al legitatii (extras din viziunea legilor ce 


100 ILIE PARVU 


se pot instantia direct). De aceea, formula lui David Lewis, «supervenienta 
humeista», cu care opereaza in intreaga sa ontologie (aceasta supervenienta 
reprezentand «the full answer») este cu totul autoexplicativa pentru 
demersurile unei asemenea ontologii: supervenienta este astfel conceputa 
pentru a putea servi la constituirea unor teorii humeiste in ontologie, este un 
artefact metateoretic special construit pentru a servi unor scopuri intentionate: 
humeiste. Vom ilustrain continuare aceasta viziune «supervenienta» cu cateva 
dintre «teoriile filosofice» ale legii naturale si cauzalitatii. 

Pentru David Lewis, supervenienta este un instrument pentru formularea 
unui reductionism c vasiuniversal («a priori reductionism about everything»). 
Orice aspect al lumii, începând cu ea însăşi sau cu orice «lume posibilă», se 
poate arăta, după Lewis, că reprezintă o «coinstantiere a elementelor». 
«Sustin, ca un principiu a priori, că orice adevar contingent poate fi facut 
adevărat, într-un anume fel, de patternul coinstanţierii proprietăţilor şi 
relaţiilor fundamentale. Întregul adevăr asupra lumii, incluzând şi partea 
mentală a lumii, SUPERVINE acestui pattern. Dacă două lumi posibile 
vor fi exact izomorfe în privinţa patternului coinstanţierii proprietăţilor şi 
relaţiilor fundamentale, ele vor fi exact asemănătoare simpliciter.»” Mai 
mult, dacă materialismul e adevărat, după cum crede Lewis, atunci se poate 
formula o teză şi mai tare, a materialismului fizicalist: «supervenienta a 
priori a oricărui lucru (everything) asupra patternului de coinstantiere a 
proprietăţilor şi relaţiilor fundamentale conduce la supervenienta a posteriori 
a oricărui lucru asupra patternului coinstantierii proprietăţilor şi relaţiilor 
fizice fundamentale... supervenienta este răspunsul complet».'? În mod 
sistematic, David Lewis interpretează prin apel la ideea humeistă a 
supervenientei (pornind de la «elementele» existenţei reprezentate de 
proprietăţile naturale intrinseci) legile naturale, cauzarea (analiza contra- 
factuală), persistenta de-a lungul timpului, mintea şi limbajul: toate acestea, 
se poate demonstra, supervin faţă de aranjamentele calităţilor. 

O aplicaţie paradigmatica a supervenientei în ontologia analitică este teoria 
legii naturale a lui David Lewis. «Formatul logic» general al acestei concepţii 
îl constituie ceea ce Tooley a numit «tezele humeiste ale supervenientei». 

T: Valorile de adevar ale enunturilor nomologice sunt logic determinate 
de valorile de adevàr ale enunturilor non-nomologice asupra particularilor. 
Sau, in termenii «lumilor posibile»: nu pot exista douà lumi posibile care 
sa corespunda cu privire la toate faptele non-nomologice asupra particularilor, 
dar sà nu fie in acord cu privire la legile existente. 

T,: Valorile de adevăr ale tuturor enunturilor singulare cauzale sunt 
logic determinate de valorile de adevăr ale enunturilor legilor cauzale, 
împreună cu valorile de adevar ale enunturilor noncauzale asupra 
particularilor. 

Teoria lui Lewis este considerată expresia cea mai complicată a 
concepţiei regulariste a legilor. Faţă de formulările naive ale acestei concepţii, 
teoria lui Lewis poate fi caracterizată ca o perspectivă sistematică. Ea se 
numeşte «Best-System Analysis of Law of Nature», deoarece, pe scurt, 
defineşte legile naturii ca acele generalizări ce aparţin celui mai bun sistem 
închis de propoziţii ai cărui membri sunt toţi adevăraţi. Aceste sisteme vor 
specifica doar aranjamente spatio-temporale de proprietăţi locale care au 
loc; nu este permisă nici o menționare a relaţiilor cauzale, a proprietăţilor 
contrafactuale sau dispozitionale sau a factorilor modali. O asemenea teorie 
se înscrie în «formatul ontologic» al ontologiei de ordinul întâi. 

Ideea de la care a plecat D. Lewis a fost necesitatea de a recurge la 
sisteme complete de generalizări dacă vrem să distingem între legi şi 
generalizari accidentale adevărate. O asemenea idee se întâlneşte şi la 
K. R. Popper: pentru a fi legi, generalizările — considera Popper — trebuie 
să fie derivate din alte generalizări în conjunctie cu condiţiile iniţiale şi/sau 
de frontieră. 

Pentru prima dată însă această concepţie asupra legilor a fost exprimată 
sistematic de F. P. Ramsey, în studiul sâu din 1928 «Universals of Law and 
Fact». Aici se află textul ce contine această teorie: «Eu, ca urmare, susţin o 
teorie diferită, prin care legile cauzale vor fi consecinţe ale acelor propoziţii 
pe care le-am lua ca axiome dacă am cunoaşte totul şi am organiza această 
cunoaştere pe cât de simplu posibil într-un sistem deductiv»!!. Formularea 
aceasta, deşi a fost respinsă de Ramsey într-un studiu din anul următor, 
«General Propositions and Causality», a fost cea de la care a plecat D. Lewis 
în Counterfactuals, 1973. El introduce următoarele amendamente la 
formularea lui Ramsey: (i) nu se formulează teoria lui Ramsey ca un 
contrafactual asupra «omnistiintei» (de fapt, însuşi Ramsey, în versiunea 
din 1929 pleca de la îndoiala cu privire la posibilitatea de a cunoaşte vreodată 
totul); (ii) întrucât pot exista numeroase sisteme deductive adevărate 
(mulţimi închise deductiv, axiomatizabile de enunturi adevărate), vor fi 
considerate doar cele care satisfac şi următoarele condiţii adiționale: (a) 
sunt axiomatizabile mai simplu şi (b) au mai multă tărie logică si un conţinut 
informativ superior. Cum spune Lewis: «ceea ce apreciem într-un sistem 

deductiv este o combinaţie adecvat ponderată (properly balanced) de 
simplicitate şi tărie — în măsura în care ne-o vor permite adevărul şi modul 
nostru de a le pondera»!?. Cu acestea, Lewis reformulează astfel teoria lui 
Ramsey din 1928, prezentând-o ca «o ipoteză de lucru»: 

«O generalizare contingentà este o lege a naturii dacă şi numai dacă ea 
apare ca o teoremă (sau axiomă) în fiecare dintre sistemele deductive 
adevărate, care realizează cea mai bună combinaţie a tăriei şi simplicitatil. 
O generalizare este o lege pentru lumea i, de asemenea, dacă şi numai daca 
ea apare ca teoremă în fiecare dintre cele mai bune sisteme deductive 
adevărate pentru i»!*. 

Valoarea acestei abordări constă, după Lewis, in următoarele aspecte, 
pe care le vom reproduce, dată fiind pregnanta formulărilor, literal:! 

(1) Ea explică de ce legitatea (/awhood) nu este doar o problemă de 
generalitate, sintactic şi semantic definită, a unei singure propoziţii. Se 
poate întâmpla ca două propoziţii să fie ambele generale, dar numai una să 
fie lege a naturii, şi anume cea care se integrează coerent cu alte adevăruri 
care alcătuiesc cel mai bun sistem. 

(2) Ea explică de ce legitatea este o proprietate contingentă: o 
generalizare poate fi adevărată ca lege în raport cu o lume, şi ea poate fi 
adevărată, dar nu ca lege pentru o altă lume, deoarece cele două lumi 
considerate pot oferi sisteme de adevăruri neidentice. 

(3) Ea ne explică de ce noi putem cunoaşte, prin epuizarea instanţelor, 
că o generalizare e adevărată, dar prin aceasta nu cunoaştem şi dacă ea este 
o lege. 

(4) Ea explică de ce a fi lege nu este acelaşi lucru cu a fi considerat ca o 
lege — a fi proiectat etc. — şi nu este acelaşi cu a fi privit ca lege şi a fi astfel 
adevărat. Ea permite să existe legi despre care noi nu avem nici o bănuială. 

(5) Ea explică de ce avem motive să considerăm teoremele teoriilor 
ştiinţifice bine întemeiate (well-established), provizoriu, ca legi. Teoretizarea 
noastră ştiinţifică este o tentativă de a aproxima, pe cât de bine putem, 
sisteme deductive adevărate cu cea mai bună combinaţie dintre simplicitate 
Şi tărie. 

(6) Ea explică de ce legitatea a putut părea un concept mai degrabă 
vag şi dificil: standardele noastre de simplicitate şi tàrie şi combinaţia bine 
ponderată a lor sunt fixate doar grosier. Aceasta poate conta sau nu. Putem 
spera sau putem lua aceasta ca un articol de credinţă, că lumea noastră este 
una în care anumite sisteme deductive adevărate se dovedesc bune şi anumite 

generalizari se relevă ca legi în raport cu orice standarde rezonabile 
îndepărtate, dar am putea fi şi nenorocoşi. 

D. Lewis pretinde ca aceste caracteristici sau exigente ale celui mai 
bun sistem teoretic (simplicitate, conţinut informaţional, combinarea ior 
adecvată) să fie «măsurate» după standardele noastre sau cele comune 
oamenilor de ştiinţă. Una dintre problemele generate de aceste exigente 
este în ce măsură pot fi ele îndeplinite în acelaşi timp, cât este de realizabil 
proiectul metateoretic al lui Lewis. Aceste standarde de evaluare, pentru a 
elimina o serie de inconveniente, erau concepute de Lewis, in 1973, destul 
de rigid: în orice lume posibilă, cel mai bun sistem va fi determinat prin 
standardele pe care le folosim în lumea actuală, nu prin standarde pe care 
fiecare dintre dublurile noastre le-ar putea inventa pentru fiecare lume în 
care ar exista. Altfel spus, aceste standarde ar trebui să fie invariante în 
raport cu transformările individualilor în diverse lumi posibile. Ca atare, 
am avea astfel o siguranţă împotriva caracterului nearbitrar al «standardelor 
noastre». Referinţa rigidă la standardele noastre din lumea actuală a fost 
considerată neîntemeiată de unii filosofi, ea exprimând un «şovinism» 
metodologic al lui Lewis mai degrabă decât o maximă întemeiată 
epistemologic. Privilegierea standardelor noastre în raport cu cele ale altor 
culturi ştiinţifice trecute (cum ar fi cea a secolului al XVII-lea), pare astfel 
arbitrară. Lewis răspunde acestei obiecţii sugerând că, dacă natura este 
«bună cu noi», atunci va putea exista un unic «robustly best system», care 
se va dovedi a fi cel mai bun în raport cu orice set de standarde rezonabile. 
El sugerează, de asemenea, cà gândirea noastră asupra legilor presupune 
aceasta speranţă.'* În fata unor asemenea critici, D. Lewis sugerează cà 
abordarea sa este avantajoasă, deoarece, aşa cum arâtam mai sus, ea satisface 
anumite cerinţe pe care le consideră neproblematice. Prima dintre acestea 
este consistenţa teoriei celui mai bun sistem cu supervenienta humeista — 
condiţie, cum am văzut, princeps a ontologiei lui Lewis. Această condiţie 
supremă nu este acceptată de unii filosofi ca «filtru absolut» al construcţiilor 
sau explicaţiilor conceptuale ale ontologiei analitice. Pentru Lewis, în ciuda 
afirmațiilor lui explicite cà nu doreşte sa fie un filosof sistematic, preferând 
un «peacemeal engeenering» în ontologie, această supervenienta humeista 
îi conferă articulațiile întregii sale investigaţii ontologice, numitorul comun 
al tuturor elucidărilor analitice. Extensiunea «legilor naturii» este identică 
— în această perspectivă — cu distribuțiile spatio-temporale ale proprietăţilor 
ocurente, locale. Acestea, la rândul lor, selectează sistemele competitive şi 

standardele noastre de excelenţă. Cu alte cuvinte, o asemenea interpretare 
ar fi, după Lewis, cea care «salvează» obiectivitatea legilor şi «robustetea 
lor contrafactuală». 

Concepţia supervenientă a legilor este reluată de Lewis şi în Plurality 
of Worlds: «Lumea are legile ei naturale, întâmplările ei şi legăturile cauzale; 
Şi totuşi — poate! — tot ceea ce există în lume este distribuţia punct cu punct 
a proprietăţilor calitative locale. Avem aranjamente spatio-temporale ale 
punctelor. În fiecare punct pot fi prezente variate proprietăţi locale intrinseci, 
instantiate, poate, de înseşi punctele sau, poate, de porţiuni punctiforme de 
materie sau de câmp care sunt localizate acolo. S-ar putea să existe proprie- 
tati, culoare, masă, sarcină, culoarea şi aroma quark-urilor, intensitatea 
câmpurilor şi altele; şi s-ar putea să existe şi altele, dacă fizica pe care o 
cunoaştem nu este descriptiv adecvată. Este acesta oare totul”? Nu sunt legile, 
întâmplările şi relaţiile cauzale decât patternuri superveniente asupra acestei 
distribuții punctuale a proprietăţilor? S-ar putea ca două lumi să difere in 
privinţa legilor lor fără a diferi, cumva, undeva, în privinţa proprietăţilor 
locale?» f 

Răspunsul la aceasta întrebare cu privire la valoarea generală a 
supervenientei ontologice nu-l poate oferi un argument filosofic sui generis. 
Daca patternul regularist al explicării legitatii şi cauzalităţii este adecvat, 
lucrul acesta îl va determina, cum vom vedea, capacitatea lui de a fi un bun 
explicans pentru marea varietate de legi ştiinţifice, prezente în disciplinele 
ştiinţifice mature. Anticipând asupra concluziilor unor analize ulterioare, 
vom spune că acest model humeist al legitatii (ca şi cel, corespunzător, al 
generalului = particular repetabil) poate da seama cel mult de un singur tip 
de legi sau cvasilegi ştiinţifice, generalizarile de tip empiric, instantiabile 
direct în cazuri particulare şi, ca urmare, formulând doar un pattern de 
relaţii ale acestora. (În «teoria» lui Lewis, cu amendamentele propuse pentru 
a discrimina legile de generalizarile întâmplătoare, legile devin «regularitati 
care contin proprietăţi naturale»; iar «legile fundamentale, acelea pe care 
sistemul ideal le ia ca axiome, trebuie să privească proprietăţile naturale 
perfecte. Legile derivate care decurg direct vor implica proprietăţi 
naturale»!.) El nu dă însă seama de alte tipuri de legi, de legile teoretice 
veritabile (conţinând termeni teoretici — dependenţi de întreaga teorie şi, 
ca atare, neinstantiabili direct), de principiile ştiinţelor sau teoriilor 
structurale (legi de simetrie, conservare, invarianță şi covarianta). 
Reconstrucţia adecvată a unor asemenea tipuri de legi presupune, în acord 

cu tematizarea epistemologică a genurilor de teoretizare în care intervin, şi 
modificări substanţiale ale teoriei ontologice, regândirea «proprietăţilor 
ontologice» ale teoriei nucleare în conformitate cu statutul central, determi- 
nativ pentru întreaga cunoaştere ştiinţifică a teoriilor abstract structurale. 

Cazul cel mai important al reductiei superveniente îl reprezintă teoria 
humeistă a cauzalităţii. Explicaţia cauzalitatii reprezintă testul cel mai 
important pentru ontologia standard. O analiză corespunzătoare a cauzalităţii 
(a naturii cauzării) trebuie să dea seama în mod adecvat de: 

(a) legile cauzale; 

(b) relaţiile cauzale dintre evenimente (stări de lucruri etc.) particulare. 

Între (a) şi (b) există o problemă de prioritate. Ca răspunsuri, s-au 
formulat următoarele concepţii: 


I? Legile cauzale au prioritate. Această poziţie coincide cu «teza a 
doua a supervenienţei» a lui Hume (T.). Ea, considera Tooley, analizează 
enunturile asupra relaţiilor cauzale astfel: 

Există proprietăţi noncauzale, P şi Q, şi o relaţie noncauzală, R, ustfel 
încât: a are proprietatea P, b este unica stare de lucruri cu proprietatea Q ce 
se află în relaţia R cu a şi există o lege cauzală cu următorul conţinut: 
stările de lucruri cu proprietatea P sunt întotdeauna însoţite de stări de 
lucruri cu proprietatea Q care se află în relaţia R cu ele. 

Există două tipuri mai importante de analiză reductivà a cauzalitatil: 
analiza nomologică deductivă şi analiza contrafactuală. Asupra acestora 
vom reveni după ce vom prezenta şi alte poziţii generale asupra cauzalităţii. 


2% Relaţiile cauzale între stările de lucruri sunt primare. Aceasta a fost 
numită perspectiva «singularistà» asupra cauzalitatii. Ea a fost susţinută, 
de exemplu, de C. J. Ducase, în studiul din 1926 «On the Nature and 
Observability of Causal Relation». «Supozitia recurentei — scria el — este 
astfel cu totul irelevantă pentru înţelegerea cauzei; această supozitie este 
relevantă numai pentru semnificaţia legii. Recurenta devine corelată cu 
cauzarea numai când se consideră o lege care este o generalizare a înseşi 
faptelor care sunt individual cauzate. O propoziţie generală care se referă 
la asemenea fapte este, într-adevăr, o lege cauzala, dar ea nu este cauzală 
întrucât este generală. Ea este, în general, o lege, numai întrucât se referă 
la o clasă de fapte asemânătoare, şi ea e cauzalà numai deoarece fiecare 
dintre fapte este deja, luat individual, un fapt cauzal (în loc de u-l considera, 

după Hume, doar ca un membru într-o clasă de perechi de evenimente 
succesive). Relaţia cauzalà este esențialmente o relaţie între evenimente 
individuale concrete». 

Acestei interpretări i s-a adus obiectia că, dacă nu subsumàm cauzarea 
le gilor, ar trebui să acceptăm existenţa unor relaţii cauzale pentru care să 
nu existe legi generale care să le subsumeze (covering law) sau, chiar mai 
rău, să admitem o lume plină de relaţii cauzale, dar complet anomică. 


3" Relaţiile cauzale presupun legi subiacente. (Ed. H. Maden, M. Tooley) 
Această concepţie sustine cà este imposibil pentru două stări de lucruri să fie 
cauzal corelate dacă ele nu cad sub aceeaşi lege cauzală. Dar, dacă două stări 
sunt corelate cauzal, aceasta nu trebuie să fie întotdeauna determinat logic 
prin proprietăţile şi relaţiile lor noncauzale, împreună cu legile naturale. Care 
ar mai fi atunci corelatia cauzare-legi, dacă eliminâm analiza deductiv- 
nomologică, pornind de la legi înţelese ca regularitati? Soluţia ar fi ca legile 
Şi cauzarea singulară să nu fie considerate ca aparţinând aceluiaşi nivel 
ontologic, legile ţinând de un nivel subiacent evenimentelor particulare. 

Analizele superveniente ale cauzalitatii (D-N şi contrafactuală) sunt 
«descendente» ale celor două definiţii ale cauzării pe care le întâlnim în An 
Enquiry Concerning Human Understanding, secţiunea VII. 


1° «Putem aşadar defini cauza ca fiind un obiect urmat de un altul, in 
aga fel încât toate obiectele asemănătoare primului sunt urmate de obiecte 
asemănătoare celui de-al doilea.» 


2° «Sau, cu alte cuvinte, în aga fel încât dacă primul obiect n-ar fi fost, 
cel de-al doilea n-ar fi existat niciodată.» 


Ca o încheiere, D. Hume scrie: «Putem considera relaţia cauzei şi 
efectului în una din aceste două perspective, dar dincolo de ele nu avem 
nici o idee despre ea». În mod explicit, concepţia «negativă» a lui D. Hume 
asupra cauzalitatii se exprimă foarte limpede în asertiunea: «In toate cazurile 
singulare ale acţiunii corpurilor sau spiritelor nu există nimic care să producă 
vreo impresie, nici, prin urmare, care să poată da ideea de putere sau 
conexiune necesară». . 

Pentru o întreagă tradiţie filosofică, nu doar de interpreţi, istorici ai ' 
filosofiei, ci şi de continuatori ai spiritului lui Hume, teza de mai sus este 
considerată a reprezenta in totalitate concepţia humeanà a cauzării. Cele 

două alternative, 1° si 2°, acceptate în cadrul viziunii regularitatii, ar 
reprezenta singurele posibilităţi de a construi o teorie humeană a relaţiei 
cauzale. După cum consideră D. Lewis, «prima definiție a lui D. Hume 
domină încă filosofia cauzării: o succesiune cauzală se presupune a fi o 
succesiune ce instan(iazà o regularitate»." Cu modificările aduse pentru a 
face distincţia dintre «legi cauzale» şi «regularitatile accidentale de succesiune», 
prima definiţie a lui Hume s-a transformat în analiza deductiv-nomologică a 
cauzalitatii: «Noi subsumàm cauzele şi efectele regularitatilor cu ajutorul 
descrierilor pe care ele le satisfac, nu prin similaritatea totală... În analizele 
regulariste contemporane, o cauză e definită (în mod grosier) ca un membru 
al oricărei mulţimi minimale de condiţii existente care împreună sunt 
suficiente, date fiind legile, pentru existenţa efectului. Mai precis, fie C 
propoziţia că c există (sau are loc) şi fie E propoziţia că e există. Atunci c 
cauzează e, conform unei analize regulariste tipice, daca şi numai dacă, (1) 
C şi E sunt adevărate; (2) pentru o anumită mulţime nevidă L de propoziții- 
lepi adevărate şi o anumită mulţime F de propoziţii adevărate asupra faptelor 
particulare, L şi F împreună implică C > E, deşi L şi F împreună nu implică 
E, şi F singur nu implică C > E». (Pentru înţelegerea formulării de mai 
sus este importantă explicaţia de subsol dată de D. Lewis: «Eu identific o 
propoziţie, aşa cum a devenit curent, cu mulţimea lumilor posibile în care 
ea este adevărată. Ea nu e o entitate lingvistică. Operatiile determinate în 
termenii funcţiilor de adevăr asupra propoziţiilor sunt operaţiile booleene 
asupra mulțimilor de lumi.») Deşi D. Lewis spune că în forma dată de el 
nici un autor n-a prezentat prima definiţie a lui Hume, nu e greu de văzut 
că ea constituie, de fapt, patternul formal al explicaţiei deductiv- 
nomologice, în care legile sunt considerate, la rândul lor, regularitati. Se 
arată că, acest model cauzarea este supervenientă succesiunii evenimentelor 
via legi cauzale (regularităţi); are loc, cu alte cuvinte, o reducere a cauzării 
intermediată de reducerea supervenientă a legilor naturale. Analiza 
regularista de acest tip, consideră Lewis, cu greu se poate transforma într-o 
teorie veritabilă a cauzarii. Cu toate perfectionarile aduse, rămâne inca 
deschisă problema separarii relaţiilor cauzale de alte relaţii ce pot să satisfacă 
aceeaşi structură formală, ca şi a separării cauzelor veritabile de 
epifenomene, efecte sau cauze doar potenţiale. Modificările necesare ale 
concepţiei în vederea rezolvării acestor probleme i se par lui Lewis de 
acelaşi gen ca «epiciclurile» care au transformat teoria heliocentrică într-o 
construcţie ad-hoc, degenerată; e greu de crezut ca ele vor menţine până la 
urmă, ideea centrală: «cauzarea este instantierea regularitàjilor»."' 

Această idee poate fi menţinută dacă abandonăm explicaţia D-N a 
cauzării şi adoptăm o noua perspectiva. Ea este, de fapt, a doua «definiţie» 
a lui D. Hume: «aceasta nu reprezintă o simplă reformulare a primei definiţii, 
ci ceva cu totul diferit: o analiză contrafactualà a cauzalităţii»”. Această 
cale n-a fost urmată din mai multe motive, printre care cel mai important 
vizează natura problematică a contrafactualilor: ar face apel la posibilităţi 
neactualizate, n-ar avea condiţii de adevăr precis determinate, ar avea relaţii 
prea rigide cu legile generale folosite în explicaţie (covering law's). Aceste 
inconveniente, crede Lewis, nu sunt proprii tuturor teoriilor conditionalilor 
şi contrafactualilor, cum ar fi cea a lui R. Stalnaker sau propria sa analiză 
din 1973.*% Dacă aceste teorii sunt corecte, scrie Lewis, atunci avem temeiuri 
bune pentru analizele contrafactuale. Teoria cauzării a lui D. Lewis continuă 
a doua definiţie a lui D. Hume, considerând câ cel puţin pentru anumite 
relaţii cauzale (în mod direct, pentru cauzarea dintre evenimente), ea permite 
distingerea cauzelor autentice de efecte, epifenomene sau cauze doar posibile. 
De asemenea, Lewis pretinde că explicaţia sa vizează cauzarea singulară, 
nu este doar o analiză a generalizărilor cauzale. Lewis nu pretinde a oferi 
un sens restrictiv al cauzei, capabil să selecteze sau să discrimineze asemenea 
lucruri, cum ar fi: «adevărata cauză», «cauza versus factori cauzali», «cauza 
reală, decisivă, principală». Analiza sa se aplică doar determinismului sau 
«cauzării deterministe», prin determinism intelegandu-se ideea că legile 
naturii fac să nu existe două lumi exact asemenea la un moment al timpului, 
dar care să difere după aceea, în care însă aceste legi n-ar fi violate. 

Relaţia primitivă a explicatiei lui Lewis este asemănarea comparativă 
globală (comparative over-all similarity). Se zice că o lume este mai aproape 
de actualitate decât o altă lume daca ea se aseamana cu lumea noastră actuală 
mai mult decât face acest lucru a doua lume, luând în considerare toate 
aspectele asemănării şi diferenţei şi comparându-le reciproc. Se poate construi 
o pondere relativă a aspectelor luate în considerare în cadrul comparării; de 
exemplu, este mai importantă similaritatea în privinţa legilor decât a faptelor; 
de asemenea, în privinţa faptelor, o pondere mai mare poate fi acordată 
celor mai extinse spatio-temporal. Relaţia de similaritate comparativă trebuie 
să satisfacă două condiţii formale: (1) trebuie să fie o ordonare slabă a lumilor; 
(2) lumea actuală să fie mai apropiată de actualitate (realitate), asemanandu- 
se cu sine mai mult decât se aseamână cu ea orice altă lume. 

Contrafactualii se definesc astfel: fie două propoziţii A şi C, atunci 
vom avea contrafactualul lor AD— C: propoziţia după care dacă A ar fi 

adevărată, atunci C ar fi de asemenea adevărată. Operatia L1 se defineşte 
printr-o regulă a adevărului, astfel: A L1 C este adevărat (pentru o lume 
w') ddacă sau (1) nu există A lumi posibile (în care caz A O> C este 
vidă), sau (2) o anume A-lume în care C are loc este mai apropiată (pentru 
w) decât este orice altă A-lume unde C nu are loc. Se observă imediat cà: 
dacă A este adevărată, atunci lumea noastră actuală este cea mai apropiată 
A-lume, astfel cà A O C este adevărată dacă C este; A O > C implică 
conditionalul material A > C; si A şi C împreună implică A O > C. 

Fie A, A, ... o familie de propoziţii posibile, necomposabile în perechi; 
fie C,,C,, ... o altă asemenea familie (de aceeaşi mărime). Atunci, dacă toţi 
contrafactualii A D> C,, A,L1 C,, ... între propoziţiile corespunzătoare 
din cele două familii sunt adevăraţi, vom spune că C depinde cantrafactual 
de A. Această dependenţă contrafactuală între mari familii de alternative 
este, crede Lewis, caracteristică proceselor de măsurare, percepţie, acţiune. 
De exemplu, se poate spune că indicaţiile aparatelor de măsură depind 
contrafactual de gradele temperaturii corpurilor asupra cărora se 
experimentează. 

Următorul concept introdus este acela al dependenţei cauzale între 
evenimente. Dacă o familie Cis Cs ... depinde contrafactual de o familie 
A, Pisgah în sensul de mai sus, vom vorbi de dependenţa lor cauzală de 
exemplu, putem spune că indicaţiile barometrului depind cauzal de presiune. 

Până acum s-a definit dependenţa contrafactuală în termenii propozitiilor, 
nu ai evenimentelor. Aceasta nu constituie o problemă, deoarece putem forma 
perechi propoziţii — evenimente (oricărui eveniment posibil e i se poate pune 
în corespondenţă propoziţia O, , care are loc numai pentru acele lumi în care 
se petrece evenimentul e) şi să definim astfel dependenţa contrafactuală între 
evenimente prin dependenţa contrafactuală dintre propoziţiile corespunzătoare. 
La fel se reformulează şi dependenţa cauzală între evenimente, dacă are loc 
dependenţa contrafactuală între propoziţiile corespunzătoare. Aceasta se poate 
face (ca mai sus) între familii de evenimente sau între evenimente singulare: 
e depinde cauzal de c dacă familia O , ^O, , depinde contrafactual de familia 
O, ~ O Dependenta, in acest caz, consta in adevarul a doi contrafactuali: 
O. O> 0. si~ 0o O> ~ Ow 

Pentru Lewis, a doua definiție humeană a cauzării corespunde cu 
definiția sa privind dependența cauzalà între evenimente reale. Relația dintre 
cele două concepte este — in reconstrucția lui Lewis — următoarea: depen- 
denta cauzală între evenimente implică cauzarea; nu este valabilă însă şi 

conversa. (Dacă c şi e sunt două evenimente reale, astfel încât e nu s-ar fi 
produs fără c, atunci c este o cauză a lui e. Pe de altă parte, cauzarea trebuie 
să fie întotdeauna tranzitivă, pe când dependenţa cauzală, nu; de aceea 
poate exista cauzare fără dependenţă cauzală.) 

Fie c, d, e, ... un şir finit de evenimente particulare reale, astfel încât 
d depinde cauzal de c, e de d ş.a.m.d. Atunci acest şir este un lanț cauzal. 
Un eveniment este cauză a unui alt eveniment dacă există un lanţ cauzal 
care să ducă de la primul la cel de-al doilea. 

Analiza contrafactuală a cauzării, bazată pe conceptul de dependenţă 
contrafactuală, este contrapusă de D. Lewis analizei deductiv-nomologice, 
bazată pe alt concept al dependenţei ontologice, dependenţa nomică. Familia 
C,, C, ... de propoziţii depinde nomic de familia A, A., ... dacă există o 
mulțime nevidà L de propozitii-legi adevărate şi o mulțime F de propoziţii 
despre fapte particulare adevărate, astfel încât L şi F împreună implică (dar F 
singur nu implică) toti condifionalii materiali A, > C,, A, > C, ... dintre 
propoziţiile corespunzătoare din cele două familii. Altfel spus, dependenţa 
nomică are loc în virtutea mulțimilor de premise L si F. Diferenţa dintre cele 
două tipuri de dependenţă ontologică invocate în explicarea cauzării (de 
exemplu, reversibilitatea dependenţei nomice şi ireversibilitatea celei 
contrafactuale) dă seama de capacitatea reconstrucției contrafactuale de a 
explica succesul analizei regulariste a cauzării, de a depâşi problemele cu 
care sunt confruntate alte genuri de analiză ontologică a cauzalitatii (teoria 
dependenţei nomice, teoriile probabiliste ale cauzalităţii). D. Lewis extinde 
apoi analiza cauzalitatii într-o teorie a explicatiei cauzale (a cărei teză centrală 
este următoarea: a explica un eveniment înseamnă să oferi o anumită informaţie 
asupra istoriei lui cauzale), contrapunând-o şi pe acesta modelului deductiv- 
nomologic al explicaţiei (explicarea unui eveniment are forma unui argument 
deductiv-nomologic corect cu două mulţimi de premise, legi şi fapte particulare, 
iar concluzia asertează cà evenimentul-explanandum a avut loc). Modelul 
D-N al explicatiei nu poate oferi un «covering-law model of causation» sau 
o «D-N analysis of causation»^^, aceasta neputând rezolva problemele centrale 
generate de conceptia regularista (humeista) a cauzalitatii. Argumentul D-N, 
cu multimile lui de legi şi fapte particulare, nu poate fumiza o reconstrucţie 
adecvată (un substitut echivalent) pentru dependenţa cauzală, cel puţin în 
cazurile cele mai importante de manifestare ale acesteia. 

Cele două explicaţii succesoare ale concepţiei lui D. Hume, analiza 
deductiv-nomologică şi analiza contrafactuală a cauzării, au în comun toate 

elementele ce caracterizeazà viziunea despre lume a teoriei regularitatii. 
Aceasta reduce relatia cauzalà la una dintre evenimente care manifestà un 
anumit pattem. Evenimentele nu sunt dependente ontologic in sensul unei 
actiuni a obiectelor particulare inzestrate cu structuri si puteri naturale care 
le-ar corela cauzal, ci în sensul subsumării corela{iei lor unui pattern general 
al regularitatii. Prezenţa unei puteri productive a unor lucruri înzestrate cu 
capacitate, propensiuni, potentialitati de acţiune, care s-ar afla la baza 
producerii cauzale, a relaţiei cauzale înţelese ca una de cauzare şi care ar da 
seama de necesitatea corelatiei cauză-efect este departe de a fi acceptată de 
această teorie regularistà, reductionista, a legilor, necesităţii si cauzalităţii. 

Aşa cum subliniam de la început, teoria regularistà a legilor şi cauzalitatii 
s-a constituit într-un context metafizic şi epistemologic de tip empirist, care 
preia într-o variantă modemă ideile lui David Hume asupra constituţiei lumii 
Şi asupra naturii cunoaşterii. Definiţia lui Hume a cauzei ca «un obiect care 
precede si este continuu cu un altul, în aşa fel încât toate obiectele asemănătoare 
primului sunt urmate de obiecte asemânătoare celui de-al doilea», indică, pe 
de o parte, tipul relaţiei cauzale (definită prin proprietăţile precedentei şi 
contiguităţii), iar pe de alta, natura temeiurilor ce susțin o asemenea relaţie, 
subsumarea ei («scufundarea» ei) unei configurații de relaţii de acelaşi gen; 
avem aici clară explicaţia D-N a cauzării. Ea nu invocă, dincolo de regulari- 
tatile în succesiunea evenimentelor, nici un gen de necesitate naturală, de 
puteri cauzale sau de mecanisme generatoare. Cauzarea e astfel supervenientă 
patternului relaţiilor ce coinstantiazà evenimente succesive si contigui. În 
limbajul teoriei deductiv-nomologice a explicaţiei, un eveniment c cauzează 
un alt eveniment e atunci şi numai atunci când există o mulţime de legi 
naturale L şi o mulţime de propoziţii C care descriu condiţiile anterioare lui 
e astfel încât din L&C& o propoziţie care formulează ocurenta lui c se deduce 
propoziţia care formulează ocurenta lui e. «Angajarile metafizice» fata de 
asemenea insensibilia cum sunt puterile cauzale, mecanismele subiacente, 
esentele ascunse şi necesitatea naturală sunt eliminate în favoarea «reconstrucției 
raționale» a noţiunilor cauzale în termenii subsumării deductive la legi 
naturale. Ca şi în cazul formulării originale a lui Hume, ca rezultat al acestei 
perspective, conţinutul enunturilor cauzale va fi strâns corelat cu conţinutul 
cognitiv al enunturilor de observaţie care îl întemeiază. Potrivit concepţiei 
empiriste, conţinutul nestipulativ al legilor naturale este epuizat de predicțiile 
observationale deductibile din ele, întrucât cunoaşterea ştiinţifică nu se poate 
extinde asupra «neobservabilelor». Mai mult, confirmarea unui corp de legi 

consistă doar în confirmarea experimentală tocmai a acestor predicții. Astfel, 
conţinutul cognitiv al unui corp de legi consistă într-un pattern predictibil în 
observaţii, şi temeiul factual (evidence) pentru legi consistă în observaţiile 
care instan(iazà patternul respectiv. Exact ca şi în cazul analizei lui Hume, 
evenimentele sunt cauzal corelate dacă ele instanţiază un pattern corespunzător 
în fenomenele observabile, iar temeiul factual pentru o asertiune cauzalà 
constă în confirmarea instanţelor acestui pattern. Ceea ce e diferit este modul 
în care cele două analize «humeene» ale cauzei caracterizează pattemurile 
relevante din fenomenele observabile”. Diferenţa ultimă vizează contrastul 
între utilizarea instrumentelor logicii modeme în analiza empirist-logică a 
cunoaşterii, respectiv, recursul lui Hume la «dispoziţiile naturale ale minţii 
de a forma asociaţii de idei», ca mijloace de clarificare şi discriminare 
conceptuală. Aşa cum subliniază şi R. Boyd, «definiţia humeană a cauzării, 
fie în versiunea ei din secolul XVIII, fie în cea din secolul XX, este 
esențialmente o definiție eliminativa»**; recurgând la argumentul sau criteriul 
observabilităţii, ea exclude invocarea unor mecanisme generative subiacente 
şi a necesităţii naturale, încercând să «reconstruiască rational» conceptele 
cauzale în concepte noncauzale: referinţa la entităţi neobservabile, puteri 
naturale, mecanisme subiacente sau constituţia imanentă a naturii este eliminată 
sau redusă la «referinţa la patternuri de date observabile; acesta este întregul 
sens şi singura justificare pentru definiţia humeană»””. Discursul cauzal sau 
nomologic trebuie «proiectat» în această teorie a cauzării şi explicatiei într- 
un discurs doar asupra regularitatilor din comportamentul observabilelor. 
“Excluderea orizontului subiacent al structurilor generative şi determi- 
native din ontologia «evenimentelor» nu permite înţelegerea dependenţei 
ontologice a entităţilor decât ca un gen de conformitate a lor cu un pattem 
de evenimente observabile. Corelatia singulară cauzala este de asemenea 
subsumată acestui pattern: a afirma că producerea unei cauze e urmată de 
producerea unui efect înseamnă a afirma prezenţa unei instanţe particulare 
a unei legi sau regularităţi care indică tocmai un asemenea gen de sistem de 
evenimente: conexiunile cauzale sunt instante ale regularitatilor. 
Inadecvarea explicatiilor empiriste ale legitatii naturale şi cauzării nu 
o demonstrează atât argumentele «logicii filosofice» sau ale «epistemologiei 
abstracte», cât mai ales orizontul «filosofiei aplicate a ştiinţei», cum numeşte 
R. Boyd cercetarea fundationala a unor teme determinate în contextul 
reconstrucției unor teorii ştiinţifice efective. Asemenea cercetări fundationale 
au pus în discuţie rezervele empiriste cu privire la reconstrucţia cunoaşterii 

teoretice şi experimentale a naturii făcând apel la entităţi neobservabile, 
structuri determinative şi puteri cauzale şi, ca urmare, au aruncat o îndoială 
asupra reconstrucției cauzării şi a relaţiilor cauzale în termenii regularitatilor 
predictibile din comportamentul fenomenelor observabile. Analiza reductivă 
a cauzalitatii şi legitatii, produs al unei analize conceptuale desfăşurate 
într-un spaţiu epistemologic empirist şi o viziune metafizică elementaristă, 
nu dă seama, conform cercetărilor teoretice şi experimentale din fundamen- 
tele ştiinţei, decât eventual de un tip «degenerat» de legitate, cea instrumen- 
tală, prezentă în cadrul celui mai simplu tip de teoretizare ştiinţifică, teoriile 
instrumentale, în care legile se pot reprezenta prin familii asociate de funcţii. 
Această perspectivă întâlneşte concluzia lui R. Boyd: «referinţa termenilor 
ce se referă la noţiuni cauzale fundamentale nu e fixată prin definiţii 
analitice; nu există asemenea lucruri. Mai degrabă, asemenea termeni sunt 
aidoma termenilor genuri-naturale, termenilor teoretici în ştiinţe speciale 
şi altor termeni cu definiţii «naturale» mai degrabă decât analitice, avându- 
şi referinţa fixată prin relaţii cauzale epistemic relevante între ocaziile 
utilizării lor şi instanţierea fenomenelor cauzale la care se referă. Urmează 
de aici că, pentru a da seama de semantica termenilor cauzali, nu avem 
nevoie de asemenea analize ale sensurilor lor, cum sunt cele pe care le oferă 
definițiile humeene. A susţine cà o analiză conceptuală in mare parte a 
priori trebuie să ofere definițiile unor asemenea termeni înseamnă să cazi 
victimă unei concepţii empiriste demodate a semanticii limbajului ştiinţific 
şi a celui comun». 

Abordarea contrafactualà a cauzàrii a lui D. Lewis, deşi are multe 
virtuti in raport cu explicarea deductiv-nomologicà (prin modul in care 
trateazà supradeterminarea, cauza comuna etc.), este problematicà din 
punctul de vedere al ontologiei analitice insàgi prin recursul sàu — via 
dependenta contrafactualà — la ontologia lumilor posibile sau nonactuale. 
Asemenea entitati, ca si relatia fundamentalà de similaritate, pot aparea 
dubioase unor empiristi, ele reificând concepte ce pot avea doar un rol 
subsidiar. Definitia lui Lewis a dependentei cauzale nu mentioneaza direct 
legile sau regularitatile; mai mult, el argumentează că noţiunea de dependenţă 
nomică nu poate fi utilizată în explicarea dependenţei cauzale. Definiţia lui 
Lewis nu depăşeşte însă esențialmente modul empirist de a înţelege 
dependenţa ontologică în general şi dependenţa cauzală în particular. 
Conexiunea cauzală este, in ultimă instanţă, tot supervenientă unor patternuri 
de regularitate a evenimentelor; aceste patternuri nu sunt construite prin 

apel la «procese cauzale» (implicând producere, geneză, structuri şi 
mecanisme generative), ci prin relaţii (de similaritate) între lumile posibile, 
care întemeiază corelatiile de tip contrafactual. În ultimă instanţă, aşa cum 
va rezulta din teoria lui asupra lumilor posibile, introducerea acestor 
«entităţi» nu se realizează printr-o generalizare ontologică veritabilă, care 
să acorde un Statut existential deplin modalitatilor, ci printr-o extindere 
conservativă a ontologiei standard, care nu modifică prioritatea ontică a 
«entităţilor elementare». Explicarea cauzării şi a altor tipuri de dependenţă 
ontologică în cadrul ontologiei evenimentiale, particulariste, care nu propune 
stratificarea existenţei pe niveluri de realitate şi, corespunzător, nu acceptă 
corelaţii inter-niveluri (nivelul condiţiilor de posibilitate versus nivelul 
«performanţei», al existenţei actuale etc.), nu poate depàsi simpla tentativă 
de subsumare a unor entităţi unor pattemuri de succesiuni sau coexistente 
factuale. Or, această modalitate de analiză ontologică, ilustrată şi de studiul 
general al lui K. Fine“, este departe de a da un răspuns filosofic la problema 
complexă a priorităţii ontice; această problemă este decisă, uh initio, prin 
însuşi modul în care sunt organizate categorial ontologiile standard, prin 
matricea lor de «entităţi fundamentale» definită după modelul obiectelor, 
evenimentelor sau faptelor, adică un model al «existenţei fundamentale» 
(al acelor entităţi care, potrivit principiului ontologic, nu depind de altceva 
pentru a exista), care acordă prioritate ontologică «elementelor» (substanţelor 
particulare, proprietăţilor, evenimentelor etc.), nu structurilor determinative 
sau condiţiilor de posibilitate. Pentru a putea da seama de natura ontologică 
a cauzării, îndeosebi a corelatiei cauzale singulare, va fi nevoie de o extindere 
semnificativă a teoriei-cadru a ontologiei, care nu doar să adjonctioneze la 
nucleul ontic al teoriei analitice alte «elemente ideale», ci să restructureze 
radical ordinea prioritatii ontologice şi, ca urmare, şi structura discursului 
ontologic. 


CAPITOLUL 6 


Logică şi existenţă; programul ontologic 
al lui W.v.O. Quine 


Cea mai firească modalitate de a examina relevanta logicii modeme 
pentru problema filosofică a existenţei este aceea de a ne îndrepta atenţia 
asupra programului lui Quine, cel mai complex articulat şi influent din 
ontologia analitică, determinant, în mare măsură, pentru însăşi revigorarea 
discursului ontologic contemporan. Urmându-i pe Bertrand Russell şi Rudolf 
Carnap, Quine a fixat «agenda filosofică» a teoriei analitice a existenţei. 

Programul lui Quine, ca şi celelalte trei programe importante din 
ontologia contemporană americană — reprezentate de Nelson Goodman, 
Gustav Bergman şi Wilfrid Sellars — îşi are originea directă în opera lui 
Camap, Der Logische Aufbau der Welt, (1928), care a stimulat in acest 
sens ontologiamai mult decat oricare alta abordare filosofica. Cum arata 
J. Seibt, «căile teoretice distincte urmate de «ontologia analitică» actuală 
rezultă — istoric şi sistematic — din reorganizarea, modificarea, extinderea 
şi convertirea vechilor teze camapiene. Jucându-ne cu morfologia derivărilor 
a limbii germane, am putea formula acest lucru, pe scurt, spunând că dezvolta- 
rea ontologiei actuale constă din «Umbau» (modificare) şi «Ausbau» (extindere) 
ale lui «Aufbau» (construcţie)»!. 

Modul în care Quine îl continuă pe Camap din Aufbau şi din «Empirism, 
Semanticà şi Ontologie» îndepărtându-se de el, poate evidentia un aspect 
neconsiderat până acum al polemicii Quine-Carnap, poate cea mai impor- 
tantă dispută teoretică din filosofia secolului nostru, în orice caz, cea care a 
determinat drumul filosofiei analitice în a doua jumătate a secolului XX. 
Este vorba, în ultimă instanţă, oricât de paradoxal ar părea aceasta, de o 
înfruntare la nivelul concepţiei asupra naturii şi rolului metafizicii în 

construcţia filosofică. Tematica disputei Quine-Camap a fost fixată la nivelul 
logic-epistemologic, vizând temeiurile distinctiei analitic-sintetic, sau 
modelul organizării ştiinţei şi relaţiei ei cu experienţa, sau chiar fundamentele 
epistemologice ale ontologiei. Există însă un orizont mai profund al disputei, 
cel privind statutul însuşi al «cercetării fundationale» în filosofie, al teoriei- 
cadru a întregii reconstruc(ii filosofice. Camap propusese prin teoria 
constituirii din Aufbau o teorie de natură abstract-structurală, neutrală 
ontologic, multiplu interpretabilă. Aceasta reprezenta una dintre primele 
tentative de a edifica teoria de bază a filosofiei, metafizica, la nivelul cel 
mai înalt de abstracţie: o teorie structurală a categoriilor. Quine reanga jeaza 
ontologic teoria categoriilor, schema categorială. Logica modernă însăşi, 
al cărei loc central pentru filosofie era susţinut de Camap în celebra sa 
polemică cu Heidegger’, este convertită de Quine dintr-un instrument al 
teoriei constituirii (al teoriei fundationale a filosofiei — moştenitorul legitim, 
dupa Carnap, al tuturor disciplinelor filosofiei tradiţionale), în însuşi nucleul 
categorial al ontologiei; logica de ordinul întâi devine astfel forma modemă 
a teoriei categoriilor, într-un deplin înţeles ontologic. Quine reinvesteste 
ontologic teoria categoriilor, formulabilă de astă dată în logica de ordinul 
întâi, transformând-o pe aceasta din urmă dintr-un «instrument constitu- 
tional» în modalitatea de a prezenta însăşi «structura logică a lumii»: tot ce 
se poate spune cu sens despre existenţă se poate spune în teoria categoriilor 
a lui Quine. 

În Der Logische Aufbau der Welt, Camap a iniţiat o nouă modalitate 
de a concepe teoria fundamentală a filosofiei, una abstract-structurală, 
admițând necontradictoriu mai multe interpretări «generice» şi producând 
prin extinderi constructive o multiplicitate de teorii filosofice speciale. Nu 
întâmplător această operă, ce a dobândit mai degrabă o «dubioasă celebritate, 
ca un exemplu admirabil al unei erori filosofice»', a fost înţeleasă şi 
interpretată în cele mai diverse modalităţi, de la variantă a empirismului 
radical la o epistemologie neokantiană, de la structuralism la «cripto-AI» 
(intelingenta artificială): «această varietate de interpretări reflectă multipli- 
citatea temelor ce rezonează în opera de tinereţe a lui Camap».? Departe de 
a fi un «manifest al reductionismului logico-poziti vist» sau al epistemologiei 
fenomenaliste, teoria constituirii lui Carnap era, în intenţie, un nou drum 
în filosofie («un nou tip de filosofie» — pretindea Carnap), c care, aplicand 
pentru prima data instrumentele logicii la problemele teoriei categoriilor, 
urma să iniţieze «noua disciplină a teoriei formale constructive a 

categoriilor»*. Ea urma să producă o «teorie fundamentală» care ar organiza 
explicit modul conceptual în care se constituie cunoaşterea, să ofere o 
«reconstrucţie raţională a întregii constituţii a realităţii, care, în cunoaştere, 
este înfăptuită în.cea mai mare parte intuitiv» (Aufbau, $ 100); aceasta se 
realiza prin «sistemul constituţional» — un sistem epistemologic-logic în 
care conceptele care stucturează domeniul ei sunt puse în relaţie de 
dependenţă definitionala. Ca şi Critica Raţiunii Pure a lui Kant, a cărei 
legitimă succesoare este fără îndoială, Construcţia logică a lumii avea o 
dublă sarcină: să producă o teorie model, în cazul lui Carnap, o «ştiinţă 
unificată» — sistemul constituirii, şi să ofere o investigaţie logică a formării 
sistemului constituirii, critica sau analiza fundationala. 

După Carnap, o asemenea teorie a fundamentelor trebuie să satisfacă 
unele constrânperi generale. În formularea lui J. Seibt, acestea sunt urmă- 
toarele: 


I. Un sistem constitutional incorporează angajări epistemologice, dar 
rămâne ontologic neutral. Întrucât sistemul constituţional e formulat 
simbolic, iar semnele lui descriptive pot fi considerate ca se pot referi fie la 
obiecte, fie la concepte (cum se petrec, în general, lucrurile cu teoriile 
structurale), el poate fi interpretat sau epistemologic, sau ontologic (realist); 
ca urmare, teoria constituirii nu decide dacă «pândirea «creeazâ» obiectele, 
aşa cum ne învaţă şcoala neokantiană de la Marburg, sau... doar le cunoaşte. 
aşa cum afirmă realismul». Domeniile entităţilor de orice tip, în viziunea 
structuralistă abstractă a lui Carnap, sunt izomorfe. 


II. Asemenea unei teorii metafizice a categoriilor, un sistem constitu- 
tional are un domeniu maxim, intentionand sa reorganizeze într-o teorie 
unitară toate conceptele ştiinţelor naturale şi ale cunoaşterii comune. 


III. Spre deosebire de teoria categoriilor a metafizicii tradiţionale, 
sistemul constitutional este un sistem de clasificare derivationala, astfel 
încât conceptele care apar în sistem trebuie să fie derivate prin definiţie 
dintr-o mulţime de concepte fundamentale. 


IV. Pentru a obţine precizia conceptuală, definițiile constitutive trebuie 
tormulate într-un limbaj formal care să se supună principiilor teoriei 
tipurilor a lui Russell. 

V. Instrumentele formale utilizate într-un sistem al constituirii sunt 
concepute pentru a da seama de cerinţele domeniului, adică, datorită faptului 
că propoziţiile ştiinţifice sunt «propoziţii structurale», ele sunt lipsite de 
orice conţinut intuitiv, ostensiv sau ireductibil calitativ care le-ar diminua 
obiectivitatea, definițiile constitutive trebuie să ofere «descrieri pur 
structurale ale conceptelor empirice în termenii relaţiilor lor sistematice» 
(Aufbau, § 112, 16, 28, 157). 


VI. Procesul constituirii trebuie să procedeze pas cu pas astfel încât să 
se păstreze diferentele categoriale dintre conceptele unor domenii sau «sfere» 
experimentale diferite, în ciuda faptului că toate pot fi reduse la aceeaşi 
mulţime de concepte de bază. 


Aceste şase «aspecte» (exigenţe) ale teoriei constituirii a lui Camap 
sunt denumite de Seibt: neutralitatea metafizică, domeniul maximal, forma 
unui sistem definitional, formalizare, condiţii structurale de identitate, 
stratificare categoriala; ele reprezintă condiţii sau caracteristici generale pe 
care orice sistem al constituirii trebuie să le satisfacă. Se poate considera că 
ele reprezintă condiţiile metateoretice ale construcţiei cateporiale în filosofie, 
ale tipului abstract-structural al metafizicii. 

După J. Seibt, Carnap prezintă încă două cerinţe ale procedurii 
constituirii din Aufbau, considerate «trăsături variabile»: una se referă la 
posibilitatea de a alege dintre diferite tipuri de concepte de bază (alegerea 
sa fiind motivată de «caracterul epistemic primar»), a doua se referă la 
forma stratificàrii categoriale, dependentă de alegerea bazei constituirii. În 
fine, Der Logische Aufbau de Welt prezintă o inovaţie lehnică fundamentală, 
procedura cvasianalizei, menită să permită trecerea de la descripţiile structu- 
rale la atribuirea de calităţi obiectelor experienței, să transforme «informaţia 
pur structurală» în «caracteristici definitionale», în vederea reprezentării 
adecvate a obiectelor pur structurale la care se referă propoziţiile ştiinţifice. 
Această procedură logică reprezintă — altfel văzute lucrurile — răspunsul 
lui Carnap, în contextul teoriei logic abstracte sau pur structurale a 
categoriilor (care elimină, pe urmele neokantienilor, intuiţia pură şi orice 
recurs la «estetica transcendentalà») la problema individuaţiei, a «aplicării» 
structurii abstracte pentru a determina obiectele experienţei. În acord cu 
Cassirer, Camap considera că ştiinţa structuralizată este aptă să pâtrundă 
rational individualul, nefiind necesară o «ştiinţă a individualului» (aşa cum 

postula «şcoala sudică» a neokantianismului). Este dificil de analizat aici 
mai amănunţit modul cum este realizată această sarcină în cadrul proiectului 
camapiani. 

Cum apare problema ontologică în perspectiva acestei teorii structurale 
abstracte ca teorie fundationala a filosofiei? J. Seibt discută acest aspect ca 
o «temă» esenţială a operei lui Carnap, considerată ca propunând o «teorie 
deflationara (ontologic) a categoriilor»" (constructional deflation of 
ontological category theory). Este vorba de modul in care sistemul 
constituirii determină, în două privinţe, «what there is»: (1) «ce există», în 
sens categorial, adică ce tipuri de entităţi sunt empiric reale, depinde de ce 
semne descriptive sunt definite în cadrul sistemului; şi (2) dacă o instanţă 
particulară a unui tip de entitate este reală sau fictivă, aceasta depinde de 
anumite condiţii suplimentare asupra acestei instanţe. (De exemplu, dacă 
un obiect fizic A este real depinde de faptul dacă el poate fi constituit ca o 
clasă de puncte de univers conectate şi poate fi inserat într-un univers 
spatio-temporal 4-dimensional.) Aşa cum subliniază Seibt, « Camap sustine 
că realitatea empirică şi actualitatea entităţilor pot fi determinate numai 
relativ la un sistem al constituirii, niciodată într-un sens absolut. În felul 
acesta, teoria categoriilor este privată de aspiraţiile ei metafizice. Sarcina 
Teoriei Categoriilor nu mai este aceea de a descrie o unică structură a 
realităţii-independentă-de-minte, ci de a formula una dintre multiplele 
descrieri structurale ale realităţii empirice. Cu alte cuvinte, sarcina teoriei 
cateporiilor este să descrie unul sau mai multe modele ale teoriei 
cuprinzătoare a ştiinţei unificate, dar, spre deosebire de ontologia tradiţională, 
fără a restrânge relaţia modelului fata de «realitatea-în-sine». Concepută 
astfel ca o disciplină ce oferă descrieri structurale ale realităţii empirice, 
Teoria Categoriilor prezintă o arie «neutralà metafizic», în care diferite 
teorii metafizice — în măsura în care li se mai acordă atenţie — se 
intersectează.» 

Acest proiect de teorie structurală «nucleari» a filosofiei a fost continuat 
(extins, revizuit sau transformat), cum s-a afirmat, de mai mulţi filosofi, 
conducând la variate programe ontologice sau «modele ale cercetării 
ontologice». Carnap însuşi l-a continuat şi transformat mereu. Un moment 
semnificativ al cercetărilor lui categorial-ontologice îl reprezintă studiul 
«Empirisim, Semantică şi Ontologie» (1950). Pluralitatea interpretărilor 
admise de un sistem constitutional din Aufbau îşi află ecoul la distanţă, în 
cel mai cunoscut studiu ontologic al lui Carnap, în «pluralismul ontologic». 

in reconstructia lui H. Price, conceptia ontologica a lui Camap, anno 
domini 1950, poate fi rezumata prin următoarele teze: 

I. Internalismul lingvistic: nu ne putem plasa în afara unui limbaj, ci 
întotdeauna putem vorbi în cadrul constrângerilor acelor cadre 
conceptual-lingvistice ale căror reguli le acceptăm. 

. Pluralismul cadrelor conceptual-lingvistice: există, în funcţiune, 
diferite cadre lingvistice, fiecare având rolul lui determinat. 

3. Cadrele lingvistice sunt angajate ontologic: adoptarea unui cadru 
lingvistic implică o angajare ontologică faţă de entităţile care intră 
în domeniul cuantificatorilor cadrului. 

4. Ontologia este dependentă de cadrul conceptual-lingvistic: nu există 
alt «topos» al ontologiei decât cel oferit de cadrele lingvistice pe 
care le acceptăm. 

5. Pluralismul ontologic: în măsura în care diferite cadre lingvistice 
sunt independente şi-şi îndeplinesc funcţiile lor diferite, şi 
cuantificatorii lor existentiali vor îndeplini funcţii diferite, deci 
fiecare cadru lingvistic aduce cu sine propria lui noţiune de realitate. 

6. Pragmatismul asupra adoptării cadrelor lingvistice: alegerea unor 
cadre lingvistice reprezintă o problemă de decizie practică, şi nu una 
teoretică. 

Programul «ontologic» al lui Camap, astfel definit, a fost continuat 
din punct de vedere tehnic şi filosofic de Quine. Această continuitate se 
manifestă în primul rând printr-o succesiune «tematică» şi de probleme. În 
studiul său, «On Camap's view on Ontology» (1951), Quine recunoaşte 
două asemenea aspecte ale relaţiei sale cu Camap. «Deşi nimeni nu a 
influenţat gândirea mea filosofică mai mult decât Camap, un punct de 
divergență a persistat între noi multi ani asupra problemei privind ontologia 
şi analiticitatea. Aceste probleme s-au dovedit a fi interdependente; relaţiile 
lor au apărut deosebit de clar în studiul lui Camap, «Empiricism, Semantics 
and Ontology».»!! 

Pe umele lui Quine, exegetii divergentei poziţiilor ontologice ale celor 
doi filosofi analitici s-au centrat asupra ideilor lui Camap despre «plura- 
lismul cadrelor conceptuale» şi «pluralismul ontologic» (H. Price), idei ce 
tin de o anumită modalitate de a înţelege semnificaţia angajării ontologice 
a teoriilor prin aparatul formal al cuantificării: «variabilele cuantificarii 
devin singurul canal al referinţei. Pentru angajarea ontologică ceea ce 
contează sunt variabilele»!?. După opinia lui Quine, Carnap ar fi de acord 

cu «standardul său în judecarea faptului dacă o teorie dată acceptă anumite 
pretinse entităţi. Testul în această privinţă îl reprezintă faptul că variabilele 
cuantificării vor trebui sa includă aceste entităţi în domeniul lor pentru a 
face teoria adevărată.»!* Quine nu este însă de acord cu ideea lui Camap 
potrivit căreia «adoptarea unui nou cadru conceptual ar implica adoptarea 
unor noi cuantificatori, cu domeniul determinat de noile entităţi acceptate 
odată cu acceptarea noului cadru. După Quine, avem nevoie de un singur 
cuantificator existenţial, nerestrâns, având ca domeniu orice fel de entităţi; 
altfel, însăşi noţiunea de existenţă ar deveni ambiguă sau neunivocă, un 
punct de vedere pe care îl consideră inacceptabil.» " 

În acelaşi timp, Quine critică diviziunea lui Carnap în «probleme 
ontologice» şi «probleme inteme». După Quine, uceastă deosebire are de-a 
face cu modul în care se determină «ce entităţi trebuie să permită o teorie, 
eventual, ce entităţi există realmente». După Camap însă: «Dacă cineva 
doreşte să vorbească în limbajul sâu asupra unui nou pen de entităţi, el 
trebuie să introducă un sistem de noi moduri de vorbire, supus unor noi 
reguli; vom numi această procedură construcţia unui cadru conceptual- 
lingvistic pentru noile entităţi. Şi astfel putem distinge două genuri de 
probleme de existenţă: primul — probleme de existenţă a unor anumite 
entităţi de tipul nou în interiorul cadrului conceptual, le vom numi probleme 
interne; si al doilea — probleme privind existenţa sau realitatea cadrului 
conceptual însuşi, numite probleme externe.»!* 

Quine reinterpretează distincţia lui Carnap ca una între «category 
questions» şi «subclass questions»: «... dihotomia lui Carnap a problemelor 
de existenţă este o dihotomie între probleme de forma «există astfel de 
lucruri?», unde «astfel» intenţionează să epuizeze domeniul unui stil 
particular de variabile legate, şi întrebări de forma «există astfel de lucruri?», 
unde «astfel» nu intenţionează să epuizeze domeniul unui stil particular de 
variabile legale. Vom numi întrebările de primul gen probleme categoriale 
(category questions) şi pe celelalte, probleme privind clasele subordonate 
(subclass questions)... Problemele externe sunt probleme categoriale 
concepute ca fiind propuse înainte de adoptarea unui limbaj dat; şi ele 
trebuie interpretate, cum susţine Carnap, ca probleme privind dezirabilitatea 
unei anumite forme de limbaj. Problemele interne conţin întrebări asupra 
subordonării claselor şi, în plus, acele probleme categoriale interpretate ca 
având sens în interiorul unui limbaj adoptat ca probleme avand în mod 
trivial răspunsuri analitice sau contradictorii»". Această distincţie carnapiană 

ar fi, după Quine, dependentă de «abordarea transcendentă»; el îi opune o 
abordare «imanentà»; prima introduce două niveluri ale limbajului (= 
teoriei), unul al teoriei-obiect şi altul al metateoriei. Cea imanentă propune 
construirea metateoriei în însuşi limbajul teoriei. Acesta conduce la un gen 
de «absolutism», la stabilirea referintei şi a angajării ontologice a teoriilor 
din perspectiva aparatului individuativ propriu teoriei-obiect. 

Construcţia noului program ontologic al lui Quine se efectuează în 
mai multe etape. Prima e reprezentată de stabilirea teoriei-cadru a 
programului: echivalentul, pentru Quine, al metafizicii tradiţionale. Aceasta 
va fi teoria cuantificarii de ordinul întâi sau «logica standard». După Quine, 
problema ontologică nu poate fi decisă studiind presupozitiile ontologice 
ale limbajului comun şi nici ale «ontologiei omului obişnuit»; ambele sunt 
vagi, inadecvat determinate: «Ideea mea nu este că limbajul obişnuit este 
incoerent, pe cât poate fi el de incoerent. Trebuie să recunoaştem această 
situaţie de fapt şi să recunoaştem că o ontologie precisă nu este implicită în 
limba obişnuită. Ideea unei granite între existenţă şi nonexisten{a este o 
idee filosofică, o idee a ştiinţei tehnice în sens larg. Oamenii de ştiinţă şi 
filosofii intenţionează să construiască un sistem cuprinzător al lumii, unul 
care este orientat referential, mai hotărât şi complet decât limbajul obişnuit. 
Problema ontologică nu este o corectare a gândirii şi practicii comune; ea 
este străină culturii comune, deşi este un produs al ei.»!* Pentru cercetarea 
corectă a problemei ontologice este necesar recursul la o teorie-cadru 
formulată şi construită explicit în contextul unui limbaj formalizat. Se obţine 
astfel o teorie de bază sau un «cadru pentru teorii» (a framework for theory). 
Ea are ca ultimi componenti variabile şi termeni generali, iar aparatul 
constructional («basic constructions») va fi reprezentat de predicatie, 
cuantificarea universală şi funcţiile de adevăr; predicatia combina 
componentele elementare pentru a forma propoziţii atomare deschise. 
Această «teorie a elementelor» astfel organizată ni se prezintă ca o «schemă 
pentru sistemele lumii»; articulațiile ei structurale sunt furnizate de logica 
cuantificârii sau calculul predicatelor.'? 

Ideea formalizării standard a teoriilor (reconstrucţia lor logică pe baza 
logicii de ordinul D) îl conduce pe Quine la o afirmaţie fundamentală asupra 
semnificației ontologice a acestei «forme canonice» a teoretizării: «toate 
trăsăturile realităţii demne de acest nume pot fi cel mai bine formulate 
într-un idiom de această formă austeră, dacă ele pot fi în general formulate 
în vreun idiom»? În alți termeni, teoria exprimată în notația canonică 

determină, prin însăşi structura ei formală sau forma ei structurală, what 
there is. Ea este astfel o schemà-pentru-teorii, o metafizică, reînvestită însă 
ab initio cu o viză sau interpretare ontologică; sau, mai degrabă, aptă să 
determine prin resursele ei structurale proiectul ontologic, nu să-l lase în 
seama unor decizii neteoretice, pragmatice, sau a unor ipoteze de existenţă 
întemeiate pe alte consideraţii. Acest aspect al «imanenţei» abordării propuse 
de Quine diferenţiază, evident. teoria sa ontologică de aceea a lui Carnap. 

Natura şi funcţia acestei teorii-cadru sunt prezentate de Quine în 
următorul fragment din Word and Object: 

«Ca intentie generala, ea este o doctrina filosofica a categoriilor, cu 
excepţia faptului ca semnificaţia ei este cu totul particulară. Prin sine, ea 
nu fixează limite vocabularului termenilor generali neanalizati admisibili 
în ştiinţă. Dar ea fixează limite câilor derivării predicatelor complexe, 
condiţiilor sau expresiilor deschise complexe din aceşti componenti. Este o 
doctrină care limitează ce se poate spune despre lucruri prin: (a) asemenea 
«trăsături prime» sau termeni generali care pot fi admişi în mod expres pe 
temeiuri ce depăşesc obiectivele pur relativiste ale doctrinei; (b) asemenea 
«trăsături derivate» ce pot fi formulate în aceşti termeni primi doar cu 
ajutorul predicatiei, cuantificarii şi funcţiilor de adevăr. Ea delimitează ce 
poate fi considerat ca o construcţie ştiinţific admisibilă şi declară că orice 
nu este astfel construibil din termenii daţi trebuie fie să primească statutul 
încă unui dat ireductibil ori să fie evitat. Doctrina este filosofică prin 
cuprinderea sa, deşi este continuă cu ştiinţa în motivaţia ei.»*! 

În fragmentul «A frame for theories» avem formulate, în maniera 
caracteristică lui Quine, principalele trăsături ale acestei teorii-cadru, 
succesoare sau membru al familiei teoriilor filosofice ale categoriilor: 


1. Ea este teoria de bază a logicii, logica predicatelor sau logica 
cuantificării de ordinul întâi; aceasta trebuie să reprezinte «forma 
logică» a oricărei teorii, «idiomul canonic ul ştiinţei»; în ea vor fi 
reprezentate sau «regimentate» teoriile, pentru a putea avea clară 
structura lor logică şi natura relaţiilor lor cu realitatea şi experienţa 
(via angajările ontologice). 

2. Structura acestei teorii-cadru reprezintă direct («imanent») «o schemă 
pentru sistemele lumii»: ea constituie astfel teoria-nucleu a ontologiei, 
articulând proiectul ontologic al «sistemelor lumii» (= teoriile 
universale). 

. În cadrul ei se formulează — prin însăşi trăsăturile ei structurale — 


criteriile de existenţă şi condiţiile angajării ontologice (ce spune o 
teorie că există se «citeşte» în aparatul ei cuantificational). 


. Structura ei (ca o veritabilă «teorie a elementelor») este dată de: (a) 


termenii categoriali, prin care sunt specificaţi «componenţii ultimi» 
ai analizei ontologice («elementele existenţei») — variabilele şi 
termenii generali; (b) aparatul constructional («gramatica canonică»), 
resursele constituţionale ale LP, (logica predicatelor de ordinul I): 
predicaţia, cuantificatorii, funcţiile de adevăr. 


. Categoriile (= termenii generali neanalizabili, admisibili în ştiinţă) 


nu trebuie considerate o mulţime finită. În general, în perspectiva 
holistă a lui Quine este problematică, dacă nu lipsită de sens, aspiraţia 
la «descoperirea unei mulţimi fundamentale de termeni generali pe 
baza cărora toate proprietăţile şi stările oricărui lucru pot fi în 
principiu formulate»?*. Ideea lui Quine este ca, după ce stabilim 
natura logică a teoriei prin aparatul constituţional («logica teoriei»), 
să lăsăm deschise «resursele de termeni generali»”’. 


. Ca urmare, în teoria-cadru a lui Quine, greutatea cade pe aparatul 


constructional («canonical grammar»); el trebuie specificat în mod 
complet, întrucât el determină tipurile de construcţii posibile ce se 
pot itera la niveluri dilerite ale teoriei, conform unei inferente 
speciale, prin inducția matematică: «deoarece diferite legi asupra 
transformărilor logice se demonstrează prin inducția matematică 
asupra structurii propoziţiilor. Adică, legile se arată cà sunt valabile 
pentru cele mai simple propoziţii şi se arată apoi că sunt valabile de 
asemenea pentru propoziţiile de nivelul de complexitate urmator 
celor pentru care s-a asumat că sunt valabile, din care se trape 
concluzia că ele sunt adevărate pentru toate propoziţiile; pentru a 
argumenta în acest fel noi trebuie să cunoaştem exhaustiv toate 
construcţiile permise şi doar câteva proprietăţi general impartasite 
de propoziţiile simple disponibile.»" La fel ca şi Carnap, Quine 
deplasează astfel problema teoriei categoriilor asupra logicii 
organizării (teoria constituirii), logica iterativà, invariantă faţă de 
nivelul construcţiei; aceasta trebuie să fie «completă», nu lista 
categoriilor ca «elemente ale existenţei»; predicatia însăşi este inclusă 
în aparatul constructional şi, ca atare, dezangajată ontologic. 
«Universalul» este acum trecut în seama «logicii construcţiei», el nu 
mai tine de «trăsăturile elementare» ale existenţei, aşa cum apăreau 

lucrurile în «teoria predicatiei». Categoriile devin acum mai degrabă 
constrangerile fixate asupra «elementelor». Spre deosebire insa de 
Camap (din Aufbau), Quine angajeaza din nou teoria-cadru fata de 
existenţă, prin resursele ei structurale determinându-se viza 
ontologică, «ce spune o teorie că există», teoria-cadru nu mai este 
(ca teoria constituirii) un formalism constructiv neutru, o structură 
formală a organizării, ci specifică proiectul ontologic (conditionarile 
ontologice) al unui vast program. Mai mult, teoria constructionala, 
logica, preia şi sarcinile metodologiei prime, formularea criteriilor 
generale de existenţă (identitate). Este adevărat însă că determinarea 
a «ceea ce realmente există» nu poate fi complet specificată de criteriile 
imanente ale teoriei-cadru, ea solicitând «consideraţii normative şi 
metodologice mult mai largi»?; este ceea ce îşi propune Quine să 
analizeze sub rubrica «decizia ontica». 

7. Oaltă rațiune pentru separarea «construcţiilor» de «termenii generali» 
este aceea că «formele canonice sunt căutate adesea şi pentru 
rezolvarea confuziilor şi programarea tehnicilor deductive, şi acolo 
unde nu avem vreo idee asupra formelor ultime». 

8. La nivelul «elementelor», al «categoriilor» pe baza cărora se pot, în 
principiu, formula toate trăsăturile şi stările lucrurilor, teoria-cadru 
rămâne necesarmente deschisă: «noi putem demonstra că deschiderea 
este inevitabilă, cel puţin în măsura în care propoziţiile unei teorii 
sunt incluse ca obiecte în universul teoriei. Fie S, S,, .... propoziţii 
în notația unei teorii © care are x ca singura variabilă liberă. Fiecare 
dintre ele este, pentru fiecare obiect al universului, ca valoare a lui 
x, adevărată sau falsă despre acest obiect; de aceea, fiecare dintre ele 
fiind de asemenea un obiect al universului de discurs, este adevărată 
sau falsă despre sine însăşi. Putem arăta uşor că nici un termen 
definibil în © nu e adevărat despre exact acele S, S. .. care sunt 
false despre ele insele. (Deoarece, daca F ar fi un asemenea termen, 
atunci F(x) ar fi adevarat despre sine daca si numai daca el e fals 
despre sine). Un asemenea termen poate fi adàugat crescánd ireductibil 
pe ©»”. Quine indică însă posibilitatea de a «supune termenii generali 
unei considerări formale frapante. Dacă universul de obiecte asumat 
include cel puţin o modestă rezervă de clase — de fapt, nu sunt 
necesari mai mult de doi membri — atunci se poate arâta că orice 
vocabular (finit sau infinit) de termeni generali (absoluţi sau relativi) 
e reductibil prin parafrazare la un singur termen diadic relativ. Astfel, 

la fiecare stadiu al creşterii unei rezerve deschise de termeni generali, 
putem să incapsulam întreaga rezervă într-un singur termen diadic»*, 


Într-o expunere sintetică a concepţiei ontologice a lui Quine, Roger 
Gibson scrie: 

« Willard Quine a scris asupra ontologiei aproape tot atâta vreme câtel 
a scris filosofie — aproximativ 65 de ani. În cea mai mare parte el şi-a 
concentrat atenţia asupra epistemologiei ontologiei şi, ca o consecinţă a 
acestor reflecţii epistemologice, el a ajuns la o atitudine pozitivă asupra a 
ceea ce există. În perspectivă epistemologică, Quine a formulat faimoasele 
teze: (a) orice entitate căreia îi concedem existenţa este o punere (posit); 
(b) a fi este o valoare a unei variabile; (c) nici o entitate fără identitate; si 
(d) referinţa este indeterminată (inscrutabilă), i.e., doctrina relativităţii 
ontologice. În privinţa atitudinii pozitive, Quine este angajat (provizoriu) 
fata de o ontologie biturcată, deşi în întregime extensională, a obiectelor 
fizice (concrete) şi a claselor (abstracte).»~’ Programul de cercetare ontologic 
al lui Quine conţine astfel un ansamblu stratificat, deşi coerent, de 
«perspective disciplinare»: logică, filosofia limbajului, filosofia ştiinţei şi 
epistemologie, ontologie. Vom urmări — în această ordine a construcţiei, 
analizei şi justilicării — principalele aspecte ale filosofiei existenţei a lui 
Quine. Vom începe cu aspectele logice, în cadrul cărora se situează celebrul 
criteriu de angajare ontologică a teoriilor. 

Identificarea propusă de Quine a «schemei pentru sistemele lumii» 
(proiectul ontologic) cu «această structură bine înţeleasă de câtre logicienii 
contemporani, logica cuantificării sau calculul predicatelor» îl conduce la 
celebra sa formulare a criteriului angajării ontologice a teoriilor (recon- 
struite în acest «format» standard) şi a criteriilor de identitate necesare 
pentru asertarea existenţei unor genuri de entităţi. 

Problema angajării ontologice a teoriilor devine «o problemă cu privire 
la universul admis al valorilor variabilelor cuantificárii» ". În termeni 
generali, problema ontologică priveşte acum variabilele şi cuantificarea; 
acestea ne indică ce anume «spune o teorie că există»; ele nu oferă însă şi 
temeiul pentru a aserta ce există efectiv, realmente. Formulările cele mai 
cunoscute ale criteriului angajării ontologice sunt următoarele: 

— «A fi înseamnă a fi valoare a unei variabile.» 

— «O entitate e asumată de o teorie dacă şi numai dacă ea se numără 

printre valorile variabilelor pentru ca enunturile afirmate în teorie 
să fie adevărate.» " 

— «Avem un standard mai explicit prin care să decidem fafa de ce 
ontologie este angajată o teorie dată sau o formă de discurs: o teorie 
e angajată faţă de acele entităţi, şi numai faţă de ele, la care variabilele 
legate ale teoriei sunt apte să se refere pentru ca afirmaţiile făcute în 
teorie să fie adevarate.»* 

— «in notația noastră canonică a cuantificării, ca urmare, aflăm 
restaurarea legii şi ordinii. În măsura în care aderăm la această 
notație, obiectele care vor fi admise sunt exact obiectele pe care le 
luăm în seamă în cadrul universului de valori asupra cărora 
considerăm că se aplică variabilele legate ale cuantificării. Acesta 
este însuşi sensul intenţionat al cuantificatorilor «x» şi «3x»: «orice 
obiect x este astfel încât» şi «există un obiect x astfel încât». 
Cuantificatorii captează acele idiomuri ale limbajului obişnuit special 
selectate, referential univoce. Prin parafrazarea ca propoziţii în notația 
canonică a cuantificării, în primul rând se face explicit, in mod direct, 
conţinutul ei ontic, cuantificarea fiind un instrument pentru a vorbi 
in general despre obiecte.»" 

— «Nu sugerez o dependenţă a existenţei de limbaj. Ceea ce se alla în 
discuţie nu este starea ontologică a lucrurilor, ci angajarile ontologice 
ale discursului. Ceea ce există nu depinde în peneral de o anume 
utilizare a limbajului, dar ceea ce se spune că există, depinde.» 

Prin criteriul de angajare ontologică Quine intenţiona să elucideze, să 
analizeze logic forma «pretențiilor de existenţă». Prin soluţia sa el se înscrie 
în cadrul unei explicaţii a «existenţei» numită «cuantificationald». Aceasta a 
fost iniţiată de G. Frege, urmată de Russell şi alţii. Quine i-a dat formularea 
care a transformat-o într-o veritabilă «paradigmă kuhianâ»" în ontologie. 
Formula: «existenţa este ceea ce exprimă cuantificatorii existen{iali» a devenit, 
în filosofia analitică, o adevărată teză canonică de prestigiul mai vechii 
aserţiuni: «a fi înseamnă a fi perceput». Acest prestigiu s-a datorat nu doar 
succesului ei în reconstrucţia logică a formei ipotezelor de existenţă, ci şi 
faptului că ea este imanent corelată cu interpretarea standard a logicii de 
ordinul întâi, «veritabila» sau «autentica» logică modernă. Edificată în logica 
«universală» de ordinul întâi, teoria-cadru pentru toate sistemele cunoaşterii. 
explicaţia lui Quine părea a realiza un deziderat metafizic vechi, acela de a da 
«existenţei» o definiţie univocă, neambiguă. Acest lucru se explică prin 
capacitatea teoriei cuantificării, a «formei cuantificationale» de a fi «forma 
standard în care se poate exprima orice teorie». ^ Prin corelaţii sistematice ale 
altor «forme de limbaj» cu «forma cuantificationala» putem aplica şi acestora 

acelaşi «standard care să ne ghideze în aprecierea anga jàrii ontologice a uneia 
sau altora dintre teoriile noastre». Ea a reuşit astfel, pentru o vreme, să 
depăşească cealaltă variantă de explicaţie a existenţei, teoria predicationald. 
Această tradiţie provenea din logica termenilor. În cadrul ei angajarea 
existenţială se realiza prin propoziţii afirmative singulare, de forma subiect- pre- 
dicat. In «Ontology», S. Lesniewski defineşte «există» în termenii unor 
asemenea propoziţii prin: 


b există — Ja (a este un b) 


unde «a» şi «b» sunt poziţii pentru substantive, iar cuantificatorul nu este 
legat de existenţă. Diferenţa dintre concepţia predicaţională şi explicaţia 
cuantificationala, cure sustine pretenţia lui Quine a «univocităţii existenţei». 
este determinată de faptul cà în orice propoziţie de forma 3x (- - -), locul 
rămas după cuantificator nu influenţează angajarea ontologică a întregii 
formule; ca atare, el poate fi «umplut» cu expresii foarte diverse, de exemplu, 
«copac», «quark», «numere prime» etc. Forma cuantificationala exprimă 
acelaşi sens al existenţei, în ciuda faptului că evidenţa pentru existenţa 
diferitelor genuri de entitiăţi nu este aceeaşi. «Astfel, obiectele macroscopice, 
obiectele microscopice şi obiectele abstracte, dacă ele există, ele există în 
acelaşi sens al termenului.» "* 

Explicaţia cuantificationala a existenţei indică cel mai clar solidaritatea 
momentelor logice şi onrologice în cadrul concepţiei lui Quine: pe de o 
parte, notația canonică oferă standardele admisibilita(ii ontologice; pe de 
altă parte, logica de ordinul întâi este ridicată la rangul de «adevărata logică», 
de teoria-cadru a întregii cunoaşteri, nu doar datorită succesului ei în codi- 
ficarea inferentelor ştiinţifice pentru care un rol important îl au proprietăţile 
completitudinii şi compacticità(ii, dar şi pentru adeziunea ei la nominalism, 
de dorinţa lui Quine de a nu cuantifica asupra predicatelor.” 

Abordarea cuantificationala a existenţei, deşi s-a transformat în 
interpretarea standard, a întâmpinat totuşi câteva critici importante. Primele 
sunt de ordin logic. Astfel, cea mai directă întâmpinare se bazează pe faptul 
că interpretarea existenţială a cuantificatorilor nu este unică. Alături de ea 
s-a propus şi interpretarea substitu(ionalà a cuantificatorilor. Dacă în 
interpretarea existenţială «(3x) Fx» este interpretată ca «pentru cel putin 
un obiect, x, în domeniul D, Fx», în interpretarea substitutionala (B. Mates, 

R. B. Marcus) «(4x F(x)» este interpretată ca «cel putin o instanţă de 
substituție a lui «F ...» este adevărată». Aceste două interpretări au fost 
considerate fie rivale, exclusive, doar una dintre ele fiind cea adevărată, 
fie, mai tolerant (J. Belnap, M. Dunn, L. Linsky, S. Kripke), ca interpretări 
admisibile, fiecare dintre ele având utilizări importante. Prima interpretare, 
spre deosebire de a doua, are importante consecinţe ontologice. Fixând un 
standard pentru «ce spune o teorie că există», ea introduce un criteriu de 
angajare ontologică ce acţionează ca un filtru preliminar în acceptarea unor 
genuri de entităţi. Care anume dintre aceste tipuri de entităţi există realmente 
rămâne să fie determinat de metodologia teoriei adevărate. Aici intră în 
joc, cum vom vedea, în primul rând criteriile de identitate (potrivit dicrum- 
ului lui Quine: «no entity without identity»), standardele de admisibilitate 
ontologica: doar acele entitati vor trebui admise ca existente, pentru care se 
pot da criterii adecvate de identitate. 

În altă ordine de idei, formularea criteriului ontologic de către Quine 
s-a considerat (R. Cartwright’) că implică un idiom intensional (folosind 
termeni ca «trebuie să», «e necesar» etc.), adică termeni ai unui limbaj ce 
presupune entităţi pe care Quine însuşi le repudia. Quine pretindea că 
formularea criteriilor e pur extensionalà. Ca ea are de-a face doar cu referința: 
«Aplicată discursului în forma cuantificationala explicită a limbajului, 
noţiunea de angajare ontologică aparţine teoriei referintei. Deoarece a spune 
că o cuantificare existenţială dată presupune obiecte de un anumit gen este 
pur şi simplu a spune că propoziţia deschisă ce urmează cuantificatorului este 
adevărată despre anumite obiecte de acest tip şi nu este despre nici un obiect 
care nu este de acest tip»*'. I. Scheffler, N. Chomsky si M. Jubien” au 
argumentat însă că formularea extensională pretinsă nu este adecvată. 

Aşa cum arată S. Haack”, una din ratiunile importante pentru «loca- 
lizarea» la nivelul variabilelor a angajării ontologice a fost pretenţia lui 
Quine de a elimina termenii singulari si de a arăta că teoriile nu-şi bazează 
angajarea ontologică pe numele proprii. Propunerea lui Quine de a considera 
că ceea ce vrem să spunem într-un limbaj cu ajutorul numelor se poate 
spune cu ajutorul variabilelor cuantificate utilizate în descriptii definite a 
fost de asemenea criticată şi din punctul de vedere al realizabilitàtii ei formale 
(P. F. Strawson), dar şi din acela al relevantei filosofice. În fine, de această 
primă categorie de critici tine şi observaţia ca, în logica de tip combinatoric 
a lui Schânfinkel şi Curry, variabilele şi cuantificatorii pot fi eliminaţi, 

formulele teoriei cuantificarii find traductibile in expresii fara cuantificatori. 
Quine arată însă că se poate obţine şi o traducere inversă a formulelor 
logicii combinatorii în cele ale logicii cuantificării, ceea ce ar permite 
aplicarea indirectă şi la prima a standardului său de angajare ontologică. În 
orice caz, aşa cum am arătat, două motive majore au condus la formularea 
angajării ontologice de tipul cuantificational: extensionalismul lui Quine 
(aversiunea faţă de entităţile intensionale, ale căror criterii de identitate 
sunt dubioase) şi «transparenţa» ontologică sau univocitatea «existenţei». 
Ambele pretenţii sunt reunite de Quine in aserţiunea după care forma 
cuantificationala reprezintă un standard pentru orice teorie. A abandona 
complet această interpretare ar reprezenta, după Quine, a abandona 
responsabilitatea metafizică a analizei logice. 

Alţi autori acceptă provocarea lui Quine de a menţine transparentă 
angajarea ontologică a teoriilor, dar construiesc variante necuantificationale 
ale acesteia. Astfel, într-o serie de studii, B. Miller, A. Orenstein propun 
revenirea la abordarea predicationala.“ P. F. Strawson“ a formulat o 
modalitate de a reprezenta asertiunile de existenţă în care apare esenţial o 
relaţie de presupozitie, care nu este de tipul funcţiilor de adevăr: 

P presupune Q 

înseamnă 

Dacă Q este adevărat, P este sau adevărat, sau fals. 

si 

Daca Q este fals, P nu este nici adevarat, nici fals. 

În cazul pretentiilor existenţiale această relaţie are următoarea «apli- 
catie»: numai dacă putem stabili existenţa unor fiinţe de un anumit gen are 
sens să ne întrebăm dacă anumite asertiuni asupra proprietăţilor lor sunt 
adevărate sau false. După cum considerăR. Harré”, propunerea lui Strawson 
este mult mai adecvată din punctul de vedere al filosofiei ştiinţei, al modului 
în care ştiinţa rationeazá asupra existenţei obiectelor: fie prin postulare 
iniţială, fie prin construcţie succesivă din «elementele» de realitate introduse 
postulational. În acelaşi timp, introducerea relaţiei de presupozitie permite 
o analiză mai adecvată a problemei ontologice corelate teoriilor genurilor 
naturale, precum şi realizarea unor distincţii relevante (cum ar fi aceea 
între domeniul generalizării şi angajarea ontologică). Ca şi în cazul angajării 
ontologice exprimate canonic de Quine, şi Strawson intenţiona să depăşească 
viziunea existenţei ca predicat. Soluţia lui Quine i se pare a se aplica în 
cazuri-limită, atunci când şirul presupozitiilor a ajuns la sfârşit. Acestui 

caz-limită i s-ar putea aplica schema lui Quine, valabilă pentru limbajul 
ideal. Acestui idiom îi este caracteristică reconstrucţia existenţei prin 
cuantificarea existenţială, «cuvântul «există» apărând doar ca o parte a 
aparatului cuantificării. În felul acesta putem spune că particularii există, 
fără să ne angajam fata de încercarea incoerentă de a interpreta existenţa ca 
predicat al particularilor».*? Dar formula lui Quine este traductibilă — după 
Strawson - în termenii logici ai subiectului şi predicatului: «Putem... 
reconstrui orice asemenea propoziţie cuantificată ca o propoziţie de forma 
subiect-predicat în care subiectul este o proprietate sau un concept şi în 
care predicatul declară sau neagă instantierea lui»“*. Concepţia lui Quine 
are însă un sens mai restrictiv, el fiind întemeiat pe înclinația sa reductionistd, 
şi anume, ea admite ca fiind neproblematica doar existenţa particulari lor. 

F. Sommers” consideră că abordarea cuantificationala, prin care 
«există» s-a transformat într-o problemă ce ţine de expresiile sincate- 
gorematice, presupune o distincţie «definitivă» între cele două tipuri de 
expresii (semne): descriptive (extralogice sau autocategorematice) şi 
formative (logice, sau sincategorematice), când, de fapt, linia lor de separare 
a fost trasă oarecum arbitrar (Tarski). 

O altă serie de critici la adresa paradigmei cuantificationale a explicatiei 
logice a existenţei pleacă de la contestarea statutului privilegiat (logic şi 
metafizic) al logicii de ordinul întâi, de la locul ei central în arhitectonica 
«logicitatii» si rationalitatii. Filosofic, aşa cum am văzut, ea îşi bazează 
statutul pe natura ei «nominalistâ». Logic, pe capacitatea ei de a codifica 
deductiile din ştiinţa exactă. Nici una dintre aceste raţiuni nu este 
necontroversabilă.% 

Statutul logic al «existenţei» continuă să fie o problemă teoretică 
deschisă. Sunt discutate aspecte ale ei, cum sunt: relaţia dintre concepţia 
«internalistă» (existenţa produce o diferenţă obiectelor cărora le este atri- 
buită) şi cea «externalistă» (existenţa nu creează nici o diferenţă obiecte- 
lor); relaţia dintre abordarea «de ordinul întâi» (M. Munitz, B. Miller) si cea 
«de ordinul doi» (Frege, Russell); sensul «predicatului real» (E. Bencivenga?') 
şi al «predicatului relevant» în raport cu existenţa (J. M. Dunn™); semnificaţia 
abordării logice a existenţei şi a criteriului ontologic pentru anumite concepţii 
ontologice tradiţionale. În legătură cu ultimul aspect este interesant de 
semnalat faptul că, deşi Quine avertiza continuu că nu se poate acorda 
criteriului său decât o «utilizare polemică limitată» (deoarece el se aplică 
numai discursului în forma cuantificationala explicită, iar pentru celelalte, 

indirect, prin traducerea lor in acest limbaj), el însuşi încerca să decidă, 
pe baza lui, anumite dispute ontologice, cum ar fi cele generate de 
nominalism şi de imaterialism. Astfel, deşi resping obiectele abstracte, în 
discursul mai putin filosofic, obişnuit, nominaliştii vorbesc într-o manieră 
care pare a contrazice convingerile lor ontologice. Nominalistul poate 
afirma că «există numere prime între 10 şi 20» sau imaterialistul că «există 
un iepure în grădină»; aplicarea criteriului său ar dizolva asemenea 
presupuse contradicții şi ar evidenția sensul corect al problemei ontologice. 
Nominalistul, argumentează Quine, va fi liber să susţină existenţa unor 
numere prime între 10 şi 20, întrucât el pretinde că are o cale satisfăcătoare 
de a interpreta această pretenţie, care să nu-i ceară să considere numerele 
ca valori ale variabilelor. El ar putea face aceasta subscriind la formulări 
de genul «11 este un număr prim sau 12 este un număr prim... sau 19 este 
un număr prim»; «în acest sens — scrie Quine — el va fi de acord cu noi 
câ există numere prime între 10 şi 20, dar în sens cuantificational el 
neapa cà ar exista in general numere sau numere prime». Cu alte cuvinte, 
nominalistul nu va aserta «(3x) (x este un număr prim)». În acelaşi sens, 
deşi în discursul colocvial imaterialistul acceptă formulări de penul celei 
de mai sus, pentru a facilita comunicarea, în forma teoretică a discursului 
el nu va admite iepurii ca valori ale variabilelor lui. Pretentia lui Quine 
ar fi deci aceea că noţiunea cuantificationalà a existenţei şi criteriul 
ontologic ar permite elucidarea, atât în ştiinţă, cât şi în filosofie, a temelor 
ontologice importante. 

Acestei pretenţii i s-a răspuns că, de fapt, forma cuantificationala nu 
redă corect natura şi intenţia atitudinii filosofilor care resping, obiectele 
abstracte sau neapă existenţa obiectelor independente de conştiinţa noastră. 
Nominalistul, consideră R. Schwartz, nu este corect portretizat de Quine; 
el este mai degrabă un reductionist care identifică numerele cu anumite 
obiecte materiale («bits of matter»), fiind dispus, ca unnare, să accepte 
«(3x) (x este un număr prim între 10 şi 20)»; la fel, si imaterialistul poate 
accepta o expresie cuantificaţională corespunzătoare, dar ontologia 
subiacentă este cea pe care teoria lui filosofică o impune, şi nu forma logică 
a propoziţiilor, şi anume «(4x) (x este un iepure)» însemnând, pentru el, că 
iepurii sunt anumite clase de calităţi senzoriale sau idei în mintea lui 
Dumnezeu.5* Morala acestor consideraţii este, după Schwartz (reluând ideile 
lui I. Shefler şi N. Chomsky), următoarea: teoriile în întregul lor decid 
asupra angajărilor ontologice, şi nu doar forma logică a enunturilor de 

existenţă. Nu avem vreun temei să acuzăm pe un nominalist care admite 
cuantificarea asupra numerelor că ar accepta o ontologie abstractă câtă vreme 
«teoria lui nu implică, în plus fata de enunturile asupra numerelor, pretenţia 
ca numerele sunt abstracte; o asertiune, desigur, pe care el n-ar dori s-o 
facă. Similar, nu avem vreun temei să acuzăm pe imaterialist de o ontologie 
materialistă din cauza dispozitiei lui de a cuantifica asupra iepurilor. Ultima 
angajare va apărea numai dacă teoria lui spune în mod expres că iepurii 
sunt independenţi de minte, o asertiune pe care un imaterialist angajat nu o 
va face».?? Criteriul ontologic — consideră Schwartz — nu depăşeşte nivelul 
interogatiei «ce, în general, se zice că există», pentru a accede la nivelul 
interogatiei «ce există într-o anume modalitate». Acest ultim nivel este 
propriu teoriilor substanţiale. Astfel, platonistul nu-i reproşează 
nominalistului cà el acceptă «(2x) (x este un obiect fizic)», ci că el asertează 
că natura ontologică a numerelor este aceea a obiectelor fizice, că numerele 
ar fi fizice. «Astfel, disputele ontologice majore se poate vedea că nu se 
centrează asupra enunturilor existenţiale pentru care criteriul este pus în 
joc, ci mai degrabă asupra acelor tipuri de asertiuni generale şi a altor 
pretenţii asupra modului în care există lucrurile. În măsura în care acesta 
este cazul, putem accepta poziţia lui Scheftler şi Chomsky şi să vedem 
tema transformându-se în «conceptul asumpţiei ontologice ... absorbit de 
adevărul probabil al tuturor propozitiilor teoriei».» [ar această transfor- 
mare de perspectivă n-ar fi atât de dramatică în raport cu ideile ulterioare 
ale lui Quine, deoarece, cum observă R. Schwartz, Quine însuşi susţinea în 
Ontological Relativity că «nu are sens să spunem ce sunt obiectele unei 
teorii, fără a spune cum să interpretăm sau să reinterpretăm această teorie 
în altă teorie».“ 

Această ultimă observaţie ne aduce în apropierea unui alt gen de critici 
la adresa explicatiei logice a existenţei şi a criteriului angajării ontologice, 
critici venind din partea filosofiei ştiinţei. Aşa cum am văzut, criteriul lui 
Quine se aplică direct teoriilor formulate în mod explicit în logica de ordinul 
întâi, formalizate standard. Aceasta constituie şi cerința formală a modelului 
empirist-logic al teoriilor. Problema care se pune este dacă această modalitate 
de reconstrucţie logică a teoriilor este adecvată tuturor tipurilor de teoretizare 
Ştiinţifică sau ea privilegiază un singur tip al carui format logic îl genera- 
lizează. Modelul standard concepe teoriile ca sisteme de propoziţii închise 
faţă de relaţia de consecinţă logică, urmând în această privinţă modelul 
matematicii lui Hilbert. Există însă reconstructii alternative ale teoriilor 

care le concep ca entităţi conceptuale de un cu totul alt gen decât sistemele 
propozitionale, acestea din urmă fiind «derivate» în raport cu modelele 
structurale sau cu sistemele reprezentationale (R. Harré). Modelul structuralist 
(J. D. Sneed, W. Stegmiiller ş.a.) considerateoriaesentialmente ca o mulţime 
de modele (definite set-teoretic), prin care se determina structural tipurile 
de ingredienti fundamentali ai teoriei (legile fundamentale, constrangerile 
generale etc.), plus o mulţime deschisă de aplicaţii intenţionate. În principiu, 
teoriile, nu sunt entităţi lingvistice, propozitionale. Acestea apar doar în 
formularea (într-o manieră globală, holistă) a ipotezei empirice asociate 
unei teorii structurale. Pentru o asemenea viziune epistemologică asupra 
teoriilor, proiectul ontologic al unei teorii nu-l mai defineşte forma logică 
a propoziţiilor existenţiale, ci modelele ei potentiale, care stabilesc (tot 
structural) clasa de entităţi fizice ce pot reprezenta candidaţi pentru 
satisfacerea nucleului teoriei, legile ei fundamentale. Proiectul ontologic al 
unei teorii astfel reconstruite (angajarea ei ontologică de bază) îl formează 
un ansamblu de potentialitati mai degrabă decât totalitatea virtuală a unor 
entităţi elementare ce pot constitui valori ale unor variabile cuantificate. 
În aceeaşi ordine de idei, concepţia cuantificationalà a existenţei este 
formulată în termeni generali (probabil pentru a apăra univocitatea 
«existentei»), nediferentiati după tipurile de teorii existente în cunoaşterea 
ştiinţifică. În tipologia teoretizării prezentată în primul volum al acestei 
cărţi s-au propus mai multe tipuri de teorii, cărora le corespund moduri de 
structurare logică şi de relaţii cu realitatea şi existenţa diferite, respectiv 
condiţii metateoretice şi standarde de raționalitate distincte. Ca urmare, 
problema ontologică (diferențiată à la Quine în proiectul ontologic şi 
criteriologia deciziei ontice) se reformulează de fiecare dată corespunzător 
stilului teoretizării. Într-o manieră asemănătoare, dar mai putin diferenţială, 
R. Harr€ propunea să distingem variante ale metodologiei asertării realităţii 
ce corespund conceptelor teoretice după tipurile mari ale teoretizării, 
construite în lucrarea sa, Varieties of Realism, în mod esenţial după natura 
relaţiei lor cu experienţa: teorii ale experienţei determinate («actuale»), 
teorii ale experienţei posibile şi teorit «dincolo de orice experienţă». Daca 
pentru primul gen de construcţie ar fi relevantă angajarea ontologică marcată 
de cuantificatorul existenţial, pentru al doilea gen s-ar cere mai degrabă o 
formă-R amsey a acestuia, adică un gen de angajare a teoriei fata de obiectele 
experienţei posibile văzute structural; teoria e angajată faţă de pattemuri, 
de structuri de posibilitate, nu faţă de clase de entităţi determinabile prin 

criteriile empirice ale teoriilor de tipul anterior. Între propunerea lui Harré 
şi reconstrucţia lui Sneed există o anume asemănare, semnalată de Harré 
însuşi, în privinţa modului în care se construieşte viza de realitate primară 
a unei construcţii teoretice structurale. Interesant de semnalat, la acest nivel 
sau tip de teoretizare s-ar putea reveni la concepţia predicationala asupra 
existenţei, pomind de la o sugestie a lui Scheibe asupra generalizării 
predicatiei pentru viziunea structuralistă asupra teoriilor."* 

Criticile de acest gen (venind din filosofia ştiinţei) întâlnesc într-un 
punct o serie de rezerve formulate din direcţia «logicii existenţei»: denuntarea 
unui standard sau formă universală a teoriilor, respectiv, a logicii; cu alte 
cuvinte, acceptarea polimorfismului şi pluralismului teoriilor (inclusiv ale 
teoriilor logice). Preferarea logicii de ordinul întâi şi transformarea ei în 
«canon al rationalitatii» şi, ca urmare, şi in standard pentru judecarea 
ontologiei ştiinţei se justifică prin concordanța ei cu anumite supozitii ale 
viziunii metafizice asupra lumii şi a experienţei ei în sistemele noastre 
teoretice. Ea este insuficientă pentru reconstrucţia ştiinţei exacte (nu permite 
~ aşa cum arâta Hintikka — caracterizarea unor concepte cruciale ale 
matematicii: inducția matematică, ordinea, finitudinea, cardinalitatea etc., 
sau, cum argumenta H. Putnam, definirea conceptelor metateoretice ale 
logicii însăşi) şi pentru analiza logică a semnificației ontologice a teoretizării 
ştiinţifice în totalitatea variantelor ei. Va fi necesar, pentru realizarea acestor 
obiective ale «logicii aplicate», să se pomească de la o altă «teorie nucleară», 
a logicii, logica generală sau teoria abstractă a modelelor, şi să se investigheze 
de la acest ultim nivel de abstracţie propus de logica actuală structurile şi 
mecanismele organizării relaţiilor cu existenţa ale tipurilor de construcţie 
teoretică din ştiinţa efectivă. O asemenea perspectivă a fost cea pe baza 
căreia am formulat modelul structural-generativ al ontologiei. 

În fine, o serie de critici sau rezerve cu privire la semnificaţia analizei 
logice a conceptului de existenţă în forma explicatiei cuantificationale (sau 
chiar şi a alternativei ei, explicaţia predicativă) vine din partea filosofiei 
generale sau a ontologiilor de tip metafizic. Unele dintre aceste critici vizează 
«conceptul de ordinul întâi al existenţei» din perspectiva unor ontologii stilistic 
diferite, a căror intenţie este explicarea «naturii» existenţei, nu specificarea 
formală a propozitiilor existenţiale. Asttel, W. Kneale, în această perspectivă, 
scria: «Cuvântul «existenţă» nu este un simbol pentru ceva care ar putea fi un 
constituent sau un component al unei propoziţii simple»*”. Sau D. C. Williams 
sublinia: «Motivul pentru care Existenţa trebuie să fie vidă, diafană, goală, 

neutrală, cu un termen general, nil, rezidă în contrastul ei definitoriu cu 
Esenţa... Nu mai rămâne nici o natură pentru Existenta». În aceeaşi manieră 
formula lucrurile si J.M.R. McTaggart: «Dacă ne oprim la existenţă şi refuzăm 
să mergem mai departe, existentul este un gol perfect şi absolut, iar a spune 
că numai aceasta există este echivalent cu a spune că nimic nu existà»*'. Ca şi 
J. Owens, aceşti metafizicienii nu văd un sens al analizei logice a existenţei, 
pentru că în această perspectivă abstractă rămânem doar cu un concept vid al 
existenţei — idee ce aminteşte de critica lui Hegel sau a lui Heidegger la 
adresa conceptului abstractiv, «generic», al fiinţei. 

Mult mai pertinente, în acest context, par a fi criticile la adresa analizei 
cuantificationale a existenţei formulate de adepţii filosofiei analitice, care 
nu reproşează lipsa de adâncime metafizică a acestei perspective, ci chiar 
condiţiile ei de adecvare ca explicaţie conceptuală. În studiul său clasic 
asupra angajării ontologice, A. Church”? deschidea această perspectivă punând 
problema adecvării — conform teoriei analitice a explicatiei conceptuale — 
a analizei cuantificationale a existenţei. În aceeaşi direcţie, A. Orenstein 
sublinia dificultăţile adecvarii explicatiei quinneene a existenţei în termenii 
cuantificarii; în primul rând, scrie acest autor, «nu suntem capabili să 
formulăm condiţia adecvării materiale pentru «există» atât de exact cum s- 
a facut în cazul perechii ordonate. După cum însuşi Quine recunoaşte, 
perechea ordonată nu este în această privinţă un analysandum tipic. Explicaţia 
lui Wiener nu este o paradigmă în sensul de a fi perfect tipică, ci mai 
deprabă în sensul de a fi ideală. Ne putem îndoi, din această cauză, dacă ea 
este in general o paradigma.»® Quine indica în analiza perechii ordonate 
«paradigma filosofică» a acelei proceduri intelectuale a filosofiei numită 
«analiza» sau «explicaţia». În varianta propusă de Norbert Wiener în 1917, 
perechea ordonată < x, y > este identificată cu clasa ( (x), (y, A}}, având 
ca membri: (a) clasa (x), al cărui singur membru este x, si (b) clasa (z, 
A), ai cărei singuri membri sunt y şi clasa vidă. «Această construcţie — 
scrie Quine — este paradigmatica pentru ceea ce noi, în modul cel mai 
tipic, intentionàm atunci cand într-un spirit filosofic oferim o «analiza» 
sau o «explicaţie» a unei anumite «idei» sau expresii până acum inadecvat 
formulate.» Quine consideră că explicaţia conceptuală nu «pretinde 
sinonimia» între expresiile explicandum-ului şi ale explicatum-ului. Mai 
mult, «noi nu pretindem să facem clar şi explicit ceea ce cei care folosesc 
expresia neclară au inconştient în minte tot timpul. Noi nu expunem sensuri 
ascunse, cum ar sugera cuvintele «analiză» şi «explicaţie»; noi umplem 

golurile. Ne fixăm asupra unor funcţii particulare ale expresiei neclare care 
o fac demnă de cercetare şi apoi construim un substltut, clar şi formulat în 
termeni cunoscuţi, care îndeplineşte aceste funcţii. Dincolo de acele condiţii 
de acord parţial, dictate de interesele sau scopurile noastre, oricare alte 
trăsături ale explicans-ului sunt trecute la rubrica «don't cares». În aceasta 
rubrică suntem liberi să admitem explicans-ului orice conotaţii noi- niciodată 
asociate până acum cu explicandum-ul»™. Formulată în termeni pragmatici 
funcționali, pentru a depăşi «paradoxul analizei» generat de cerința mai 
strictă a sinonimiei, teoria analizei conceptuale a lui Quine, aplicată propriei 
lui explicaţii a existenţei, nu o «imunizează» complet pe acesta din urmă în 
fata criticilor privind adecvarea ei materială, formală şi metodologică. În 
aceste sensuri adecvarea vizează însăşi corelarea lui «există» cu «(4x)». Ea 
nu poate fi determinată fără intervenţia unor motive metafizice subiacente, 
aceleaşi asumptii care transformă logica de ordinul întâi cu explicaţia ei a 
existenţei într-o grilă interpretativă generală, conducând la «stigmatizarea 
ontologică» a logicilor de ordin superior, a teoriei sensului şi a logicii 
modale, pe motivul dificultăţilor generate de cuantificare în aceste contexte. 
Cum scrie Orenstein, prin «legarea logicului cu ontologicul-metafizicul, 
prejudecățile noastre metafizice oferă criterii pentru a lua decizii pur 
logice»*. Quine recunostea încă în «On What There Is» cà formula semantică 
«A fi înseamnă a fi valoare a unei variabile» serveşte pentru «testarea 
conformităţii unei remarci sau doctrine date cu un standard ontologic 
anterior». N-ar fi mai firesc, se întreabă acest autor, să inversăm datele 
problemei, să orientăm discutarea problemelor existenţei în termeni 
metafizici proprii, altfel spus, spre o metafizică fără logicà?»*" Cu aceasta 
însă ne-am îndepărta total de calea analitică în ontologie. 

Mergând însă mai departe pe drumul lui Quine în ontologie, următorul 
moment al programului său vizează trecerea de la proiectul ontologic abstract 
(respectiv de la «criteriul de angajare ontologică») la metodologia «deciziei 
ontice». Cu alte cuvinte, trecerea de la «ce spune o teorie că există» la ce 
anume există în sens propriu, la tipurile de entităţi admisibile în cadrul 
teoriei-limbaj astfel «repimentată» şi la statutul general al «entităţilor» acestei 
ontologii. La întrebarea ce obiecte trebuie să recunoaştem pentru universul 
de valori ale variabilelor, răspunsul va depinde de testele şi criteriile propuse, 
în primul rând de criteriul identităţii. Sloganul lui Quine, «nici o entitate 
fără identitate», corespunde aplicării criteriului individuarii în determinarea 
a ceea ce există, în acceptarea unor presupuse entităţi ca obiecte veritabile 

ale teoriei. La aceasta proba logica directa vor rezista cu brio obiectele 
fizice în sens obişnuit (al căror criteriu de individuatie este indiscutabil şi 
conduce la discriminarea necesară a existenţei lor separabile), figurile 
geometrice (definite ca identice prin congruentà), clasele, individuate prin 
egalitatea reciproca a membrilor. Restul «entitatilor» postulate in discursul 
teoretic nu trec la această examinare logică directă (criteriul identităţii, 
definit însă prin constrângeri operaţionale de verificabilitate empirică), 
rămânând să fie judecate în alt regim de funcţionare, după criteriile 
metodologice generale în ştiinţă: valoarea explicativă a fragmentelor 
teoretice în care apar, simplicitatea şi economia metodologica, care pot fi 
însumate în cerința globala a «indispensabilitatii teoretice». 

Partea «negativa» a ontologiei lui Quine constă în evidenţierea 
caracterului «dubios» al unor pretinse «obiecte», aduse cu extinderile logicii 
dincolo de marginile teoriei ei de bază. Sunt discutabile asemenea entităţi, ce 
sunt calificate ca «obiecte concrete posibile», «posibili neactualizati», care 
rezistă cu greu probei individuatiei până la identitate. «Ce sens poate avea să 
vorbim de entităţi despre care nu se poate spune în mod determinant că sunt 
identice cu sine şi distincte de altele?» era întrebarea-test a studiului ontologic 
clasic al lui Quine. Tot acolo, el răspundea pentru asemenea pretinse «entităţi 
posibile» că n-au un statut acceptabil, ele nu trec un asemenea test, iar valoarea 
lor explicativă este iluzorie; de ele, printr-o analiză corespunzătoare, ne putem 
dispensa în ontologia noastră; astfel putem «absorbi» discursul realist asupra 
entităţilor posibile într-o parafrază lingvistică în care acestea sunt eliminate, 
transformând modalitatea asupra întregii propoziţii, «impunând cuvântul 
«posibil» asupra unor propoziţii ca întregi»; de exemplu, o propoziţie asupra 
unor «biserici posibile» poate fi parafrazată într-o propoziţie asupra bisericilor, 
guvernată, ca întreg, de operatorul modal al posibilităţii: «e posibil să existe 
biserici»**; în felul acesta «obiectele posibile» se dovedesc «surogate de 
obiecte», discursul despre ele unmând in mod natural a fi parafrazat în idiomul 
«atitudinilor propozitionale», dar, aşa cum va afirma Quine, un asemenea 
idiom nu este necesar in tentativele noastre de a formula legile fundamentale 
din anumite ramuri ale stiintei. (De notat, si aici, corespondenta intre conceptia 
lui Quine asupra statutului modalitatilor cu ideile lui Kant asupra semnificației 
«categoriilor modalitatii».) Noţiunile modale, printre care îndeosebi aceea 
de «obiecte posibile», au fost «încurajate», printre altele, de «pattemul de 
gândire centrat-pe-obiect» (the object-directed pattern of our thinking), care 
tindea să acorde fiecărei propoziţii o viză existenţială (to see every sentence 

as «about» certain objects), să considere enunturile prin analogie cu numele 
şi să stipuleze obiecte pentru ele. Remediul la această «sursă lingvistico- 
filosofică» a recursului direct la entităţi doar posibile îl reprezintă, ca de 
obicei, «regularizarea» adusă de reformularea canonică a termenilor singulari 
într-un discurs logic regimentat. 

La proba individuatiei nu rezistă nici alte genuri de entităţi, cum sunt 
atributele, propoziţiile sau faptele. Stipularea (the positing) atributelor nu 
este «acompaniată — scrie Quine — de nici o indicație asupra circumstanțelor 
în care atributele pot fi considerate a fi identice sau diferite»“. Or, aceasta 
i se pare lui Quine a fi o condiţie sine qua non a utilizării limbajului în 
relaţia lui cu obiectele ce sunt introduse prin stipulări. Simpla asemănare a 
formei gramaticale nu indreptateste neglijarea criteriului identităţii. Lipsa 
unor concepte proprii de identitate pentru atribute a fost resimţită ca o 
sarcină stringentă de unii filosofi, care au încercat un principiu special de 
identificare a atributelor («relaxând» preceptul «no entity without identity»). 
Pentru Camap, el are următoarea formă: două enunturi asupra lui x acordă 
acelaşi atribut lui x dacă şi numai dacă cele două enunturi sunt asemenea în 
privinţa valorii de adevăr pentru fiecare alegere a lui x şi sunt astfel în mod 
necesar şi analitic, în virtutea identităţii sensului.” O asemenea propunere 
nu poate fi acceptată de Quine, date fiind criticile lui repetate la adresa 
teoriei sensului şi a conceptelor semantice de sinonimie şi analiticitate; ea 
poate doar «degrada» ontologia atributelor, indepartand-o de calea 
extensională a ştiinţelor matematicii. 

Analize asemănătoare îl conduc pe Quine să considere propoziţiile, 
«obiectele atitudinilor propozitionale» (a dori, crede etc.), drept semientitati 
fără identități, admise de limbajul comun, dar eliminabile din ştiinţă şi din 
utilizarea filosofică reflexivă a conceptelor. Acceptarea unor asemenea 
semientitati cum sunt propoziţiile ne indică, după Quine, faptul cà schema 
conceptuală individuativă centrată pe obiecte nu mai pare a funcţiona 
normal. Alternativa ar fi, după Quine, trecerea la un «pattern radical nou», 
care să depăşească faza individuativă, fie printr-o acţiune filosofică 
intenţionată, fie printr-o evoluţie lentă, nedirijată conştient. 

În categoria entia non grata intră, după Quine, din aceeaşi cauză a 
dificultăţilor identificării, şi fuptele. Unul din motivele pentru care faptele 
erau considerate entităţi cu statut deplin era principiul truth-maker: «faptele 
sunt acelea care fac adevărate enunturile»". Ele sunt invocate pentru a 
diferenţia între semnificaţia (şi adevărul) unor enunturi de genul «Fifth 

Avenue are 6 mile lungime» si «Fifth Avenue are o largime de 100 de 
picioare». Ele s-ar referi la fapte diferite, dacă le presupunem adevărate. 
Singura entitate despre care e vorba însă în enunturile de mai sus este Fifth 
Avenue. Stipularea faptelor nu e necesară pentru a rezolva problema 
adevărului enunturilor, iar alte roluri ce le-au fost atribuite pot fi «dizolvate» 
prin paratrazări corespunzătoare ale expresiilor ce contin termenii «fapt», 
«acest fapt» etc. 

Consideraţii aparte rezervă Quine unor categorii de «entităţi» desemnate 
de termenii teoretici din ştiinţă: infinitezimalii, în matematică, obiectele 
ideale, în fizică. Acestea nu pun probleme dificile ontologiei standard, 
întrucât există un mod clar de a se înţelege semnificaţia lor teoretică şi 
pragmatică: ele pot fi eliminate prin procedeul weierstrassian al limitelor; 
iar pe de altă parte, deşi «legile elementare ale fizicii sunt de regulă formulate 
în termenii acestor obiecte ideale, aşa cum odată calculul diferenţial era 
formulat în termenii infinitezimalilor», invocarea în ştiinţă a obiectelor 
ideale — observa Quine — «se face prin conditionali astfel: (x) (dacă x este 
un punct material atunci ...). Nonexistenta obiectelor ideale, ca urmare, nu 
falsificà mecanica; ea lasă asemenea enunturi adevărate în gol, în lipsa 
contrainstantelor»’*. Această perspectivă interpretativă nu rezolvă însă de 
la sine următoarea dificultate: «Dacă potrivit legilor fizice nu există 
asemenea obiecte şi deci conform legilor fizicii toţi conditionalii universali 
care se referă la ele sunt trivial adevăraţi, cum se face atunci cà unii dintre 
aceşti conditionali, mai degrabă decât alţii, încă mai dezvăluie în mod evident 
teorii fizice utile?»” În încercarea sa de a explica statutul obiectelor ideale, 
Quine împrumută terminologia criticii literare, filosofiei religiei sau psiha- 
nalizei, considerând, în sensul acestor domenii, asemenea obiecte ca 
«simbolice», ca mituri deliberate, utile pentru frumuseţea şi modul în care 
portretizează anumite aspecte ale naturii, deşi, literal, ele falsifică natura în 
alte privinţe. Ele sunt utile şi pentru simplificările pe care le aduc calculului. 
Caracterul simbolic al acestor «mituri-limită» ale ştiinţei înseamnă 
capacitatea lor de a indica direcţia unui progres în cunoaştere, de a indica 
un adevăr ulterior. 

Decizia ontică, răspunsul la întrebarea ce există realmente nu aparţine 
semanticii, ci, într-o perspectivă naturalistă, ştiinţei naturii: «Orice lucru 
(everything) căruia îi concedem existenţa este o punere (posit) din punctul 
de vedere al unei descrieri a procesului de construcţie a teoriei şi simultan 
real din punctul de vedere al unei descrieri a teoriei care a fost construită 

..., deoarece noi nu putem face ceva mai bun decât să împărtăşim punctul 
de vedere al uneia dintre teorii, cea mai bună pe care o putem examina la 
acel moment»'î. Naturalismul ne cere să tratăm problemele ontologice în 
aceeaşi manieră în care procedează ştiinţa cu obiectele ei. Aceeaşi perspectivă 
naturalistă subîntinde şi argumentul indispensabilităţii, prin care anumite 
entităţi la care se referă variabilele cuantificate ale matematicii clasice — indispen- 
sabile pentru formularea legilor şi teoriilor fizice — trebuie să fie admise în 
calitatea lor de stipulări. Statutul de stipulări, puneri, nu poate fi depăşit, 
întrucât orice teorie, cum vom vedea, chiar o teorie generală (sistemul 
lumii), nu poate depăşi — după Quine — subdeterminarea în raport cu 
totalitatea datelor experienţei. 

Rezumatul ideilor de până acum privind statutul problemei ontologice 
este conţinut cel mai exemplar în acelaşi studiu clasic «On What There Is»: 
«Eu am propus un standard explicit, prin care să decidem care sunt angajările 
ontologice ale unei teorii. Dar problema ce ontologie să adoptăm efectiv 
rămâne încă deschisă, sfatul evident este toleranța şi spiritul experimental». 
În acelaşi ton, în Word and Object, Quine scrie: «Cum anume este realitatea 
este treaba oamenilor de ştiinţă, în cel mai larg sens..., şi ce există, ce este 
real, este o parte a acestei probleme. Problema cum cunoaştem noi ce există 
este pur şi simplu o parte a problemei ... temeiurilor (evidence) adevărurilor 
asupra lumii. Ultimul arbitru este aşa-numita metodă ştiinţifică, oricât ar fi 
ea de amorfă»* Admisibilitatea unor entităţi în cadrul ştiinţei se judecă 
prin adecvarea empirică şi adevărul teoriilor celor mai articulate ale ştiinţei 
naturii, adecvare judecată după principiile metodei ştiinţifice, definită de 
Quine, la rândul ei, după canoanele idealului ipotetico-deductiv. 

În dezvoltarea programului filosofic al lui Quine locul cel mai 
semnificativ îl deţin tezele lui, extrem de comentate în literatura analitică, 
oferind agenda de probleme şi teme de exegeză cea mai prestigioasă din 
filosofia anglo-saxonă. Este vorba de o serie de principii, sustineri sau 
«miniteorii» care se constituie într-o reţea determinată, cu importante 
conexiuni inteme, prin care se solidarizează de fapt arhitectonica întregii 
filosofii a lui Quine. Într-un fel, tezele filosofiei lui Quine constituie 
pandantul principiilor analiticii intelectului a lui Kant, după cum teoria 
cuantificării are o funcţie asemănătoare sistemului categoriilor. Într-o ordine 
argumentativà si a construcţiei metodice, acestea aparţin filosofiei limbajului 
(teza indeterminării traducerii radicale şi a inscrutabilitàtii, insondabilitatii 
referintei), filosofiei ştiinţei (echivalenta empirică a teoriilor şi subdeter- 

minarea empirica a teoriilor) si ontologiei sau metafizicii (relativitatea 
ontologiei si ideea rolului schemelor conceptuale ca reper al ontologiei). 
Aceste teze ar putea fi elaborate teoretic la două niveluri, unul general 
filosofic şi altul de cercetare fundationala; la Quine, ele rămân, prin natura 
argumentelor, la primul nivel; chiar cele care tin direct de filosofia ştiinţei, 
în ciuda «naturalismului» adoptat metodologic de Quine, ele se transformă 
mai degrabă în sustineri sau ipoteze ale unei epistemologii generale, 
nedezvoltându-se local, contextualizat, pe planul «filosofiei aplicate a 
ştiinţei». În fiecare dintre perechile de teze, primele sunt cele de «trecere», 
au o pretenţie mai slabă, dar pe ele se bazează companioanele lor, care 
devin corolare logice ale celor dintâi. În mod curios, în fiecare caz, cele 
care au ocupat prim-planul investigaţiilor analitice şi au provocat cele mai 
numeroase controverse sunt tezele de trecere, introductive. Ele par cele 
mai problematice şi, odată acceptată justificarea lor, tezele «tari» decurg 
oarecum natural. 

Desi primele două tipuri de teze nu aparțin in mod nemijlocit ontologiei, 
sau nu vizează probleme ontologice, ele sunt importante în argumentarea 
completă a poziţiei ontologice a lui Quine; de altfel, ele reprezintă momentele 
obligatorii din constituirea ontologiei analitice. Acest traseu argumentativ-cons- 
tructiv: filosofia limbajului — filosofia ştiinţei — ontologie (metafizică), care 
a marcat esenţial profilul metodologic al filosofiei analitice a existenţei 
(vezi şi P. F. Strawson”, M. Dummett”*) a fost pentru prima oară determinat 
explicit şi urmat consecvent în studiul clasic al filosofiei analitice contem- 
porane, «Două dogme ale empirismului». De aceea, deşi succint, va trebui 
să ne referim şi la tezele lui Quine privind traducerea radicală, referinţa, 
echivalenta şi subdeterminarea empirică a teoriilor. Introducerea lor ca 
preambul al teoriei ontologice a lui Quine justifică transformarea 
empirist-naturalistă a problematicii kantiene şi a demersului lui trans- 
cendental în metafizică. Dacă Immanuel Kant era preocupat de propoziţiile 
universale asupra obiectelor, pe Quine îl vor interesa enunturile de existenţă. 
Pentru Kant întrebarea fundamentală a metafizicii generale era «Cum sunt 
posibile judecatile sintetice a priori»; ea orienta o cercetare a condiţiilor de 
posibilitate ale experienţei, care vor fi (printr-o teoremă generală de 
invarianță) şi condiţii ale posibilităţii obiectelor experienţei — aşa cum 
afirmă teorema fundamentală a Criticii Raţiunii Pure. În cazul lui Kant, 
matricea categoriilor, prin care se determinau asemenea condiţii ale 
posibilităţii în genere a experienţei, se extindea determinativ şi asupra 

obiectivitátii cunoaşterii de experienţă, asupra obiectualitatii obiectelor 
experienţei — cum afirma Heidegger. Ea definea nucleul generator, 
constructiv şi regulativ al întregii teorii a Criticii. La Quine, demersurile 
argumentative analitice vor fi subsumate noii teorii a categoriilor, logica 
de ordinul întâi, teoria nucleară a filosofiei sale, care oferă — aşa cum am 
văzut — proiectul ontologic şi criteriile metodologice fundamentale ale 
programului său ontologic. 

Cercetarea empirică a limbajului în relaţia lui cu experienţa sub «con- 
trolul» logicii cuantificării l-a condus pe Quine la teza indeterminării tra- 
ducerii radicale. Expunerea argumentativă a acestei teze constituie o piesă 
de excelenţă a filosofiei analitice, căreia, după o informaţie a lui H. Putnam, 
în anii '60-'70 i se consacrau numeroase teze de licenţă sau doctorat în 
departamentele de filosofie americane. Ca semnificaţie generală, H. Putnam, 
compara această teză a filosofiei lui Quine cu argumentul transcendental al 
lui Kant. 

Problema lui Quine vizează posibilitatea traducerii, pe cale empirică, 
între două limbi naturale absolut separate la nivel gramatical sau de vocabular. 
Când un lingvist întâlneşte o limbă fără nici o asemănare cu a sa, el va învăţa 
această limbă observând comportamentul lingvistic al vorbitorilor acelei limbi 
în cazul unor stimulări senzoriale. Cum va traduce el expresiile acelei limbi 
în propriul său idiom? El va trebui să alcătuiască un manual de traducere 
pentru o asemenea traducere radicală. Nu se va mulţumi cu un dicţionar «de 
avion», ce traduce propoziţii întregi, ci e nevoie de o traducere care să rezolve 
problema infinitatii potentiale a mulţimii propoziţiilor limbajului. Manualul 
de traducere va trebui să fie o construcţie de gen recursiv; el va trebui să se 
conformeze «metodei ipotezei analitice» sau a «ipotezei traducerii», prin 
care Quine înţelege o funcţie recursivă ce satisface următoarele condiţii: 
proiectează mulţimea propozitiilor lui L, (limbajul de tradus) în mulţimea 
propozitiilor lui L,, (limbajul-tintà), astfel încât au loc următoarele: (i) dacă 
p este o propoziţie de observaţie cu un stimul-sens determinat, atunci f(p) 
este o propoziţie de observaţie a lui L, stimul-sinonimă cu p (are acelaşi 
sens-stimul); (1i) f «comutà» cu operatorii funcţiilor de adevăr, de exemplu: 
(a) f(non-p) = non-f(p); (b) f(p - q) = f(p) - f(q) etc.; (iii) daca p este stimul- 
analitică sau stimul-contradictorie, acelaşi lucru se întâmplă şi cu f(p); (iv) 
dacă lingvistul a învăţat acest limbaj străin, condiţia (i) poate fi extinsă la 
toate propoziţiile particulare (occassion sentences). Altfel spus, ipoteza analitică 
cere să se poată traduce pe baza comportamentului verbal determinat de 

stimulari senzoriale (astfel se decripteaza sensul expresiilor de mai sus, de 
genul: «stimul-sens») propozitiile de observatie, functiile de adevar, se pot 
recunoaste propozitiile stimul-analitice. 

Teza indeterminării traducerii radicale susţine existenţa unor sisteme 
rivale de ipoteze analitice compatibile cu totalitatea comportamentelor 
lingvistice, cu totalitatea dispoziţiilor pentru comportament lingvistic şi 
care specifică traduceri reciproc incompatibile ale unui număr indefinit de 
propoziţii ce sunt susceptibile de controlul independent. Cu alte cuvinte, 
existenţa unor asemenea alternative indecidabile face imposibilă ideea 
unicităţii traducerii. Condiţiile (i) — (iv) asigură controlul empiric al 
traducerii. Tot ce le depăşeşte se sustrage acestui control. Statutul tezei 
imposibilității traducerii radicale nu este al unei aserţiuni demonstrabile, ci 
este o ipoteză empirică pe care Quine o face plauzibilă prin numeroase 
observaţii, explicaţii şi exemple. Cel mai celebru exemplu se referă la un 
iepure care, arătat unei persoane ce vorbeşte limba necunoscută L,, este 
«numit» Gavagai; prin ostensiune (acoperindu-i unele parti, de exemplu) 
nu putem determina cum în L, se descompune spatio-temporal acest 
Gavagai. Acest «experiment ostensiv», fara a apela la aparatul individuativ 
al lui L, («acesta», «acelaşi cu ...», «e deosebit de ...»), pe care însă am 
presupune că deja l-am tradus, nu permite identificarea sau individuarea 
obiectului. Pentru a decide între alternative (dacă Gavagai desemnează 
iepurele ca întreg, părţi ale lui sau calitatea generică de a fi iepure), avem 
nevoie de întreg «aparatul de identitate şi cuantificare» (individuativ), pe 
care să-l «acomodam» pentru L. Acesta, la rândul lui, nu poate fi determinat 
pe baza aceloraşi principii ostensive. Concluzia analizei lui Quine este 
imposibilitatea selectării unei unice ipoteze analitice care să întemeieze 
traducerea radicală: ca urmare, ideea că «unicitatea traducerii e absurdà»?". 
Care ar fi consecinţa prima facie a acestor analize nu este lucrul cel mai 
important; indeterminarea este mult mai radicală, ea indică relativitatea 
generală a sensului la o anumită ipoteză analitică; analogul ei este 
«indefinibilitatea adevărului în raport cu metoda ştiinţifică»*, deşi aceasta 
comparaţie nu merge prea departe, deoarece, în cazul adevărului, putem 
recurge la o teorie mai cuprinzătoare, care să ne ajute să determinăm valoarea 
de adevăr a propozitiilor unei teorii incluse în aceasta, situaţie pe care n-o 
putem întâlni pentru traducere. 

Rolul ipotezelor analitice a fost asemânat cu acela al «principiilor 
categoriale de nivel înalt» ale lui Kant în constituirea «structurii centrale a 

experienţei» (mai bine zis, cu acela al categoriilor kantiene). Astfel, G. Bird! 
consideră că în Word and Object putem constata o perspectivă kantiana 
(«Kantian picture») asupra condiţiilor şi posibilităţii experienţei. Rolul 
principiilor în determinarea naturii experienţei îl vor prelua, la Quine, 
ipotezele analitice. Într-adevăr, aceste ipoteze exprimă direct constrângerile 
teoriei categoriale a lui Quine, logica cuantificàrii în reconstrucţia cunoaşterii 
limbajului pe baza datelor experienţei. Diferenţa esenţială între Quine şi 
Kant, şi aici, ca şi în privinţa altor aspecte ale teoriei lor sistematice, holiste, 
a experienţei şi cunoaşterii, ar putea fi rezumatà prin două aspecte: (a) 
Kant nu imagina o mulţime de sisteme categoriale alternative, compatibile 
cu experienţa; sistemele diferite de cel formulat de Kant erau «descalificate» 
prin argumentul transcendental, care dovedea necesitatea schemei categoriale 
pentru însăşi posibilitatea experientei" si, deci, unicitatea ei; această concepţie 
este incompatibilă cu aceea a lui Quine: «Credinţa lui Kant într-un cadru 
conceptual metafizic (metaphysical framework) fix şi stabil, demonstrabil 
unic pentru experienţa comună diverge fata de poziţia lui Quine şi este 
vulnerabilă la criticile acesteia»**; (b) Quine, spre deosebire de Kant, 
propune o serie de teze sau principii generale de factură esențialmente 
«negativâ», tocmai pentru a evidentia imposibilitatea determinării univoce 
prin schemele categoriale a naturii şi construcţiei obiectelor experienţei. 
Rămân, în genere, multe lucruri de explorat într-o cercetare comparativă a 
filosofiei transcendentale a lui Kant cu programul filosofic al lui Quine. 
Vom încheia în ton kantian această notă pe marginea ipotezelor analitice, 
trimițând la un studiu în care comparatia anunţată Kant-Quine este condusă 
cu multă vigoare analitică! 

Adâncind semnificaţia indeterminarii traducerii radicale (o teză mai 
«slabă», care vizează sensul (meaning) expresiilor lingvistice), Quine ajunge 
la formularea unei teze mai tari (deoarece ea vizează acum un element 
semantic mai puţin controversat, referinţa, şi nu se releră la relaţia a două 
limbi neconectate, ci la situaţia unei singure limbi în relaţia ei cu realitatea): 
teza inscrutabilitàtii (insondabilitatii) referintei: referinţa obiectivă nu este 
accesibilă observaţiei. Pe ce se bazează ea? Pe faptul devenit evident că 
aparatul de individuare necesar pentru stabilirea referintei aparţine unui 
nivel abstract al limbajului şi nu e determinat de condiţiile (i)-(iv) ale 
traducerii corecte pe temeiuri empirice. Dacă extensiunea (referinţa) 
expresiilor din limbi diferite nu poate fi obiectiv comparată, atunci, dată 
fiind situaţia aparatului individuativ în general, ea devine «comportamental 
inscrutabilă» chiar pentru propriul limbaj. 

Tezele indeterminării traducerii şi inscrutabilitaui referinţe: nu exprimă 
un scepticism, «o problemă epistemică insolubilă», ci reprezintă mai degrabă 
«un fapt metafizic»." Ele exprimă neseparabilitatea dintre semnificaţie şi 
in formaţie, limbaj şi teorie. Acestea nu sunt două «entităţi» ce ar putea fi 
despărțite, autonomizate. 

Din aceste teze am putea ajunge, direct, la teza ontologică centrală a 
lui Quine, relativitatea ontologiei: este un nonsens să vorbim despre referinţă 
în mod absolut fără a ne raporta la un cadru lingvistic sau o «schemă 
conceptuală» determinată. La această susţinere majoră a ontologiei lui Quine 
se poate accede însă şi pe altă cale, care introduce în analiză cercetările de 
tipul filosofiei ştiinţei, concentrate în alte două teze, importante: echivalenta 
empirică a sistemelor teoretice şi, respectiv, subdeterminarea empirică a 
teoriilor. Ca şi în cazul celorlalte teze, Quine nu pretinde a oferi (sau a fi 
posibile) demonstraţii; evidenţa lor se obţine mai degrubă prin analiză 
conceptuală şi examinarea unor fapte semnificative. 

Teza echivalentei empirice a teoriilor schitatà în Word and Ob ject ($ 16) 
a fost sistematic investigată în studiul «On the Equivalent Systems of the 
World» şi reluată, printre altele, în The Pursuit of Truth. Există mai multe 
formulări ale acestei teze, referitoare la teorii (sau formulări ale teoriilor) 
sau «sisteme ale lumii» (teorii totale) care susţin existenţa unor teorii 
echivulente empiric fie ca având acelaşi conţinut empiric (dar neechi valente 
conceptual), deci având aceeaşi clasă de consecinţe empirice, fie ca fiind 
în acelaşi timp adevărate sau false (formulare preferată de D. Davidson). În 
însăşi formularea tezei putem observa (la Quine şi la unii dintre adepţii 
tezei), uneori, identificarea ideii totalităţii consecinţelor empirice ale teoriei 
cu suportul ei evidential. Astfel, în Pursuit of Truth, Quine scrie: «Ideea 
este că orice observaţie va fi considerată în favoarea sau împotriva unei 
teorii, ea contează in mod egal şi pentru cealaltă. Ceea ce am de spus asupra 
teoriilor echivalente empiric se aplică indiferent la cele testabile şi la teoriile 
care sunt empiric echivalente în acest mod nu suficient de bine definit (în 
privinţa conţinutului empiric = n.n.)»**. Această identificare sau nedistingere 
a tezelor echivalenţei empirice şi a subdeterminării empirice a teoriilor a 
fost contestată, de exemplu, de L. Laudan şi de J. Leplin nu doar în privinţa 
identităţii lor, dar şi a dependenţei lor logice, a faptului că subdeterminarea 
empirică ar fi o consecinţă logică a echivalentei empirice a teoriilor. 

Întemeierea tezei echivalentei empirice se realizează, la Quine, cum 
am spus, nu prin demonstraţie logică într-un cadru (teorie formalizatà) 
formal explicit, cu excepţia schiţei unui asemenea demers din «On Empirical 

Equivalent Systems of the World» (o asemenea tentativă o întâlnim la 
J. Earman™), ci prin analiză conceptuală şi exemple semnificative. Pentru 
a justifica teza (teorema sa) «Teoriile (formulările teoriilor) pot fi logic 
incompatibile şi totuşi empiric echivalente», exemplele «familiare» invocate 
sunt: Geometria riemanniană şi Geometria euclidiană, aplicate suprafeţei 
unei sfere (al căror «conflict teoretic» se poate rezolva prin reintegrarea 
«dreptei» euclidiene în termenii «cercului mare» din vocabularul rieman- 
nian); cazul imaginat de Poincaré cu teoria spaţiului infinit şi a corpurilor 
solide care se mişcă liber, fără contractari sau întinderi, pe de o parte, şi 
concepţia spaţiului sferic finit în care aceste corpuri se contractă uniform 
pe măsură ce se îndepărtează de centru. Examinarea unor asemenea exemple 
ne arată că «ambele concepţii pot fi reconciliate cu toate observaţiile posibile; 
ele sunt empiric echivalente». Neechivalenta conceptuală (neempirică) a 
celor două teorii înseamnă imposibilitatea de a le «converti reciproc în mod 
sistematic prin reinterpretarea propoziţie-cu-propoziţie”!; ele sunt astfel logic 
incompatibile. Consecința ontologică a tezei echivalentei empirice a teoriilor 
alternative este evidentă: «Fantezia unor sisteme ale lumii irezolubil rivale 
este un experiment de gândire (thought experiment)...; teoriile rivale descriu 
una şi aceeaşi lume. Limitaţi la termenii şi instrumentele noastre umane, 
noi captăm conceptual lumea în mod diferit.»" 

Dacă nu sunt chiar identice, oricum trecerea între cele două .teze este 
neproblematică pentru Quine; «subde terminarea empirică a ştiinţei globale» 
beneficiază de aceleaşi exemple şi de acelaşi tip de «experiment în gândire». 
Sensul ei ar fi următorul: datele empirice sau de observaţie, neputând 
discrimina între teorii alternative neechivalente logic-conceptual, 
subdetermină teoria, nu pot determina univoc adevârul sau acceptabilitatea 
ei şi, ca urmare, nu pot decide asupra angajărilor ei existenţiale, asupra 
semnificaţiilor ei ontologice. «Există o paralelă evidentă între subdeter- 
minarea empirică a ştiinţei globale şi indeterminarea traducerii. În ambele 
cazuri totalitatea evidenţei posibile este insuficientă pentru a fixa sistemul 
în mod unic... Ceea ce indeterminarea traducerii ne arată este că noţiunea 
de propoziţie ca sens al enunturilor nu se poate susţine. Ceea ce ne arată 
subdeterminarea empirică a ştiinţei globale este că există cai diferite 
acceptabile de a concepe lumea»." Relativitatea schemelor conceptuale este 
consecinţa directă a sub-determinării empirice a teoriilor plobale (sistemele 
lumii). La acelaşi punct nodal al ontologiei lui Quine se va ajunge şi prin 

cercetarea ontologiei teoriilor, şi anume prin formularea tezei relativităţii 
ontologiei. 

Relativitatea ontologiei este argumentată de Quine din două direcţii 
diferite. Una porneşte de la inscrutabilitatea referintei. Daca este un nonsens 
să vorbim despre relerintà în mod absolut, fara a recurge la un «limbaj de 
fond» (background language), la fel, stabilirea ontologiei unei teorii va fi 
dublu dependentă: pe de o parte, de o asemenea teorie de fond (obiectele 
unei teorii T, pot fi determinate numai prin «scufundarea» ei într-o asemenea 
teorie mai cuprinzătoare) T,; pe de altă parte, această determinare depinde 
de o indicație de traducere a lui T, in T; o «teorie relaţională asupra a ce 
sunt obiectele unei teorii» aserteazà următoarele: «n-are sens să spunem, 
vorbind în mod absolut, ce sunt obiectele unei teorii, ci doar o anumită 
teorie a obiectelor este interpretabilà sau reinterpretabilă in alta»." Para- 
frazarea într-un vocabular anterior familiar e «soluţia» la problema referintei; 
şi la fel este şi relativitatea ontologică». «Este de aceea fără sens să spunem, 
în interiorul teoriei, care dintre diferitele modele posibile ale formei noastre 
a teoriei este modelul real sau intenţionat.» Şi mai concis formulat: 
«Ontologia este într-adevăr dublu relativă. Specificarea universului unei 
teorii are sens numai în raport cu o anumită teorie de fond şi numai în raport 
cu o anumită alegere a unui manual de traducere a unei teorii în alta».?? 

O altă direcţie de argumentare a relativităţii ontologiei speculează asupra 
semnificației ontologice a teoremei Lówenheim-Skolem. Forma «tare» a 
acestei teoreme la care face apel Quine spune că «dacă o teorie este adevărată 
şi are un univers nenumărabil, atunci orice altceva din universul teoriei, cu 
excepţia părţii numarabile este uscătură (dead wood), în sensul că acestea 
pot fi eliminate din domeniul variabilelor fără a falsifica vreo propozitie»?"; 
«această teoremă declară o reducere a tuturor teoriilor acceptabile la ontologii 
numárabile»." Această teoremă ne indica, dupa Quine, faptul că nu putem 
vorbi, din perspectiva teoriei, în mod absolut, asupra obiectelor ei, ci numai 
relativ la o teorie de fond şi la o funcţie de traducere aleasă. Examinând 
diferitele aspecte logice ale teoremei şi problema reductiei interteoretice 
(si deci ontologice) pe care aceasta ar implica-o, Quine ajunge la o concluzie 
care iluminează, cred, rădăcina cea mai profundă a întregii sale construcţii 
logico-ontologice: «Ontologia se poate spune că este intern indiferentă astfel, 
cred, chiar unei teorii care este decidabilă şi care nu are un univers finit, 
dacă e cazul ca fiecare dintre infinit de numeroasele obiecte ale teoriei să 
aibă un nume». 

Observatia lui Quine, după care în afara relaţiei cu o teorie de fond 
«atât adevărul cât şi ontologia ar putea, într-un sens devenit clar şi chiar 
tolerant, să aparţină unei metafizici transcendentale», a fost continuată de 
H. Putnam, care, generalizánd pentru ştiinţa fizică semnificaţia teoremelor 
Lówenheim-Skolem, a ajuns la formularea principiilor «realismului intem» 
şi la denuntarea discursului filosofic despre o «realitate gata-făcută», 
determinată independent de schemele conceptuale».'"! 

Concluzia citată mai sus a lui Quine privind relaţia logicii de ordinul 
întâi cu ontologia este multiplu întemeiată de analizele ulterioare ale tuturor 
tezelor sale filosofice. Astfel, V. Rantala, D. Pearce'™ arătau, pentru teza 
relativităţii ontologiei, sursa ei logică: aceeaşi logică a cuantificării ce serveşte 
drept limbaj formal pentru reconstrucţia teoriilor este cea care produce 
nedeterminarea ontologică. În acelaşi sens, tentativele de formulare exactă 
a tezei echivalentei empirice a teoriilor (J. Earman, J. Douven, L. Horsten!%) 
au condus la concluzia: echivalenta empirică a teoriilor (subdeterminarea 
şi indistingibilitatea empirică a teoriilor — în termenii lui J. Earman) se 
obţine neproblematic numai în cadrul teoriilor formalizate standard (în 
logica de ordinul întâi), dovada lor întemeindu-se esenţial pe una dintre 
proprietăţile caracterizante (conform teoremei lui Lindstrom) a acestei logici, 
compacticitatea. Dacă vom lua în considerare şi faptul că teorema lui 
Lówenheim-Skolem formulează a doua condiţie de caracterizare 
metateoretică a logicii de ordinul întâi (după aceeaşi teoremă de caracterizare 
metateoretică a lui Lindstrom), vom avea o idee mai clară a măsurii în care 
logica de ordinul întâi, teoria-cadru a programului reconstrucției lui Quine, 
determină fundamental conţinutul principalelor sale teze, al articulării 
teoretice a conceptului existenţei. Avem astfel o evidentă coerenţă interna a 
teoriei categoriilor cu teoria principiilor, cu totul asemănătoare cu aceea a 
Criticii Raţiunii Pure. Ca şi acolo, argumentarea valorii constructive (pentru 
obiectivitate) a categoriilor depăşeşte cadrul local al «deductiei categoriilor», 
desăvârşindu-se în «demonstrarea» principiilor Analiticii intelectului. Şi la 
Quine, logica cuantificării (a cărei interpretare obiectuală, ontologică este 
argumentată mai profund la nivelul tezelor ontologice) îşi dovedeşte astfel 
rolul constitutiv şi determinativ pentru întreaga arhitectonică a teoriei lui 
filosofice. 

Această solidaritate logică-ontologie constituie însă şi primul motiv al 
criticilor adresate lui Quine: se poate pune problema în ce măsură semnificaţia 
tezelor lui se poate extinde la teorii cu o altă structură logică, de exemplu, 

atunci când trecem la teorii ce presupun logica de ordinul doi (S. Shapiro!%, 
J. Douven, L. Horsten); sau, altfel spus, tezele «negative» ale lui Quine nu 
indică mai degrabă limitele teoriei-cadru, teoria nucleară a ontologiei? 

Un alt tip de critici vizează natura generală a cercetărilor «episte- 
mologice» ale lui Quine, prin care acesta, cum sublinia Gibbons, justifică 
ipotezele ontologice. Deşi Quine declara expres «Epistemologia se ocupă 
de fundamentele stiintei»', studiile ei avându-şi modelul exemplar în 
cercetările din fundamentele matematicii, el nu s-a angajat în analiza 
fundationala propriu-zisă a ştiinţei, limitându-se la domeniul epistemologiei 
generale, al studiilor «conceptuale», al «analizei conceptuale», modelul 
său paradigmatic rămânând David Hume: «the Humean predicament is 
human predicament»!%. Discutánd cercetările fundationele de tipul celor 
întreprinse de Camap, H. Price îl acuză pe Quine că a ignorat o asemenea 
«first-order scientific enquiries»: «dacă importanţa acestui tip de investigaţii 
este mult mai puţin apreciată în filosofia contemporană decât a fost în anii 
'50, şi Quine poate merită un blam».!% 

Cercetările fundationale asupra tezei echivalentei şi subdeterminării 
empirice a teoriilor au fost centrale în polemica din filosofia (generală şi 
specială) a ştiinţei asupra realismului. Subdeterminarea empirică a teoriilor a 
constituit principalul sprijin al concepţiilor antirealiste din filosofia ştiinţei. 
Studiile pertinente *.ie lui B. C. von Fraassen sau J. Earman, M. Friedman 
sau D. Howard au indicat — folosind diverse tehnici de formalizare si pornind 
de la tipuri diferite de a reconstrui ideea de teorie fizicá — implicarea lor in 
dezbaterile fundationale asupra marilor teorii din stiinta contemporaná. La 
acest nivel al analizei pot fi făcute observaţii mai relevante asupra întemeierii 
şi semnificației epistemologice sau ontologice a acestor teze. 

Una dintre cele mai importante examinări a tezelor echivalentei si 
subdeterminării au întreprins-o L. Laudan gi J. Leplin. Autorii, mai întâi, 
disting clar cele două teze. Lucrul acesta este important, deoarece la Quine 
şi la comentatorii săi formulările celor două sustineri epistemologice şi 
argumentele în favoarea lor se amalgameazá. Un singur exemplu: L. Bergström 
îşi începe studiul său «Quine, Underdetermination, and Skepticism» astfel: 
«Teza subdeterminării spune că teorii ştiinţifice radical diferite pot fi la fel 
de bine întemeiate de toate datele factuale (all possible evidence)». Quine 
însuşi oscilează în formulările sale cel puţin în două privinţe: (i) aceea a 
naturii teoriilor comparate («teorii diferite»; «teorii logic incompatibile»; 
«teorii globale» = «sisteme ale lumii» etc.); (ii) aceea a semnificației relaţiei 

teoriilor cu experienţa: nedeterminarea se referă la conţinutul empiric (= clasa 
consecinţelor de observaţie) sau la confirmarea sau «suportul empiric». 

După Laudan şi Leplin, nu există, apoi, temeiuri epistemologice pentru 
a susţine teza echivalentei empirice a teoriilor şi nici inferenta de la ea la 
subdeterminare. Teza cea mai generală a lui Quine ar fi subdeterminarea, 
echivalenta reprezentând o premisă a ei, iar indeterminarea traducerii şi 
inscrutabilitatea referintei ar fi «forme ale nedeterminării» dependente de 
holismul său epistemologic («parts of a wider picture»). 

Dacă acceptăm ideea că teorii empiric echivalente au aceeaşi clasă de 
consecinţe empirice sau observationale, determinarea echivalentei va necesita 
identificarea clasei de consecinţe empirice pentru alternativele teoretice. : 
Fie că acceptăm modelul standard, «propozitional», al teoriilor, fie că 
acceptăm una din variantele concepţiei semantice (model-teoretice) a 
teoriilor, apare o dificultate comună în această identificare. Dacă vom lua 
în seamă realităţile testării teoriilor vom accepta ideea că «orice determinare 
a clasei de consecinţe empirice a unei teorii trebuie relativizată la o stare 
particulară a ştiinţei» (din cauza intervenţiei necesare în obţinerea pe baza 
teoriei a propozitiilor empirice a ipotezelor auxiliare) şi, respectiv, ca 
«echivalenta empirică trebuie ea însăşi relativizată şi contextualizata şi, ca 
urmare, că orice găsire a echivalentei empirice este contextuală şi faili- 
bilă».!% Unii critici ai studiului lui Laudan şi Leplin subestimează natura şi 
forţa argumentului lui, considerând un fapt evident intervenţia ipotezelor 
auxiliare în obţinerea consecinţelor empirice, fapt de care ar fi ţinut seama 
şi Quine. Mai mult, ei aduc în sprijinul tezei echivalentei empirice a teoriilor 
teoremele Lówenheim-Skolem sau reconstrucţia de-tip-Craig a teoriilor. 
Acestea (prima fiind neconstructivă, a doua disipând o teorie în mulţimea 
propoziţiilor empirice) nu asigură însă existenţa unor alternative teoretice 
echivalente. Ele, în general. imită în filosofia ştiinţelor factuale modelul 
organizării teoriilor logico-matematice, ignorând faptul că «o teorie fizică 
nu este, simplu, o mulţime de enunturi formale în logica de ordinul întâi».!!0 
Ca şi Quine, aceşti critici trec cu vederea un element important de filosofia 
ştiinţei. O teorie veritabilă nu are statutul epistemologic alunei legi empirice, 
o ipoteză generală ce formulează regularitati empirice. Numai aceasta din 
urmă este direct instantiabila, permiţând definirea deductiva a «conţinutului 
empiric» prin «totalitatea consecinţelor formulate în limbajul de observaţie». 
Teoriile abstracte (pentru a nu vorbi de teoriile structurale) nu au o asemenea 
«relaţie deductivă» directă cu experienţa. Forma logică a acestei relaţii este 

mai degraba urmatoarea: teoriile abstracte implica logic conditionalul: 
teoriile mediatoare (ipoteze auxiliare, plus modele simplificatoare, plus 
modele empirice, plus informaţia empirică relavantă, plus principii meto- 
dologice) implică propoziţii de observaţie (sau, în concepţia semantică a 
teoriilor, modele ale «aparentelor»). Această relaţie cu experienţa nu este o 
relaţie logică obişnuită, de «deducere a consecinţelor empirice» (aşa cum 
presupune modelul ipotetico-deductiv, acceptat, cum am văzut, de Quine), 
ci este mai degrabă una de «extindere constructivă» a teoriei generale, de 
construcţie a unor teorii speciale prin medierea unor teorii «de trecere». 
Marea problemă în edificarea şi justificarea unui program teoretic o constituie 
tocmai găsirea unor asemenea teorii mediatoare, teorii veritabile, ireductibile 
la o relaţie logică elementară de «consecinţă empirica».’ 

Concedând totuşi existenţa unor teorii alternative echivalente empiric, 
Laudan şi Leplin argumentează că din această teză nu decurge à /a Quine 
ideea subdeterminării empirice a teoriilor. Ideea lor este următoarea: 
echivalenta empirică este o teză asupra semanticii teoriilor, iar subdeter- 
minarea vizează epistemologia teoriilor. Această distincţie subminează 
supoziţia conform căreia «dacă teoriile posedă aceleaşi consecinţe empirice 
atunci ele vor fi inevitabil la fel de bine (sau rău) întemeiate (supported) de 
aceste instante. Noi vom contesta această supozitie şi, cu ea, reducerea 
relaţiilor de întemeiere empirică (evidential relations) la relaţii semantice, 
pe care aceasta se bazează. Noi punem la îndoială capacitatea consideratiilor 
semantice de a rezolva problemele epistemologice.!!! Ideea pe care o susţin 
autorii, teoretic şi prin exemple, este aceea că «gradul relativ al întemeierii 
empirice prin teorii nu este fixat de echivalenta lor empirică»!!?; aceasta se 
bazează pe două «fapte epistemologice»: (1) un semnificativ «suport 
empiric» poate fi oferit unei teorii de rezultate care nu constituie consecinţe 
empirice ale teoriilor şi (2) chiar consecinţe empirice adevărate nu conduc 
la un suport empiric pentru o teorie. Primul se intelege din cele spuse mai 
sus privind structura «relaţiei» teorii-experienta. Al doilea fapt este stabilit 
printr-o analiză minuțioasă a modului în care se produc în ştiinţă «rezultatele 
evidentiale» («instante de confirmare»). Studiul de caz, preferat în ultimii 
ani de filosofii ştiinţei, este acela al teoriei derivei continentelor. Fără a 
intra în detaliile studiului, vom prezenta doar alternativele formulate: (i) 
rezultate confirmatorii care nu sunt consecinţe; (ii) consecinţe empirice 
care nu sunt probatorii. Ca urmare, identificarea consecinţelor empirice cu 
suportul factual nu se susţine. În peneral, relaţiile epistemice, după autori, 

nu se reduc la relaţii semantice; condiţiile de semnificaţie şi adevăr nu sunt 
în acelaşi timp şi condiţii ale justificări. Teza subdeterminării empirice a 
teoriilor (una epistemologică) nu poate fi astfel derivată dintr-o teză de 
semantică a ştiinţei. O asemenea dependenţă nu poate fi susținută decât în 
cadrul unei concepţii pe care autorii o numesc «lingvistic view of conceptual 
analysis»!!*, proprie înţelegerii empirist logice a demersurilor şi conceptelor 
ştiinţelor empirice (explicaţia, confirmarea etc.). Pe scurt, în aceasta 
concepţie, «pentru a analiza un concept trebuie să se examineze utilizarea 
lui în limbaj, sa se identifice condiţiile de adevăr pentru propoziţii. În 
particular, pentru a analiza cunoaşterea se vor identifica condiţiile de adevăr 
pentru atribuirile de cunoaştere; pentru propoziţii de forma «... cunoa- 
şte...»».!!! Potrivit acestei concepţii, arată autorii, «era natural să abordăm 
problema întemeierii unei ipoteze — problema testării — ocupându-ne de 
enunţuri care au relaţii sintactice şi semantice cu ipoteza — instantierile ei. 
Cel puţin această abordare era naturală pentru generalizarile empirice, ale 
căror instanţieri sunt enunturile empirice... Instantierile ipotezelor teoretice 
nu sunt empirice, ci asimilarea suportului empiric cu consecinţele a fost 
oarecum extrapolată la ele, presupunând că ele, în principiu, sunt reformu- 
labile în termeni de observaţie, presupunând, poate, că testabilitatea lor e 
reductibilà la testabilitatea generalizarilor empirice»'?. Această concepţie 
«consecvenţialistă», (i.e. teza după care «ipotezele trebuie testate exclusiv 
printr-o explorare a statutului de adevar al acelor enunturi empiric decidabile 
pe care le implicâ»)!!€, expresie a modelului ipotetico-deductiv al structurii 
teoriilor si a relaţiei lor cu experienţa (nu al naturii, în general, a ştiinţei, ca 
variantă moderna la concepţia antică, categorico-deductiva), redus empirist 
la o variantă a instrumentalismului epistemologie (ideea «salvării 
fenomenelor»), a încercat så «rezolve problemele sensului. adevărului şi 
justificării într-o singură mişcare. Condiţiile de sens, condiţiile de adevar 
şi condiţiile justificârii devin esențialmente aceleaşi lucruri»!!7; 
«...epistemologia — scrie Quine — devine acum semantică. Deoarece 
epistemologia rămâne centrată ca întotdeauna asupra evidenţei (evidence): 
iar sensul ramâne centrat ca întotdeauna asupra verificàrii; iar evidenţa este 
verificare».!!* Mereu repetata afirmaţie a lui Quine cà singura regula centrală 
a ştiinţei este «hypothetic-deduction» îşi relevă astfel semnificaţia nu doar 
pentru viziunea sa epistemologică, dar şi pentru construcția sa ontologică; 
«responsabilitatile epistemice ale teoriei» {in numai de «ceea ce ele 
implicâ».!!” Pentru a-l cita din nou pe Quine: «Implicatiile, astfel construite 

sunt cele care corelează teoria noastră ştiinţifică în evoluţie de inputul 
neuronal eterogen şi astfel, în cele din urmă, de lumea extemă pe care 
teoria noastră ştiinţifică: intenţionează să o descrie»."? Ele se află la baza 
introducerii în reţeaua noastră conceptuală a tuturor «artefactelor» epistemice, 
a «reificării» prin care se stipulează majoritatea genurilor de «obiecte». 
Consecința acestei viziuni a cunoaşterii — centrată pe relaţia de implicatie 
logică (la rândul ei formulată în logica cuantificării) — pentru fundamentele 
epistemologice ale ontologiei este: «realitatea poate fi captată intelectual 
(grasped) numai printr-o schemă conceptuală produsă de om (man-made), 
desi una dintr-o varietate».!2! 

Construcţie paradigmă a ontologiei analitice, programul lui Quine 
focalizează astfel potentialitatile şi limitele unei asemenea întreprinderi. 


CAPITOLUL 7 


Elementele existenţei 


«David Hume este Sfântul Francisc al metafizicii moderne, patronul 
sfânt al ascetilor ontologiei. Un humean devotat consideră o culme a virtuţii 
metafizice lumea în care singurele fapte sunt fapte fizice naturale de ordinul 
întâi asupra modului în care există lucrurile — „un vast mozaic de fapte 
particulare, doar un mic lucru şi după el altul“, cum se exprimă David 
Lewis. Austeritatea ontologică a lui Hume derivă parţial din empirismul 
său, parţial din marele franciscan medieval William Occkham, iar în parte, 
fără îndoială, din înclinația spre prudenţă a ţării sale natale. Oricare ar fi 
sursele ei, doctrina îşi menţine o influenţă enormă. Idealul humean continuă 
să exercite o mare forţă în filosofia contemporană.»! 

O caracteristică importantă a ontologiei analitice pusă în evidenţă de 
această prezentare este contrastul semnificativ între noutatea şi bogăţia 
aparatului ei constructional şi relativa clasicitate şi parcimonie a teoriei 
elementare. Ontologia de ordinul întâi nu s-a dovedit deosebit de inovativă 
în privinţa categorializării lumii, lucru reproşat uneori — la nivelul viziunii 
metafizice — unor filosofi eminenti, clasici ai filosofiei analitice: B. Russell, 
W.v. Quine ş.a. Ea este o continuatoare relativ fidelă a unor distincţii 
categoriale tradiţionale: obiect-proprietate, substanţă-atribute, materie-for- 
má, denuntate de metafizicieni ca Whitehead ca reprezentând veritabile 
«obstacole epistemologice» pentru construirea unor viziuni despre lume 
capabile să dea seama de dinamica şi procesualitatea organizărilor complexe. 
Concordanta acestei concepţii cu structura logicii sau a gramaticii 
tradiţionale a fost uneori recunoscută cu o naivitate deconcertantá de unii 
ontologi contemporani. Astfel, K. Campbell scria: «Suntem cu toţii familia- 
rizati cu distincţia clasică în filosofia primă între un lucru şi proprietăţile 

lui, între o substanţă şi trăsăturile ei, între obiecte, care conferă 
caracteristicilor realizări locale, şi caracteristicile ce conferă obiectelor 
naturile lor distinctive. Există, după cum gândim în mod obişnuit, atât 
acest (this) cát şi un astfel (such) în orice acesta — astfel (this-such). Acest 
mod de a organiza concepţiile noastre urmează gramatica subiect-predicat, 
cele două fiind conectate în mod vădit. Subiectul şi predicatul în afirmaţii 
veritabil particulare (i.e. singulare) sunt reciproc exclusive, şi aceasta ne 
încurajează să presupunem o polaritate corespondentă de elemente în 
ontologia noastră: acesta şi astfel, materia şi forma, substratium-ul şi inerenta 
lui. Gândirea în termenii acestei polarităţi încurajează o ontologie duală a 
substanţelor individuale sau a particularilor concreţi, pe de o parte, şi a 
proprietăţilor, care sunt universali abstracti, pe de alta parte.» 

Concepánd în: acest mod structura existenţei la nivel elementar, ontologia 
analitică, în ciuda inovatiilor aduse de logica moderna, fie va accepta acest 
dualism, fie va încerca depăşirea lui printr-o teorie bazată pe o singură categorie, 
care să preia ambele roluri repartizate până acum celor două «principii», 
rolul particularizator al obiectelor, al substanţei şi rolul clasificator al 
proprietăţilor sau atributelor. Poziţiile ontologice, la nivel fundamental, nu 
au însă pretenţia «revizionară» a construirii unei scheme categoriale cu totul 
noi. apte să capteze experienţa complexă a cunoaşterii contemporane, ci mai 
degrabă rămân «descriptive», formulandu-si ca sarcină explorarea structurii 
conceptuale prezente în limbajul obişnuit şi acceptate de intuiţia noastră. 

De lucrul acesta ne-am putut convinge şi din examinarea progra- 
mului ontologic al lui Quine. Austeritatea ontologiei lui a fost subliniată de 
P. von Inwagen prin prezentarea «meta-ontologiei lui Quine» sub forma 
următoarelor teze: (1) existenţa nu este o activitate; (2) fiintarea este aceeaşi 
cu existenţa; (3) fiinţarea (existenţa) este univocà; (4) singurul sens al fiintàrii 
sau existenţei este caplat în mod adecvat prin cuantificatorul existenţial al 
logicii formale. Deşi nu prezintă această ultimă teză ca o sustinere ontologică 
directă, ci mai degrabă ca element al unei «strategii a clarificării onto- 
logice», ca regulă pentru conducerea disputelor ontologice’, avem elemente 
suficient de semnificative pentru înţelegerea modului în care ontologia 
analitică tematizează la nivel fundamental existenţa, construieşte teoria de 
bază a existenţei. 

Înainte de a prezenta sumar principalele «teorii ale elementelor» din 
filosofia analitică a existenţei este necesară o observaţie de ordin metafilosofic, 
şi anume cu privire la statutul metafizic al categoriilor ca expresii ale 

elementelor. Pe urmele metafizicii de tip ontologic, categoriile au fost înţelese 
ca determinând genurile existenţei şi, în acelaşi timp, constituenţii ireductibili 
ai lumii, pietrele ei de construcţie, entităţile «fundamentale». Categoriile 
erau astfel învestite cu funcţia ontologică a specificării elementelor ireductibile 
ce alcătuiesc complexele naturale, pe lângă aceea de a determina genurile 
fiinţării (clasificatorie) şi a indica acele condiţii minimale pentru individuarea 
particularilor, a obiectelor existente ca entităţi irepetabile şi separate. 
Categoriile au preluat astfel şi rolul «elementelor» din sistemul metafizic 
aristotelic. Ele au devenit reprezentanţii conceptuali într-un discurs de prim 
nivel ai claselor entităţilor prime. Ele nu au caracterul de concepte formale 
(à la Wittgenstein sau Carnap), intentionand să formuleze «invariatii analitici 
discernabili dincolo de aceste clase», factorii coordonatori“, structurile 
elementare ale organizării sau funcţiile organizatoare. Caracterul conservativ 
(«descriptiv»), şi nu revizionar al ontologiei analitice este indicat de natura 
teoretizării categoriale, atât de «lista categoriilor» cât şi de natura lor 
metodologică, de intenţia lor de a formula direct «anatomia» existenţei. 
Metafizica, în această perspectivă, îşi asumă direct rolul «analizei ontologice». 
Ea trebuie să stabilească însuşi «alfabetul fiinţei», constituentii primi ai oricărei 
lumi posibile* şi aparatul compozițional în vederea conectării lor în entităţi 
complexe. Natura acestor tipuri de entităţi fundamentale şi modul în care ele 
«constituie» toate celelalte categorii de existente este, în principal, tema 
ontologiei standard. Poziţiile principale reprezintă atât reformularea în 
termenii şi pe baza unor argumente noi a unor vechi concepţii ontologice, cât 
Şi expresia unor implicaţii ale temei logice elementare sau ale modului de 
interpretare a angajării logice (cuantificationala sau predictionala). Deşi în 
ultimii ani discuţiile ontologice din filosofia analitică se centrează cu predi- 
lecţie asupra «structurii temporale, modale şi materiale a particularilor 
concreti», asupra reductiei sau supervenient{ei® şi mai putin asupra relaţiei 
substanfà-atribut sau a principiului individuatiei, aceasta nu diminuează cu 
nimic semnificaţia fundaţională a teoriilor elemente lor sau entităţilor de bază. 

În această ontologie standard există mai multe tipuri de concepţii ce 
propun asemenea elemente sau constituenți fundamentali ai existenţei. O 
clasă dintre ele acceptă un dualism (particulari) — proprietăţi (universali); 
o altă variantă reduce la un singur tip elementele existenţei, acceptând ca 
urmare o singură categorie ontologică fundamentală, fie particulari puri, 
fie proprietăţile universale, fie tropii, «particularii abstracti», celelalte tipuri 

de entitati urmand a fi «construite» prin diverse tehnici din aparatul 
compozitional al ontologiei analitice. În terminologia curentă, cele mai 
influente teorii ontologice ale elementelor au fost denumite teoria 
substratum-ului sau a particularilor puri (bare particulars), teoria fascicu- 
lelor sau mănunchiurilor (bundle theory) şi teoria tropilor. Aşa cum sublinia 
M. Loux, ele au în comun o presupoziţie asupra «structurii metafizice a 
substanţelor. Ambele consideră obiectele obişnuite a fi entităţi grosiere, 
alcătuite din entităţi ontologice mai fundamentale. Aceste entităţi funda- 
mentale sunt constituentii din care sunt compuse entităţile mai grosiere.»’ 
Cu alte cuvinte, toate aceste teorii împărtăşesc viziunea elementarist- 
compozitionala asupra existenţei, elementele determinând genurile de entităţi 
originare, fundamentale, iar aparatul construcgional dând seama de 
diversitatea şi individualitatea entităţilor derivate. 

Aşa cum prezintă lucrurile în sinteza sa M. Loux, teoriile mânun- 
chiurilor încearcă să reducă la universali (proprietăţi) particularii. Ele 
admit astfel o singură categorie ontologică de bază, construind set-teoretic 
sau mereologic particularii. Teoriile substratum-ului acceptă două tipuri 
de «elemente»: proprietăţile şi individualii «nuzi», fără proprietăţi sau 
relaţii, pe care-i numesc «bare particulars» sau «substrata». Adepții teoriei 
manunchiurilor considera apoi că «ceea ce face dintr-un set de proprietăţi 
constituentii unei singure substanţe este intrarea lor contingentă într-o 
relaţie de ordinul doi, in mod variat denumită «coprezentà», «combi- 
nație» şi «consubstantiere». Teoreticienii substratum-ului, dimpotrivă, 
consideră relaţia unificatoare sau nexus-ul ca fiind o legătură heterogena 
(ce conectează elemente din categorii ontologice distincte). După concepţia 
lor, ceea ce face ca o mulţime de proprietăţi să constituie o substanţă este 
faptul (din nou) contingent că acel constituent aditionat al substanţei — 
particularul ei nud sau substratum-ul — este exemplificat prin fiecare 
dintre proprietăţile multimii.»* Între bundle theory şi substratum theory, 
un alt punct central al disputei, după acela privind natura elementelor, îl 
constituie tema particularităţii sau individualitatii. (El apare chiar la acest 
nivel elementar al ontologiei datorită funcţiei individuative pe care, aşa 
cum am văzut, dincolo de cea clasificatoare, şi-o asumă această variantă 
a teoriei categoriilor.) Adepții teoriei mănunchiurilor sau fasciculelor, 
acceptând ca element fundamental universalul, proprietăţile, va considera 
particularitatea ca o «caracteristică derivată a lumii. La nivelul cel mai 
fundamental, nu există particulari şi individuali; există doar universali.»* 

Acceptând ca o trăsătură derivată individualitatea entităţilor particulare, 
sarcina acestor teoreticieni va fi aceea de a «explica» individualitatea 
particularilor (ca rezultat al unor «aglomerări», «compoziţii» etc.), respec- 
tând însă condiţia lor ontologică: neinstantiabilitatea. Variantele teoriei 
fasciculelor sau manunchiurilor s-au succedat ca tentative de a răspunde la 
această provocare, de a explica particularii în termenii universalilor şi ai 
unor relaţii între aceştia (alti universali), astfel încât particularii constituenți 
în acest mod să nu mai poată fi, la rândul lor, instantiati de alti particulari. 
Adepții teoriei substratum-ului neagă ideea cà o «ontologie de bază care 
include doar universalii este suficient de bogată pentru a oferi un cadru 
conceptual pentru obiectele familiare. Teoreticienii substratum-ului sunt 
de acord că particularitatea obiectelor familiare sau a substanţelor este 
derivată; dar ei insistă că aceasta e derivată din ceva care nu este particular 
sau individual în mod derivat. Ontologia de bază va trebui astfel să includă 
particulari simpli (bare particulars) sau individuali simpli — ceea ce noi 
am numit substratum-uri.»!! 

Caracteristica oricărei teorii ontologice analitice pe care am prezentat-o 
în capitolul referitor la «temeiurile» unor asemenea construcţii se regăseşte 
gi aici: teoriile ontologice îşi fixează anumite condiţii de acceptabilitate 
(condiţii «materiale» şi «formale» de adecvare) şi sunt cercetate într-un stil 
argumentativ general «defectele» lor; se propun succesori mai buni ş.a.m.d., 
totul petrecându-se într-un spaţiu intelectual cvasiautonom, cel al «explicatiei 
conceptuale». 

Evoluţia variantelor tipului bundle theory este semnificativă în această 
privinţă. Cu îndrăzneala lui caracteristică de a experimenta simplicitatea, 
B. Russell a formulat prima teorie de acest gen a individualilor concreti, 
numită de H.-N. Castañeda «teoria naivă» a mănunchiurilor, încercând sa 
rezolve «problema categorială» a individualilor, şi anume: «există o cate- 
gorie mică căreia să-i aparţină toţi individualii, ori individualii sunt 
reductibili la una sau mai multe categorii», problema, altfel spus, a 
reductibilita ti individualilor la alte genuri ontologice, o problemă adesea 
confundată (sub aceeaşi denumire generică a «problemei individuatiei») 
cu aceea a diferențieri: individualilor (succesoarea celebrului principiu al 
identităţii indiscernabililor). Russell intenţiona să prezinte natura 
individualilor ca entităţi neinstantiabile (ceea ce corespunde cerintei 
metafizicii tradiţionale a «incomunicabilităţii» sau «indivizibilitatii» 
individualilor sau a substanţei prime), definindu-i ca mànunchi de 

proprietăţi (elemente abstracte şi universale) având o structură determinată 
de o relaţie de «coprezenţă» intranzitivă, simetrică şi ireflexivà, care nu 
are loc decât între componenţii acelei mulţimi şi nu are ca membri ceva 
din afara ei”. Această structură a «complexului calităţilor» prevenea doar 
instanţierea în acelaşi moment al timpului a particularilor (un individual 
nu poate coexista simultan cu una din instanţele lui), nu însă şi pe aceea 
care nu ţinea de unicitatea momentului temporal al coprezentei pro- 
prietatilor. 

N. Goodman preferă, in varianta sa a teoriei individualilor, atât entităţi 
elementare de o altă natură cât şi o altă tehnică de compoziţie. Elementele 
existenţei vor fi acum, într-o concepţie fenomenalistă, suma unor qualia, 
appearances (aparente, instante fenomenale), dar concepute ca fiind 
universale şi repetabile, iar relaţia de reunire a lor într-un complex nere- 
petabil va fi una a mereologiei, deci suma acestor unităţi elementare. 
Preferinta pentru mereologie («calculul individualilor») a lui N. Goodman 
(ca şi a lui D. Lewis, mai târziu) se explică şi prin virtuțile ei nominaliste: 
suma, spre deosebire de clasă, este de acelaşi tip ca părţile ei, negenerând 
probleme delicate privind natura abstractă a «claselor» sau mulțimilor. 
Ca şi teoria lui Russell, nici această construcţie mereologică a 
individualului nu poate elimina instanţiabilitatea lui, deci nu poate da 
seama conceptual-analitic de natura «incomunicabilă» a particularilor 
concreti. 

Varianta teoriei lui H. N. Castaneda (Guise Theory) admite ca 
individuali de bază, elementari, atomari, un gen de construcţii din 
proprietăţi asupra cărora acţionează un operator pentru a forma o mulţime: 
[P P.] (operatorul fiind indicat prin simbolizarea obişnuită {}), iar 
asupra acestui «nucleu» acţionează din nou un operator «c», care 
«transforma» entităţile abstracte (in acest caz mulţimea proprietăţilor) în 
entităţi concrete; acest operator, numit şi «individuator», ar prelua funcţia 
sau rolul «emergentei, a acelei calităţi care se adaugă unei simple mulţimi 
de entităţi abstracte pentru a o transforma într-o entitate concretă».!* Nici 
această variantă nu poate evita instantierea particularilor, ceea ce revine 
la a spune că analiza ontologică a «substanţei» individualilor concreti nu 
este adecvată. În acelaşi stil argumentativ al ontologiei analitice, în seama 
variantelor teoriei manunchiurilor se pune şi angajarea lor faţă de ideea 
imposibilității obiectelor numeric diferite, dar calitativ indiscernabile 
(principiul identităţii indiscernabililor: e imposibil pentru obiecte numeric 

diferite să impartaseasca toate proprietăţile), idee considerată falsă. Această 
angajare rezultă în urma faptului că ei consideră ca un adevăr necesar 
ideea ca «obiectele concrete particulare sunt constituite complet şi exhaustiv 
prin atributele lor; ...obiectele concrete nu sunt nimic altceva decât atribute 
coprezente sau concurente pe care simţul comun le asociază cu ele».'* De 
asemenea, pentru teoreticienii ce apără această explicaţie a particularilor, 
este caracteristică o anumită concepţie asupra «constituirii» întregilor din 
elemente: «lucrurile sunt doar construcţii din lucruri mai fundamentale. 
Ideea este aceea că entităţile construite nu sunt nimic altceva decât entităţile 
care participă împreună la constituirea lor».'^ Atunci însă va trebui să 
acceptăm că identitatea constituentilor implică identitatea numerică a 
entităţilor construite. lar întrucât aceşti constituenți sunt intepretati, în 
Bundle Theory, ca atribute decurge imediat angajarea acestei viziuni asupra 
particularilor faţă de mult discutatul principiu al identităţii indiscer- 
nabililor. Falsitatea acestuia, argumentată pe baza ideii posibilităţii 
existenţei unor obiecte ce au în comun absolut toate proprietatile'’, dar 
sunt numeric diferite, pune la îndoială şi analiza ontologică oferită de 
Bundle Theory a particularilor concreti ca entităţi derivate, construcţii 
logice în termenii unor proprietăţi. Structura ontologică a particularilor 
concreti, prezentată în teoria fasciculelor, este contestată şi pe baza ideii 
că aceasta nu poate da seama de identitatea în timp a obiectelor care 
suportă modificări, atâta vreme cât asemenea entităţi sunt definite à la 
Hume, prin coprezenta unor proprietăți (tocmai modificarea sau schim- 
barea acestora înseamnă modificarea obiectelor). Aici se ajunge la o critică 
a teoriei fasciculelor pe baza acceptării paradigmei ontologice substanta- 
atribut, fata de care suntem angajați prin categorializarea existenţei după 
modelul logicii relaţiei subiect-predicat. Bundle Theory nu dă seama, 
aşadar, de ceea ce traditional s-a numit «predicatie accidentală». Unei 
asemenea obiecţii J. van Cleve i-a răspuns prin propunerea unei alte 
variante de Bundle Theory, care nu mai identifică un lucru individual 
cu complexul proprietăţilor. Urmând modelul «noilor fenomenalişti» 
(G. E. Moore ş.a.), J. van Cleve propune sa nu identificàm individualii 
cu complexele de proprietăţi, ci să «traducem orice propoziţie care se 
referă ostentativ la individuali într-o propoziţie care se referă exclusiv la 
proprietàfi»." Individualul este ceva care are proprietăţi (deşi nu se 
presupune însă teoria opusă a particularilor puri!), fără a fi prin aceasta 
constituit de ele. Cum vom vedea, o asemenea analiza ontologică pretinde 

să depăşească altemativa Bundle Theory versus Substratum Theory. Această 
teorie va da seamă de schimbare, de predicatia accidentală şi de 
indiscemabilitate. Individualul va fi conceput ca «substanţă: un individual 
este ceva deasupra proprietăţilor, ceva care are proprietăţi fără a fi constituit 
prin ele».'? 

Alternativa la teoria fasciculelor a fost numită teoria substratum-ului 
sau a particularilor puri, nuzi. Deşi prezentă încă în opera lui John Locke, 
ea şi-a găsit cu greu adepti în ontologia contemporană dominată de 
supervenienta humeeana. Cel mai celebru adept al ei este Gustav Bergmann. 
Acesta considera ideea particularilor puri (bare particulars) cea mai 
semnificativă şi inovativă trăsătură a filosofiei lui a existenţei, trecând cu 
vederea că un asemenea concept al particularului a avut şi el o lungă istorie. 
Este adevărat însă că în cadrul unei ontologii originale (formulată într-un 
limbaj idiosincratic adesea eliptic, neorganizat), cum este cea a lui Bergmann, 
ideea particularilor nuzi apare şi ea într-o perspectivă nouă. Bergmann 
introduce acest concept în conexiune cu tema inducției. «A doua cale de a 
rezolva problema inducției este să considerăm ca un nou constituent un 
particular simplu. Această noţiune are, de asemenea, două părţi. Particularii 
simpli nici nu sunt, nici nu posedă naturi. Oricare doi particulari simpli nu 
sunt intrinsec, ci doar numeric diferiţi. Aceasta este simplitatea (bareness) 
lor. Este imposibil pentru un particular simplu să fie «în» mai multe lucruri 
obişnuite. Aceasta este particularitatea lor... Un particular este doar un 
indicator. Structural, acesta este singura lui sarcină; el nu face nimic altceva. 
În această privinţă el este asemenea materiei lui Aristotel sau, poate, el se 
aseamănă şi mai mult cu materia signata a lui Thoma d' Aquino. Doar ca el 
este un lucru.» 

Această «formă a lucrului», cum califică, d la Wittgenstein calitatea 
de a fi simplu, este necesară, pentru Bergmann, deoarece el consideră că 
doar mulţimea sau suma unor universali (proprietăți) nu pot determina 
până la identitate un individ. Este necesar un «temei ontologic» aflat «în» 
lucru; altfel spus, printre «constituentii» unui lucru trebuie să se afle cel 
putin o entitate, în lipsa căreia din rândul acestor constituienti corpul n-ar 
avea unitatea proprietăţilor (universalilor). Dacă alte teorii ale particularilor 
puneau accent pe întrebarea «Care sunt constituentii unui lucru obişnuit?», 
Bergmann crede că acestea au neglijat o altă întrebare fundamentală: «Ce 
gen de unitate a constituentilor este un lucru obişnuit?» Este sarcina 
ontologică de a răspunde la această întrebare, dacă ea vrea să răspundă 

adecvat la problema individuaţiei. Un asemenea «particular» (constituentul 
unic şi determinativ pentru fiecare lucru) este entitatea prezentă într-un 
lucru obişnuit, dar într-un singur asemenea lucru; el este astfel, pentru 
Bergmann veritabilul principium individuationis, nexus-ul individuator. 

Asa cum observà M. Loux, ar fi fost firesc ca adeptii teoriei substratum- 
ului sau a particularilor simpli să pună în discuţie principiul empirismului, 
deoarece această ontologie a fostrespinsă iniţial tocmai pentru că nu concorda 
cu metodologia empiristă de a nu postula entităţi ce nu pot fi experimentate 
direct. Totuşi, reprezentanţii acestor teorii ontologice nu văd o dificultate 
aici, considerând că putem avea o experienţă nemijlocită (şi deci o dovadă 
existenţială) a particularilor simpli, nuzi, şi anume tocmai prin prezenţa 
empirică a atributelor unui lucru, întrucât acestea sunt corelate cu substratum- 
urile, vom avea şi experienţa directă a substratum-ului, deci şi «legitimitatea 
empirică a conceptului de substratum pur». 

O obiecţie importantă adusă de W. Sellars teoriei substratum-ului este 
aceea că, în calitate de «purtător al determinatiilor», particularul pur nu 
poate fi lipsit complet de determinatii esenţiale. Altfel el nu şi-ar putea 
îndeplini rolurile de a fi principiul ultim al diversităţii numerice, nu şi-ar 
putea juca rolul de individuator. Dar dacă am admite că şi substratum-urile 
au determinatii esenţiale, că sunt constituite prin atribute esenţiale, pentru 
a putea diferenţia între obiecte calitativ identice, am cădea în regres la 
infinit. Răspunsul la o asemenea obiectie indică diferenţa categorială între 
particularii puri şi proprietăţi; particularii-substrat nu sunt entităţi repetabile, 
ei sunt «sursele inanalizabile ale particularitatii sau individualitatii»**. Ei 
sunt constituenți ai obiectelor obişnuite, fara a fi, la rândul lor, constituiți 
de proprietăţi; particulari puri «exemplifică» proprietăţile coprezente cu 
ei, făcând prin aceasta posibile obiecte unice dintr-o pluralitate de 
constituenți, pe baza rolului lor de «entităţi individuatoare». Obiectia de 
inconsistenta la adresa teoriei particularilor puri” s-ar baza pe o confuzie 
între «exemplificarea» proprietăţilor de câtre asemenea particulari (care nu 
implică o perspectivă necesară, «esentiala») şi constituirea lor prin 
proprietăţi. Ei vor avea «esenţial» sau necesar numai proprietăţi de genul: 
«a fi constituent al unui singur obiect», «a fi subiectul ultim al proprie- 
tatilor», toate asemenea proprietăţi au însă, evident, o natură diferită de a 
proprietăţilor propuse de Bundle Theory ca elemente constitutive ale 
obiectelor. Am putea numi aceste «proprietăți» ale substratului 
«cvasiproprietati» sau, mai degrabă, «proprietati-functii», nu «proprietati- 

atribut». Urmarea consecventă a acestei sugestii ne-ar conduce însă la o 
perspectivă interpretativă care depăşeşte «parametrii» disputei între Bundle 
Theory şi Substratum Theory, la negarea presupozitiei comune celor două 
teorii ontologice, şi anume «înţelegerea universalităţii în termenii ocurentei 
multiple» sau a universalului ca «o entitate multiplu ocurentă», presupozitie 
generatoare a «impasului» în care se află polemica celor două teorii asupra 
«elementelor».” 

Optiunile pentru depăşirea acestui «impas metafizic» sunt — în liniile 
generale ale ontologiei analitice — teoria substanţei şi teoria tropilor. Soluţia 
extremă a «recategorializării» ontologice a existenţei prin «aşezarea» 
categoriilor şi modurilor fiinţării la un alt nivel al arhitectonicii conceptuale 
— aşa cum s-ar întâmpla lucrurile dacă s-ar accepta, ue exemplu, metafizica 
procesului a lui Whitehead — este o posibilitate rareori întrevăzută de adepții 
filosofiei analitice a existenţei, dar nu exclusă cu totul in ultima vreme.°* 

Ontologia substanţei, o revenire la doctrina aristotelică, susţinută de 
P. F. Strawson, M. Loux, van Inwagen şi C. B. Martin? consideră particularii 
concreţi ca entităţi fundamentale ireductibile, neanalizabile ontologic, deşi 
posedă o structură complexă. Această teorie nu «construieşte» particularii 
din alte entităţi mai elementare; asemenea proprietăţi a căror mulţime sau 
sumă ar constitui particularii nu pot «genera» unitatea ireductibilă a 
particularilor concreti. După Loux, de exemplu, «abordarea constructivista» 
a particularilor, proprie teoriilor fasciculelor sau a substratum-ului, înţelege 
eronat structura intemă a particularilor, pe baza unei relaţii neadecvate 
parte-întreg, ceea ce constituie o «eroare categorialâ». Universalii in care 
se «intemelazà» structura constitutivă a particularului nu sunt «însumaţi» 
pentru a realiza individualitatea irepetabilà a acestuia. Proprietatile univer- 
sale, concepute ca «universali monadici», nu epuizeazà structura multini- 
velarà a individualilor; la aceasta contribuie şi universalii de tipul genurilor 
naturale, ireductibile la «repetabilitatea» humeeană a singularului. La rândul 
lor, aceste genuri naturale nu pot fi construite ansamblist, ele diferă 
esențialmente de mulțimile matematicienilor; ele nu sunt identice cu 
totalitatea membrilor lor, ci au un fel «anterioritate antologică» fata de 
aceştia. Aceşti universali-gen natural constituie «nucleul» determinativ al 
unităţii particularilor concreti, răspunzând astfel la întrebarea aristotelica 
«Ce sunt particularii?»: «Genul căruia îi aparţine un particular concret ne 
oferă condiţiile de existenţă pentru acest particular.» 

Teoria substanţei, a particularilor ca entitate de bază structurată în 
mod esenţial prin genurile naturale, apropie abordarea individualitatii 

particularilor de o «analiză spectrală» a constituţiei de fiinţă a existentelor 
determinate, de tipul celei propuse cu decenii în urmă de Lucian Blaga în 
Diferentialele divine.* Complexitatea excepţională a perspectivei lui Lucian 
Blaga asupra temei individualului şi individuatiei o înscrie în orizontul 
celor mai moderne creaţii din metafizica actuală, consonanta cu spiritul 
ştiinţific contemporan şi cu nivelul de raționalitate reflexivă a filosofiei 
postkantiene. 

Teoria tropilor, inspirată de unele idei ale lui David Hume asupra naturii 
particulare a atributelor, reluate de G. F. Stout, a fost dezvoltată sistematic 
de D. G. Williams şi K. Campbell.” O nouă variantă, mult mai complexă, 
a fost elaborată de P. Simons." Tropii sunt proprietăţi particulare pe care le 
posedă obiectele individuale sau moduri de a fi ale lor, cum ar fi «intelep- 
ciunea lui Socrate», «albeata acestui cub de zahăr», «felul în care, în 
Casablanca, Ingrid Bergman îl roagă pe Sam să interpreteze „As Time 
Goes By“» etc. Numiţi şi «particulari abstracti» (prin distrugerea cuplurilor 
categoriale universal-particular şi abstract-concret), tropii au fost propusi 
de D. Williams în «filosofia primâ» ca reprezentanţi ai «entităţilor consti- 
tuente» ale universului, diferite de «ingredienţii » acestuia (fragmentele care 
ar rămâne când acesta s-ar descompune), diferenţă sugerată, de exemplu, 
de discontinuitatea şi lipsa de identitate a electronilor. Rolurile acordate 
tropilor ca «elemente ale existenţei» privesc atât particularii, cât şi universalii, 
atât înţelegerea corectă a naturii particularilor concreti, cât şi a caracterului 
recurent al universalilor. Tropii sunt «fiinţele minimale capabile logic de 
existenţă» sau, cum se exprimau medievalii, «apte pentru existență», capabile 
pentru independenţă, alcătuind însuşi «alfabetul existenţei» («the very 
alphabet of being»), elementele primitive constitutive ale varietatii nesfârşite 
a fiinţării determinate. Prezentată în limbajul său ca o variantă a teoriei 
fasciculelor, teoria tropilor defineşte o «fiinţă completă», un particular 
concret deplin, ca o «sumă maximalà de tropi coprezenti». Prin modul lor 
de articulare «tropică» asemenea fiinţe complet determinate nu mai sunt 
metafizic problematice, nemaifiind necesar un «particularizator noncalitativ» 
(ca în teoria substratum-ului) şi evitând acceptarea validității principiului 
identităţii indiscernabilelor (care vicia Bundle Theory). Considerarea tropilor 
ca elemente ale existenţei va putea depăşi o altă problemă intemă a teoriei 
substratum-ului, şi anume angajarea ei fata de o cosmologie a spatiului- 
timp absolut, deoarece pentru individuarea printr-un substrat fara calitate 
era nevoie de o situare spaţio-temporară anterioară plasării calităţilor, o 

asemenea cosmologie era introdusă şi judecată a priori, fiind transformată 
într-o condiţie determinativă pentru ontologie, ceea ce ar fi condus la altă 
încălcare a anterioritatii metodologice a unei «filosofii prime». Prin 
considerarea faptului că «locul şi calitatea prezentă acolo nu mai sunt fiinţări 
distincte, una reprezentând particularizatorul, iar cealaltă universalul, ci 
această calitate-în-acest-loc este ea însăşi o singură realitate, un particular»?! 
dispare astfel şi subordonarea ontologiei faţă de o problematică teorie 
cosmologică a priori. Pretentia teoriei de a fi o teorie admițând la nivelul 
elementelor o singură categorie de entităţi ireductibile, dar care ar fi capabilă 
să explice posibilitatea schimbării în timp a obiectelor (cu care se confruntă 
teoria fasciculelor) se justifică şi prin faptul că ea nu permite instantierea 
individualilor în alti individuali. Este vorba de aceşti tropi sau individualii 
fundamentali, fără structură. Individualii în sens comun, compuşi mereologic 
din tropi, sunt însă instantiabili (cel putin la momente diferite de timp). 
Apelând la o relaţie de coprezenta, ca şi alte variante ale teoriei 
fasciculelor, teoria tropilor este întâmpinată cu aceeaşi rezervă în privinţa 
naturii (a modului definirii) acestei relaţii şi a capacităţii ei de a transforma 
prin punere la loc o mulţime de tropi într-un individual efectiv, de a 
transforma o colecţie într-un individual veritabil. O obiectie corelată cu 
aceasta, întâlnită la C. B. Martin şi D. A. Armstrong, vizează capacitatea 
tropilor (care prin definiţie par «entităţi dependente», proprietăţi specifice 
unor particulari, momente, feluri de a se manifesta etc.) de a genera prin 
corelationarea lor o entitate ontologică independentă, aşa cum se cere a fi 
individuali astfel analizaţi. În formularea lui P. Simons, se pune la îndoială 
explicarea, în această teorie, a emergentei într-o colecţie de tropi a unei 
entităţi cu alt statut ontologic. Oare, pentru aceasta, relaţia de coprezenta 
nu necesită suplimentarea ca o relaţie de tipul «relaţiei de fundare» propusă 
de Husserl pentru a evita regresul unificării şi ar determina un nou tip de 
compus, care ar fi propriu entităţilor de genul particularilor concreti? 
Aceasta ar modifica, în sensul sugerat de D. Williams, şi semnificaţia 
«elementelor»: acestea vor fi «constitutive», nu doar «agregative».*? Sau 
nu este necesar şi pentru teoria tropilor un «purtător» al acestor determinatii, 
un substratum care să explice natura lor dependentă şi să permită înţelegerea 
acelor «fiinţe complete», independente şi separabile, care sunt particularii 
creati? Sau, eventual, nu e necesară invocarea substanţei aristotelice (din 
Metafizica Z), suport universal dotat doar cu proprietăţi in potentia? Cu 
alte cuvinte, teoria tropilor poate fi considerată teoria de bază a ontologiei, 

sau ea explică doar agregatele, şi nu unităţile veritabile ale existenţei? După 
cum observa şi P. Simons, fără o explicare adecvată a ideii «dependenţei 
ontologice» statutul oricărei teorii de bază a ontologiei rămâne problematic. 
Am văzut însă că, până acum, dependenţa ontologică a fost concepută ca o 
relaţie între «aspectele» unei existente fără niveluri sau modalităţi veritabile 
de fiintare; nu se punea, în principiu, problema unei dependențe de tipul 
celei dintre modurile existenţei determinate şi condiţiile de posibilitate ale 
unor tipuri de fiinţare in genere. De aceea, teoria nucleară a ontologiei, cu 
toate variantele ei, se plasează cu tot aparatul ei conceptual în orizontul 
fiintárilor determinate, nu al existenţei ca existenţă, al «performanţei», nu 
al «competenţei» existenţiale. Fără accesul la domeniul structurilor 
determinative, generatoare, care tin de orizontul fiinţei, teoria de bază a 
ontologiei nu poate realiza decât un «inventar al elementelor», şi nu o 
teorie a categoriilor în sens funcţional, operaţional. 

Varianta teoriei tropilor formulată de P. Simons (care distinge la un 
prim nivel o «teorie nucleară» a substanţei ce introduce o colecţie de tropi 
coocurenti ca individuali, neconectati însă printr-un substratum, ci prin 
natura lor de individuali ce se fundează reciproc, formând un «sistem 
fundational» şi la nivelul următor o mulţime de tropi dependenţi de nucleul 
functional ca întreg, aşa-numitele proprietăţi neesenţiale ale substanţei) 
combină aspecte ale teoriilor fasciculelor şi substratum-ului, dar fara a 
conserva şi defectele acestora. Aspectul cel mai important al acestei teorii 
ontologice este deschiderea şi flexibilitatea ei, ceea ce o face compatibilă 
cu spiritul şi metodologia ştiinţei sau, cum scrie P. Simons, o determină ca 
«ontologie ştiinţific acceptabilâ». Mai mult, lucru foarte rar în ontologia 
analitică, aşa cum am arâtat, Simons transtormă echilibrul reflectiv ontolo- 
gie-stiinta într-un test pentru ontologie. Luând în considerare aspectele 
ontologice ale mecanicii cuantice si teoriei particulelor elementare, oricât 
de discutabile ar fi ele în literatura de filosofia [izicii, Simons observă că 
teoriile de până acum ale tropilor (sau ale substanţei, substratum-ului, 
fasciculelor) au fost conduse de modelul obiectelor de dimensiuni medii, 
cognoscibile în mod direct. Teoria sa nucleară a elementelor i se pare că 
concordă cu spiritul în care fizicieni sau filosofi ai ştiinţei, ca R. Feynman, 
Bas C. van Fraassen, P. Mittelstaedt, tratează problema identităţii particulelor 
elementare: ceea ce numesc fizicienii particule «identice» (pe baza egalității 
principalelor numere cuantice: masa de repaus, sarcina, cuantumul spinului) 
ar corespunde trăsăturilor «nucleului»; iar identitatea de care vorbesc 

filosofii ar corespunde particulelor aflate «în aceeaşi stare» (ceea ce implică 
Şi epalitatea unor alte determinări «neesentiale»: poziţia relativă, energia 
cinetică, impulsul etc.), deci s-ar referi la «periferia» tropilor. Comparatia 
pe care o face P. Simons între cadrul ontologic al teoriei nucleare a tropilor 
şi fizica particulelor elementare merge foarte departe în privinţa unei 
discriminări ontologice şi epistemologice, dar se opreşte în faţa unor 
particularităţi formale ale mecanicii cuantice, exact acelea care solicită (în 
condiţiile acceptării completitudinii teoriei cuantice, după testarea 
determinată de inegalitatile lui Bell), aşa cum am arătat în primul volum, o 
viziune ontologică radical deosebită de cea centrată pe ideea clasică de 
obiect. P. Simons recunoaşte acest punct al separării drumurilor mecanicii 
cuantice şi ontologiei astfel: «imi este neclar în momentul actual ce înseamnă 
în termeni ontologici superpozitia amplitudinilor de probabilităţi.»** 
Principiul cuantic al superpozitiei, alături de corelatiile E-P-R la distanţă si 
identificarea stării în afara operaţiilor de măsurare, constituie tocmai 
«parametrii» de care trebuie să ţină seama ontologia ce se vrea consonanta 
cu spiritul ştiinţific modern. 

Consonanta ştiinţifică a ontologiei analitice (o condiţie rara avis printre 
adepţii supervenientei humeiste) poate fi realizată mai bine de schema 
cateporială propusă de P. Simons în « New Categories for Formal Ontology» 
Şi revăzută dintr-o perspectivă ce exploatează sugestiile metafizicii lui 
Whitehead în «Metaphysical Systematics: a Lesson from Whitehead». Asupra 
sugestiilor acestor studii recente vom reveni ulterior. Aici le-am invocat 
deoarece mi se par deosebit de semnificative, întrucât reprezintă modulo 
necunoaşterea mea, singurele tentative din interiorul ontologiei analitice 
de a prelua constructiv în sistemul ei categorial sugestiile filosofiei procesului, 
ale ontologiei lui A. N. Whitehead. Până acum, proiectele unor ontologii 
altemative au întâmpinat din partea «senatorilor» filosofiei analitice un 
veto cateporic. 

Semnificativă din acest punct de vedere este reacţia lui P. F. Strawson 
la reconceptualizarea particularilor în filosofia procesului şi critica 
whiteheadiană a ontologiei substanţei, cu paradigma ei a entităţilor 
elementare. Filosofii procesului consideră «lucrurile» ca entităţi dinamice, 
«complexe procesuale posedând o unitate funcţională mai degrabă decât 
substanţe individuate printr-o natură calitativă de un anumit gen. Într-o 
asemenea perspectivă, particularii fizici devin instantieri concrete ale 
structurilor procesuale... Identitatea lucrurilor este discretă (digitală), aceea 

a proceselor este continuă (antologică).»" P. F. Strawson, pomind de la 
condiţiile identificării particularilor în cadrul comunicării, susţine că aceasta 
necesită referinţa la lucruri, astfel încât corpurile materiale «joacă un rol 
unic şi fundamental în identificarea particulariilor>*, constituind astfel însuşi 
cadrul necesar al cunoaşterii obiective a particularilor. Ca urmare, filosofia 
procesului nu poate constitui o ontologie fundamentală, independentă logic 
de ontologia individualilor. În termenii lui Strawson, premisa criticii 
procesualismului este următoarea: «Singurele obiecte care constituie [cadrul 
spatio-temporal pentru comunicarea interpersonala] sunt acelea care îi 
conferă acesteia caracteristicile fundamentale. Adică ele trebuie să fie obiecte 
tridimensionale cu o anumită persistenţă in timp... Ele trebuie să aibă în 
mod colectiv diversitate, bogăție, stabilitate şi persistenţă suficiente pentru 
a face posibilă tocmai această concepţie a unui singur cadru [spatio-tem- 
poral] unitar pe care-l posedă.» De aici, concluzia ontologică este, dupa 
Strawson, următoarea: «Dintre categoriile de obiect pe care le recunoaştem, 
numai acelea satisfac aceste exigente care sunt sau posedă corpuri materiale 
în sensul larg al expresiei. Ca urmare, dată fiind o anumită trăsătură generală 
a schemei conceptuale pe care o posedăm şi dat fiind caracterul categoriilor 
principale disponibile, lucrurile (things) care sunt sau posedă obiecte 
materiale trebuie să fie particularii fundamentali.»"* Trecând peste răspunsul 
lui N. Rescher (după acesta, şi procesele fizice satisfac, şi ele, neproblematic 
condiţiile identificării şi reidentificării spatio-temporale), vom observa, la 
nivel metateoretic, că argumentul lui Strawson de tip cvusi-transcendental 
este valid ca argument general, sub rezerva acceptării acelui tip de cunoaştere 
căruia i se concede natura specială a determinării condiţiilor de posibilitate; 
or, aşa cum am arătat, pornind tocmai de la observaţiile lui Strawson asupra 
argumentului transcendental al lui Kant, un asemenea pattern argumentativ 
nu este general, independent de context, ci depinde esențialmente de , 
acceptarea unei teorii ca întreg, şi a unui tip de cunoaştere pe baza căruia se 
determină condiţiile de posibilitate ale obiectelor cunoaşterii. Raționamentul 
lui Strawson nu poate bleca a priori un alt tip de categorializare a existenţei. 
Un capitol important al teoriei elementelor îl constituie concepţia 
analitică asupra proprietăţilor. Nu vom prezenta în detaliu diferitele variante 
ale acestei subteorii a ontologiei analitice, cu argumentele şi tipologia 
proprietăţilor, pomind de la rolurile pe care acestea le pot îndeplini în 
diverse domenii ale logicii, semanticii, teoriei cunoaşterii etc. Monografia 
lui Alex Oliver, la care ne-am referit într-un capitol anterior, oferă o 

sistematizare cvasicompleta a problemei ontologice a proprietăţilor. Ne vom 
restrânge doar la prezentarea concepţiei lui H. Putnam", care respinge într- 
o manieră puţin specifică filosofiei analitice interdicţia extensionaliştilor 
(Quine şi Goodman) de a accepta asemenea entităţi în repertoriul fundamental 
al ontologiei. Deşi Quine în propensiunea lui naturalistă invocă ştiinţa pentru 
a elimina proprietăţile, conceptele, formele etc. dintre entităţile veritabile, 
pornind de la nesatisfacerea de câtre acestea a principiului individuatiei, 
tocmai reflectia metodologică asupra procedurilor efective ale ştiinţei lipseşte 
acestui filosof. Ca şi în cazul «legii naturale», filosofii analitici se limitează 
la investigarea «formei logice» independent de orice consideraţii sau cercetări 
«empirice»; numai prin «reflecţii asupra sensului termenilor» nu se poate 
accede la o ontologie în ton cu ştiinţa veritabilă. Aşa cum argumentează H. 
Putnam, teoriile complexe din ştiinţă contin asertiuni care, formalizate, 
cuantifică asupra proprietăţilor. El face mai întâi distincţia între «descrieri 
cauzale ale unei proprietăţi» (de genul «posedarea de către ceva a proprietăţii 
P este răspunzătoare pentru (sau este cauza) Q») şi «descrierea canonică a 
unei proprietăţi» (de genul «proprietatea de a fi P»), continuând: 
«dificultatea, în mod fundamental, este următoarea: există proprietăţi pentru 
care se cunoaşte o descriere cauzală, dar nu şi una canonică. Şi daca dorim 
să vorbim despre asemenea proprietăţi, un cuantificator existenţial asupra 
tuturor proprietăţilor pare inevitabil»*®. Aceste consideraţii nu sunt 
construcţii speculative, ci aspecte ireductibile ale cunoaşterii ştiinţifice. 
Luând în serios aspectele teoretice şi metodologice ale ştiinţei contemporane, 
cu greu vom da credibilitate construcţiilor analitice care-şi întemeiază 
elucidările conceptuale pe simplul acord cu intuiţiile «originare». Acest 
motiv metodologic este tocmai cel care ne face să considerăm necesare nu 
doar extinderi necreative sau conservative ale programului ontologiei 
standard, dar şi generalizâri raţionale care să modifice radical statutul 
«entităţilor prime» şi, conform principiului ontologic, şi ideea de 
«dependenţă ontologică». 


SECŢIUNEA A II-A 


Extinderi şi alternative 
ale ontologiei standard 


«Die Verknüpfung philosophischer and physikalische Probleme, 
die Moglichkeit, philosophische! Fragen im Rahmen einer 
empirischen Wissenschaft, der Physik, zu behandeln, ja eventuell 
sogar zu beantworten, ist in dieser Form 

erst in unserem Jahrhundert aufgetreten.» 

Werner Heisenberg 


«[In Cantor's work]... you have, in fact, 

a perfectly precise arithmetical proof that there are fewer things 
in heaven or earth than are dreamt in our philosophy. 

That shows how philosophy advances.» 

Bertrand Russell 


«Letzes Endes, fürchte ich, werden wir uns wohl 

auf die Arbeit unserer Freunde aus der Welt Philosophie 
verlassen müssen, obwohl die Philosophie auch wieder 

zu wichtig ist, um sie nur den Philosophen zu überlassen!» 
John A. Wheeler 


(În original: ,, physikalische.) 


CAPITOLUL 8 


«Structura propozițională» a existenţei: 
evenimente, stări de lucruri, «propoziții» 


Construcţia arhitectonicii existenţei urmează în filosofia analitică, în 
general, căile stipulate de supervenienta humeeană. Noile genuri de entităţi 
introduse pornind de la «elementele» existenţei sunt fie întregiri necreative 
sau conservative, dependente ontologic, ale nucleului entităţilor primare, 
fie simple «ficțiuni» eliminabile, întrucât nu trec de proba criteriilor 
empiriste de identitate şi individuatie. Acceptarea lor condiţionată, pe baza 
argumentelor de indisponibilitate şi a inferentei la cea mai bună explicaţie, 
nu se bazează pe veritabile dovezi de existenţă şi nu conduc la angajări 
existenţiale ireductibile. Necreativitatea acestor extinderi este susţinută 
formal de natura procedeelor «aparatului constructional» al ontologiei 
analitice, care nu doar multiplică instanţele de acelaşi gen ontologic cu 
elementele de bază ale teoriei, dar nu sunt nici prin operarea lor efectivă 
apte de a suplimenta existenţial constituţia de fiinţă a lumii, fiind ele însele 
«eliminabile», considerate, în acelaşi mod ca şi entităţile adăugate, simple 
adjonctionari formale, construcţii cu rol pur instrumental, neangajate 
existenţial. Asemenea extinderi conservative, deşi lărgesc domeniul 
entităţilor la care se referă discursul ontologic analitic, nu reconsideră 
prioritatea ontologică a ingredientilor fundamentali ai existenţei. Un 
asemenea gambit ontologic este propriu unor alternative veritabile la 
ontologia standard, ale căror proiecte şi programe ontologice se înscriu 
mai degrabă in linia deductiei transcendentale a lui Kant decât în aceea a 
supervenientei humeene. Ele presupun nu doar o completare cu alte 
«complexe naturale» a elementelor ontologiei «particulariste», ci propun o 

profundă recategorializare a existenţei, o «renormare» a conceptelor prin 
care se tematizează la nivel fundamental fiinţa. Categorializarea 
«operaţională» a existenţei va asigura un statut ontologic deplin modurilor 
şi structurilor determinative ale realităţii, nu prin simple argumente generale 
de existenţă, ci prin prelucrarea metodologică a modului de gândire şi 
construcţie teoretică specific disciplinelor ce configurează paradigma 
epistemică actuală, prin «exponentierea» experienţei ştiinţifice din cele mai 
dezvoltate discipline ale ştiinţei contemporane. Este astfel pe cale de 
constituire o nouă «teorie nucleară» a ontologiei, comparabilă prin abstracţie, 
generalitate şi capacitate constructivă cu logica generalà sau teoria abstractă 
a modelelor, pentru a continua şi acum analogia cu dinamica logicii 
contemporane. Această teorie-nucleu, ontologia structurală, permite restitui- 
rea într-o nouă perspectivă a tuturor tentativelor de explorare metafizică a 
stilului metodologic al cunoaşterii ştiinţifice contemporane. 

Ontologia evenimentelor constituie prima treaptă a extinderii ontologiei 
standard dincolo de particulari si universali, elementele fiinţei. Introducerea 
evenimentelor în discursul ontologic analitic a fost iniţiată prin «demonstraţia 
de existenţă» datorată lui D. Davidson, la care ne-am referit într-un capitol 
anterior. O asemenea procedură argumentativă, preluată şi în cazul altor tipuri 
de entităţi, nu stabileşte, dacă acceptăm că este validă, decât că există anumite 
genuri de entităţi, dar nu şi care este «natura» lor, care este statutul lor de 
realitate.! Sarcina aceasta cade in seama unor teorii ontologice specifice. O 
asemenea teorie trebuie să apeleze la tot arsenalul de criterii şi proceduri 
pentru stabilirea modului în care «participă» la existenţă evenimentele. Numai 
după aceea se pune problema naturii acestor entităţi. La acest prim nivel al 
explicatiei ontologice vom observa că evenimentele nu solicită — din punctul 
de vedere al criteriului de angajare ontologică şi al substructurii ei logice — 
un alt cadru conceptual decât al ontologiei de ordinul întâi. 

În monografia sa dedicată evenimentelor (Events: A Metaphysical 
Stud y, Routledge & Kegan Paul, London, 1986), L. B. Lombard construieşte 
o forma abstractă a criteriului de identitate, care, potrivit dictum-ului lui 
Quine, «No entity without identity», are un rol atât de important în «selecţia 
ontologică» şi în «igienizarea» discursului metafizic. 

«Un criteriu de identitate pentru membrii unui gen de entităţi metafizic 
interesant, este un principiu de indiscemabilitate, un principiu de forma: 


(C1) O (x) (y) (bax & Py > (x = y =R (x, y))), 

unde «R» exprimă o relaţie pe care o au x şi y numai atunci când ei sunt 
asemănători în privinţa tuturor membrilor unei subclase anumite a tuturor 
proprietăţilor pe care entităţile de genul ® le pot avea.» 

Conform observaţiei autorului, spre deosebire de Principiul Indiscer- 
nabilitatii Identicilor, care spune că lucrurile identice împărtăşesc toate 
proprietăţile, (C1) spune că entităţile de genul sunt identice în condiţiile 
în care acestea, dacă împărtăşesc doar o parte a proprietăţilor, prin aceasta 
vor avea în comun toate proprietăţile. Această formă netrivială îi permite 
numeroase instantieri interesante. 

Punând apoi o serie de constrângeri asupra lui (C1), acesta poate deveni 
mult mai operaţional în «consolidarea teoretizării metafizice asupra 
entitatilor»’, plane determina mai exact natura unor asemenea entităţi. 
După L. B. Lombart, importante in această procedură vor fi următoarele 
constrangeri: 


l. Specificarea în raport cu genul entităţilor (Kind-specificity). 
Legea lui Leibniz [(x) (y) (Există x & Există y 2x=y=(F) 
(Fx = FY))] nu poate fi un criteriu de identitate pentru toate 
obiectele, deoarece condiţia sa de identitate cere 
indicernabilitate cu privire la toate, nu doar unele proprietăţi; 
un asemenea criteriu trebuie să se aplice numai unui gen de 
entităţi; în felul acesta doar se poate găsi un criteriu unic de 
identitate (metafizic interesant), specificat pentru fiecare gen 
de entităţi. 

2. Nonvacuitatea criteriului: mulțimile identice trebuie să aibă 
aceiaşi membri sau aceeaşi localizare spatio-temporara. 

3. Excluziunea parţială, pentru fiecare gen de obiecte, trebuie să 
fie un criteriu distinct de identitate; un asemenea criteriu va 
trebui astfel să specifice, pentru un gen determinat, în însăşi 
condiţia lui de identitate, un tip de proprietate necesar 
împărtăşită de toţi membrii pentru a fi identici. 

4. Minimalitate. Un asemenea criteriu trebuie să specifice o 
mulţime minimală de tipuri de proprietăţi comune ca o condiţie 
a identităţii. 

Aceste condiţii restrictive ale (C1), determinative pentru gen — 

identitatea entităţilor, apropie mai mult explicaţia conceptuală de «natura» 
entităţilor introduse prin argumente-de-tip-Davidson de o «decizie ontică»», 

dar cu tot rolul jucat chiar de asemenea criterii specifice nu avem inca 
temeiuri suficiente pentru a selecta o singură teorie a evenimentelor. Ceea 
ce nu va surprinde, examinând diferitele ontologii ale evenimentelor, este 
încercarea cvasigenerală de a le defini ontologic în termenii «elementelor» 
teoriei nucleare a ontologiei standard, particularii sau universalii, ca entităţi 
esențialmente dependente ontologic de aceştia. 

Principalele explicaţii ontologice reductioniste ale evenimentelor 
prezente în literatura analitică ilustrează această perspectivă reductionista. 
Pentru Quine, de exemplu, evenimentele n-au alt statut decât acela al 
particularilor concreti, propriu entităţilor de bază ale ontologiei sale, 
obiectele spatio-temporale. «Obiectele fizice — scrie Quine... nu trebuie 
distinse de evenimente... Fiecare cuprinde doar continutul, oricát de 
heterogen, al unei anumite portiuni a spatiu-timpului, oricát de neconectate 
şi arbitrare.»? Ca şi obiectele, evenimentele sunt acelaşi gen de particulari 
concreti, entităţi nerepetabile, care ocupă in mod complet o porţiune 
determinată a spatiu-timpului. Criteriul de identitate pentru evenimente 
(chiar exceptand constrángerile lui Lombard) nu va diferi astfel de cel 
pentru obiecte fizice de tip obişnuit, paradigme ale particularilor concreti. 
Ambele entităţi aparţin, altfel spus, aceleiaşi categorii ontologice. În aceste 
condiţii însă, aşa cum arată Lombard, se anulează scopul însuşi pentru care 
au fost teoretizate metafizic evenimentele, şi anume explicarea schimbării. 
Pentru a nu mai vorbi de detaşarea radicală a unei asemenea interpretări 
filosofice de substanţa novatoare a unor teorii din ştiinţa contemporană 
care au revoluţionat imaginea ştiinţifică asupra realităţii fizice tocmai mutând 
accentul de pe lucruri, obiecte, pe evenimente. 

J. Kim propune o altă teorie a evenimentelor, aflată tot în limitele 
conceptuale ale ontologiei standard. Evenimentele vor fi tot particulare; 
dar, asemenea teoriei tropilor, «exemplificări ale proprietăţilor» (the property- 
exemplification account) sau «complexe structurate», atribuind unui 
eveniment o structură complexă: «un eveniment (sau stare) este o structură 
constând dintr-o substanţă (un n-tuplu de substanţe), o proprietate (un atribut 
relational n-adic) şi un moment temporal». * Într-o reelaborare a acestei 
definiţii, J. Kim explică astfel natura evenimentelor. Fiecare eveniment 
individual are trei constituenți unici: «o substanţă („obiectul constitutiv“ al 
evenimentului), o proprietate pe care el o exemplifică („proprietatea 
constitutiva sau „evenimentul generic‘), timp». Într-o notație canonică, 
evenimentul = [x, P, t]. Pentru această teorie, conform procedurii standard 

de formulare şi acceptare a unei ontologii analitice, va fi necesară 
specificarea unor condiţii de existenţă şi criterii de identitate. După Kim, 
acestea sunt: 

Condiţia de existenţă: Evenimentul [x, P, t] există dacă şi numai daca 
x are proprietatea P la timpul t. 

Condiţia de identitate: [x, P, t] = [y, Q, t] dacă şi numai dacă x = y, 
P=Qşit=t. 

Evenimentele a căror identitate este astfel dată de identitatea structurii 
lor sau, altfel spus, când sunt «exemplificări» ale aceloraşi proprietăţi au 
localizare spatio-temporala determinată de localizarea obiectelor ale căror 
proprietăţi sunt manifeste (a «substanţelor consitutive»); există însă 
posibilitatea ca mai multe evenimente să se producă cu un obiect în acelaşi 
spatiu-timp. 

Kim pretinde că teoria sa a evenimentelor nu este «eliminativă» sau 
«reductivă», că evenimentele nu se reduc la substanţe, proprietăţi şi intervale 
temporale, formularea structurii lor în aceşti termeni indică doar relaţia 
evenimentelor cu aceste categorii ontologice. Conexiunea cu proprietăţile 
este importantă şi semnificativă, acea proprietate specifică reprezentând 
tocmai ceea ce Kim numeşte «eveniment generic». Problema care confruntă 
această explicaţie este însă a naturii proprietăţilor. Preluând distincţia lui 
P. Geach între proprietăţi sau schimbări veritabile şi «proprietăţi sau 
schimbari-Cambridge» (cele care nu indică o calitate, respectiv modi ficare 
a substanţei sau structurii obiectelor, cum ar fi «preţul untului» versus 
«culoare» sau «compoziţia untului» etc.), Kim discută încercarea de a 
introduce acele proprietăţi ce intervin «constitutiv» în determinarea 
structurală a evenimentelor prin apel la cauzare, prin care, mai departe, 
s-ar înţelege o acţiune pusă în seama unor «puteri» sau «potente» naturale. 
Această «explicaţie cauzală», invocând asemenea «puteri cauzale» i se pare 
circulară, deoarece tocmai «schimbările reale» sau «evenimentele reale» 
sunt acelea care fac «diferenţa cauzalà», iar «evenimentele generice par a fi 
tocmai acele proprietăţi a căror posesie de către un obiect îi conferă o 
putere cauzalà sau potenţă».* Totuşi, «abordarea cauzală» ar putea fi cea 
«corectă, dar pe o cale indirectă: evenimentele generice de bază pot fi cel 
mai bine alese în raport cu o teorie ştiinţifică, indiferent dacă teoria este o 
teorie a simțului comun asupra comportării obiectelor de dimensiuni medii 
sau este o teorie fizică foarte complexă. Ele se întâlnesc printre proprietăţile 
importante, relative la teorii, în termenii cărora pot fi descoperite deseori 

şi explicate regularitatile. Parametrii de bază în termenii cărora sunt 
formulate legile fundamentale ale teoriilor, în această concepţie, ne vor da 
evenimentele noastre generice, şi operaţiile logice, matematice sau poate 
de alte tipuri asupra lor vor construi evenimente generice complexe, 
determinate. ... Cred că este foarte plauzibil ca noi să nu putem alege 
evenimentele generice in mod complet a priori».” Apelul la cauzare via 
teoria sau legea ştiinţifică duce, cum scrie Kim, «periculos de aproape de 
câteva probleme oficiale privind relaţia dintre cauzare şi explicaţie, 
intensionalitatea relaţiilor cauzale şi idee, de explicatie»*. Într-adevăr, dacă 
se înțelege cauzarea, cum ne sugerează Davidson (şi anume sa interpretam 
într-o formulare de genul «Prăbuşirea... a fost cauzată de...» pe «a fost 
cauzat» prin «este explicabil cauzal», iar «explicaţia» ca ceva prin care «în 
mod tipic se corelează propoziţii, nu evenimente»), atunci teoria 
evenimentelor se înscrie in nexus-ul humeist «cauzare-subsumare logică», 
definitoriu pentru ontologia standard. Într-un studiu provocativ, Al. Rosenberg 
consideră că, acceptând modificări nesemnificative ale explicatiei eveni- 
mentelor a lui Kim, criteriul lui Davidson (evenimentele sunt identice dacă 
ele se înscriu în acelaşi lant cauzal, au aceleaşi cauze şi efecte) şi criteriul 
lui Kim sunt «echivalente în cadrul concepţiei humeene a cauzalitatii 
interpretată ca o conjunctie constantà»?. Acesta este, într-adevăr, punctul 
centrul al ontologiei standard, şi de depăşirea lui depinde faptul dacă 
ontologia evenimentelor este o deschidere sau extindere veritabilă a «teoriei 
elementului» sau o simplă extindere conservati va. 

Explicaţiile conceptuale ale «evenimentelor» propuse de J. Bennett!” 
(evenimentele sunt «particulari abstracti», ele sunt tropi, instanţe particulare 
ale unor proprietăţi) sau P. F. Strawson!! (evenimentele nu pot fi identificate 
decât prin referire la obiecte, ele sunt «entităţi dependente» ce nu pot oferi 
«un cadru conceptual unic, cuprinzător şi utilizabil în mod continuu») nu 
depăşesc, evident, teoria analitică standard. Deşi contestă «prioritatea 
ontologică» acordată unilateral obiectelor de câtre Strawson, argumentând 
pentru reciprocitatea dependenţei ontologice «substanţă-schimbare», Davidson, 
propunând explicaţia în termenii conexiunii cauzale ca adevăratul «sistem 
conceptual cuprinzător şi utilizabil în mod continuu» în locul «sistemului de 
coordonate spatio-temporale pentru obiectele materiale», ca un gen de «apărare 
indirectă a evenimentelor reprezentând o categorie ontologică fundamentală», 
nu decide încă printr-un criteriu de individuatie «metafizica evenimentelor». 
Recursul său la aparatul formal al cuantificării, prin care se demonstrează că 

nu se poate elimina prin parafraze cuantificarea asupra evenimentelor (cum 
pretinde Strawson), trebuind deci să le acordăm evenimentelor statutul de 
particulari, nu reprezintă decât «contribuţia semantică» la ontologie, «dar 
vor rămâne profunde probleme metafizice cu privire la natura acestor entități, 
la modul lor de individuare şi la relaţia lor cu alte categorii». Într-adevăr, 
fără a analiza locul evenimentelor în teoria cauzalităţii, tipurile de explicaţie 
teoretică, natura corelatiei posibilitate-actualitate, nu vom putea progresa în 
investigația ontologică a acestora. Asemenea cercetări, îndrumate de experienţa 
celei mai importante teorii contemporane a naturii, mecanica cuantică, şi 
inspirate din ontologia procesului a lui A. N. Whitehead, cum sunt cele 
întreprinse de A. Shimony", conduc însă la o nouă viziune «neelementaristà» 
asupra realităţii, în cadrul căreia evenimentele pot dobândi într-adevăr statutul 
de «categorie ontologică fundamentală». Asemenea cercetări necesită însă o 
discuţie separată. 

«Liantul» categorial al nivelului ontologiei la care sunt introduse 
evenimentele, situaţiile, stările de lucruri şi taptele, al primei extinderi a 
teoriei analitice a existenţei îl constituie propozițiile (propositions). Termenul 
desemnează un gen de entităţi abstracte care, începând cu secolul XIX, au 
dobândit un rol important în gândirea metafizică, prin concepţiile lui B. Bolzano, 
G. Frege, G. E. Moore, B. Russell. Statutul lor şi funcţiile pe care le 
îndeplinesc în diverse discipline filosofice (semantică, filosofia limbajului, 
logica filosofică, ontologia, filosofia minţii etc.) le-au transformat într-o 
temă centrală a gândirii analitice. În ontologie ele exprimă «dimensiunea 
specifica» a acestei prime extinderi sau a etajului următor celui al universa- 
lilor şi particularilor al arhitecturii existenţei. Cei care acordă însă un rol 
mult mai semnificativ «ontologiei factualiste» (cum am putea denumi, cu 
o expresie generală, acest conglomerat de entităţi «comensurabile»), 
pretinzând, eventual, prioritate sau caracter fundamentul, ireductibil pentru 
aceste «complexe naturale», numesc această perspectivă «propositional view 
of reality» (concepţia propozițională asupra realităţii), distinctă de 
tematizarea lumii in termenii lucrurilor sau (obiectelor) (Thingist way of 
thinking about the world). 

Propozitiile sunt cazul cel mai tipic pentru modalitatea introducerii 
sau acceptării unor entităţi pe baza rolului pe care acestea îl pot îndeplini în 
anumite teorii filosofice. «Teoria tradiţională» a propozi{iilor le acordă 
statut de entităţi abstracte sui generis pe baza rolului pe cure ucestea îl au în 
explicarea sau rezolvarea unor probleme de tipuri foarte diferite. În filosofia 

limbajului si a cunoasterii, propozitiile sunt acele entitati intensionale ce 
reprezintă «purtătorii primari» ai adevărului sau ai unor asemenea proprietăţi 
ca necesitatea, posibilitatea, imposibilitatea.!* Ele sunt de asemenea introduse 
ca obiecte ale «atitudinilor propozitionale» (ale opiniilor, credințelor, 
convingerilor etc.) sau ale oricăror alte «atitudini intentionale care au ca 
obiect lucruri diferite de atribute şi individuali». Quine scria în acest 
sens: «...atitudinile propozitionale înainte de toate, mi se pare, şi nu logica 
modală pretind stipularea (positing) propozitiilor»'*. Această cale, numită 
«abordarea intentionala a propozitiilor», a sugerat şi o cale de a rezolva 
problema «individuării» lor printr-o condiţie netrivialà de echivalență a 
atitudinilor intentionale. " Quine mai enumără şi alte motive pentru 
introducerea propozitiilor ca «entităţi intermediare», ca obiectele intensio- 
nale ale teoriei sensului (meaning theory), presupusă a fi distinctă de teoria 
referintei. Propozitiile au fost considerate «constante ale traducerii: lucruri 
comune oarecum unor expresii străine şi traducerilor lor», «constante ale 
aşa-zisei analize sau parafraze filosofice,lucrurile impartasite în comun 
de analysandum-uri şi analysans-urile lor». În susţinerea lor s-au invocat 
argumente special construite, cum ar fi argumentului lui H. P. Grice şi 
P. F. Strawson?!, conform căruia, dacă am abandona noţiunea sinonimiei 
expresiilor sau a frazelor (sentence-synonymy), care cere admiterea 
propozitiilor pe care se bazează, atunci n-am mai putea utiliza conceptul de 
semnificaţie a frazelor sau ideea «de a avea semnificaţie» (fraza); cu alte 
cuvinte, dacă spunem despre o frază că are semnificaţie, atunci trebuie să 
existe o semnificaţie (sens) pe care aceasta s-o posede. Alte moduri de 
justificare, consideră Quine, invocă «intuiţiile noastre asupra sinonimiei şi 
analiticităţii». Asemenea argumente, dincolo de slăbiciunea lor logică, nu 
pot înlocui criterii ale «identităţii propozitionale», în lipsa cărora asemenea 
entităţi intensionale «intermediare» nu pot fi acceptate într-o ontologie 
austeră, dar «transparentă» la criterii bine definite de identitate logică. Primul 
rol amintit de Quine, propoziţiile ca elemente invariante ale traducerii, nu 
rezistă în faţa evidenţei indeterminării traducerii. «Noţiunea de propoziţie 
pare a facilita discuţia despre traducere numai deoarece ea falsifică natura 
acestei întreprinderi.» În aceeaşi manieră, Quine respinge pe rând toate 
argumentele sau «funcţiile» acordate de «ontologia nereflectată a „gândirii“ 
propozitionale». De fapt, după Quine, toate aceste roluri pot fi servite de 
alte entităţi (ale limbajului sau ale realităţii) neproblematice «transparente», 
care trec neproblematic testul ontologic al individuatiei. Revenind la 

argumentul bazat pe atitudinile propozitionale, Quine găseşte metodologia 
acestei perspective în dezacord cu «spiritul ştiinţei obiective», care poate 
explica întregul comportament lingvistic în termenii unei cauzalitati 
obiective (invocând cauzele şi efectele acestui comportament), fără 
intermedierea «intentionalului». Toate asemenea noţiuni «intentionale» sunt 
subminate de «relativitatea la un sistem neunic al ipotezelor analitice», ceea 
ce reprezintă însuşi temeiul indeterminării traducerii. Teza opusă, acceptarea 
idiomului intentional, ar postula relaţii de traducere «obiectiv valide», în 
ciuda indeterminării lor principiale în raport cu totalitatea dispoziţiilor de 
vorbire. Îndreptându-ne atenţia asupra «structurii ultime a realităţii» vom 
avea nevoie de schema canonică austeră a ştiinţei, lipsită de orice intruziune 
a atitudinilor «propozitionale», utilizând doar «constituţia fizică şi 
comportamentul organismelor». Formularea «legilor fundamentale ale unei 
ramuri a ştiinţei», oricât de provizorie, nu necesită decât «idiomul auster».? 

Interesant de observat, scepticismul filosofilor de genul lui Quine asupra 
«obiectelor intensionale», asupra propozitiilor, în particular, a fost pus în 
discuţie nu atât de dezvoltarea logică şi de argumentele filosofilor asupra 
existenţei unor asemenea entităţi, ci mai de grabă de rezultatele şi 
perspectivele ştiinţei, în special de revoluţia în psihologia cognitivistă şi în 
ştiinţele cognitiei în general." Revenirea spectaculoasă la studiul conştiinţei 
din perspectiva intentionalitatii sau a stărilor intentionale şi depăşirea 
behaviorismului (alternative teoretice în jurul cărora şi lui Quine i se părea 
că gravitează problema atitudinilor propozitionale) indică semne grave de 
întrebare asupra valorii şi întemeierii reducerii extensionaliste a propozitiilor 
sau a altor asemenea «obiecte» ale atitudinilor propozitionale. Aşa cum 
consideră G. Bealer, explicaţiile după care «propoziţiile nu sunt de fapt 
decât funcţii extensionale de la lumi posibile la valori de adevăr; doctrina 
după care propoziţiile nu sunt decât mulţimi ordonate (şiruri, grafuri 
abstracte etc.) constând din proprietăţi, relaţii şi poate particulari, doctrina 
după care proprietăţile (sau conceptele) nu sunt altceva decât funcţii 
extensionale de la individuali la propoziţii; etc.», deşi «istoric semnificative 
şi formal elegante», ca reductii extensionaliste sunt «pur şi simplu 
neplauzibile».*> Reluând un repetat argument, G. Bealer arată că «multi 
dintre noi avem dificultăţi să credem că înseşi propoziţiile pe care le credem 
şi asertăm sunt în realitate funcţii sau mulţimi ordonate»; aceste reductii, 
dincolo de contra-intuitivitatea lor (care, la acest nivel al analizei n-ar trebui 
invocată, fiind vorba de a propune un model explicativ teoretic), nu trec 

ele însele la testele de identitate şi existenţă; acest punct, important din 
perspectiva metodologiei analitice, trebuie luat mai degrabă în considerare 
(alături de argumentul de indispensabilitate a entităţilor intensionale şi 
intentionale în discursul ştiinţific actual) atunci când se susţine, «o perspectivă 
nonreductionista în care proprietăţile sunt considerate entităţi sui generis». 

Invocarea în acest capitol a discuţiilor despre propoziţii nu avea ca 
obiectiv elaborarea unei concepţii asupra statutului lor logico-semantic sau 
asupra statutului lor ontologic şi nici, în primul rând, ilustrarea cu ajutorul 
lor a modalităţii justificării «funcţionale» a unor entităţi. Propozitiile ne 
interesează mai degrabă datorită faptului că ele reprezintă unul din mediatorii 
extinderii ontologiei particularilor şi constituirea ontologiei «factualiste». 
Situatiile, evenimentele, stările de lucruri şi faptele, tipurile de «entităţi» 
ale noului nivel al ontologiei, sunt considerate, în general, contrapartile 
propozitiilor, pe baza principiului «truth-maker» adoptat ca strategie 
metodologică în ontologia analitică. Extindereaprimă a cadrului conceptual 
al ontologiei standard s-a produs sub influenţa «principiului contextului» 
al lui Frege (via logica Whitehead-Russell), care a schimbat unitatea 
elementară a semnificației epistemice, înlocuind conceptul prin propoziţie. 
Noile entităţi amintite au devenit, după expresia lui M. Loux, «vecinii 
ontologici» ai propozitiilor. Ele au structuri analoge cu cele ale propozitiilor 
si înscriu astfel «elementele» realului într-o organizare complexă (reductibilă 
sau nu, aceasta nu contează la acest moment al analizei). 

Procedura standard a ontologiei analitice de a introduce in «the furniture 
of the world» faptele este următoarea: faptele sunt acele «lucruri» din lume 
care fac adevărate propoziţiile adevărate. Cu principiul lui Russell din The 
Philosophy of Logical Atomism, «atunci când vorbesc despre un fapt... eu 
înţeleg genul de lucru care face o propoziţie adevărată sau falsă».2* Mai 
specific, Russell indică această extindere necesară iniţiată de Frege în 
problemele relaţiei dintre semantica logică şi ontologie: «ceea ce numesc 
un fapt este genul de lucru care este exprimat printr-un enunţ, nu printr-un 
singur nume, cum ar fi „Socrate“. Atunci când un singur cuvânt e folosit 
pentru a exprima un fapt, cum ar fi „incendiul“ sau „lupul“, aceasta se 
datorează întotdeauna unui context neexprimat, şi expresia completă a unui 
fapt va necesita întotdeauna un enunt.»”’ Principiul «truth-maker» şi logica 
modemă i se par lui Russell temeiuri suficiente pentru o concluzie ontologică 
majoră: «faptele aparţin lumii obiective. Ele nu sunt create de gândurile 
sau opiniile noastre, cu excepţia unor cazuri speciale.»"* Faptele, după Russell, 

nu pot fi eliminate din descrierea lumii exterioare; aceasta nu poate fi 
reprezentată exclusiv prin particulari; indiferent dacă vorbim despre «fapte 
particulare» (în fraze de genul «Aceasta este alba») sau «fapte universale» 
(ca în expresia «Toţi oamenii sunt muritori»), conchide Russell, ar fi o 
mare eroare «să presupunem că am putea descrie lumea în mod complet 
numai cu ajutorul faptelor particulare»; la fel stau lucrurile şi cu «faptele 
pozitive» («Socrate trăieşte») sau «faptele negative» («Socrate nu mai 
trăieşte»), deşi această distincţie este mult mai greu de stabilit, ca şi 
determinarea mai exactă a relaţiei dintre propoziţii şi fapte (care nu este 
una de denumire, ci mai degrabă de asertare). 

Să nu uităm că aceluiaşi Russell îi aparţine celebrul principiu «Ori de 
câte ori este posibil, construcţiile din entităţi cunoscute trebuie substituite 
celor inferate din entităţi necunoscute».”? Transpus în cadrul faptelor, el 
conduce la două întrebări pe care Russell le formulează astfel: 1. Sunt 
lucrurile care par entităţi logice complexe în mod real complexe?; 2. Sunt 
ele realmente entităţi?” Este dificil a analiza simplu concepţia lui Russell şi 
a găsi răspunsul la aceste întrebări în lucrările lui. Sugestii importante sau 
puncte de plecare pentru construcţii teoretice ulterioare se găsesc însă 
numeroase în lucrările lui Russell din acea vreme. Vom indica doar una 
dintre acestea, care va căpăta o formă detaliată în Human Knowledge (1949). 
În căutarea acelei unităţi individuale proprii entităţilor complexe veritabile 
(deosebite de complexitatea aparentă a obiectelor experienţei comune, chiar 
dacă acestea sunt cunoscute prin nume proprii: Socrates, Piccadilly, 
Romania, A douăsprezecea noapte!) în rândul cărora Russell înscrie faptele 
(si care nu pot fi «dizolvate» prin enumerarea lucrurilor particulare care 
sunt în ele, nu pot fi reduse la mulţimi, clase, serii etc.), Russell nu se 
orientează după un principiu de individuatie construit după schema 
conceptuală a obiectelor fizice obişnuite, ci indică în permanenţă şi 
conservarea structurii acestui temei al «complexitatilor iniţiale», cele cu 
care trebuie să înceapă teoria ontologică «analiza lumii», aşa cum orice 
teorie ştiinţifică modemă organizată deductiv începe cu propoziţii care, 
din punct de vedere logic, posedă o mare putere deductivă, exactitate şi 
«forţă» constructivă.*! Faptele sunt entităţile complexe prin structura lor 
de la care trebuie să pornim dacă intentionam să dăm o «explicaţie completa 
a lumii», să ajungem, cum schiteaza Russell în final, la o idee sistematică 
despre lumea ca totalitate. Deşi analizabile logic, faptele nu sunt reductibile 
ontologic la componente individuale; acestea apar doar în calitate de 

constituenti ai faptelor numai prin înscrierea lor într-o structură. O asemenea 
perspectivă nu se poate afirma fără a se denunța tradiţia metafizicii substanţei, 
întemeiată, cum afirma şi Whitehead, pe forma subiect-predicat a propo- 
zitiei. «Logica filosofică» va trebui să se concentreze, scrie Russell, asupra 
«formei faptelor» mai degrabă decât asupra «formei propozitiilor»." «Forma 
faptelor» este tema ontologiei, iar «forma propozitiilor» este subiectul 
logicii. În ambele cazuri «forma» nu poate fi luată în interesul obişnuit de 
«constituent» («O formă a unei propoziţii nu este niciodată un constituent 
al însăşi acestei propozitii»?). Faptele nu sunt «entităţi în sensul în care 
sunt constituentii lor».*4 Sensul în care ele există nu este determinat decât 
prin conceptul de structură, tema de studiu de altfel, după Russell, a ştiinţei 
contemporane. Constituenţii ultimi ai lumii sunt, aşadar, după Russell, 
faptele. Pornind de la propoziţii, justificarea acestei viziuni ontologice este, 
într-o expresie condensată, următoarea: «Nu poţi cunoaşte lumea până când 
nu cunoşti faptele care fac adevărurile lumii».? Dar faptele nu au deloc 
natura elementelor simple, nestructurate. În concordanţă cu cercetările 
asupra evoluţiei concepţiei fizicii teoretice asupra realităţii, prezente în 
cartea sa Our Knoweldge of the External World (1914), Russell încearcă 
si în ontologia sa să explice «entităţile metafizice» apelând la instrumentele 
logicii modeme, în cadrul căreia se cristaliza conceptul-temă al structurii. 
Pe această linie, Camap va ajunge la teoria constituirii din Der Logische 
Aufbau der Welt (1928), cea mai importantă lucrare a metafizicii structu- 
raliste din secolul nostru. 

Pe o cu totul altă direcţie, continuând alte motive ale gândirii decât 
Russell, a mers ontologia factualistă a filosofilor analitici. Cel mai remarcabil 
reprezentant al acesteia este, fără îndoială, David Armstrong. Acesta îşi 
propune în lucrarea sa de sinteză A World of States of Affairs (1997), pomind 
de la ideea faptelor (sau a stărilor de lucruri) pe care Russell şi Wittgenstein 
o considerau ca reprezentând constituentii fundamentali ai lumii, să articuleze 
o «schemă metafizică unificată», o «ontologie» în care universalii, legile 
naturii, dispoziţiile şi puterile naturale, posibilităţile şi necesităţile, dar şi 
entităţile «abstracte» să-şi găsească locul şi corelatiile lor sistematice, să 
introducă mai multă «disciplină» în acea disciplină filosofică numită teoria 
existenţei. Aceasta va fi o «viziune propozițională» asupra lumii, în care, 
ca şi la Russell, pornind de la stările de lucruri ca «elemente» constitutive, 
să se articuleze însuşi conceptul teoretic al «existenţei ca totalitate». 

Ca şi orice altă elaborare sistematică a ontologiei analitice, şi ontologia 
stărilor de lucruri pomeşte de la o serie de principii sau ipoteze constructive. 
Ele sunt formulate de Armstrong ca teze ale ontologiei sale. 


1. Factualismul. Această expresie desemnează ipoteza fundamentală a 
construcţiei lui Armstrong: lumea, tot ce există, este o lume a stărilor de 
lucruri (states of affairs). O asemenea stare de lucruri are următoarea 
structură: ea există dacă un particular are o anumită proprietate sau o relaţie 
are loc între doi sau mai multi particulari. Fiecare asemenea stare de lucruri 
(constituită astfel din particulari, proprietăţi sau relaţii, iar în cazul stărilor 
de lucruri de ordin superior, ea având printre constituenți stări de lucruri de 
ordin inferior) este un existent contingent. Proprietăţile şi relaţiile sunt 
universali, nu particulari; relaţiile sunt, toate, relaţii exteme. Din stările de 
lucruri «originale» se pot articula stări de lucruri «moleculare» prin 
conjunctii (niciodată prin disjunctii sau negatii). Stările moleculare nu 
constituie «aditii ontologice» fata de conjunctele lor. 

Acceptand starile de lucruri ca «actorii centrali in drama noastra 
metafizica»**, Armstrong este confruntat cu o serie de probleme privind 
relatia acestor entitati cu «elementele» ontologiei standard, independenta 
stărilor de lucruri, criteriile specifice de existenţă, natura relaţiilor şi a 
structurii constitutive, întemeierea legilor naturii, a dispoziţiilor şi modali- 
tatilor fiinţei. Asupra unora dintre aceste articulaţii ale concepţiei lui 
Armstrong vom reveni ulterior. 


2. Naturalismul: «lumea, totalitatea entităţilor nu este altceva decât 
sistemul spaţio-temporal».” Substratul epistemologic al acestei teze este 
evident: «exceptând varietățile primitive ale experienţei comune, ştiinţa 
naturii este aceea care ne furnizează cunoaşterea detaliată pe care o avem 
asupra lumii»?*. «Partea negativă» a tezei naturalismului ontologic, crede 
Armstrong, (spre deosebire de asertiunea ei «pozitivă»: «că sistemul spatio- 
temporal există»), este mult mai controversabilă: ea spune că sistemul spatio- 
temporal este tot ceea ce există. Transcendenta unor entităţi fata de sistemul 
spatio-temporal, negată cu atâta vehementa de autorii sau autorul 
Manifestului Cercului Vienez, pentru care: «in ştiinţă nu există „profun- 
zimi", totul se află la suprafaţă», nu este admisă doar de metafizicile teologice 
sau de ontologiile entităţilor abstracte, cum crede Armstrong, dar şi de 
ontologiile nonfactualiste, care «închid» cercul existenţei nu pe fapte, 

proprietati, lucruri sau pe evenimente, ci pe structurile determinative, pe 
conditiile de posibilitate ale existentei determinate («proiectabile» spatio- 
temporal). Ipoteza ontologică subordonată acestui naturalism va fi următoarea: 
«sistemul spatio-temporal este este identic cu o anumită mulţime sau un 
agregat... al stărilor de lucruri, o mulţime sau un agregat care este totalitatea 
stărilor de lucruri»?. Această teză «structurală» poate fi «ilustrată» diferit, 
de diferite modele fizice ale constituţiei universului la nivel elementar. Aceasta 
este aşadar o teză «metafizică»: ea nu stabileşte natura particulară a spatiu- 
timpului sau faptul că el ar fi ireductibil la constituenți mai fundamentali; 
natura spatiu-timpului, afirmă Armstrong, trebuie descoperită a posteriori 
de cercetarea fundamentală din ştiinţa naturii. — ' 


3. Fizicalismul: «Singurii particulari pe care îi contin spatiu-timpul 
sunt entităţile fizice guvernate doar de legile fizicii.»*” Această teză invocă 
ceva de genul unei teorii ultime a ştiinţei sau a «fizicii complete». Fizicalismul 
poate fi înţeles în două variante: (i) una «slabă» (lumea spatio-temporala 
conţine doar entităţi fizice guvernate doar de legile fizice) şi (ii) una «tare» 
(orice există este guvernat de legile fizicii). Teza «tare» este, arată Arm- 
strong, o combinare a fizicalismului «slab» cu naturalismul. La rândul lor, 
cele trei teze combinate dau posibilitatea următoarei reformulări a ideii 
fundamentale a fizicalismului: «(1") toţi universalii fundamentali, proprietăţi 
sau relaţii, sunt cei studiati de fizică, şi toti universalii de ordinul întâi sunt 
structuri ce nu implică altceva decât aceşti universali; (2°) toate legile 
fundamentale sunt conexiuni ce au loc între aceşti universali, iar celelalte 
legi nu sunt altceva decât legile fundamentale operând în condiţii specifice 
de frontierà»."! 

Ce credit sau plauzibilitate epistemologică au aceste trei teze? Teza 
naturalismului este confruntată atât cu postularea unor temeiuri asupra 
spatio-temporale ale lumii (sau argumentarea lor «from Design»), cât şi cu 
postularea unor entităţi «adiţionale», «abstracte» (lumi posibile, universali, 
clase). Provocarea ultimei variante, importantă în acest context, va fi 
întâmpinată de Armstrong prin argumente de eliminare sau de reconcep- 
tualizare a acestor entităţi în cadrul conceptual al sistemului spatio-temporal 
înţeles ca un sistem al stărilor de lucruri. Fizicalismul este, aici, o «ipoteză 
ştiinţifică de nivel superior, oarecum speculativă şi deschisă, în particular, 
ea este o ipoteză reductivă»“?, Ea îşi întemeiază autoritatea pe ştiinţă şi are 

numai «tana epistemologică» pe care i-o poate conferi cea mai bună teorie 
disponibilă a naturii. Ea nu stabileşte «adevăruri metafizice», pentru aceasta 
având nevoie de un demers cu totul deosebit, eventual transcendental, sau 
invocând lumile posibile. La Armstrong, aceastea din urmă nu au un statut 
fundational, ci sunt ele însele printre entităţile derivabile constructional. 
Factualismul este însă prezentat doar ca o ipoteză, însă o ipoteză de ordin 
filosofic. Poate fi ea stabilită pe baza unor argumente filosofice sui generis, 
dincolo de evidenţa ştiinţifică tot mai impresionantă din ultima vreme în 
favoarea ei? Greu de afirmat, dată fiind incertitudinea argumentelor în 
domeniul metafizicii, determinată, după Armstrong, de interconexiunea 
doctrinelor şi temelor din acest câmp al gândirii teoretice, căreia nu i se 
poate aplica acea «compartimentalizare» («divide et impera») proprie ştiinţei 
exacte, strategie ce întemeiază validitatea demonstrațiilor acesteia. Rămâne 
ca această teză să fie prezentată doar cu acea plauzibilitate pe care o are şi 
teza naturalismului. 

Cu toate aceste precautii metafilosofice, în construcţia şi analiza 
ontologiei sale D. Armstrong procedează în primul rând prin apel la 
argumente generale. În cazul introducerii faptelor sau stărilor de lucruri, 
Armstrong invocă bine binecunoscutul argument al entității necesare pentru 
adevărul propozitiilor (truth-maker argument). Având o tradiţie ce descinde 
până la Categoriile lui Aristotel («Faptul existenţei unui om poartă cu sine 
adevărul propoziției care spune că el este» (14 b, 14-22), este continuat -, 
arata Armstrong, de Leibniz (Discurs asupra metafizicii, VIII: «orice 
predicatie adevărată are un anume fundament în natura lucrurilor»). Ridicat 
de G. Bergmann la statutul de «temei ontologic», argumentul acesta 
presupune, ca şi la Russell, teoria-corespondentei a adevărului. Russell afirma 
pur şi simplu că «definiţia formală a adevărului prin corespondenţa unei 
propoziţii cu obiectul ei mi se pare singura care este teoretic adecvata»*’. 
Construită, ca şi la Russell, la nivelul propozitiilor, aceasta implică o «viziune 
a elementelor» de tip factualist. 

Armstrong consideră acest «argument general» un «stil argumentativ» 
ce implică o relaţie necesară între adevărul propoziţiilor şi stările de lucruri; 
el ar trebui «formalizat» ca urmare prin apel la «lumile posibile»: nu există 
nici o lume posibilă alternativă în care să existe starea de fapt corespunzătoare 
propoziției, dar propoziţia să fie falsă. 

Într-o manieră originală, acceptând corelatia adevàr-existentà propusă 
de argumentul de existenţă de acest tip, Armstrong concepe «corespondenţa» 
propoziţie adevarata-stari de lucruri care satisfac acest adevăr ca o «relaţie 
interna», în felul acesta el împrumută o idee a teoriei redundantei a 
adevărului; «corespondenţa» nu cere nimic altceva: adevărul este super- 
venient existenţei termenilor relaţiei. 

Din punctul de vedere al naturii stărilor de lucruri, Armstrong vrea să 
depăşească perspectiva reductionistà a supervenientei acestora fata de 
«componentele» lor; stările de lucruri nu sunt «sume mereologice» ale 
elementelor, sunt unităţi ce posedă un «mod de compoziţie nonmereologic»; 
importantă este organizarea internă, ea le face nedecompozabile şi 
ireductibile la universali şi particulari; stările de lucruri trebuie tratate ca 
«unităţi», ca atomi de existenţă; ele se pot insuma mereologic pentru a 
alcătui «fapte moleculare». Stările de lucruri reprezintă, la rândul lor, 
«particulari» sui generis, nefiind repetabile; concepţia ontologică «propozi- 
tionalà» constituie astfel o «victorie a particularului»: particulari + universali 
= particulari! 

Condiţiile de identitate ale stărilor de lucruri vor fi dependente de 
natura acestor entităţi: ele, principialmente, sunt structuri, cel mai 
fundamental gen de structuri ce poate exista. Ca atare, identitatea stărilor 
de lucruri cere o identitate de-tip-structural, şi anume, şi pentru «consti- 
tuenti», şi pentru modul de organizare a lor; Armstrong le numeşte, ca 
atare, «condiţii de identitate structurale». Egalitatea unor asemenea condiţii 
nu este decât un element al afirmării identităţii stărilor de lucruri; la acesta 
se adaugă şi condiţia «empirică», coexistenta faptelor. Acceptând stările de 
lucruri ca entităţi fundamentale, tot restul genurilor de entităţi va fi judecat 
după testul înscrierii într-o relaţie de cauzalitate cu stările de lucruri. Aici 
întâlnim însă punctul nevralgic, locul semnificativ pentru evaluarea naturii 
extinderii ontologice introduse de ontologia factualistă: cum von concepe 
cauzarea însăşi? Vom accepta patternul humeist al subsumării nomologice 
(pentru explicarea cauzării) sau vom acorda statut deplin cauzării individuale, 
dispoziţiilor, puterilor naturale etc.? 

Tezele fundamentale ale ontologiei lui Armstrong alcătuiesc un cadru 
«metodologic», dar şi de asertiuni fundamentale, care ne permit să înţelegem 
poziţia sa asupra acestui punct ce marchează divergenta interpretărilor; 
naturalismul şi fizicalismul prolesate de Armstrong nu fac ontologia sa 
compatibilă cu acordarea unei realităţi veritabile structurii modale a 

existenţei, dispoziţiilor şi puterilor naturale, cu alte cuvinte, condiţiilor 
determinative ale fiintarilor determinate şi ale existenţei ca totalitate. Aceste 
«aspecte» ale existenţei sunt doar «stipulări teoretice», eliminabile, 
superveniente. «Propunerea de compromis» a lui Armstrong ilustrează 
această perspectivă: «Toate stările de lucruri sunt contingente. Constituenţii 
lor, atât particulari cât şi universali, sunt de asemenea existenti contingenti. 
Întrucât lumea este o lume de stări de lucruri, nu există alte entităţi ce 
corespund adevărului (truth-makers) pentru orice adevăruri decât aceste 
stări de lucruri particulare şi constituentii lor existenţi contigenti. Adevarurile 
modale, ca urmare, deşi nu sunt adevăruri contingente, nu au ca entităţi 
corespondente altceva decât aceste fiinţe contingente... Entitatea sau entităţile 
corespondente unui adevăr modal anumit îl fac adevărat doar în virtutea 
relaţiilor de identitate (identitate strictă) şi diferenţă care au loc între 
constituentii acestor entităţi. Entităţile ultime corespondente adevarurilor 
modale nu sunt decât termenii acestor relaţii, termeni ce constituie împreună 
fiinţe contingente».** 

Această «doctrină deflaţionară asupra adevărului modal»? introduce 
dimensiunea modală a existenţei nu printr-o generalizare raţională a 
conceptului de realitate, ci ca un simplu surogat «combinatoric» de entităţi 
ale «lumii reale». O teorie reductionista a modalităţii, o pură teorie 
combinatorială a posibilităţii, cum o dezvoltă D. Armstrong într-o lucrare 
anterioară (A Combinatorial Theory of Possibility, 1989), este departe de o 
metafizică a modalităţii care să corespundă orizontului teoretic actual al 
ştiinţelor exacte (şi, ca urmare, «naturalismului» pretins de Armstrong). 
Întrucât Armstrong are în vedere tocmai «posibilitatea nomică», şi nu simpla 
«posibilitate logică», teoria lui «deflationarà» a posibilului trebuie corelată 
cu ideea de lege naturală pentru a determina coerenţa teoretică a întregii 
articulaţii ontologice. Lucrurile se prezintă într-adevăr astfel, dat fiind 
modelul tot de tip reductionist al legii naturale pe care-l formulează 
Armstrong. Vom reveni în alt capitol asupra acestei reconstructii. Aici vom 
indica doar tentativa «timidă» a lui Armstrong de a depăşi viziunea humeistă 
asupra corelatiei dintre cauzalitate şi legi, prin substituirea «teoriei regulariste 
a legilor» cu o «teorie tare a legilor», care să mai poată da seama însă de 
«combinaţia» legi naturale-cauzalitate (cauzare individuală). Armstrong 
propune (împreună cu A. Heathcote) următoarea soluţie: cauzarea singulară 
poate fi înțeleasă nu, cum crede Davidson, ca o relaţie subsumabila a priori 
unei legi generale, ci ca o instantiere a unei «legi tari» («cauzarea singulară 


190 ILIE PARVU 


este identică cu instantierea unei sau unor legi tari»**), dar cu menţiunea, 
propusă de Heathcote, că această identitate nu este conceptuală, ci mai 
degrabă empirică, a posteriori. Pentru a evita însă recăderea în necesitarism, 
după modelul lui Kripke «căldura = mişcarea moleculelor» sau «apă = 
H,O», Armstrong, sugerează o instantiere ce se poate dovedi irealizabilă 
(deci nu o necesitate logică) a unei legi sau conexiuni nomice într-o cauzare 
individuală; legea se manifestă într-o asemenea cauzare ce implică nu doar 
succesiune a evenimentelor, ci producerea, generarea lor. Pentru a evita, 
din nou, capcana humeistă a reducerii (prin condiţia instantierii) legilor la 
«patternuri de regularitate», lui Armstrong i se pare necesară considerarea 
tuturor legilor fundamentale ca legi cauzale. «Relaţia cauzală fundamentală 
este una nomică, având loc între tipuri de stări de lucruri, între universali. 
Cauzarea singulară nu este decât instanţierea acestui tip de relaţie în cazuri 
particulare. Atunci când noi experientiem cauzarea singulară, ceea ce noi 
experientiem este nomicitatea, instantierea legilor.» Relaţia nomică însăşi 
este analizată de o conexiune cauzală între tipuri de stări de lucruri. Aceasta 
ar permite soluţia «problemei inferentei» (implicată în cauzarea individuală 
şi negată de Hume): cauzarea între două stări de lucruri (F — F’) este 
descrisă ca o conexiune între tipuri de stări de lucruri. Stările de lucruri 
trebuie să se producă dacă implicatia de la conexiunea nomică a tipurilor 
de stări de lucruri la regularitatea stărilor de lucruri de ordinul întâi se 
produce. D. Armstrong recunoaşte însă dificultăţile acestei idei, şi anume, 
în special, problema «instanţierii» unei asemenea legi (conexiune între 
tipuri), considerându-şi propunerea interpretativă doar un postulat. 
Dificultatea semnalată, care ar fi depăşită prin medierea corelatiilor legilor 
generale («tari») cu evenimentele particulare (stări de lucruri ce se produc) 
prin regularitatea stărilor de ordinul întâi, îl apropie pe Armstrong de schema 
explicatiei teoretice nonhumeista (care admite, cum arăta fizicianul A. Salam, 
«adâncimea» explicatiilor dată de diferenţa de nivel ontologic între referinţa 
explicans-ului şi explicandum-ului), dar modul exact în care se corelează — 
în vederea medierii necesare înţelegerii cauzării individuale — legile generate 
cu pattemurile de regularitate ale stărilor de lucruri de ordinul întâi rămâne 
neelucidat de D. Armstrong. 

Pe ce se întemeiază implicaţia între tipuri de evenimente sau (relaţia 
de necesitate între universali, cum analizează Armstrong legea naturală) şi 
patternuri de regularitate «empirică», propusă de Armstrong ca o condiţie 
suplimentară a explicatiei cauzării individuale? Este relaţia aceasta 

mediatoare, la rândul ei, una de instantiere? Recunoaşterea statutului cu 
totul diferit al legilor «tari» în raport cu regularitatile empirice şi a relaţiei 
dintre ele, care nu este în nici un caz reductibilă la una de tipul «consecintei 
logice», corelată necesar cu o nouă viziune asupra existenţei, ar fi mai 
degrabă «soluţia» la problema-test a corelaţiei între legitatea naturală si 
cauzarea individuală. Orizontul ontologiei factualiste a lui Armstrong nu 
este însă deschis unei asemenea generalizări extreme a ideii de existenţă, 
care să permită redefinirea radicală a categoriilor şi principiilor implicate 
în tematizarea acelor conexiuni determinative pentru logica şi dinamica 
realului. «Victoria particularitatii», dacă se acceptă înţelegerea «reţelei 
cauzale» ca «reţea nomicá», compromite în mare măsură explicaţia 
«particularitatii» relaţiilor particulare de cauzalitate. Nucleul iniţial al 
entităţilor fundamentale este astfel conceput încât asemenea dimensiuni 
necesare pentru explicaţia cauzării (cum sunt puterile, dispoziţiile, aspectele 
modale) sunt simple extinderi conservative («free lunch»). Fara modificarea 
semnului entităţilor «originare», «elementare», şi a relaţiei de prioritate 
ontologică între «orizonturile» fiintarii, nici tentativa explicării conceptuale 
a unităţii lumii sau a determinării constructive a «existenţei ca totalitate» 
nu are un succes mai previzibil. Sugestiile lui Armstrong în această direcţie, 
luând ca punct de plecare ideea de categorie ca exprimând «legile stărilor 
de lucruri ca stări de lucruri»* (pe care s-ar baza şi elucidarea nexus-ului 
ontologic legi-cauzalitate) nu «exploatează» suficient «operatorul aristo- 
telian» ca, astfel încât el să nu desemneze doar trecerea categoriilor din 
registrul «elementelor» în acela al «tipurilor» de configurare a stărilor de 
lucruri, ci trecerea de la categorializarea «elementară» a existenţei la catego- 
rializarea structurilor determinative ale acestora. Operatorul lui Aristotel 
îşi află corespondentul mai degrabă în «exponentul» lui Kant, prin care 
exprima trecerea de la regularitati empirice la lege ca o condiţie de 
posibilitate, la orizontul — în termeni moderni — al structurilor determi- 
native. Cu această trecere pot dobândi statut existential deplin şi potentia- 
litatile sau dispoziţiile naturale, însuşi nucleul generativ al fiintarilor fiind 
astfel subsumat unui concept «generalizat raţional» al existenţei. Urmând 
această direcţie de extindere creativă a ontologiei se deschid noi direcţii şi 
în investigarea temei centrale a teoriei existenţei — lumea ca totalitate. 
Pentru aceasta însă ontologia trebuie să părăsească tradiţia humeistă a 
supervenientei şi să se orienteze mai degrabă după demersul transcendental 
iniţiat de Kant. 


CAPITOLUL 9 


Ontologia dispozifionald: puteri cauzale, 
naturi, capacităţi 


O extindere neconservativă a ontologiei standard o reprezintă ceea ce în 
ultima vreme a fost numit ontologia sau metafizica dispozitionald.' Ea include 
în domeniul existenţei, ca moduri sui generis de «fiinţare», puterile naturale 
sau reţelele cauzale, naturi sau capacităţi ale obiectelor sau sistemelor reale, 
asemenea latente care se manifestă printr-un alt tip de proprietăţi, dispoziţiile. 
Acceptarea acestui orizont al existenţei a fost rezultatul nu atât al analizelor 
conceptuale ale problemelor inteme ale ontologiei standard cât mai degrabă 
al cercetării fundationale a teoriilor din ştiinţa contemporană şi a acţiunii 
cognitive a experimentării moderne.” La această reconsiderare a ontologiei 
Ştiinţei a contribuit şi (sau a făcut necesară) revizuirea concepţiei «standard» 
(ipotetico-deductivă) despre structura şi metoda ştiinţei, formularea unor noi 
modele ale structurii şi dinamicii teoriilor ştiinţifice şi a unor perspective 
nonhumeiste asupra explicatiei în ştiinţă.” Ca urmare a luării în considerare 
la nivel ontologic a puterilor cauzale, a «particularilor activi», a capacităţilor 
naturale, au fost reconsiderate o serie de momente din istoria ştiinţei şi a 
filosofiei, propunându-se interpretări noi unor asemenea concepţii anterioare 
sau, cel puţin, readucându-se în actualitate contribuţiile unor filosofi (Aristotel, 
Leibniz, Th. Reid, Kant) sau oameni de ştiinţă (respectiv teorii ştiinţifice), 
care primesc în acest context al «dispozitionalismului» alte semnificaţii. Toate 
aceste elemente pot caracteriza ontologia dispozitionala ca o nouă paradigmă 
în teoria existenţei. 

Deşi se denumeşte curent «ontologie dispozitionalà», nucleul acestei 
extinderi îl constituie mai degrabă capacităţile, puterile naturale sau cauzale, 
acele «mecanisme generatorii» latente sau moduri ale structurilor posibile 

ale existenţei care «se manifestă» printr-un tip nou de proprietăţi, dispozi- 
tiile, propensiunile sau tendinţele (de a acţiona sau a suporta acţiunea într-un 
anume fel). Ele se deosebesc de proprietăţile «ocurente», numite «categorice» 
sau «intrinseci», pe care le posedă obiectele particulare în mod «actual». 
Proprietăţile categorice sunt înţelese ca fiind ceea ce filosofii empirişti 
britanici numeau calităţi «primare» ale obiectelor sau substanţelor, calităţi 
ale căror valori un obiect le posedă independent de relaţiile lui cu alte 
obiecte, în mod intrinsec, ele sunt «proiectibile inductiv» asupra datelor 
experienţei. Proprietăţile dispozitionale sunt acele proprietăţi pe care le 
atribuim substanţelor (individuale sau nu) nu doar când ele sunt actual 
manifestate, ci şi când sunt latente; proprietăţile dispozitionale sunt astfel 
atribuite «obiectelor» independent de «manifestarea» lor. Aceste concepte 
implică relaţia cu anumite condiţii. Forma lor generală este următoarea: 
dacă anumite condiţii sunt satisfăcute şi «substanţa» respectivă are o anume 
dispoziţie, putere sau tendinţă, atunci un anumit efect, specificat în dispoziţie, 
se va produce. 

Proprietăţile dispozitionale, deşi au fost până de curând suspectate în 
ontologie, au fost folosite în mod curent în teoriile fizice, mai ales dispoziţiile 
cuantificabile, cum ar fi potenţialii. Concepţia standard asupra dispoziţiilor 
avea ca idee centrală reductibilitatea proprietăţilor dispozitionale la cele 
categorice («realismul categoric»). Pentru obiectele «clasice», macrosco- 
pice, dispoziţiile lor păreau întotdeauna reductibile la proprietăţi categorice 
(în virtutea legilor fizice). Schimbarea acestei atitudini reductioniste s-a 
produs în special datorită fizicii nucleare şi mecanicii cuantice, care fac 
apel în explicarea microfenomenelor la tendinţe, propensiuni (proprietăţi 
dispozitionale probabiliste) ireductibile, nedefinibile în termenii proprie- 
tatilor categorice; de exemplu, propensiunea unui electron de a sari de pe 
un nivel de energie inferior, datorită cărui fapt se produce dezintegrarea 
radioactivă, nu este reductibilă la proprietăţi de tip categoric, cum ar fi 
poziţia şi impulsul, deoarece electronul nu posedă înainte de dezintegrarea 
unui atom poziţie şi impuls determinate sau, chiar dacă ar avea asemenea 
proprietăţi de stare, acestea nu ar determina în nici un fel momentul în care 
se produce dezintegrarea. Încercarea din ştiinţa modernă de a oferi un 
substitut în termenii microstructurii şi ai proprietăţilor categorice pentru 
explicaţiile ştiinţifice care făceau apel la dispoziţii a fost ridicată la rangul 
de atitudine ontologică de bază de W. v. O. Quine, după care un termen 
dispozitional, într-o abordare ştiinţifică, poate fi utilizat dour ca un expedient, 

el trebuind să fie înlocuit de explicaţii ce apelează explicit la mecanismele 
şi structurile microscopice ale substanţelor: Prin noile teorii stiintifice, dar 
şi prin modificarea concepţiilor epistemologice despre structura acestora şi 
despre natura explicatiei, puterile, capacităţile, propensiunile şi dispoziţiile 
au început să dobândească un nou statut. Mai mult, din entia non grata sau 
expediente ale explicatiilor din faza pre-paradigmatica a ştiinţelor, acestea 
au devenit nucleul unei noi ontologii «comune», solicitând, pe baza lor, 
regândirea sensului vechilor concepte nucleare ale teoriei existenţei. În felul 
acesta nu s-au formulat doar idei după care toate proprietăţile obiectelor ar 
trebui concepute ca dispozitionale («esentialism dispozitional»), ci s-a propus 
şi reinterpretarea «dispozitionalà» a unor concepte ale ontologiei şi ştiinţei 
tradiţionale, cum ar fi spaţiul şi timpul. Dincolo de perspectiva absolutist- 
substanţialistă a lui Newton sau de cea relationala a lui Leibniz, abordarea 
dispozitionalà a lumii propune o a treia opţiune: conceptele spatiale şi 
temporale se referă la dispoziţia «substantei-originare» a lumii fizice (pe 
care n-o putem cunoaşte decât pe calea dispoziţiilor pe care ea le manifestă 
în interacţiunea noastră experimentală cu existenţa) de a se manifesta ca 
lucruri sau evenimente legate între ele în modul leibnizian*. Interpretarea 
lui R. Harré de tip dispozitional a spaţiului şi timpului consideră spaţiul şi 
timpul, aceste «concepte utilizate în formularea descrierilor proceselor 
ascunse care penerează fenomenele observabile ale lumii fizice», ca 
«dispoziţii ale „lumii“ de a se manifesta ea însăşi sub forma entităţilor unui 
sistem material. Manifestările acestor dispoziţii în lumea aşa cum noi putem 
să o percepem sunt supuse criteriilor clasice de individuare şi identitate, 
adică realizează topologia standard a spaţiului şi timpului, care trebuie să 
fie prezentă în oricare dintre opţiunile clasice»’. 

Ontologia puterilor cauzale, caracterizate prin dispoziţiile lor, pare a 
nu diferenţia descrierea obiectelor familiare, ale «lumii experienţei 
determinate», de obiectele lumii «experienţei posibile»; aşa cum arată Harré, 
putem atribui experienţei directe ambele tipuri de proprietăţi: zahărul are 
proprietatea (categorică) de a fi alb si are proprietatea (dispozitionala) de a 
fi solubil. Această perspectivă poate conduce imediat la «proiectarea» 
proprietăţilor «ocurente» asupra aspectelor dispozitionale şi tratarea ultimelor 
în termenii reductionisti. La nivelul fizicii particulelor elementare şi a 
forțelor fundamentale (orizonturi ale realităţii fizice la care n-avem acces 
observational direct) nu putem accede cu modelul obişnuit al proprietăţilor, 
fiind obligaţi să acceptăm ideea că «particulele subatomice, câmpurile etc. 

sunt caracterizate numai prin dispoziţiile lor. Lucrul este şi mai complicat 
întrucât aceste dispoziţii se manifestă numai în aparate, care, pentru a spune 
astfel, aleg acele dispoziţii ale substructurii neobservabile a lumii care vor 
fi manifestate. Astfel, în ultimă instanţă, trebuie să atribuim dispoziţiile 
fundamentale complexului lume-aparat. Aceasta a fost marea idee (insight) 
a lui Niels Bohr, care i-a permis să accepte mâna umană în fizică, în timp 
ce a păstrat un punct de sprijin în realism.»* 

Asa cum consideră R. Harré, «metafizica dispozitionalà» nu se putea 
constitui în afara unei noi perspective epistemologice. Aceasta viza nu numai 
structura teoriilor ştiinţifice şi natura explicatiei ştiinţifice, ambele tinzând 
să formuleze substructurile existenţei, mecanismele generative, pentru a da 
seama de natura sau construcţia entităţilor lumii. Era necesară depăşirea 
imaginii «propozitionale» asupra teoriilor (corelată cu ideea humeistă a 
explicaţiei cauzale prin subsumare deductiv-propoziţională a «evenimen- 
telor» la enunturi nomologice) şi acceptarea caracterului reprezentational 
al ştiinţei: «Structura propozițională este secundară şi dependentă de structura 
modului în care se formează structura unei modalităţi de reprezentare a 
structurii necunoscute a lumii reale».” Altfel exprimate lucrurile, era nece- 
sara trecerea de la o analiză centrată pe forma (form-analysis) la una centrată 
pe conţinut (content-analysis), de la forma logică a organizării sistemelor 
propozitionale la modul de construcţie şi funcţionare a modelelor prin care 
se reprezintă mecanismele generative, trecere pentru care Harré nu se sfieşte 
să utilizeze celebra mataforà kantiană a «revoluţiei copernicane». Aşa 
cum a argumentat pe larg în cartea The Principles of Scientific Thinking, 
1970, analiza structurii gândirii ştiinţifice şi explicarea conceptelor meta- 
ştiinţifice centrale (lege, explicaţie etc.) nu pot fi îndeplinite prin limitarea 
cercetării la forma logică a discursului ştiinţific, tentativă proprie 
empirismului logic sau modelului standard al filosofiei ştiinţei. Dincolo de 
operaţiile logice şi lingvistice, metoda ştiinţifică cuprinde «tehnici pentru 
reprezentarea mecanismelor generative, esenţiale pentru înţelegerea naturii 
şi demne de a fi studiate filosofic», dar care nu pot fi «proiectate» în interiorul 
limbajului.!! 

Utilizarea expresiei «revoluţie copemicană» intenţiona să atragă atenţia 
şi asupra modului în care se ajunge la o asemenea viziune epistemologică şi 
ontologică, respectiv, a tipului de întemeiere pe care ucesta îl solicită. 
Formularea unei teorii generale a explicatiei prin construirea unor modele 
ale mecanismelor generative «responsabile» pentru patternurile experienţei 

se înscrie in linia programului teoretic kantian, in mod particular a «doctrinei 
ştiinţei» construită in Metaphysische Anfangsgründe der Naturwissenschaft, 
în care Kant construieşte nu numai o nouă metateorie a ştiinţei, dar şi o 
teorie dinamică a naturii, având ca temă centrală a explicatiei legice a 
fenomenelor naturale forţelor fundamentale, puterile cauzale. Introducerea 
unui asemenea orizont fundamental, de o altă natură ontologică decât aceea 
a viziunii corpusculare asupra realităţii fizice, angaja argumentul transcen- 
dental, deoarece acest orizont nu era acela al experienţei directe şi deci nu 
permitea descrierea entităţilor lui prin proiectarea inductivă a proprietăţilor 
lumii fenomenale. În termenii lui Harré din Principles şi The Varieties of 
Realism, în acest «domeniu dincolo de orice experienţă posibilă» nu mai 
este operanta metafizica substantei-materiale-cu-calitati, ci este necesară o 
ontologie a «determinabilelor» (puteri cauzale şi structuri) sau o ontologie 
a «individualilor ca puteri» (din nou «operatorul aristotelian»!). Imaginea 
unei lumi a puterilor fundând lumea aşa cum o experientiem noi, propusă 
şi de Faraday, sub influenţa lui Kant, şi conducând la teoriile câmpului, 
trebuia justificată transcendental. Harré încearcă în lucrările sale o «deducție 
transcendentală» a «individualilor cu capacitate cauzală» ai lumii subiacente 
nivelurilor experimentale sau a câmpului ca reprezentanţi «ultimi» ai 
existenţei pe baza «acordului» lor cu «condiţiile transcendentale», care, la 
rândul lor, nu pot fi formulate arbitrar, deoarece au consecinţe importante 
pentru forma legilor naturii (forma legitatii). În felul acesta se poate ajunge 
la o schemă pentru toate teoriile explicative în domeniul proceselor, care să 
evidentieze nu doar cauzele eficiente din domeniul corelatiilor experientiale, 
dar şi cauzele formale ce operează la nivelul structurilor determinative. 
Ontologia dispozitionala nu se putea impune, în ciuda unei veritabile 
tradiţii filosofice, asupra căreia vom reveni, fără a «renorma» şi categoria 
epistemologică a «evidenţei empirice», a «datelor empirice». După Harré, în 
ştiinţă avem de-a face nu cu «date», ci cu «fapte». Dincolo de ideea că aceste 
elemente invocate în testarea construcţiilor trebuie considerate ca produse ale 
unui întreg sistem de opinii, tehnici explicative, interese sociale, la care se 
reteră Harré, trebuie să luam în considerare un alt aspect al «faptelor»: acestea 
au statutul ontologic de «fenomene abstracte»'*, Aceste «fenomene», implicate 
in deductia atracției universale a lui Newton, in teoria ştiinţei a lui Kant sau 
Whewell, sunt nu «date ale experienţei» (de aceea procedurile acestor savanţi 
şi filosofi nu sunt subsumabile teoriei inducției), ci «entităţi abstracte» care 
exemplifică genuri naturale.sau pattemuri de organizare şi structurare a lumii; 

ele diferă ontologic şi epistemologic de datele empirice, deşi au un caracter 
observational; ele sunt mijlocitorii relaţiei experienţei cu teoria, atât pe linia 
construcţiei, cât şi a testării experimentale a teoriilor. Ele constituie, de 
asemenea, punctul de plecare al inferentei ştiinţifice în disciplinele mature 
din punct de vedere teoretic. 

Întemeierea pe puteri naturale a dispozițiilor, orientată spre individuali 
(ca la R. Harré), constituie un punct de plecare în edificarea unei teorii 
nonhumeene a cauzalitatii şi explicatiei. Ideea mecanismului cauzal, invocat 
în explicaţiile realiste ale cauzării, oferă o perspectivă depăşirii viziunii 
regulariste, a reducerii cauzării individuale la o legătură cauzală generală 
subsumată unei legi generale (concomitenta nomologică). Aceasta solicită 
însă depăşirea înţelegerii entităţilor prin calităţile lor şi «deducerea» din 
acestea a modului în care ele acționează. Aşa cum insistau Boscovich si 
Kant, entităţile, natura lucrurilor trebuie înțelese pomind de la modul în 
care acestea acţionează pentru a ajunge la descoperirea naturii lor constitu- 
tive. Ordinea progresului cunoaşterii ar fi, după Harré: de la dispoziţii la 
puteri naturale şi prin acestea la natura lucrurilor, în virtutea căreia acestea 
au puterile cauzale ce se manifestă în tendinţe, propensiuni, dispoziţii. 

Această perspectivă ontologică şi epistemologică centrată pe puterile 
cauzale permite înţelegerea într-o modalitate nouă a unor importante teorii 
din istoria ştiinţei şi a filosofiei. R. Harré se referă uneori in acest sens la 
Boscovich şi Kant, autorii unor «filosofii naturale» dinamiste. Foarte intere- 
santă este reconsiderarea din această perspectivă a teoriei aristotelice a ştiinţei 
sau mai degrabă a aparatului conceptual implicat în «ştiinţa lui Aristotel».! 
Conceptele centrale ale ştiinţei lui Aristotel, «putere» (dynamis). «operare» 
sau «actualitate» (energeia), «realizare completa» (entelecheia), «forma» 
(eidos), «scop» (telos) şi «natura» (physis), pot fi interpretate în mod coerent 
în «limbajul contemporan al dispoziliilor»". Astfel, «misteriosul» concept 
de «putere» nu mai apare deloc «ocult» în sensul animist. Determinatia lui 
primă este aceea de «sursă originară a schimbării», incluzând atât o capacitate 
activă, cât şi una pasivă; tine de natura unei fiinţări să acţioneze sau să fie 
acționată, să fie pusă în lucru sau actualizată. În analiza mişcării şi devenirii, 
Aristotel, plecând de la aspectele dispozitionale ale lucrurilor, a introdus 
asemenea concepte cum ar fi perechea potential-actual pentru a explica 
mecanismele acestor modificări. Departe de a fi doar o «proiecţie antro- 
pomorfică», lipsit de valoare explicativă, conceptul de «putere» al lui 
Aristotel devine în perspectiva dispozitionala un concept metastiintific nu 

mai putin admisibil decât acela de «lege a naturii», pe care-l invocă filosofii 
ştiinţei moderne pentru a o contrasta pe aceasta din urmă cu ştiinţa 
aristotelică. Dar chiar şi pentru un filosof analitic, interpretarea dispozitionala 
conduce la o altă înţelegere a relaţiei celor două tipuri de ştiinţă. Astfel, 
Arthur Pap replică asertiunii comune după care «ştiinţa modemă diferă de 
ştiinţa aristotelică prin aceea că ea formulează legi ale comportamentului 
observabil al lucrurilor care sunt utile pentru predictie, în loc dé a oferi 
pseudoexplicatii ale lucrurilor observate în termenii unor „puteri“ oculte 
atribuite lucrurilor», în felul următor: «Nu putem fi de acord că ştiinţa 
modemă nu atribuie lucrurilor puteri, ca ceva distinct de stările manifeste»; 
chiar şi dacă vom accepta încercarea lui Hertz şi Mach de a elimina conceptul 
de «forţă» din fizică, tot nu vom elimina complet conceptele de tipul 
«puterilor naturale»: «Chiar şi un sistem mecanic fără forţă nu poate elimina 
conceptul de masă, iar masa unui corp nu este de fapt decât puterea lui de 
a rezista schimbării stării lui mecanice. Dacă cuvântul „putere“ are o 
„dispoziţie“ în sensul generalizat în care acesta e utilizat în filosofia 
contemporană a stiintei».'* 

Această interpretare generalizată a «dispoziţiilor», pe care o acceptă 
empiriştii, este însă una care «explică» dispoziţiile prin reducere conditionalà, 
contrafactuală sau funcţională, pentru a nu mai vorbi şi de reductia 
«categorică» la microstructuri. Asemenea reductii însă, deşi fac acceptabile 
pentru empirist conceptele dispozitionale, le răpesc capacitatea explicativă 
sui veneris. Pentru a evita această concluzie deziluzionantă, reconsiderând 
«teoria elementelor» a lui Aristotel, atât de neglijata lui încercare de a nu 
ajunge într-o asemenea situaţie dilematică, vom arăta că interpretarea 
contemporană a «naturilor» lucrurilor (conexată cu teoria genurilor naturale) 
în termenii structurilor determinative nu mai separă atât de net tipul 
aristotelic de ştiinţă de metodologia şi concepţia ştiinţei modeme. Nu s-au 
înlocuit «naturile» cu «legile naturii»: «Deoarece legile naturii în mod 
tipic sunt asupra naturilor şi asupra a ceea ce acestea produc... Ştiinţa 
modernă insistă că noi fundăm explicaţia pe structuri şi calităţi experimental 
identificabile şi verificabile. Dacă eu susţin că ceea ce noi cunoaştem astfel 
asupra acestor structuri şi calităţi este ceea ce este în natura lor să faca.»'® 
Ceea ce încerca să facă ştiinţa aristotelică era să ofere explicaţii teoretice 
structurale (aşa cum argumenta Eman McMullin'’) prin concepte teoretice 
ce postulau naturi, genuri sau puteri naturale, şi nu doar să «salveze 

fenomenele», aşa cum pretindeau adepţii «astronomiei formale» sau urmaşii 
lor, empiriştii modemi. Aceştia din urmă, aşa cum arată N. Cartwright, nu 
pot da seama nici de semnificaţia «legilor naturii» şi nici de aceea a 
«fenomenelor», a «datelor de bază» ale construcţiei şi testării ipotezelor 
sau teoriilor ştiinţifice. Ceea ce urmărea, de exemplu, Newton în teoria 
luminii era să stabilească experimental (nu pornind de la asemenea 
«constructe metafizice», cum ar fi «datele brute ale experienţei») «constituţia 
interna a luminii», să găsească acele proprietăţi ale luminii care tin de o 
asemenea constituţie proprie a ei; el nu căuta «proprietăţi observabile», ci 
«o putere care se relevă în circumstanţe corespunzătoare structurate», iar 
aceasta nu-l îndepărtează pe Newton de o «natură de stil aristotelic».'* 

În aceeaşi linie argumentativa se înscrie şi exegeza lui J. E. McGuire!” 
privind geneza conceptului ştiinţific modem de câmp, considerat de Harré 
ca paradigmă a gândirii dispoziţionale. Acceptarea teoriei câmpului s-a 
realizat printr-o revoluţie ce s-a desfăşurat pe trei niveluri corelate: ontologie, 
epistemologie şi strategia explicatiei ştiinţifice. Esentiala în această revoluţie 
este modificarea «criteriului de realitate» formulat de Newton pentru 
«accesul» teoretic la «domeniul invizibil», în celebrele Regulae Philoso- 
phandi. «Invarianta» în raport cu intensificarea şi diminuarea calităţilor 
era condiţia obiectivităţii proprietăţilor atribuibile, ca urmare, şi entităţilor 
neobservabile. Fizicienii şi filosofii care au introdus conceptul de câmp sau 
potenţial în gândirea fizică, sub forma unor «mărimi intensive», au trebuit 
să «relaxeze» condiţiile newtoniene pentru aplicarea matematicii la expe- 
rienta şi pentru determinarea obiectivitatii proprietăţilor esenţiale ale mate- 
riei, propunând fie concepţii alternative fata de cea newtoniană (R. Young), 
fie o generalizare raţională prin trecerea la un alt nivel al abstractiei teoretice 
(Kant). Astfel, Young, considerând puterile ca expresii ale acţiunii fizice 
în natură, întregul spaţiu find conceput ca «un plenum continuu de puteri 
intensificate», umplut în grade diferite, era obligat să modifice dictum-ul 
newtonian al Regulii a treia a investigaţiei naturii, scriind: «Plenitudinea 
(fullness) este o idee capabilă de intensiune şi remisiune; aceeaşi extensie 
poate fi umplută cu cantităţi ale substanţei care umple; ea poate fi mai mult 
sau mai putin plină, în toate gradele posibile»”. «Această concepţie a 
materiei, cu epistemologia asociată ei, consideră McGuire, a fost sistematic 
dezvoltată de Kant in Metaphysische Anfangsgriinde der Naturwissenschaft 
(1786). În această lucrare Kant a oferit o justificare raţională înaltă pentru 
o viziune asupra lumii substanţial diferită de newtonianism. Cu toate acestea, 

lucrarea lui Kant nu pare să fi fost larg cunoscută in Marea Britanie, unde 
concepţia despre realitate întemeiată pe ideea de camp (field view of reality) 
a apărut la început.»” Aceste puteri care umpleau spaţiul cu intensitati diferite 
devin «esenţa materiei», făcând inutilă ideea particulelor extinse ca substrat 
al unor asemenea puteri, ca centre punctiforme din care acţionează puterile. 
John Playfair scria în acest sens: «dacă este adevărat că în lumea materială 
fiecare fenomen poate fi explicat prin existenţa puterii, supoziţia particulelor 
ca un substratum sau rezidenţă a unei asemenea puteri rămâne doar o 
ipotezà».? Se năştea astfel o «teorie dinamică a acţiunii, întemeiată într-un 
mediu activ, ce se difuza cu putere».? 

După McGuire, la întrebarea care este statutul ontologic al puterilor, 
noii fizicieni şi filosofi ai naturii răspundeau nu prin reducerea lor la «simple 
potentialitati sau posesia unor proprietăţi dispozitionale. Natura însăşi a 
materiei era cuprinsă de puteri active; iar posedarea unei asemenea naturi 
era unicul temei pentru condiţiile ce guvernează capacitatea obiectelor 
fizice... Lucrurile erau astfel identificate cu operaţiile lor: un lucru de un 
anumit gen este ceea ce realizează operaţiile unui astfel de gen de lucruri.» 
Iniţiatorii noii imagini fizice a naturii respingeau astfel atât concepţia lui 
Locke a reducerii puterilor la microstructură, cât şi doctrina humeistă asupra 
puterilor. ca entităţi fără semnificaţie; puterile au fost înţelese ca temeiuri 
ultime şi ireductibile ale existenţei însăşi a materiei. Noul cadru conceptual 
interpretativ subsuma însăşi ideea newtoniană de forţă acestor puteri 
substanţiale, active, temeiuri ale activităţii naturii. 

Concepţia naturii redefinità pe aceste categorii reconstruieşte înseşi 
condiţiile de raționalitate şi inteligibilitate ale existenţei. Se reintroduc în 
gândirea fizică ideile lui Leibniz asupra activităţii intrinseci a substanţelor 
simple şi principiile monadologiei lui: plenitudinea şi continuitatea. Dar 
mai importantă este reluarea sensului nou al potentialitatii, introdus de 
Leibniz: ca principiu al permanentei şi continuității, puterile active recon- 
vertesc ontologic vechile idei asupra potenţialităţii, făcând dintr-un concept 
«negativ» sau pur logic o idee pozitivă, prin care se definesc condiţiile de 
unitate ale substanţei şi cauzalităţii. Pe baza noului concept de posibilitate 
al lui Leibniz, care, aşa cum am argumentat în altă parte”, vizează orizontul 
temeiului fiintàrii, nu o «umbrâ» sau «alternativă» a actualităţii, se pot 
interpreta «dispozitional» spaţiul şi timpul, aşa cum a propus R. Harré. 
Diferenţa teoriei lui Leibniz fuţă de ideile britanicilor consta în legătura 
postulată de Leibniz a noului concept al potentialitatii (al activităţii fizice 

întemeiate pe substanţele «metafizice», simple, permanente) cu criteriile 
individuatiei, şi anume cu condiţia că «principiul de individuatie pentru 
fiecare corp specific trebuie să fie unic pentru acesta; fiecare schimbare 
este intrinsecă şi de aceea nu există interacțiuni veritabile între obiecte». 
Pentru Priestley şi Hutton pe de altă parte, puterile, diferite de formele 
substanţiale ascunse, întemeiate într-un plenum universal, constituie un temei 
universal din care se nasc corpurile particulare şi operaţiile lor." 
Diferenţa epistemologică dintre ontologia dispozitionala a filosofilor 
analitici şi cea propusă de filosofii ştiinţei (R. Harré, N. Cartwright) este 
exemplar ilustrată de discuţia dintre Milton Fisk şi Ernan McMullin pe 
tema «capacităţilor şi naturilor».** Primul autor discută capacităţile şi 
naturile pledând împotriva reducerii acestora la «structura fină» a entităţilor, 
în stilul filosofiei abstracte, invocând explicaţii generale ale conceptelor şi 
argumente filosofice sui generis. Ernan McMullin se întreabă, pe buna 
dreptate: «cui îi este adresat acest studiu? Limbajul lui şi abordarea generală 
nu sunt acelea cu care sunt familiarizați cei care citesc filosofie a ştiinţei. 
Atunci când autorul se întreabă, de exemplu, „capacităţile sunt entităţi diferite 
de proprietăţi şi părți“, unde trebuie să căutăm temeiuri pentru sau împotriva 
unui răspuns propus? În ce constă o demonstraţie după care capacităţile sunt 
(sau nu) entităţi deosebite de proprietăţi şi părţi? Va afecta în vreun fel poziţia 
astfel adoptată modul în care se desfăşoară ştiinţa? Este oare o problemă de 
explorare a ceea ce este deja implicit în practica ştiinţei? Sau este o temă 
(issue) mai generală, anterioară metodelor şi teoriilor specifice ale ştiinţei. 
Cred că Dr. Fisk tinde spre această ultimă sugestie, dar eu voi încerca să 
sugerez cel puţin un motiv pentru care prima altemativă trebuie luată în 
serios.»" «Distinctiile conceptuale propuse de Fisk (între proprietăţi, 
capacităţi, condiţii, componenti şi naturi) — se întreabă Mc Mullin — reprezintă 
doar o propunere pentru a explicita sensul unor termeni utilizaţi obişnuit în 
mod vag în limbajul obişnuit? Atunci, ce temeiuri avem să acceptăm o 
ontologie care însoţeşte un sistem categorial de acest pen? Ce se întâmplă 
cu populaţia universului nostru dacă se admit naturile ca elemente compo- 
nente ale entităţilor, diferite de părţi, proprietăţi şi acţiuni, aşa cum argu- 
mentează Dr. Fisk că ar trebui?» Analizând concepţiile ontologice ale lui 
Aristotel şi Locke, McMullin arată cum s-au corelat acestea cu practica 
ştiinţifică cu succes a unor perioade din istoria ştiinţei. Istoria şi teoria 
trebuie invocate în construcţia unei «ontologii fundamentale», excluderea 
lor şi reducerea ontologiei la banalitatile experienţei prestiintifice este pur 

şi simplu inadmisibilă. Statutul ontologic al capacităţilor sau al oricăror 
categorii fundamentale nu poate fi argumentat fără a considera eforturile 
teoretice şi metodologice ale ştiinţei. Tocmai ştiinţa contemporană, la care 
majoritatea filosofilor analitici nu fac nici o referire semnificativă, ne permite 
să înţelegem de ce este posibilă şi necesară o ontologie dispozitionala şi 
modală: «conceptele ştiinţei contemporane sunt incurabil dispozitionale...; 
a încerca, de aceea să construieşti o ontologie „categorică“ a părţilor şi a 
proprietăţilor nondispozitionale şi să exprimi în termenii lor toate enunturile 
asupra capacităţilor îşi găseşte un foarte mic suport în practica explicatiei 
ştiinţifice contemporane»**. «Modelul ce lucru al filosofului» s-a schimbat 
nu în urma unor analize conceptuale, ci deoarece el nu mai corespundea 
practicii de vârf a explicaţiei ştiinţifice. Dimpotrivă, stagnarea timp de 
decenii a «modelului de lucru al filosofului» s-a datorat «divorţului recent 
dintre filosofie şi ştiinţă, caracteristic acestei perioade, apriorismului cores- 
punzător filosofiilor ştiinţei care-şi aflau inspiraţia şi mai direct în 
posibilităţile constructive ale logicii formale decât făcea acest lucru fizica 
lui Aristotel». Însuşi modelul ontologic propus de McMullin, în care — 
în viziune holistă — nu există o disjunctie între «parti» şi «naturi», ci 
«elementele (parte şi proprietate) sunt considerate de la început ca „naturale“, 
interactionand „prin natură“ într-o modalitate regulată şi dependentă în 
cadrul complexelor, doar în contextul cărora îşi pot exercita pe deplin 
capacităţile lor»", este justificat pe baza experienţei ştiinţifice contemporane, 
şi nu prin «instrumentele filosofilor». 

Depăşirea «supervenientei humeiste» în ontologie nu se poate astfel 
realiza doar prin analiza conceptuală şi apelul la intuiţia «generică», ci prin 
prelucrarea filosofică a rezultatelor gândirii ştiinţifice, prin ridicarea la 
puterea filosoficului («exponentierea» ştiinţei, pentru a folosi un celebru 
concept kantian) a modului de gândire, a explicatiei ştiinţifice din ramurile 
sau domeniile care determină stilul cunoaşterii ştiinţifice. Modelul acestei 
«depâşiri» îl avem în programul teoretic al lui Kant, în cadrul căruia 
«răspunsul la problema lui Hume» se constituie nu prin simpla analiză 
logică a argumentării lui Hume, ci prin cercetarea filosofică a experienţei 
paradigmatice a programului newtonian şi prin construcţia unui alt tip de 
ştiinţă (prin generalizarea raţională a condiţiilor metodologice ale ştiinţei 
matematice a naturii), fizica transcendentală. Argumentul transcendental, 
prin care, de fapt, Kant răspunde provocării lui Hume la adresa necesităţii 
legilor naturale, se constituie şi are semnificaţie (este susţinut şi «armat») 

numai în interiorul unei asemenea noi modalităţi sistematice de construcţie 
a ştiinţei şi nu este, aşa cum am arătat, un argument general de natură 
fundationala. Nu este, poate, întâmplător faptul că cele mai semnificative 
tentative de elaborare a unei ontologii dispozitionale (R. Harré şi N. Cart- 
wright), la care ne vom referi în continuare, în încercarea lor de a depăşi 
reductionismul supervenientei, apelează direct atât la experienţe ştiinţifice 
contemporane, cât şi la sugestiile argumentării transcendentale. 

Punctul central, «testul» pentru orice extindere a ontologiei standard 
îl constituie, aşa cum am văzut, analiza cauzării individuale. În lucrarea în 
care R. Harré şi H. Madden" iniţiază ontologia «puterilor» sau «cauzelor 
naturale», ca şi în studiile ulterioare ale lui R. Harré, sunt investigate in 
primul rând semnificaţiile ontologice ale teoriei contemporane a câmpului. 
Aceasta oferă «paradigma» ontologică a «particularului dotat cu puteri» 
(powerfull particular), implicarea căruia în teoria explicatiei ştiinţifice 
putând conduce la rezolvarea problemei «necesităţii naturale» şi a «cauzării 
singulare». «Conceptul de necesitate naturală caracterizează relaţia care are 
loc între natura unui particular şi ocazia pentru exercitarea oricăreia dintre 
puterile lui, pe de o parte, şi manifestarea acestei puteri în efecte observabile, 
pe de altă parte.»*? Particularul dotat cu puteri este astfel «sursa acţiunii 
cauzale», care poate fi a unui eveniment, stare de lucruri sau substanţă 
materială. Luarea în considerare a «acţiunii cauzale» (causal agency) a 
particularilor conduce prin însăşi generalizarea raţională a ideii de 
«particular» la o «ontologie extinsă», care depăşeşte tradiționala «ontologie 
a evenimentelor». «Elementele» devin acum «lucruri a căror natură este 
identică cu puterile lor»™, iar lumea este reconstruită ca «un sistem interactiv 
de particulari dotati cu puteri. Pattemurile evenimentelor şi ansamblurile 
de proprietăţi pe care acestea le produc în interacţiunea lor reciprocă dau 
naştere la multitudinea fenomenelor lumii experient(ei»." Cauzalitatea 
naturală se întemeiază astfel în «puterile sau capacităţile neeliminabile, dar 
nemisterioase ale lucrurilor particulare...; acestea sunt „legăturile care unesc" 
cauzele şi efectele şi reprezintă ceea ce reflectă necesitatea conceptuală a 
enunturilor cauzale». 

Acest concept de putere reprezintă, după Harré şi Madden, «sensul 
tare al potenţialităţii». Acest nou sens deplin al potentialitatii este întemeiat 
pe «teoriile fundamentale» din ştiinţă: «teoria fundamentală defineşte o 
lume»"*, susţin autorii. «Necesitatea într-un corp de cunoaştere decurge din 
ceea ce trebuie să se producă dacă cea mai generală teorie a eficacitatii 

cauzale reprezentate in acest corp de cunoaştere este adevărată.» O asemenea 
teorie specifică «puterile cauzale fundamentale, nu lucrurile sau substanţele» 
şi prin aceasta schiteaza structura generală a unei lumi, dar permite şi 
formularea «ipotezelor existenţiale», întrucât se pot deriva din puteri efecte 
«ipotetice necesare»*’. O teorie fundamentală instituie aşadar «proiectul 
ontologic» al unei discipline sau program ştiinţific, dar mijloceste şi «decizia 
ontica»: «Chiar dacă acest univers nu este singurul posibil, unificarea 
fenomenelor disparate printr-o teorie care este suficient de generală pentru 
a fi considerată ca o specificare a unui univers sugerează ipoteza că acest 
univers este cel actual, deşi ideea că modul necesar al lumii, astfel specificat 
descrie lumea noastră trebuie cercetată a posteriori». 

Viziunea particularilor cu puteri permite reconsiderarea teoriei 
regularitàtii. După aceasta din urmă «conţinutul unui enunţ asupra relaţiei 
cauzale nu este altceva decât un enunţ despre evenimente, stări etc. de 
tipul cauzelor ce preced în mod regulat evenimente, stări etc. de tipul 
efectelor»*’; cu alte cuvinte, cauzarea individuală sau singulară este redusă 
la instantierea unei «conexiuni cauzale generice» (cum se exprimă N. Cart- 
wright), iar acesta este, la rândul ei, subsumată unei legi generale (de 
tipul regularitatii, direct instantiabila). În această explicaţie prin subsumare 
la legi a cauzării se conexează intim viziunea humeista asupra explicatiei 
teoretice cu epistemologia teoriilor (sistem propozitional), conditionand 
astfel «modelul ontologic humeist». Intr-o asemenea viziune ontologica 
cum epistemologică, «experienţa manifestării puterii productive a lucrurilor 
dotate cu puteri (potent things) în generări cauzale şi necesitatea 
neîndoielnică a efectelor lor sunt considerate a fi fenomene psihologice, 
produse de experientierea regularitatii concomitentei»?. «Proiectivismul» 
humeist îşi găseşte, cum spun Harré şi Madden, în «logicism» (reducerea 
filosofiei la căutarea «formei logice» a unor tipuri de enunturi) «metoda 
lui filosofică naturală». Dar tocmai la testul corelatiei legitate-cauzalitate 
cade «logicismul» (teoria explicatiei ştiinţifice de genul subsumării 
deductive), şi prin aceasta compromite şi programul metafizic al ontologiei 
standard. 

«Analiza» humeistă contemporană a «enunturilor de cauzare individu- 
ala» (particular causal statements) este, după Harré şi Madden, de genul 
următor: «x este cauza lui y» înseamnă «există o mulţime de condiţii iniţiale 
x, o mulţime de stări de lucruri (temporal) subsecvente y şi există o lege 
sau o mulţime de legi L şi o mulţime de postulate de semnificaţie, definiţii, 

reguli semantic, etc. M, astfel încât conjunctia enunturilor legilor, 
postulatelor de semnificaţie cu descrierea condiţiilor implică logic (entails) 
un enunţ care descrie stările de lucruri care sunt efectele, cu condiţia că nici 
unul dintre aceste componente (items) nu poate fi omis total sau partial din 
premisele implicatiei. Daca in premise se află doar legi statistice, atunci ele 
implica doar ca starile de lucruri sunt probabile». Conceptul de cauzalitate 
este prin aceasta analizat ca o funcţie logică definită pentru unele concepte 
logice, de exemplu implicatia.*! Această «analiză» a cauzalitatii este, evident, 
identică structural cu modelul humeist al explicatiei ştiinţifice (modelul 
subsumării deductive la legi al lui Hempel şi Oppenheim). Această analiză 
reduce, în primul rând, cauzarea singulară la o cauzalitate «generică», iar 
pe aceasta o reduce la legitate (ca regularitate). Legitatea, la rândul ei, este 
analizată logicist, explicată «în termeni intrinseci», prin «caracteristici 
intrinseci formale» sau relaţii epistemice sau logice cu un corpus al 
cunoaşterii ştiinţifice sau de simţ comun; în particular, «nomicitatea» e 
dedusă din aceste caracteristici şi relaţii. Cum vom vedea, această «explicaţie 
pur logică» a legitatii întâmpină dificultăţi insurmontabile. Nici un set de 
«caracteristici formale» care să reprezinte «condiţii necesare şi suficiente» 
pentru a numi un enunţ general un «universal nomic» nu poate fi acceptat 
ca model de analiză a legităţii care să dea seama de diversitatea tipologică 
şi funcţională a legilor ştiinţifice. O analiză formală a legităţii, care să 
eludeze aspectele contextuale, valorice, funcţionale ale legilor ştiinţifice 
este fără speranţă. Cu atât mai puţin ea ar putea oferi un temei reconstrucției 
ontologice. Nu e posibil, susţin Harré şi Madden, să se dea un sens explicatiei 
necesităţii, legii şi cauzalitatii, dacă nu vom porni de la ideea că «relaţiile 
de necesitate fizică au loc între natura unor agenţi activi şi efectele pe care 
aceştia le produc în circumstanţe determinabile».*? Humeenii încearcă să 
obţină un echivalent al «necesităţii fizice» fără ontologie. Davidson, un 
«quasi-humean», încearcă să întemeieze relaţiile de cauzalitate pe categoria 
ontologică a «evenimentelor» ca ceva distinct şi ireductibil la obiecte, 
categorie ontologică introdusă printr-o «demonstraţie existenţială» de stil- 
Frege. Nivelul evenimentelor nu este însă suficient de «elemental» pentru 
a putea descifra mecanismele generative ale ontologiei cauzalităţii. 
Evenimentele nu sunt decât aspecte ale unor procese ce implică particulari 
dotati cu puteri cauzale, «manifestări» ale acţiunii cauzale, ale nivelului 
structurilor generative ale existenţei. Ele «depind ontologic» de acest nivel 
şi nu au «prioritate ontologică». Nici simplele «dispoziţii fără naturi» nu 

pot analiza ontologic relaţia de cauzalitate individuală; ele, cel mult, pot 
intra în explicaţii reductioniste ale cauzalitatii, de genul celei «contrafactuale» 
a lui D. Lewis. Fără acceptarea şi implicarea în explicaţia teoretică a puterilor 
şi naturilor ca «organizări structurale», fără substituirea substantelor-cu- 
calităţi prin individuali-cu-puteri nu se poate edifica acea «metafizică 
necesară ştiinţei naturii». Pe scurt, după Harré şi Madden, «mecanismele 
generative descrise în explicaţiile ştiinţifice ale patternurilor observate de 
coexistenta şi succesiune oferă temeiurile pentru asertiunile (claims) asupra 
necesităţii naturale». Există o «legătură ontologică» prin care secvenţa 
evenimentelor este unită, dar ea nu este «de tipul evenimentelor»; 
«mecanismele generative ce constau din particulari dotati cu puteri şi entităţi 
naturale active (natural agents) sunt acelea care produc secvenţa evenimen- 
telor şi stárilor»*'. Includerea în explicaţie a orizontului puterilor cauzale, 
care face necesară generalizarea filosofică a criteriilor existenţei, face inutil 
recursul humeist la o «legătură extemă», la proiectibilitatea conexiunii 
cauzale sau nomice. 

Acest nivel al «entităţilor ultime» (ultimate entities) din punct de vedere 
metafizic, întemeietoare pentru conexiunile cauzale «locale», dar şi pentru 
unitatea unei lumi ca totalitate, trimite la asemenea entităţi «a căror natură 
este în principiu identică cu puterile lor» (asemănătoare cu «logosurile 
generative» invocate de R. Thom sau cu particulele-structuri ale lui 
Heisenberg), ce sunt «exemplificate» de «câmpurile» din fizica teoretică 
actuală, «câmpuri ca particulari dotati cu puteri». 

Deşi, aşa cum am arătat, introducerea câmpurilor ca entităţi ale teoriilor 
fizice a solicitat «relaxarea» condiţiilor metodologice ale gândirii ştiinţifice 
(depăşirea criteriului de universalitate a proprietăţilor din Regula a Il-a a 
lui Newton), totuşi exigenta ei, în principiu, se poate menţine şi pentru 
determinarea «fundamentalului» în teoriile actuale ale câmpului. Astfel, 
aplicat la alt nivel, nu al proprietăţilor «manifeste», ci al «puterilor», 
criteriul lui Newton îşi menţine valoarea. Aşa cum propun Harré şi Madden, 
«acele entităţi ale căror puteri pot fi diminuate sau sporite fără pierderea 
identităţii unui individual particular implicat nu pot fi in general funda- 
mentale». Deoarece schimbarea ce afectează puterile poate fi, în principiu, 
explicatăprin schimbarea naturii particularului însuşi; schimbarea puterilor 
ar putea fi astfel explicată prin schimbări ale microstructurii particularului. 
Numai puterile «constante», care nu pot fi diminuate sau sporite fără pierderea 
identităţii particularilor, trebuie considerate «fundamentale»; ele definesc 

«natura» ce trebuie atribuita unor particulari. Generalizat rational, criteriul 
lui Newton rămâne în continuare un construct metateoretic indispensabil 
înţelegerii «fundamentalului»: «Particularul neschimbător, necesar, ca 
purtător al puterilor elementare constante este ceea ce noi înțelegem prin 
entitate fundamentală»“5. Acest «elementar» va reprezenta «stânca tare» de 
care se «ancorează» «explicaţia cauzală». El «opreşte» regresul explicatiei. 
Acest orizont al «fundamentalului» este determinat în termeni asemănători 
cu aceia ai modelului structural-generativ al ontologiei, «stilizat» prin analiza 
epistemologică a modului de gândire din teoriile structurale ale ştiinţei actuale. 
Ca şi în acel model, şi în teoria puterilor cauzale a lui Harré şi Madden, o 
«entitate primă» va fi o «substanţă» şi o «structură de potentialitati» în acelaşi 
timp, o «entitate caracterizată complet prin posibilităţile ei».^* 

În altă ordinei de idei, depăşirea ontologiei standard prin ontologia 
dispozitionala a «entitatilor-puteri» necesită «desfacerea» celor două criterii 
de existenţă reunite într-o condiţie unică de Quine: identitatea şi individua- 
rea; identitatea se distinge de individuare; prima necesită «identificarea 
unei identități», a unui tip de generativitate; a doua necesită separarea 
referentiala (spatio-temporala); doar pentru lucrurile materiale obişnuite 
cele două condiţii sunt aceleaşi. În reconstrucţia logică a condiţiilor de 
existenţă pentru «entităţile ultime» propusă de Harré şi Madden, avem nevoie 
de o nouă perspectivă: «Pentru orice entitate care este intenţionată ca 
universală, identificarea şi individuarea trebuie să fie distincte.» Ele nu pot 
fi realizate în acelaşi act al referintei demonstrative, deoarece entităţile 
universale nu au localizări spatio-temporale. Dacă vom considera exemplul 
câmpului, deşi există în spaţiu, el nu e «localizabil» (nu este o entitate 
«separabilă») el trebuie identificat ca fiind de un anumit tip, de exemplu: 
ca o structură ordonată a potenţialilor lui ce poate exprima şi legi unice. În 
termenii acestor legi el poate fi diferențiat de alt câmp. La acest nivel al 
identificării vom face apel însă nu la criteriile de identitate ale entităţilor 
sau proprietăţilor «manifeste», ci vor intra în joc constrângerile teoriilor 
structurale, invariantii de nivel superior, determinativi pentru matricea 
ontologică a acestor reprezentări teoretice ale existenţei.” În felul acesta, 
«despărţirea» de ontologia standard nu se poate realiza fără modificarea 
prin diferenţiere şi generalizare raţională a înseşi criteriilor de existenţă. 

Departe de a fi o pură speculație metafizică, obţinută printr-o «imaginaţie 
creatoare», modelul ontologic al puterilor cauzale şi al elementaritatii 
structural-generative este rezultatul proiectării metafizice a experienţei, atât 

a «teoriilor-cadru» ale ştiinţelor contemporane, cât şi a unor teorii cu 
«încărcătură» existenţială directă, cum ar fi teoria cuantică a câmpului sau 
teoria penerală a relativităţii (teoria gravitaţiei) a lui Einstein. Acest model, 
reieşit din «cercetarea fundationala» în ştiinţă, îşi poate dovedi valoarea tot 
într-un asemenea context fundational. Acesta este, de altfel, «contextul de 
relevanţă» al întemeierii sau justificării concepţiilor ontologice, şi nu acela al 
comparării cu intuiţia simțului comun. Sugestiv pentru valoarea epistemologică 
a acestui model ontologic este modul în care Harré interpretează «argumentul 
golului», pe care l-au «revigorat» John Earman şi J. D. Norton în anii din 
urmă”, dar care l-a preocupat intens pe Einstein în cercetirile lui fundaţionale”. 
Acest argument se referă la consecinţele interpretării «substanţiale» a spaţiului 
sau spatiu-timpului (a independenţei lui de materie), şi anume la faptul cà 
această interpretare obligă să se accepte că există diferenţe între anumite lumi 
fizice posibile, deşi nici observaţia, nici legile teoriei nu le pot selecta. 
Argumentul, care are o «asemănare de familie» cu teza echivalenţei empirice 
a teoriilor, are, dupa Norton”, următoarele presupozitii. Să considerăm cà 
«spaţiu-timpul» înseamnă sau e reprezentat printr-o varietate M a modelelor, 
căreia i se atribuie proprietăţi «substanţiale» (independente de materie). 
Teoriile spatiu-timpului la care se referă argumentul sunt «locale»; acestea 
sunt general covariante, cum este teoria gravitaţiei a lui Einstein, «cea mai 
bună teorie actuală a spatiu-timpului», care are doar o formulare locală. 
Doctrina «substantialista» (substantialist doctrine) susține că spatiu-timpul 
reprezentat prin varietatea M poate exista independent de conţinutul lui; altfel 
spus, că există o lume posibilă modelată de simpla varietate M. Teoriile 
obişnuite ale spatiu-timpului consideră însă necesară suplimentarea acestei 
varietăţi prin alte structuri pentru a obţine modele ale unor lumi fizice posibile. 

Concepţia substanţialistă asupra spaţiului şi timpului acceptată de 
Newton a format obiectul celebrei polemici Leibniz-Clark. În corespondenţa 
sa, Leibniz a provocat poziţia substantialista formulând întrebarea: s-ar fi 
schimbat oare lumea dacă Dumnezeu ar fi plasat corpurile ei în spaţiu încât 
să se schimbe Estul cu Vestul, dar să se păstreze intacte toate celelalte relaţii 
reciproce dintre corpuri”? El a formulat astfel o problemă dificilă, întrucât 
răspunsul în mod necesar afirmativ al substantialismului nu putea să fie 
controlat prin experienţe locale. 

În formulàrile moderne ale teoriilor spatiu-timpului, ideea lui Leibniz 
se poate reformula ca o transformare pe varietatea M si o transformare 
asociată a structurilor geometrice definite pe M. Dacă < M, g> este un 

model al relativităţii generale şi h o transformare pe M, atunci h transformă 
g într-o nouă metrică g’= h(g). Principiul covariantei generale cere ca <M, 
8 > să fie de asemenea un model al teoriei. Cele două metrici g şi g' vor 
atribui proprietăţi metrice diferite aceluiaşi eveniment în M. Substantialistii 
vor considera cà <M, g> şi <M, g'» reprezintă diferite lumi posibile. Ei 
sunt astfel obligati să nege echivalenta lui Leibniz: 

Două modele intertransformabile ale teoriei spatiu-timpului, cum sunt 
<M, g> şi <M, g'>, reprezintă aceeaşi lume posibilă. 

Problema pentru substanţialişti derivă din faptul că transformarea h 
face ca şi g, şi g (care exprimă metricile, proprietăţile locale ale spaţiului) 
să corespundă reciproc (să fie «clonate») în privinţa tuturor observabilelor. 
Ele diferă doar în modul in care proprietăţile sunt distribuite asupra varietà(ii 
M, dar aceste diferente de distribuire sau răspândire nu pot fi traduse în 
diferente observabile. Astfel, concepţia substantialista, atribuind existenţă 
independentă spatiu-timpului (spre deosebire de concepţia relationala) şi 
acceptând diferenţele de distribuire în acest spatiu-timp a corpurilor şi 
proprietăţilor, este obligată să admită că aceste < M, g > şi < M, g > 
reprezintă două lumi fizice diferite, deşi acestea sunt indiscemabile empiric, 
prin observaţie. Dacă am accepta şi acum criteriul verificaţionist al 
semnificației, consideră Norton, acest lucru ar fi suficient pentru a respinge 
teoria substantialista a spatiu-timpului. 

Argumentul «golului» introduce însă o dificultate suplimentară pentru 
teoria substantialista sau absolutistă. El conduce la o formă inacceptabilă 
de indeterminism, inacceptabilă deoarece aceste teorii sunt construite 
matematic-formal, respectând exigentele determinismului. Argumentul 
«golului» (numit astfel după prima formă a argumentului pe care îl întâlnim 
la Einstein) are următoarea structură. Mai întâi se selectează orice vecinătate 
a unei varietăţi M. Vom selecta o transfonmare h şi M care este transformarea 
identică în afara golului, dar devine diferită de trunslormarea identică în 
fiecare punct (smoothly) în interiorul golului. Atunci g şi g' = h(g) vor fi 
identice în afara golului, dar vor diferi în interiorul lui. Oricât de mult s-ar 
specifica structura spatiu-timpului în afara golului, teoria nu va putea 
determina modul cum se va dezvolta spaţiu-timpul în interiorul golului: 
altfel spus, teoria nu va decide, în interiorul golului, între alternativele p şi 
£ , care, în afara lui, aşa cum am văzut, sunt identice. Ea nu va putea sa 
selecteze între metrici diferite ale spatiu-timpului în interiorul polului şi, ca 
urmare, dat fiind faptul că acestea decid traiectoriile inerjiale ale spatiu-tim- 

pului, prin determinarea oricat de exacta a acestora in afara golului nu se va 
putea determina traiectoria în interiorul golului, modul în care o particulă 
va traversa acest pol. Aceasta este o formă evidentă de indeterminism, 
deoarece înfrânge condiţiile formale ale «evoluţiei deterministe» (deter- 
minarea evoluţiei sistemelor prin condiţii iniţiale şi stabilitatea acestei 
evoluţii faţă de variaţia condiţiilor iniţiale). Încercarea de a nega echivalenta 
lui Leibniz conduce astfel inevitabil la o formă tare de indeterminism. 
Altemativa relationala a lui Leibniz va acorda aceeaşi realitate fizică (vor 
reprezenta aceeaşi lume posibilă) ambelor variante dimeomorfice ale varietatii 
M, indeterminarea în interiorul golului rămânând o «curiozitate matematică» 
fără semnificaţie fizică. Substantialismul este însă obligat să admită o 
diferenţă fizică ce nu reprezintă o diferenţă legică sau observationala. 

În această problemă, intervenţia interpretării dispozitionale a spatiu-tim- 
pului pare a oferi o soluţie, ea atribuind pe baza teoriei câmpului proprietăţi 
cauzale punctelor sau regiunilor spatio-temporale în mod direct, nu prin 
medierea materiei care ocupă aceste puncte sau regiuni. De exemplu, în 
teoria electromagnetismului se atribuie fiecărui punct în spatiu-timp o 
intensitate electromagnetică, independent de faptul dacă acest punct este 
sau nu «ocupat» de materie. Aceasta presupune o viziune substantialista, 
deoarece pentru relationism nu există puncte sau regiuni neocupate ale spatiu- 
timpului, acesta din urmă nefiind altceva decât sistemul de relaţii reciproce 
ale corpurilor. Dar teoria relationista ar trebui să găsească o cale pentru a 
elimina câmpurile, perspectivă discutabilă pentru filosofii fizicii, ca H. Putnam 
sau D. Malament (care propun înlocuirea «regiunilor spatio-temporale» cu 
«parti ale câmpului»). Teoria câmpului s-ar putea formula «non-inflationar» 
prin atribuirea predicatelor cauzale direct unor regiuni spatio-temporale, 
nepresupunându-se astfel nici un surplus ontologic în afara spatiu-timpului. 

Interpretarea lui R. Harré considera că acest argument se bazează pe 
«tratarea unei relaţii dintre abstractiile matematice ca şi cum acestea ar fi 
sisteme materiale». Faptul, prezentat în acest argument, că «acelaşi sistem 
de entităţi materiale interrelate pot fi reprezentate în mai multe varietăţi 
abstracte nici nu evidenţiază o inconsisten(à în teoriile spatiu-timpului, cum 
credea iniţial Einstein, nici nu întemeiază o interpretare antirealistă a teoriei 
fizice». Operația matematică prin care o varietate de obiecte matematice 
este creată printr-o transformare formală asupra structurii matematice a 
unui sistem fizic pune pe acelaşi plan sistemul fizic cu abstractia în doi paşi 
care a condus la sistemul alternativ. Asemenea transformări matematice 

pur formale nu tin seama de necesitatea de a defini in termeni de cauzalitate 
«sistemul de referinţă» şi alte concepte referitoare la structura sistemelor 
fizice şi a coordonării lor spatio-temporale. Structura relationala a unui 
sistem material nu este pur şi simplu o abstracţie matematică, ea este 
«totalitatea relaţiilor cauzale actuale şi posibile dintre componenţii lui», 
care se conservă în cursul acelor operaţii de «remorcare» presupuse de 
argumentul lui Norton.» Alte răspunsuri la argumentul lui Norton şi Farman, 
care provoacă substantialismul să considere Relativitatea Generală ca o teorie 
interdeterministă, afirmă că modelele dimeomorfice ale Teoriei Generale a 
Relativității nu violează determinismul, deoarece identificarea punctelor 
spatio-temporale prin valorile obiectului geometric pe care-l defineşte 
câmpul conduce la ideea că modelele alternative reprezintă aceeaşi lume 
fizică sau, mai degrabă, reprezintă lumea fizică în parametrii ei relevanti 
pentru «evoluţia deterministă» a sistemelor. Ceea ce nu este reprezentat ca 
identic prin transformările pe varietatea M reprezintă haecceitá[i, aspecte 
ale particularilor care nu participă la determinarea evoluţiei cauzale univoce 
a sistemelor fizice. Ceea ce este «subdeterminat» în argumentul «golului» 
este o «trăsătură haecceistă a lumii..., care nu se află printre cele pe care le 
aşteptam să determine starea fizică a lumii».>? 

Este interesant de semnalat faptul că cele două argumente care au avut 
considerabile implicaţii ontologice (EPR şi argumentul golului) au fost 
formulate de Einstein în contextul cercetării fundationale din fizica teoretică. 
Ele se referă la dificultăţile interpretative ale mecanicii cuantice şi ale teoriei 
generale a relativităţii şi vizează esențialmente conceptele şi temele-cheie 
ale ontologiei, individuatia şi separabilitatea, cauzalitatea şi determinismul, 
în condiţiile în care se presupune completitudinea acestor teorii-cadru ale 
întregii ştiinţe a naturii. Modul în care filosofii au fost receptivi uneori la 
aceste probleme ale cercetării poate fi ilustrat prin punerea de către unii 
empirişti logici în seama lui Einstein a criteriului verificationist al 
semnificației, prin înţelegerea eronată a problematicii ontologice cu care se 
confruntă, de fapt, Einstein în construcţia unei teorii logic consistente a 
gravitaţiei. 

Problemele cu care ontologia dispozitionala se confruntă în domeniul 
cercetării fundationale a mecanicii cuantice conduc mult mai imperativ la 
«generalizarea raţională» a conceptului existenţei, pentru a acorda statut 
deplin potentialitatii şi, pe această bază, a întemeia ideea caracterului de 
«obiecte potentiale sau propensionale» al sistemelor cuantice.** Asupra acestui 
aspect am insistat însă pe larg în volumul întâi al acestei lucrări. 

Asa cum am spus, testul esenţial al adecvarii ontologiei standard este 
cauzurea individuală. Perspectiva supervenientei humeiste reduce această 
cauzare individuală, în doi timpi, la legitatea concepută ca regularitate: «Hume 
a început din punctul corect — cu cauzele singulare. Dar a imaginat că el nu 
le poate vedea în experienţa asupra lumii înconjurătoare. A căutat ceva dincolo 
de contiguitate pentru a conecta cauza cu efectul şi, când a eşuat să-l găsească, 
el a părăsit cauzele singulare si a trccut la nivelul generic. Această mişcare 
constituie prima teză a programului lui Hume: singurul lucru singular asupra 
unui fapt cauzal singular este relaţia spatio-temporalà între cauză şi efectul ei 
ulterior. Dincolo de acestea. faptul generic este tot ceea ce există. Dar programul 
a fost mult mai îndrăzneţ decât atât, deoarece la nivel generic cauzalitatea 
trebuia să dispară cu totul. Ea va trebui înlocuită prin simpla regularitate. 
Aceasta este a doua teză a programului lui Hume: asertiunile cauzale generice 
sunt adevărate numai în virtutea asociaţiilor regulate».** Ontologia capaci- 
tatilor, propusă ca o altă variantă a teoriei dispozitionale de N. Cartwright, 
pomeste din acelaşi punct cu Hume, cauzarea individuală, dar tratează cu 
totul altfel corelatiile-cheie pentru ontologie: cauzarea singulară — legile 
cauzale — puterile cauzale, acordând statut ontologic deplin cauzelor singulare. 
Dar, pentru aceasta, N. Cartwright a trebuit mai întâi să «demonteze» a doua 
teză a lui Hume, şi anume reductibilitatea adevărurilor cauzale generice la 
regularitati. Orice asemenea încercare de reducţie se transformă într-un regres, 
deoarece presupune valabilitatea unei alte asertiuni cauzale generice. Pentru 
a evita regresul suntem obligaţi să acceptâm ideea ca nici o reducere a 
cauzalităţii generice la regularitate nu este posibilă. Mult mai dificil de respins 
este prima teză a lui Hume, care pretinde reducerea faptelor cauzale singulare 
la «fapte generice». Analizând procedurile din cadrul ştiinţei teoretice 
(explicaţiile, testarea etc.), N. Cartwright arată că acestea, în orice formă s-ar 
realiza, presupun informaţia oferită de cauzarea singulară. Ca urmare, nu 
putem accepta o ontologie pentru care enunturile cauzale singulare sunt 
adevărate în virtutea unor «fapte cauzale generice». Acestea, ca şi regularitatile, 
dependentele funcţionale sau asocierile regulate, nu pot înlocui rolul jucat în 
cunoaşterea ştiinţifică de cauzalitate, ele jucând doar un rol secundar. 
Regularitatile nu pot fi decât «fapte» pentru legile cauzale, iar acestea sunt, 
la rândul lor, întemeiate pe cauzarea singulară. De la cauzarea individuală 
trebuie să trecem la capacităţi, cele care sunt atribuite entităţilor prin asertiunile 
cauzale generale sau asociază capacităţile cu proprietatea (de tipul: «aspirina 
îndepărtează migrenele» = «aspirina are capacitatea...»). Acestea reprezintă 


Arhitectura existenţei 213 


nu simple tendinţe, «propensiuni», ci veritabile matrici sau structuri cauzale, 
factorii structurali fundamentali ai explicaţiei ştiinţifice; cauzarea individuală 
se defineşte astfel ca structură cauzală specifică, răspunzătoare pentru 
producerea efectelor. Această structură cauzală, consideră Cartwright într-o 
serie de «argumente pentru capacităţi», este cea care face «concrete» obiectele, 
le transformă — în planul explicatiei — din «abstracții» în entităţi sau procese 
«concrete». Capacităţile sunt referentii esentiali ai legilor teoriilor 
contemporane, care atribuie tendinţe sau capacităţi unor situaţii sau procese. 
De exemplu: hamiltonianul (H) din ecuaţia lui Schródinger: 


Ho = — ih 6W/ dt 


descrie configuratiile de energie posibile ale sistemului sau, dacă vom consi- 
dera modul cum se constituie, el va descrie mai degraba tendinta, capacitatea 
acestuia. Alături de alte «argumente pentru capacitati», N. Cartwright indica 
imposibilitatea reducerii sau eliminării capacităţilor prin analize funcţionale 
sau contrafactuale. Stiinta are nevoie de un concept mai tare al cauzalitatii 
decât legea cauzală. Acesta îi poate oferi capacitatea, un nivel superior al 
modalităţii, incluzând puteri, activităţi etc. Capacitatile nu pot fi «eliminate» 
prin considerarea lor drept «rezumate metalingvistice ale faptelor asupra 
legilor cauzale»?*, iar legile cauzale, conform programului empirist, să fie 
reduse la constrângeri asupra legilor noncauzale, relaţii funcţionale sau 
probabilitati, şi acestea, în ultimul rând, la regularitati ale evenimentelor. 
Dacă vom considera schema următoare: 


Nivelurile modalităţii: Atribuirea de capacităţi 

Legi cauzale 

Legi funcţionale şi probabiliste 
Nivelul nonmodal: Regularitati ale evenimentelor 


N. Cartwright consideră că nivelurile superioare nu pot fi reduse la cele 
inferioare prin «modalizarea» lor à la Camap sau van Fraassen (adică prin 
reducerea lor la constrângeri care autorizează inferentele de la nivelul imediat 
următor, fără a le atribui o ontologie proprie). Urmărind practica ştiinţifică 
semnificativă, structura şi metodologia predictiei şi testării, Cartwright apără 
natura ontologică autentică a nivelurilor superioare, deci interpretarea realistă 
a capacităţilor împotriva înţelegerii lor «pur modale». Ele sunt mai degrabă 
sursa şi temeiul interacțiunilor cauzale; «interacţiunile cauzale sunt 

interacțiuni ale capacităţilor cauzale»?* şi trebuie să fie admise de aceea in 
«conţinutul descriptiv al lumii». Atribuirea de capacităţi «nu poate fi consi- 
derată doar ca un tichet de inferenta pentru a trece de la un fapt asupra 
probabilităților la altul, adică un rezumat eficient al unor fapte complicate 
asupra unor patternuri de pure probabilitati; deoarece patternul pe care îl 
rezumă nu este unul care conţine doar probabilitățile, ci este un pattern mai 
variat, conţinând atât probabilitati, cât şi capacităţi într-un mod esenţial». 

Ca şi R. Harré, şi N. Cartwright, în introducerea ontologiei capacităţilor 
pe baza cercetării ştiinţifice fundamentale, este nevoită să regândească atât 
statutul teoriilor, legilor şi al «temeiului» lor empiric («fenomenele», în 
acelaşi sens în care acesta a fost propus de J. Bogen şi J. Wordward), cât şi 
al explicatiei teoretice. Ca şi Harré, Cartwright invocă argumentul transcen- 
dental în favoarea capacităţilor: întrucât acestea sunt cele care «fac posibile 
evenimentele cauzale» şi întemeiază tendinţele, trebuie ca ele să fie altceva 
decât «pure modalităţi» (= constrângeri de nivel superior), ele trebuie să 
fie «ceva existent în lume».** Ontologia care «consideră capacităţile funda- 
mentale şi asociaţiile ca nonsecundare» oferă o imagine mai realistă asupra 
lumii şi a experienţei ştiinţifice. 

Repândirea cauzalitatii în perspectiva ontologiei dispozitionale nu se 
poate realiza, ca şi în cazul lui Harré, fără reconsiderarea explicatiei teoretice, 
deoarece, recunoaşte Cartwright, «cauzalitatea se situează în cadrul explicatiei 
stiintifice»??, Urmându-l pe McMullin*?, Cartwright consideră mai adecvat 
«idealul» cauzal al explicaţiei decât pe acela al subsumării la legi. Deri- 
vabilitatea din legi, cum propune concepţia convenţională deductiv-nomo- 
logică, este subordonată invocării structurilor şi proceselor cauzale care 
explică producerea evenimentelor, legile ne pot ajuta să aflăm aceste procese 
cauzale. Cartwright merge însă mai departe decât McMullin: după ea, «cau- 
zele şi capacităţile nu au de jucat un rol alături de legi şi explicaţia ştiinţifică, 
ci — cel putin în multe domenii — ele trebuie să le înlocuiască cu totul».*! 
Cauzele şi capacităţile (structura cauzală) oferă explicatiei «informaţia 
explicativă crucialâ». Tocmai această informaţie este cea care constituie 
explicaţia în ştiinţele teoretice moderne*, ea, împrumutând termenii lui 
Aristotel, determină în mod fundamental ce este un lucru, organizează toţi 
«factorii explicativi» într-o ierarhie metodologică, face acea entitate 
«concretă», scotánd-o din «domeniul abstractului». «Factorii structurali», 
«structura cauzală» joacă rolul explicativ central în ştiinţa contemporană. 
De aceea ei nu pot lipsi din imaginea ştiinţifică a lumii. Capacitatile, deşi 

nu ţin de «imaginea manifesta» a lumii, sunt adevăratele nomologicals, ele 
«pguverneazà natura»: «Ceea ce face ca lucrurile să se producă în natură este 
acţiunea capacitatilor.»® 

Este uşor de observat că introducerea puterilor cauzale şi a capacităţilor 
naturale ca un orizont fundamental al existenţei aparţine filosofilor ştiinţei, 
nu ontologilor analitici. Aceştia din urmă rămân la dispoziţii, încercând sa 
le analizeze (reducă) sau să le clasifice, fără a le căuta un temei ontologic 
pe baza căruia să le acorde statut veritabil de existenţă. Filosofii ştiinţei 
(Harré, Madden, A. Chalmers, R. Bhaskar, W. Suchting, N. Cartwright*’) 
au propus aceasta extindere neconservativa a ontologiei in cadrul efortului 
lor de a interpreta realist ştiinţa contemporană şi de a modifica modelul 
explicatiei ştiinţifice pentru ca acesta să dea seama de procedurile utilizate 
efectiv în cunoaşterea ştiinţifică. Nu întâmplător, preistoria acestei ontologii 
(cu excepţia ideii «tendinţelor» a lui Mill, la care se referă Cartwright ca la 
un precursor al «ontologiei capacităţilor») se află în-operele oamenilor de 
ştiinţă sau ale filosofilor ştiinţei care au introdus în cadrul explicatiei 
fenomenelor naturale ideile de câmp şi forţe fundamentale ale materiei. 

Revenind la Nancy Cartwright, Alan Chalmers” a observat o schimbare 
radicală în cadrul concepţiei metodologice şi ontologice a acestei autoare 
între cele două lucrări importante şi provocatoare ale sale, How the Laws of 
Physics Lie (Clarendon Press, Oxford, 1983) şi Nature's Capacities and 
their Measurement (Clarendon Press, Oxford, 1989). Această schimbare 
este semnificativă pentru trecerea în filosofia fizicii de la o poziţie cvasi- 
instrumentalistă la una accentuat realistă, trecere pe baza căreia se justifică 
si noua perspectivă ontologică asupra capacităţilor şi structurilor cauzale. 
Inconsecventele semnalate de Chalmers ale ultimei perspective epistemo- 
logice şi ontologice a autoarei pun în evidenţă acţiunea, cadrului empirist» 
în care N. Cartwright îşi menţine încă analizele asupru viziunii filosofice 
de ansamblu. 

Ideea cărţii lui N. Cartwright din 1983 era să demonstreze că legile 
fundamentale ale fizicii nu sunt descrieri adevărate ale realităţii. În a doua 
lucrare se argumentează o altă poziţie epistemologică şi se propune o nouă 
ontologie a ştiinţei: legile fundamentale devin acum (în urma unui nou 
model sau teorie a explicatiei ştiinţifice, cel cauzal, opus concepţiei humeiste 
a subsumării nomologice) corelate cu capacităţile inerente naturii, ele nu 
mai pot fi acuzate cà «mint», deoarece ele nu se mai referă la «evenimentele 
ce se produc în lume» (happenings in the world), ci la modul subjacent de 


216 ILIE PARVU 


operare al capacităţilor şi structurilor cauzale. N. Cartwright se detaşează 
acum, cum am văzut, in mod clar de înţelegerea humeistă (ortodoxă) a 
legilor şi a explicatiei (modelul subsemnării deductive la legi a evenimentelor 
particulare). Ea critică această concepţie în ambele ei «reduceri» (a cauzării 
individuale la legături dintre «tipuri de evenimente» — cauzalitatea gene- 
rica —, si a acesteia la legi înţelese ca asociaţii regulate între asemenea tipuri). 
Acest model al legilor, cauzalitatii şi explicatiei eşuează pentru că nu ia în 
considerare mecanismele cauzale ce transcend situaţiile experientiale. Această 
detaşare faţă de viziunea empiristă standard nu este însă completă în privinţa 
legilor fundamentale, şi anume părăsirea concepţiei humeiste în favoarea 
unei viziuni realiste a acestora. În How the Laws of Physics Lie, Cartwright 
propunea o viziune asemănătoare cu aceea a lui Duhem asupra legilor 
fundamentale (ele au o funcţie de organizare a experienţei), lăsând pe seama 
«legilor fenomenologice» sarcina de a «descrie» evenimentele lumii. (Deşi 
problematică, această distincţie este păstrată şi în lucrarea următoare.) În 
aceeaşi lucrare însă, N. Cartwright polemiza cu «modelul standard» al 
explicatiei ştiinţifice, modelul deductiv-nomologic. Potrivit acestuia, un 
eveniment (descris printr-o propoziţie, explanandum) este explicat prin 
derivarea acestei propoziţii dintr-o mulţime de legi în con juncţie cu o serie 
de propoziţii ce formulează condiţiile iniţiale relevante. Cartwright arată, 
pe de o parte, că în numeroase cazuri de explicaţii acceptate în ştiinţă acest 
model nu se poate aplica (evenimentele nu se pot deriva din legi), fie pentru 
că nu se realizează condiţiile lui, fie pentru că nu se pot determina exact 
acele condiţii relevante. Implicarea legilor fundamentale în explicarea 
fenomenelor, dincolo de acest model, solicită interpretarea realistă a acestora. 
După cum arată Chalmers, aceasta ar însemna considerarea lor ca legi generale 
unificatoare ale unei teorii. Legile sau axiomele mişcării ale lui Newton, 
ecuaţiile lui Maxwell sau ecuaţia lui Schrodinger, interpretate ca formulând 
«acţiunea interna a naturii», solicită reconsiderarea lor realistă, apelul la 
capacităţi, structuri şi puteri cauzale. Ele, arăta pe bună dreptate Cartwright, 
nu sunt adevărate dacă sunt considerate ca tentative de a descrie «ceea ce se 
întâmplă» (pentru aceasta e necesar apelul la «legi fenomenologice»); ele 
pun în lucru entităţi inobservabile, «teoretice», modele şi idealizări ale 
fenomenelor. Interpretarea realistă asociază formalismului legilor «cauze 
reale», iar entităţile ce figurează în explicaţiile prin apel la legi funda- 
mentale trebuie considerate «reale», întrucât ele intervin în istoria cauzală 
a lumii. Cauzele sunt responsabile, de asemenea, şi în proiectarea strategiilor 

noastre de acţiune asupra lumii: «Eu sunt de acord cu Hacking, scrie 
Cartwright, că, dacă noi putem manipula entităţile noastre teoretice în moduri 
subtile şi detaliate pentru a interveni în alte procese, atunci vom avea cea 
mai bună dovadă factuala (evidence) pentru asertiunile noastre asupra a 
ceea ce ele pot sau nu să facă.» «Faptul că noi putem interveni cu succes 
asupra naturii prin manipularea cauzelor este un argument pentru existenţa 
acestor cauze.» Acesta este rezumatul tezei «realismului experimental», 
formulat de I. Hacking în cunoscuta sa lucrare Representing and Intervening. 
În prima lucrare însă, rolul legilor fundamentale era asemănător celui conferit 
de «concepţia simulacru» a teoriei ştiinţifice, propusă de Duhem: «legile 
servesc clasificării logice a unui grup de legi experimentale fără a pretinde 
să le explice». În termeni asemănători cu cei ai lui B. C. van Fraassen, din 
Scientific Image, explicaţia ar însemna «scufundarea» unei structuri 
empirice, a unui model al fenomenului de explicat în structura matematică 
constituită de legile fundamentale. Teoria va descrie structura modelelor, 
dar, la rândul lor, modelele nu descriu fenomenele, ele «falsifică» (prin 
idealizare) realitatea. Fiind posibile mai multe modele alternative ale datelor 
experienţei, Cartwright considera că acesta este un argument în plus pentru 
a nu interpreta realist legile fundamentale. 

În noua interpretare, deşi corelează legile cu acţiunea cauzală a 
capacităţilor, puterilor sau structurilor, justificând posibilitatea explicatiei 
cauzale (inclusiv legitimarea ontologică a cauzării singulare), aşa cum 
observă Chalmers, Cartwright se menţine pe o poziţie rezervată în privinţa 
legilor fundamentale, ele nefiind considerate ca moduri de a specifica acţiunea 
cauzală la nivelul entităţilor «teoretice». Mai mult, deşi interpretează legile 
fundamentale ca «legi asupra tendinţelor şi capacităţilor», ea propune 
«eliminarea» legilor, insistând în continuare asupra ideii că legile nu sunt 
«adevărate», ceea ce pare o inconsecventa, dacă nu chiar o autocontra- 
zicere. Admiterea puterilor sau capacităţilor în ontologia ştiinţei nu se poate 
întemeia fără a reconsidera sensul «legilor fundamentale» şi al «legii naturii» 
în general. Locul de întâlnire şi construcţie matematică a raportului legilor 
naturii cu forţele sau capacităţile îl constituie nu ontologia dispozitionala 
în sine, ci ontologia structural-modală, acel orizont al «arhitectonicii 
existenţei» care generalizează raţional însuşi conceptul de existenţă, 
permiţând astfel să se acorde — prin raportarea la structurile generative, 
statut de realitate deplin acelor aspecte ale legilor şi puterilor naturale care 
rămâneau încă «suspecte» în cadrul unui mod de gândire încă dominat de 
restricţiile empirismului. 


CAPITOLUL 10 


Ontologia structural-modală: genuri şi legi 
naturale, modalităţile fiinţei, 
structuri generative 


Ca şi în cazul ontologiilor puterilor cauzale sau a naturilor şi capaci- 
tatilor naturale, orizontul ontologiei structurale este deschis de un concept 
«de trecere», genurile naturale. Încercarea de a justifica multitudinea 
utilizărilor ideii genurilor naturale în ştiinţă şi filosofie a condus în mod 
necesar la extinderea constructivă a ontologiei standard, la generalizarea 
raţională cea mai semnificativă a conceptului existenţei. 

Locul teoretic al genurilor naturale reprezintă o «intersecţie foarte 
aglomerată» a drumurilor ştiinţei şi filosofiei. Prin această intersecţie trec 
drumurile semanticii contemporane (semantica «genurile naturale», teoria 
indexical-recursivà a genurilor naturale etc.), teoriei inducției (postulatele 
structurale ale inferentei ştiinţifice, inducţie şi proiectibilitate), filosofia 
limbajului, filosofia ştiinţei (genurile naturale şi explicaţia teoretică; reductia; 
realismul ştiinţific), biologiei teoretice şi fizicii atomice etc. Toate aceste 
contexte de relevanţă, experienţa lor teoretică constituie punctul de plecare 
necesar în construcţia unei ontologii sau metafizici a genurilor naturale, şi 
nu doar «analiza conceptuală» şi argumentele generale privind statutul şi 
admisibilitatea acestor idei şi entităţi în imaginea contemporană asupra lumii. 
Acestea, singure, nu pot decide dacă, deşi «abstracte», genurile naturale 
reprezintă părţi constituente ale lumii, aşa cum se întreba încă Aristotel. 

Cum discutăm despre genurile naturale? Această întrebare preliminară 
pentru construcţia ontologiei analitice a genurilor naturale trimite cel mai 
adesea la teoria lui Kripke şi Putnam a genurilor naturale, considerată o 

adevărată «revoluţie» în semantica şi filosofia limba jului. Aşa cum consideră 
M. R. Ayers, dacă până de curând expresia kantiană «Orice obiect de aur 
este galben» funcţiona pentru a descrie sau exprima o propoziţie necesară, 
analitică, doctrină supusă însă criticilor argumentului «asemânărilor de 
familie» al lui Wittgenstein sau şi mai radicalului scepticism al lui Quine 
asupra întemeierii teoretice a distinctiei analitic-sintetic, dupa Kripke şi 
Putnam paradigma semantică s-a schimbat: asemenea nume ca «aur», «tigru» 
etc. îşi dobândesc sensul nu printr-o definiţie arbitrară sau prin corelarea 
cu o «idee» sau «concept mental», ci reprezentând pur şi simplu numele 
sau, fiind «designatorul rigid» al unui gen natural. «Apartenența la un gen 
este determinată de prezenţa unei presupuse naturi comune subiacente, care 
ne poate fi necunoscută, mai degrabă decât de satisfacerea unei definiţii 
constând dintr-o listă a acelor proprietăţi pe care le utilizăm în calitate de 
criterii pentru identificarea lucrurilor ca membri ai acestui gen.»! 

Întemeierea discursului cu sens asupra genurilor naturale pe invocarea 
unor microstructuri ce dau seama de ordonarea «specifică» a obiectelor 
naturale pare a fi şi soluţia împărtăşită de teoria contemporană a explicatiei 
ştiinţifice şi de modelele de constituţie internă a domeniilor realului propuse 
de ştiinţa modernă. Pe scurt, genurile naturale sunt, à /a Russell, Whitehead 
sau Quine, doar o formă de sistematizare prin clasificare a obiectelor 
existente, reductibilă sau explicabilă prin recursul la patternuri logice 
subiacente. 

Ontologia genurilor naturale este încă înconjurată de dificultăţile iniţiale 
ale stabilirii exacte a «locului» genurilor naturale într-o categorializare a 
existenţei. «Perplexitatea» lui Aristotel («tot aşa de greu e de ştiut dacă, cu 
privire la principii, trebuie să considerăm genurile ca elemente şi principii 
ale lucrurilor sau trebuie mai degrabă să considerăm ca atare părţile ultime 
în care se alcătuiesc lucrurile» — Merafizica (998 a-999 b)) este în mare 
măsură si problema filosofului modern, aceea a tipului de existenţă acordat 
genurilor naturale şi a discursului teoretic adecvat explicatiei corespunzătoare 
a acestora. Acea «intersecţie aglomerată» trebuie ordonată. Cărei discipline 
teoretice îi revine tematizarea genurilor naturale? Ştiinţei sau metafizicii? 

Vom prezenta, pentru început, două genuri de răspunsuri la această 
întrebare. Le-am ales pentru că ele sunt printre puţinele elaborări metateo- 
retice care propun condiţii sau constrângeri generale pentru admisibilitatea 
unei «teorii a genurilor naturale» sau, altfel spus, încearcă să definească 
«forma teoretică» a discursului contemporan asupra genurilor naturale. Or, 

ceea ce lipseşte cel mai mult studiilor actuale asupra genurilor naturale este 
tocmai acest «frame for the discussion». 

Jan Hacking? sistematizează ceea ce el numeşte tradiţia sau atitudinea 
«modestă» sau echilibrată a filosofiei genurilor naturale, pomind de la 
Mill (care a introdus în limbajul filosofic termenul tehnic «gen» — «Kind», 
cu K.). Venn (care i-a adăugat o determinare, devenind «Natural Kind»), 
Peirce (cel mai sever critic al lui Mill), Russell (care a revigorat genurile 
naturale în contextul formularii «postulatelor structurale» ale inferentei 
stiintifice) si Quine. Această tradiţie «nominalistă prin înclinaţie, dar realistă 
prin acceptarea ideii că penurile se află în natură» este «condensată» de 
Hacking’ în următoarele principii: 


(la) Independenţa. Existenţa unor genuri de lucruri, substanţe, 
organisme etc. este «un fapt al naturii», independent de factorii 
psihologici sau sociali ce tin de fiinţa umană. 

(1b) Diferenţele dintre lucruri în virtutea cârora acestea se divid în 
genuri sunt, după Mill, «făcute de naturà..., în timp ce recunoaşterea 
acestor diferente ca temeiuri pentru clasificare şi pentru denumirea 
lucrurilor este... actul omului».? 

(2a) Definibilitatea. Putem construi caracterizări ale genurilor naturale, 
deşi imperfecte sau imprecise, care să ne permită, totuşi, în majoritatea 
cazurilor să càdem de acord asupra a ce este un gen natural conform 
cu acea caracterizare, chiar dacă ne lipseşte o definiţie precisă a 
conceptului. 

(2b) (Adaus prin interpretarea tradiţiei). Pot exista tipuri distincte de 
genuri naturale, caracterizate în moduri diferite, astfel încât elementele 
diverselor tipuri au istorii diferite. E 

(3a) Utilitatea. Recunoaşterea şi utilizarea genurilor naturale joacă un 
rol semnificativ în dezvoltarea cunoaşterii şi civilizaţiei umane, dar 
se diminuează pe măsura progresului tehnologic şi ştiinţific. 

(3b) Există clasificări ale obiectelor, organismelor etc. mai bune sau 
mai putin bune, în funcţie de interese şi scopuri. Utilitatea genurilor 
variază după loc, timp şi interese. 

(4) Unicitatea. Există o unică taxonomie bună în termenii genurilor 
naturale, care prezintă natura aşa cum este aceasta şi reflectă reţeaua de 
relaţii cauzale. Nu vom avea o clasificare ultimă a entităţilor, dar orice 
clasificare obiectivă este bună (sau nu) dacă ea captează (sau nu) o parte a 
structurii unicei taxonomii adevărate a universului. 

Ultimul «principiu», «mai mult implicat decât asertat», la care consimt 
multi dintre adepţii tradiţiei astfel rezumate, este cel mai «vulnerabil». El 
poate fi respins de orice variantă a antirealismului contemporan, de la 
relativismul ontologic pana la constructionismul social. Hacking îl respinge 
pentru motivul mai tare că ideea unei taxonomii finale şi exhaustive n-are 
sens, nici măcar ca un ideal regulativ. În acest sens el evocă afirmaţia lui 
P. F. Strawson (care nu e de fel un relativist): «Ideea unei „descrieri exhaus- 
tive“ este, de fapt, lipsită în general cu totul de sens, deşi o anumită 
semnificaţie se poate acorda într-un context special al discursului».* 

Tradiţia reconstruită de Hacking (deşi nu include pe Aristotel şi Locke) 
îşi are totuşi originea conceptuală în critica pe care Locke a făcut-o teoriei 
aristotelice a abstractiei conceptuale şi a clasificării «predicatelor» (derivată 
de Porfir din opera logică a Stagiritului). «Situl» acestei tradiţii a genurilor 
naturale a fost nu ştiinţa clasificatorie sau metafizica «formelor substan- 
tiale», depăşită de modelul matematic al fenomenelor naturale, ci inducția; 
(Venn, Logic of Chance, 1866), revigorarea interesului actual pentru genuri 
naturale e datorată aceluiaşi context de relevanţă prin reconstrucţia problemei 
inducției şi teoria structurală a inferentei ştiinţifice a lui B. Russell sau prin 
lucrările pe aceeaşi temă ale lui Quine şi Goodmann. După Russell, care a 
extins terminologic problema prin «doctrina genurilor naturale», analiza 
genurilor naturale a trecut şi în filosofia limbajului şi a ştiinţei. Cercetarea 
sistematică a lui Hacking se conduce după acest «format teoretic», modest 
prin pretenţiile ontologice limitate. 

Aspectul cel mai semnificativ al contribuţiilor lui Hacking, la teoria 
genurilor naturale este determinat de teoria sa a «realismului experimental», 
de ideea cà acțiunea cognitivă (experimentul etc.) trebuie considerată ca 
un temei al judecării poziţiilor epistemologice (realism, conventionalism 
etc.); el ne invită să părăsim «punctul de vedere al spectatorului» şi să 
adoptăm epistemologia lui homo faber. Inducţia însă — locul privilegiat al 
discutării genurilor naturale — «este arta spectatorului».* Nici taxonomiile 
biologilor nu sunt mai informative asupra «naturii» genurilor naturale, nu 
ne oferă exemplele cele mai informative. Genurile naturale nu sunt doar 
clase de entităţi, cu proprietăţi caracteristice sau asemânări «gata prezente». 
Clasele «naturale» se constituie în «genuri» naturale mai degrabă ca artefacte 
umane, în urma atribuirii unor «proprietăţi sociale» de o comunitate pe 
baza unor interese practice şi de cunoaştere. Asemânarea cu poziţia lui 
George Lakoff din cartea Women, Fire and Dangerous Things, pentru care 

termenii pentru genuri (Kind terms) au semnificaţie determinată de rolul 
social prin «metafore sociale», îl distanțează oarecum pe Hacking de 
concepţia lui Mill, după care «genurile au o existenţă reală în natura», deşi 
clasificările noastre nu le pot formula niciodată complet. 

Restructurând principalele atitudini epistemologice şi metafizice asupra 
genurilor actuale, Hacking, introduce distincţia între mai multe «tipuri» de 
genuri naturale. (1) Genul-Mill: este o clasă de obiecte cu un număr mare 
sau chiar inexahaustibil de proprietăţi în comun, astfel încât aceste proprietăţi 
nu sunt implicate de nici un corp sistematizat de legi asupra lucrurilor de 
acest gen; (2) Genul-Peirce: o asemenea clasă, dar pentru care există un corp 
sistematizat de legi asupra lucrurilor ce o compun, care oferă o schiţă pentru 
explicarea faptului că lucrurile de acest gen au multe dintre proprietăţile lor; 
(3) Genul-Leibniz: clase pentru care există structuri cunoscute asociate, din 
care putem infera proprietăţile comune ale obiectelor lor. Diferenţa dintre 
primele două şi a treia ar fi corelativă, după Hacking, cu diferenţa a două 
idealuri ale explicatiei, prin legi ale naturii (Mill şi Peirce) şi prin structuri 
subiacente determinative (Locke şi Leibniz). Reducerea acestor variante la 
o singură concepţie a genurilor naturale şi ignorarea «construcţiei sociale» a 
conceptelor taxonomice i se par lui Hacking impedimente majore în calea 
constituirii unei explicaţii adecvate a genurilor naturale. 

Un cadru pentru cercetarea ontologică a genurilor naturale mult mai 
amplu propune Ronald de Sousa”. Reperele istorice ale reconstrucției lui 
sunt mult mai generoase, întrucât şi întrebarea-temă a abordării lui este 
mai explicit metafizică: ce genuri de lucruri există în mod obiectiv şi 
ireductibil? Cele patru «concepţii cvasiistorice» sunt următoarele: 


1. Concepţia platonică: Naturile sunt transcendente în raport cu obiectele 
experienţei obişnuite. Deşi Platon se referea într-un dialog la 
«diviziunile naturale», la el întâlnim cel mult un analog al genurilor 
naturale, Formele, paradigme imutabile şi indestructibile ale 
obiectelor obişnuite. După de Sousa, nu putem vorbi însă la Platon, 
conform conceptul lui asupra Formelor, de genuri naturale în sensul 
«natural» al naturii, deoarece aici nu există nimic ireductibil şi 
obiectiv. 


2. Concepţia aristotelică: există naturi intrinseci substanţelor; ele sunt 
esenţiale, având un dublu rol: ele determină că un lucru este ceea ce 

este (îl identifică generic) şi ele reprezintă o condiţie necesară pentru 
existenţa continuă a acelui lucru determinat în acel fel; este, după 
cum spune de Sousa, sarcina «intuiţiei ştiinţifice» să le descopere. 


3. Concepţia empiristă (Locke): naturile sale sunt incognoscibile; 
diferenţele dintre lucruri ce ţin de genuri naturale distincte nu depind 
de proprietăţi esenţiale ireductibile, ci de graniţele impuse de 
conceptele noastre. Acestea nu ne oferă o pătrundere specială în 
esenţa, natura lucrurilor, ci doar delimitări pragmatic importante. 


4. Concepţia modernă (Kripke, Putnam ş.a.), determinată de analize 
filosofico-lingvistice (problema referintei; numele proprii etc.). 
Numele genurilor naturale îşi determină extensiunea nu (ca la Locke) 
prin intensiune, ci prin ostensiune, prin indicarea unor colecţii tipice, 
care sunt ori lucruri de un anumit tip, sau bucăţi de un gen de materiale 
(stuff). Se admite existenţa unei esențe sau naturi subiacente a 
genurilor, dar nu se cere ca aceasta să fie cunoscută sau specificată 
prin descriptia care alege instanţele lor. După sloganul lui Kripke şi 
Putnam, «numele genurilor naturale sunt designatori rigizi», adică 
ei aleg membrii aceleiaşi clase etc. în orice lume posibilă. 

Pentru a examina critic asemenea perspective generale, de Sousa 
propune, ca şi Hacking, o mulţime de cerinţe pentru o «teorie a genurilor 
naturale», deşi recunoaşte că fiecare exigenta a fost sau poate fi subiect de 
controversă sau că aceste cerinţe pot fi cu greu satisfăcute toate simultan. 
Dar, cum spune el, o teorie care n-ar încorpora nici una dintre aceste exigente 
nu poate fi admisă ca o teorie a genurilor naturale. 

1° Obiectivitatea: un gen natural se determina independent de interesele 
noastre, de poziţia epistemică particulară a cunoscătorului, referindu-se la 
proprietăţi intrinseci, nerelationale, ale obiectelor. 

2° Temei fundamental al explicatiei (Explanatory Primacy): proprie- 
tatile definitorii ale unui gen natural trebuie să ofere explicaţii de nivel 
fundamental pentru alte proprietăţi ale membrilor lui, fără a fi explicate, la 
rândul lor în termenii altor proprietăţi. 

3° Multiplicitatea genurilor: există, dacă există în genere genuri naturale, 
mai multe genuri naturale. 

4° Granite precise: genurile naturale sunt bine delimitate ontologic. 
Prezenţa lor este «an all-or-nothing business»; ca şi pentru Frege, mai târziu, 

această delimitare exactă a claselor era, la Locke, o condiţie a cunoaşterii 
obiective, cu valoare de generalitate. 

50 Stabilitatea: dacă x aparţine genului K în această lume, atunci x 
aparţine lui K în orice lume în care acesta va exista. 

60 Unicitatea apartenenţei: acelaşi obiect nu poate fi membru în acelaşi 
timp al mai multor clase ce determină genuri naturale, genurile naturale nu 
se intersectează sau suprapun. 

7° Echipolenta: toate genurile naturale sunt egal de stabile; nu există o 
ierarhie a genurilor din punctul de vedere al stabilităţii. Uneori se formulează 
«echipolenta» şi negativ: nici un gen natural (fără excepţie) nu e stabil. 

8° Transparenţa (limpezimea): genurile naturale trebuie să pară naturale; 
trebuie să aibă simplicitatea asemănătoare acestor exemple: speciile organice, 
elementele chimice etc. 

Spre deosebire de «teoria teoriilor genurilor naturale» a lui Hacking, 
care este una tipologică, schema lui de Sousa este mai degrabă un «format» 
normativ, ale cărui «principii», recunoaşte autorul, cu greu pot fi satisfăcute 
în totalitate. Încercând să examineze cu aceste constrângeri metateoretice 
diferitele probleme ale «Conceptiei moderne» (Putnam-Kripke), autorul 
semnalează o serie de dificultăţi ale acestei abordări, generate, în principal, 
de «Teza Metafizică» a acestei concepţii: la nivel fundamental, ontologiaeste 
independentă de epistemologie. Cu alte cuvinte, distinctiile ontologice nu 
sunt dependente de schemele conceptuale, de procesul abstractiv sau, în general, 
de acţiunea cognitivă; ele sunt «ready made» şi urmează a fi doar descoperite. 
Această «autonomie a ontologiei» susţine, în acelaşi timp, irelevanta 
cercetărilor ştiinţifice pentru tezele metafizice. Formulată pentru a respecta 
«Principiul obiectivităţii» în determinarea genurilor naturale (cercetarea 
genurilor naturale este orientată de intenţia sau speranţa de a găsi categorii 
ontologice independente de «interesele noastre de cunoaştere»), această 
autonomie deconectează ontologia de cea mai obiectivă modalitate şi sursă a 
cunoaşterii noastre asupra existenţei — ştiinţa. Refuzul acestei «medieri» a 
construcţiei ontologice (de fapt, al apelului la cercetarea fundamentală din 
cele mai mature discipline ştiinţifice contemporane), lasă «teoriile» ontologice 
în jurisdicţia intenţiilor simțului comun şi a argumentelor «fundationale», 
conducând la imaginarea trăsăturilor genurilor naturale după modelul 
individualilor, al obiectelor experienţelor noastre comune. De altfel, aşa cum 
arată R. de Sousa, dincolo de acest nivel, «concepţia modemă» — care pentru 
a exemplifica «genuri naturale» şi cu altceva decât «apa», «pământul» etc. 

intră inevitabil în terenul ştiinţelor actuale — nu poate conferi criteriilor ei de 
«identificare» nici o «exemplificare» neproblematică. Putnam însuşi, care 
discută problema numelor genurilor naturale ca «designatori rigizi», în faţa 
dificultăţilor identificării «apei» prin formula H,O (invariantă la trecerea de 
la o lume posibilă la alta), dar nu «invariantă» în raport cu nivelul chimic sau 
fizic al analizei («H,O» este o caracterizare chimică a apei, nu una fizică. Din 
punctul de vedere al fizicii, apa este o mixtură a mai multor genuri de molecule, 
unele contin oxigen- 16, altele contin izotopul oxigen-18; la fel pot contine 
izotopi ai hidrogenului); atunci, cum se întreabă de Sousa, în ce sens apa mai 
este H,O, iar «H,O» mai este H,O?, replica uneori acestui argument: «bine, 
dar era acesta doar un exemplu...; poti trece la un alt nivel „fundamental“, 
acela al fizicii, incluzând în schema structurală a genurilor proprietăţile 
fundamentale»... Aşa cum arată de Sousa, acest răspuns subminează intenţia 
«concepţiei standard» a «designatorilor rigizi», transformând «genurile 
naturale» în «compuşi»; «naturaletea» genurilor naturale, într-o himeră. Tot 
aceeaşi soartă trebuie s-o împărtăşească şi «esentialismul modem» («desco- 
perire» simultană a adepților «designatorilor rigizi», care a stimulat dezbaterea 
asupra «genurilor naturale» în fizică, chimie şi biologie), incompatibil cu 
experienţa contemporană a filosofiei ştiinţei. Esentialismul părea că oferă o 
soluţie chiar unei probleme a fundamentelor fizicii teoretice, la care ne-am 
referit în capitolul anterior, dilema între substantialismul spatiu-timpului si 
determinismul, aşa cum a apărut aceasta în «Noul Argument Leibnizian» 
(NLA), argumentul «golului», elaborat de Norton şi Earman. Conform 
acestuia, substantialismul cu privire la punctele spatio-temporale ne obligă să 
adoptăm ideea că oricare dintre clasele modelor difeomorfice ale unui model 
dat al Relativității Generale corespunde unei lumi posibile diferite. Dar, chiar 
dacă modelul respectiv satisfacea «conditiile-Cauchy», prin care se formali- 
zează exigenta determinismului (si care ne permite să stabilim soluţii locale 
ale ecuaţiilor fundamentale pentru legile de desfăşurare), evoluţia viitoare a 
modelului nu poate fi determinată decât până la difeomorfism. Ca urmare, 
substantialismul trebuie să admită existenţa unor extinderi diferite ale 
modelului în domeniul viitor, fiecare dintre ele reprezentând o lume posibilă. 
Ceeace înseamnă «invazia» indeterminismului în Relativitatea Generală. Într-o 
serie de studii, Tim Maudlin’ construia o soluţie «esenţialistă» acestui 
«paradox», bazată pe un «principiu metafizic al excluziunii»; în rezumatul 
lui Bartels, aceasta este următoarea: «întrucât punctele spatio-temporale sunt 
substanţe aristotelice, determinate prin proprietăţile lor metrice esenţiale, cel 

mult una dintre lumile posibile ale NLA prezenta in modelele-imagine 
difeomorfice reprezinta o posibilitate autentica. Trucul consta, dupa Maudlin, 
în faptul că modelele-imagine difeomorfe arată cà aceleaşi puncte spatio- 
temporale sunt înzestrate cu proprietăţi metrice diferite. Dar nu mai mult 
decât unul dintre modele va reprezenta în mod „corect“ punctele cu 
proprietăţile lor esenţiale. Toate celelalte modele trebuie considerate ca 
reprezentând lumi metafizic imposibile.» 

Cum am văzut, modelele altemative ale acestui argument nu pot fi 
eliminate nici prin experienţă, nici prin legile teoriei. Soluţia lui Maudlin 
oferă o alternativă, neacceptată după Helmiholz, de fizicienii teoreticieni: 
ideea excluderii pe baza unor principii a priori — aici de natură metafizică — 
a unor posibilităţi fizice reprezentate de modele fizico-matematice. Cu totul 
altul este rolul principiilor metateoretice, transformate în constrângeri ale 
gândirii fizice, cum ar fi covarianţa generală, sau al unor principii teoretice 
de penul celor de conservare. Acestea din urmă nu doar «interzic» unele 
alternative teoretice, ci pot deschide noi domenii cercetării, determinând 
predicții fundamentale ale teoriilor fizice. Modelele altemative, permise de 
constrângerile operaţionale şi de legile constructive ale teoriilor nu pot fi 
eliminate prin apel la «esentialismul metafizic». Dacă există totuşi o soluţie 
«esentialista corectă» a problemei NLA, aşa cum pretinde A. Barteles, numită 
«esenţialismul metric», aceasta păstrează doar o vagă conexiune cu 
substanţialismul individualilor, reconsiderand radical natura ontologică a 
punctelor spatio-temporale, în care intervin corelaţii ale câmpului şi forţelor 
cauzale (ca şi la Harré) ce pot discrimina între soluţiile alternative din punct 
de vedere matematic pe cea care reprezintă lumea actuală, evitând astfel 
«invazia» indeterminismului. 

Recursul propus de Maudlin la teoria substanţelor a lui Aristotel 
(Metafizica Z 3), deşi permite o primă critică la adresa NLA, nu este totuşi 
suficient pentru o depăşire radicală a dificultăţilor sugerate de acest argument, 
deoarece, deşi el consideră că întreaga construcţie a lui Norton se bazează pe 
tratarea punctelor spatio-temporale ca «bare particulars» (elemente ale unor 
mulţimi continue), ca substratum nediferenţiat, idee ontologică respinsă de 
teoria aristotelică a substanţei individuale, simpla invocare a lui Aristotel — 
fără reconceptualizarea «substanţei» prin apel la puteri sau acţiuni cauzale 
imanente — nu depăşeşte dificultatea semnalată de NLA. Maudlin are dreptate, 
pentru început, să considere că «dificultatea pe care au descoperit-o Norton 
şi Earman nu se naşte din trăsăturile caracteristice ale GTR (teoria generală a 

relativităţii), ci mai degrabă dintr-o imagine metafizică foarte generală. Pe 
scurt, problema e generată de îndată ce se introduc nume pentru substanţe şi 
se asumă apoi că substanţele au toate proprietăţilor lor doar accidental. Dar o 
lume constituită din particulari puri (bare particulars) şi accidente în mod 
automat cade prada unui gen de argument al permutàrii: permutati noii 
particulari, schimbaţi proprietăţile cu care erau îmbrăcaţi şi rezultatul va fi o 
stare de lucruri observational identică.»!! Deoarece problema apare astfel 
datorită importării în fundamentele fizicii a unei «metafizici proaste», ea ar 
putea fi solutionata tot printr-o metafizică, una esentialista. Esentialismul 
propus de Maudlin, aşa cum am arătat, fără reconstrucţia ideii de substanţă 
conform paradigmei cauzal-structurale, nu oferă o soluţie adecvată, 
reprezentând un gen de Diktat metafizic în selectarea «lumii fizice reale» din 
ansamblul lumilor admise ca «obiecte matematice». Este adevărat că 
dificultatea formulată de Earman şi Norton rezultă din identificarea incorectă 
a ordinii construcţiei obiectelor matematice cu ordinea ontologică a obiectelor 
fizice reprezentate de ele; în timp ce obiectele matematice sunt «bare 
particulars», înzestrate ulterior cu proprietăţi topologice şi metrice, punctele 
fizice nu sunt «edificate» pe o bază ontologică constând din asemenea particulari 
«nuzi».! Apelul însă la doctrina substanţei a lui Aristotel nu e suficient pentru 
a depăşi «combinatorialismul» lumilor posibile articulate prin mulţimi de 
individuali fără determinare; adăugarea celor cauzal-dispozitionale, prin care 
regiunile spatio-temporale devin «entităţi dinamice», nu poate determina un 
model de realizare fizică a idealizării matematice. 

O critică importantă la adresa teoriei genurilor naturale dominată de 
perspectiva semantică Kripke-Putnam este formulată de Paul M. Churchland. 
Această perspectivă are un «efect retrograd» asupra discuţiilor cu privire la 
relaţiile dintre limbaj şi lume, fiind necesară o redefinire a problematicii 
dintr-o perspectivă «naturalista» mai largă. Presupoziţia acelei teorii — 
existenţa unei relaţii neutre faţă de teorii sau independente de intensiuni — 
prin care s-ar explica conectarea cuvintelor cu «secţiuni naturale unice ale 
lumii» este problematică. Respingerea ei atrage după sine abandonarea 
«naturaletii» genurilor naturale şi reconstrucţia lor ca genuri «practice». 
Exemplele paradigmatice ale teoriei «designatorilor rigizi» permit o «gene- 
ralizare inocentă» a categoriilor ontologiei obiectelor comune experienţei 
obişnuite şi construcţia unei taxonomii a genurilor naturale care nu are o 
întemeiere în practica efectivă a «conectării» limbajului cu lumea şi nici nu 
are un contact semnificativ cu procedurile explicatiei teoretice. Momentul 

primar in procesul racordarii limbajului la lume nu este atat de simplu cum 
presupune «teoria cauzală a referintei»; aceasta nu poate asigura o «clasă 
naturală» termenilor ce numesc genuri naturale. În afara unor teorii specifice 
ale ştiinţei care să asigure intensiunea unor asemenea termeni, nu avem nici 
o garantie a unei conexiuni referentiale ferme şi stabile cu clasele naturale. 
Trebuie să revenim şi în cazul termenilor pentru genurile naturale la 
principiul fregean al determinării extensiunii prin intensiune. «Nu există o 
cale pentru a garanta clasele naturale ca extensiuni ale termenilor noştri... 
Accesul nostru la genurile naturale se face pe calea sistemelor de propoziţii 
corijabile pe care le acceptăm, şi prin ce anume le corespunde în lume.»'* 
Dacă «accesul» la genurile naturale e mediat de teoriile ştiinţifice, deci de 
«intensiunea» pe care termenii o obţin în cadrul lor, atunci, în mod firesc 
trebuie să abandonăm ideea ca genurile naturale ar fi nişte «microesente 
care unesc toate instanţele lor», şi să le concepem ca determinate de legile 
naturii. /aw'-bound-Kinds. Identificarea genurilor naturale nu devine astfel 
«fluidâ», incertă, «problematicâ». Ea se bazează pe identificarea reţelei de 
legi naturale şi, prin acesta, a schemelor taxonomice care sunt astfel 
constituite. În aceasta perspectivă multe dintre pretinsele genuri naturale, 
dacă nu rezultă din legile fundamentale, se dovedesc a fi numai «genuri 
practice», configurații mai mult sau mai puţin arbitrare ale unor unități 
fundamentale. Ele nu pot figura în generalizari care să reprezinte legi 
veritabile ale naturii. «Pe scurt, singurele genuri naturale veritabile vor fi 
cele cuprinse în legile în mod absolut fundamentale ale ştiinţei noastre... În 
afara celor din cadrul fizicii fundamentale, toate genurile nu sunt decât 
„genuri practice"»."* 

Autorul recunoaşte că soluţia interpretativă propusă nu este fără 
probleme. Prima priveşte deosebirea dintre legi şi nonlegi. A doua vizează 
existenţa unor legi ultime sau fundamentale. Dacă se poate accepta, cel 
putin provizoriu, cà putem înţelege prin legi invariantii unor lumi posibile 
altemative, a doua idee, aceea a unor legi «fundamentale» ale naturii, este 
mult mai dificil de construit; oricum problema lor nu se poate rezolva prin 
analiza semantică a «generalizàrilor nomice», «mecanismul» logic al lumilor 
posibile nu ne-ar permite aceasta, chiar dacă mulţimea acestora ar fi ordinul 
alef ,. O altă cale ar trebui urmată pentru a ajunge la un concept al «legilor 
fundamentale». Nomicitatea fundamentală pe care să se întemeieze 
obiectivitatea genurilor naturale nu se poate obţine prin multiplicarea 
«transfinită» a lumilor posibile (definite în logica filosofică ca simple 

agregate combinatoriale de elemente). P. M. Churchland propune alternativa: 
«mai bine să cercetam ideea că aceasta lume, cea reală, contine ea însăşi 
necesităţi şi posibilităţi obiective, care sunt reflectate în desfăşurarea 
evenimentelor reale, dar sunt logic indeterminabile de aceste evenimente».'* 
Aceasta ne-ar răspunde însă doar la problema legilor în general, nu şi la 
problema legilor fundamentale. Aceasta ar presupune, după Churchland, o 
problematică «teorie finală, unic adevărată», ale cărei legi ar exprima 
regularitatile fundamentale ale universului şi ale cărei predicate ar denota 
genurile lui fundamentale; e greu de crezut că noi posedăm o asemenea 
«teorie utopică». Trebuie să ne mulţumim cu ideea că «cele mai bune teorii 
actuale ne oferă cea mai bună ghicire a legilor de bază ale realităţii şi a 
genurilor fundamentale».!* Problema dacă va putea exista o asemenea teorie 
depinde de însăşi structura obiectivă a universului, dacă acesta e constituit 
într-o mulţime nesfârşită de niveluri de organizare din ce în ce mai «adânci», 
nu vom avea nici o speranţă într-o teorie unică finală (în ciuda optimismului 
unui fizician ca St. Weinberg sau a unui filosof ca D. Lewis, care prognoza 
că vom avea o asemenea teorie în secolul următor!) si, ca urmare, nici o 
posibilitate de a defini obiectiv legitatea şi genurile naturale. Acele «genuri 
naturale autentice», o «elită aristocratică», componente ale unei teorii 
fundamentale finale depind, în însăşi afirmarea existenţei lor, de capacitatea 
şi organizarea structurilor noastre cognitive. 

P. M. Churchland trimite de fapt la o problemă «fundationala» extrem 
de importantă. Pentru a stabili nomicitatea veritabilă (ultimă sau nu), 
determinată prin universalitate cum necesitate (Kant), invarianta la 
transformările ce corelează «lumile posibile» ale logicienilor (chiar daca 
acceptăm interpretarea lor «non-telescopicà» a lui Kripke) nu asigură decât 
universalitatea, iar aceasta relativ la cardinalitatea mulţimii acestor structuri. 
(Pentru mulţimi de putere alef ,, cum se mai defineşte «accesibilitatea»?) 
Necesitatea sau «universalitatea necondiționată» nu se poate «construi» prin 
mecanismul acestor instrumente funciar extensionale. lar restrângerea 
mulțimilor «lumilor posibile» printr-o «decizie metafizică» este filosofic 
dubioasă. Este necesară, pentru depăşirea acestei dificultăţi, ca şi pe aceea 
a regresului la infinit în definirea «legilor fundamentale», o abordare de o 
cu totul altă inspiraţie teoretică, care să furnizeze nomicitatea neextensional, 
invocarea unui orizont «structural-determinativ» pentru definirea «formei 
generale a legitatii naturale». i 

Ideea discutabilă a semanticii lumilor posibile, direct conectată cu 
problema genurilor naturale, a necesităţii şi posibilităţii legilor naturale, este 

aceea a accesibilitatii. Pentru D. Lewis" restricţiile introduse prin relaţia de 
accesibilitate între lumile posibile sunt determinante pentru aplicarea 
metafizică a maşinăriei metalogicii sau a matematicii modalitatilor, pentru 
interpretarea corectă a operatorilor modali, în fine, pentru a capta corect 
«intuiţiile modale». Explicaţia formală a relaţiei de accesibilitate o construieşte 
ca o relaţie binară pe mulţimea lumilor posibile. Diferitele sisteme de logică 
modală pot fi individuate prin condiţiile impuse relaţiei de accesibilitate.!* 
Semnificaţia accesibilitatii a fost dată de ceea ce s-a numit «teoria magică», 
care interpretează această relaţie ca una analogă celor spatio-temporale. Initial, 
această relaţie a fost introdusă de S. Kripke ca o «importantă inovaţie, ce i-a 
dat flexibilitate semanticii lumilor posibile». În cele două definiţii ale 
«necesităţii» apare această «misterioasă» relaţie: 


(1.) În mod necesar A este adevărată într-o lume x dacă şi numai dacă 
A e adevărată în toate lumile. 

(2.) În mod necesar A este adevărată în lumea x dacă gi numai dacă A e 
adevărată în toate acele lumi care sunt posibile relativ la x. 

Relaţia «posibil relativ la» nu are o determinare logică prea exactă. Se 
cere doar ca ea să fie reflexivă. Această relaţie de «posibilitate 
relativă» este numită şi «relaţia de acces» sau «relaţia de 
accesibilitate». După van Fraassen, (2) se poate reformula prin: 

(2’) În mod necesar A este adevărată în x dacă şi numai dacă A e 
adevărată în orice lume la care există un acces din x. 

Mai departe, van Fraassen încearcă să explice «posibilitatea relativă» 

(fizic sau nomologic) prin următoarele formulări: 
Lumea y este posibilă relativ la lumea x dacă şi numai dacă: 
R : nici o lege din x nu este violată în y; 
R- orice lege din x este de asemenea o lege in y; 
R: y are exact aceleasi legi ca si x. 


La D. Lewis, aceste idei au servit la caracterizarea necesității în 
termenii legilor. B. C. van Fraassen se întreabă dacă nu putem, invers, să 
explicăm noțiunea de lege pe baza noțiunilor de lumi şi relații dintre lumi. 
Încercările lui R. Pargeter, S. McCall, P. Vallentyne ş.a. se confruntă, printre 
alte probleme tehnice, cu problema de a distinge o submulțime relevantă 
pentru preocupările lor din mulțimea tuturor lumilor posibile şi de a 
caracteriza, ca o subproblemă, relația de «posibilitate relativă la...», cu alte 

cuvinte, relaţia de accesibilitate. Cel mai sensibilizat de aceasta problemă, 
R. Pargetter” formulează clar natura esenţială a problemei, aceeaşi de la 
care am pomit după examinarea criticii lui P. M. Churchland la adresa 
«designatorilor rigizi»: rezultatele metalogice sau matematice ne arată că 
dacă există o infinitate de lumi nu va fi definită o relaţie de izomorfism 
care ar fi un «explicat» formal al «accesibilitatii». Putem formula o mulţime 
de constrângeri sau postulate de restricţie pentru a ajunge la «identificarea» 
formei acestei relaţii, dar, pentru aceasta va trebui să renuntam la infinitatea 
mulţimii lumilor posibile. Dar, menţinându-ne în această viziune 
extensionalistă, excluzând extinderile infinite, ce garantie a universalitatii 
(care ar fi eo ipso şi a necesităţii) mai avem? Soluţia pe care o propune 
Pargetter părăseşte extensionalismul (pentru care o relaţie este o clasă de 
perechi), acceptând că există o singură relaţie reală între lumi, o singură 
relaţie de accesibilitate. Postulatele propuse de Pargetter nu rezolvă până la 
identitate problema acestei relaţii. După B. C. van Fraassen, s-ar putea 
apela la o altă explicaţie a «relaţiei de disponibilitate relativă» sau «de 
acces», relaţie care «determină toate faptele modale»”, prin invocarea 
«istoriilor comune», soluţie iniţiată de Richard Montague. Interpretarea 
semantică a logicii modale (S. Kripke, S. Kanger, R. Montague, J. Hintikka) 
se bazează pe următoarele «categorii»: W = (w,, w,...) mulţimea tuturor 
lumilor posibile; R = relaţia de accesibilitate (sau de posibilitate relativă), 
definită pe elementele mulţimii W; F = mulţimea de formule construite 
după regulile sintactice ale sistemului modal; mulţimea (O, 1} a valorilor 
de adevăr; V: F x W — (0, 1), funcţia de valorizare care pune în 
corespondenţa unei formule, în raport cu o lume posibilă (sau o submulțime 
a lui W), o valoare de adevăr. Această relaţie de «accesibilitate» (propusă 
de Kripke), introdusă prin alte denumiri (ceea ce nu o «explică», ci o 
«botează in absentia»), cum ar fi «posibilitate relativă» («teoria magica»), 
a fost interpretată «genetic» de Richard Montague: «Putem, de exemplu, să 
considerăm modurile accesibilitatii corespunzând momentelor în trecut, 
astfel încât o lume este accesibilă din altă lume într-un mod corespunzător 
dacă şi numai dacă cele două lumi sunt identice în trăsăturile lor caracteristice 
până la momentul i». Sau, continuă Montague «putem să considerăm 
accesibilitatea nu în termenii identităţii, ci ai similaritatii cu privire la anumite 
caracteristici»?*; atunci K va fi o relaţie reflexiva şi simetrică, dar nu va fi 
în general tranzitivă. R. Montague propune şi alte variante interpretative 
(«relaxări») în termenii «gradelor de asemănare» ale topologiei etc. Interpre- 

tarea accesibilitatii pe baza «istoriei comune» ne aduce aminte de diagrama 
Minkowski a structurilor cauzale subiacente organizării spatio-temporale a 
universului fizic al teoriei speciale a relativităţii. Problema ridicată de van 
Fraassen este dacă această explicaţie (dincolo de faptul că implică problema 
transidentificării individualilor) este satisfăcătoare pentru a construi o 
explicaţie a legilor. Răspunsul lui e negativ, ţinând seama de ideea, ce nu 
poate fi exclusă a priori, că două «lumi» pot să coincidă într-un interval 
temporal (de exemplu «primele zece minute»), dar să posede legi diferite 
ale naturii; sau, că două lumi pot avea aceeaşi serie de evenimente, dar 
«istoriile» lor să fie «decalate» în toate momentele producerii evenimentelor 
cu acelaşi interval temporal (de exemplu «patru minute»). O dificultate asemă- 
nătoare a «golului identificării» e sugerată de van Fraassen şi cu privire la 
evoluţia viitoare a «lumilor» şi măsurarea «probabilităților» asociate eve- 
nimentelor. Şi într-un caz, şi în altul, van Fraassen pare a sugera că nu vede 
o posibilă soluţie fără a abandona nominalismul. Lucrarea lui B.C. van 
Fraassen, Laws and Symmetries, discută toate variantele prezente în «teoriile 
analitice» ale legii naturale (D. Armstrong, D. Lewis, F. Dretske, M. Tooley 
ş.a.) şi propune un cu totul diferit concept-temă al filosofiei ştiinţei, în locul 
celui de «lege naturală»: simetria. Cu alte cuvinte, este necesară ridicarea 
la un alt nivel de abstracţie şi teoretizare pentru a depăşi problema 
«identităţii» relaţiei de accesibilitate şi a tuturor fundăturilor generate de 
ea sau de o metafizică subiacentă comună. Ontologia lumilor posibile, 
explicate în termenii prezentaţi anterior, se întemeiază pe relaţii sau funcţii 
definite pe lumi posibile, care, după van Fraassen, au următoarele consecinţe 
grave: (a) nu pot fi identificate; (b) nu pot garanta predicția şi aşteptarea 
raţională; (c) nu pot întemeia explicaţiile; (d) conferă anterioritate 
pseudostiintei; (e) c'est le bouquet — ne afundăm într-un exces de metafizică. 
«Oricât de plauzibil ar începe istoria, promisiunile ontologice ale lumilor 
posibile nu conduc nicăieri. »” 

Variantele «teoriei magice» («sferele de similaritate» — Lewis, «funcţia 
de selecţie» — Stalnaker?^) sunt la fel de «dubioase» din punct de vedere 
ontologic şi eşuează în aceeaşi măsură în faţa problemei identificării, 
deoarece, aşa cum am arătat în primul volum, tratează problemele 
modalitatilor existenţei pornind de la o teorie «elementară» centrată pe 
individuali («individuali posibili neactualizati»), restul fiind pur şi simplu 
construcţii set-teoretice de asemenea «entităţi fundamentale». «Fixând» 
individualii lumii, restul e «construcţie logică». După Bigelow şi Pargetter, 

de exemplu, însăşi relaţia de accesibilitate, pentru a evita «teoria magică», 
trebuie considerată «supervenientă» conţinutului lumilor posibile corelate. 
Dar, cum anume se realizează aceasta, rămâne un mister. Un prim pas într-o 
altă direcţie îi aparţine autorului «semanticii naraţiunii» sau al «ontologiei 
functionalitatii», Umberto Eco, care, în încercarea de a explica semantica 
operei narative prin ideea ansamblului structurat de lumi posibile, s-a 
confruntat cu aceeaşi problemă a relaţiei de accesibilitate (dintre lumile 
narative), el introduce alt gen de proprietăţi definitorii pentru «lumile 
posibile» (proprietăţile structurale), iar accesibilitatea este acum definită 
astfel: «o lume w, este accesibilă lumii w, dacă din structura lumii w, este 
posibil să se genereze, prin manipularea raportului dintre indivizi şi proprie- 
tati, structura lumii w,»?. Demersul lui Eco nu este însă suficient de radical 
pentru a ne aştepta la sugestii noi constructive, deoarece, cum se observă 
din definiţia de mai sus, ideea de model-lume posibilă nu diferă conceptual 
de aceea a semanticii extensionale a logicienilor. 

Th. Mormann propune o abordare a relaţiei de accesibilitate în termenii 
structurilor lumilor posibile sau, cum o spune el, «o teorie structurală a 
accesibilităţii, ale cărei concepte fundamentale sunt forma (structurală) si 
deformarea (structurală) ale lumilor combinatoriale»”*, care să ofere noi 
perspective de interpretare ontologică (structurală) a legilor naturale şi de 
reconstrucţie (reprezentationala) a modalitatilor. 

Punctul său de plecare este însă cu un «etaj» mai înalt decât cel al 
teoriilor obişnuite ale logicii filosofice. Conceptele centrale sunt acelea de 
«configuraţie structurală» (Structural Gestalt) şi «stabilitate structurală a 
configuratiilor». O «lume» este un Gestalt, un întreg structurat cu proprietăţi 
invariante stabile («esenţiale») şi nestabile (accidentale). Legile unei lumi 
sunt invariantii structurii, stabili fata de modificările («deformările») prin 
care o lume actuală se transformă într-o «lume posibilă». Astfel, după Th. Mor- 
mann, legile caracterizează mai degrabă un gen căruia îi aparţine «lumea 
actuală». Legile posedă astfel un gen de «necesitate naturală» prin care ele 
nu sunt valabile doar într-o singură lume, ci în toate lumile «accesibile» 
pornind de la lumea actuală. Ele sunt determinate nu prin regularitati 
humeene, ci prin transformările structurale interne, care le conferă invarian{a, 
alta decât cea deţinută prin simpla comparare a alternativelor. «Accesibilitatea 
structurală» a lumilor posibile este astfel definită (nu vom prezenta aici 
detalii tehnice), încât se asigură excluderea atât a «fatalismului» (conform 
căruia lumea actuală e singura posibilă), cât şi a arbitrarului considerării 

oricăror combinaţii de elemente şi proprietăţi ca reprezentând o lume posi- 
bilă. Accesibilitatea structurală se «descoperă», nu este impusă de postulate 
a priori. Ea devine astfel «ne-magica», permiţând abordarea ei «empirică». 
Pe baza ei, ca orice abordare structurală, se constituie o «teorie-cadru» a 
legitatii, care permite situarea şi reconsiderarea valorii tuturor celorlalte 
«explicaţii» ale legii naturii (Dretske, Tooley, Armstrong, Swoyer, Carrol 
ş.a.). Universalii, care intrau ca elemente prime, alături de «implicatia 
nomologică» (relaţia de fundare între universali), în reconstrucţia «legii 
naturii» propusă de Dretske, Armstrong şi Tooley (DTA), apar acum 
caracterizați prin intermediul legilor şi structurilor. Mai mult, reconstrucţia 
strucurală permite combinarea abordării «locale» (DTA), cu abordarea 
«globală» (Biegelow, Ellis, Lierse), care are în vedere în primul rând 
structura globală a lumii care cuprinde toate legile ei. A doua perspectivă 
descrie legile ca structura esenţială a lumii, ca întreg (lumea reală); altfel 
spus, legile descriu genul căruia îi aparţine lumea noastră.” Prin 
reconstruirea legilor ca «invarian(i stabili ai Gestalt-urilor structurale ale 
lumilor», abordarea lui Mormann permite in metateoria exacta a legitatilor 
trecerea de la «global» la «local» şi invers, ceea ce ştim, este o condiţie 
necesară, dupa R. Thom, prin care se caracterizează în genere o teorie 
fundamentală a ştiinţei. Ea poate servi astfel la înţelegerea unităţii, pe baza 
legilor astfel reconstituite, a funcţiilor esenţiale ale teoretizării: explicaţia 
şi predicția. 

Cadrul metodologiei teoriei structurale a ontologiei permite, pe lângă 
explicarea conceptelor de «gen natural», «universal», «lege a naturii», Şi o 
reprezentare teoretică a modalităţii. Şi aici superioritatea abordării struc- 
turale se dovedeşte prin refuzul programatic de a reduce modalitatea la 
«entităţi» sau «relaţii» nemodale, reducere care, aşa cum a argumentat cel 
mai strict John W. Carrol, eşuează, indiferent de forma acesteia. Dar, spre 
deosebire de Carrol, care considera că singura altemativă la reductionism 
este sa acceptam ca «legile sau anumite concepte nomice (ex. necesitatea 
fizicii sau cauzarea) sunt primitive şi ireductibile»"*, lăsând însă deschisă 
problema modului în care noi cunoaştem asemenea aspecte ale lumii care 
implică noţiuni nomice, abordarea lui Mormann reconstruieşte formal şi 
«defineşte» structural aceste concepte. Dar nu limitează sarcina ontologiei 
la această proiectare formală a conceptelor, ci, prin însuşi modul cum le 
determină, «semnificaţia» ontologiei propusă (ca şi categoriile ei) devine 
«deschisă la cercetarea stiintifica»*’. Conceptele sale «formale» introduc o 

teorie-cadru a cercetării fundationale în filosofie (ontologic) şi ştiinţă: însăşi 
invarianţii structurali pe care bazează întreaga sa abordare reprezintă «con- 
cepte deschise practicii teoretice», identificarea lor nefiind o problemă de 
analiză sau explicaţie conceptuală, «sporturi ale spectatorilor» (cum le numea 
Hacking), ci de cercetare ştiinţifică substanţială. Prin aceasta e posibil ca 
analiza ontologică să devină o parte a unei viziuni generale despre cunoaştere, 
numită «reprezentationala», ale cărei concepte-tematice mediază comerţul 
ştiinţei cu filosofia. 

Reconstrucţia lui Mormann se înscrie în cadrul teoriei structurale a 
ontologiei. Ea este «stilistic» asemănătoare cu procedeele de construcţie a 
«arhitectonicii existenţei» prezentate în primul volum al lucrării, diferenţa 
constând în principal în natura instrumentelor matematice şi logice utilizate. 
Există însă un element important de semnalat. Deşi se înscrie în tipul 
metodologic al ontologiei structurale, prin natura categoriilor legitatii şi 
modalităţii, abordarea lui Mormann, tocmai pentru că se vrea «continuă» cu 
cercetarea fundationala, nu insistă asupra «tipului» nou al categoriilor 
reconstruite şi asupra genului teoretizarii ontologice care le include. Cu alte 
cuvinte, nu caracterizează explicit paşii sau momentele «generalizării raţionale» 
a ontologiei prin care aceste categorii se introduc si îşi justifică statutul deplin 
şi funcţionalitatea. Altfel spus, că aceste categorii structurale nu sunt singulare, 
ci ţin de o nouă teorie nucleară a ontologiei, care se constituie în urma 
generalizarit rationale a ontologiei standard, nu ca o simplă extindere 
conservativă, dislocând-o pe aceasta din locul ei central şi instituind un nou 
tip de cateporializare, aptă să reia la un alt nivel tema perenă a ontologiei, 
construcţia existenţei ca totalitate. Pentru trecerea de la utilizarea unor 
instrumente matematice pentru reprezentarea teoretică a naturii legilor, 
puterilor cauzale etc. până la constituirea unei asemenea noi matrici categoriale 
este necesară explicitatea modului de construcţie a noului orizont tematic al 
ontologiei. Ontologia structurală, cum am încercat să demonstrăm în varianta 
propusă în volumul anterior, se constituie printr-un proces reflectiv de 
exponentiere filosofică a experienţei ştiinţei structurale, prin convertirea la 
nivel categorial a modului de gândire structural generativ, definitoriu pentru 
cele mai elaborate din punct de vedere teoretic discipline ştiinţifice 
contemporane. Metodologia trecerii de la ontologia standard la ontologia 
structurală, motivată de această cercetare fundationala (ştiinţifică şi filosofică), 
este analogă procedurii generalizării raţionale din matematică şi ştiinţa exactă 
a naturii, explicată pe larg în alte parti ale acestei lucrări. În cazul ontologiei 

structurale, cele două «momente» ale acestei modalităţi de extindere 
constructivă sunt prezentate cu o claritate exemplară de unul dintre adepţii 
interpretării sau abordării structurale a legilor, Friedel Weinert, în studiul său 
de sintezaLaws of Nature — Laws of Science, ce introduce o serie de contribuţii 
recente asupra «legilor naturii»?: «Astfel, prima mişcare a abordării constă 
în a îmbogăţi ontologia prin ceea ce generic s-au numit structuri (deşi în 
literatura citată mai sus sunt folosiţi alţi termeni, cum ar fi „mecanisme 
generative‘, „particulari activi“ sau ,,dotati cu puteri“, „capacităţi“, „ten- 
dinte" — n.n.). O a doua trăsătură a acestei abordări este recunoaşterea interde- 
pendentei sau a conectibilitatii lucrurilor în lumea naturală, pe care o teorie 
ştiinţifică adecvată trebuie să le capteze. Structurile, nu evenimentele, sunt 
recunoscute ca ontologic primare; structurile generează pattemurile regulate 
şi fenomenele care sunt observate în lume.»*! Noua interpretare structurală a 
legilor se constituie aşadar, potrivit metodologiei generalizării raţionale (ai 
cărei teoreticieni prin excelenţă au fost David Hilbert şi Niels Bohr), prin 
două «mişcări» succesive. Prima, la domeniul «entităţilor reale» se adjonctio- 
nează un domeniu al unor alemente «ideale», pentru ca prin această extindere 
să se ofere câmp nelimitat acţiunii unor legi, operaţii etc., definite initial pe 
domeniul «real», dar limitate în «acţiunea» lor de natura entităţilor domeniului 
iniţial. A doua, noile entităţi ideale conduc nu doar la «abstractizarea» 
conceptului de «existenţă» (prin includerea lor în cadrul «existenţei», 
determinatiile acesteia, criteriile de identitate şi individuare trebuie modificate 
corespunzător), dar şi la schimbarea ordinii dependenţei ontologice: fundând 
abstractizarea şi funcţionarea nelimitată a «legilor», noile entităţi preiau rolul 
entităţilor fundamentale, al orizontului constitutiv, determinativ al existenţei. 
Din simple «extinderi ale existenţei» ele se transformă în temei originar, 
nucleu determinativ al fiintárii. Justificarea acestei «permutări» ontologice 
este data de faptul că aceste «extinderi» ideale întemeiază posibilitatea operării 
nelimitate a legilor, solicită abstractizarea superioară, devenind temeiul ei de 
posibilitate. Ele, intervenind pentru «eliberarea» de restricţii a «operaţiilor» 
naturii, pot indica înseşi condiţiile de posibilitate ale acestor operaţii, sau acel 
modus operandi al existenţei. În felul acesta, generalizarea raţională este 
tipul de trecere în ontologie la un sistemcategorial nou, care suspendă «priori- 
tatea» ontologică a categoriilor anterioare, însăşi ideea de categorie ontologică, 
ca şi aceea de «structură categorială a existenţei», dobândind un alt înţeles (se 
«renormează») cum scria, pentru cazul legilor naturii, Weinert: «Conform 
Abordării Structurale, caracterizarea humeană a legii ca o conjunctie de 

evenimente e prea slaba, deoarece evenimentele sau faptele nu poseda caracter 
ontologic prim (ontological primacy)»?. 

Daca aceasta este metodologia ontologiei structurale, lucrul este 
confirmat si de modul in care se introduc in ontologie modalitatile, cealalta 
«fatetà» a structurilor. Explorand experienţa cercetării fundamentale din 
mecanica cuantică şi conceptul de potenţialitate introdus pentru interpretarea 
formalismului ei abstract de Wemer Heinsenberg, Abner Shimony arăta că 
aceastănouă categorie ontologică a fost introdusă prin modificarea criteriilor 
de existenţă (conforme cu «existenţa în modalitatea actualităţii»*), pentru 
a putea introduce acea «modalitate a existenţei care a fost designată ca 
potentialitate»*4, cu statut veritabil al unei «noi modalităţi a existenţei fizice».* 
Reflectând asupra celui mai important rezultat din cercetarea fundationala 
a mecanicii cuantice, teorema lui Bell, Shimony propune ca «realismul lui 
Einstein să fie generalizat în mod corespunzător pentru a da seama de 
rezultatele experimentelor inspirate de teorema lui Bell. Generalizarea constă 
în recunoaşterea că o nouă modalitate a realităţii este implicată în descrierea 
cuantic-mecanică, care ar putea fi denumită în mod adecvat o ,,potentia- 
litate“, şi în recunoaşterea unui tip special de nonlocalizare cuantic- 
mecanică.»** 

Importanţa ontologiei structurale nu se reduce la introducerea unor 
noi «categorii ale realităţii» şi restructurarea celorlalte în funcţie de noile 
«dependențe ontologice». Ea — ca şi în cazul analog al matematicii sau al 
ştiinţei structurale, care permit interogatia asupra înseşi condiţiilor teore- 
tizării ştiinţifice in genere - permite avansarea cercetării metafizice până 
la întrebări de genul: cum sunt posibile asemenea categorializari ale 
existenţei, cum e posibilă schema categorială însăşi şi care e natura în genere 
a categoriilor, care e natura epistemologică a acelor «idei» pe care le utilizăm 
pentru a vorbi în genere asupra existenţei, în fine, este «existenţa ca totalitate» 
posibilă ca un concept constructiv? Selecţia categoriilor nu mai rámáne 
astfel o «chestiune imponderabilă» ”, fiind opera cercetării fundamentale 
în filosofie. 

Un aspect important al construcţiei şi justificării schemei categoriale 
este acela al organizării ei sistematice inteme, pe baza relaţiei dependenţei 
ontologice* (identificată in ontologia standard cu relaţia de dependenţă 
ontică), este vorba de introducerea unui nou «principiu ontologic», care să 
selecteze «entităţile fundamentale» de cele «derivate» sau «dependente» în 
conformitate cu tematismul ontologiei structurale, cu alte cuvinte, a unui 

nucleu operational (al «categoriilor — operatori fundamentali ai fiinţei») 
faţă de care restul orizonturilor existenţei «depind ontologic», în sensul că 
în el îşi află condiţiile de posibilitate «exponentul», nu doar conexiunile 
genetice sau «combinatoriale» sau, în termenii preferaţi ai ontologiei 
analitice, «supervenienta mereologică». Selectate potrivit acestui nou 
principiu ontologic, categoriile centrale ale ontologiei structural-generative 
vor alcătui o nouă matrice nucleară a «categoriilor formale»”, tematizări 
ale «principiilor organizării ontice şi noetice», şi nu ale «elementelor» 
existenţei determinate. Proiectia «elementară» a categoriilor nu conduce la 
schema individualilor sau proprietăţilor, ci la aceea a unor «entităţi complex 
structurate» — unităţi de bază sau «genuri de entităţi» ale existenţei 
actualizate. Fiintarea acestor «elemente» este însă «mediată» de orizontul 
puterilor cauzale, al capacităţilor şi naturilor prin care se «manifestă» acţiunea 
determinativă a principiilor structurilor generative. Noua «arhitectură 
categorială», întemeiată pe structurile generative (acel «fundamental care 
este actual în virtutea accidentelor lui» — cum îl determina Whitehead), va 
relua în temmeni constructivi sarcina «oricărei metafizici viitoare», aceea 
de a răspunde la problema posibilităţii existenţei ca totalitate. Q.E.I. 

Volumul al doilea al lucrării Arhitectura existenţei 
continua proiectul construcţiei ontologice iniţiat. în 
primul volum, în care au fost formulate premisele 

